
Skiriu mn 


„Televizijos programa“ bus tarsi paieškos portalas, kurį jūs 
pritaikysite savo poreikiams ir sakysite: „Tai manęs visai nedomi- 
na, O šitai nepaprastai įdomu“. Tai jau darosi sunkoka. Kai 
įsijungiate Direct TV ir iš eilės perjunginėjate visus kanalus - na, 
tai tetrunka tris jūsų gyvenimo minutes. Po šešerių metų įžengę į 
savo namų svetainę, galėsite pasakyti, kas jus domina, ir ekranas 
padės jums išsirinkti norimą vaizdo įrašą. Nesakysite: „Pažiūrė- 
kim IV, V ir VII kanalus“. Tai bus kažkas, kas turės ganėtinai 
neįtikėtiną grafiką ir jungtį prie interneto. 

Bill Gates 


Svarbiausia tai, kad auditorijos skaičiavimas verčia svariau 
pasinaudoti diskusijų, pasitarimų ir įtikinėjimų metodais, o 
rėmimosi jėga esmė yra visiškai atsisakyti tokių metodų. Daugu- 
mos valdžia, kaip tik kaip daugumos valdžia, yra tiek neprotin- 
ga, kiek jos kritikai kaltina ją egzistavimu. Bet tai niekada nėra 
tiktai daugumos valdžia... Svarbi aplinkybė yra tai, kad būtų 
suteikta galimybė išsakyti idėjas ir jos taptų daugumos savastimi. 
Labai svarbu tobulinti debatų, diskusijų ir įtikinėjimo metodus 
bei struktūrą. Tai yra visuomenės problema. 
John Dewey 
„The Public and 1ts Problems 


Televizija yra tik dar vienas buitinis prietaisas. Tai skrudintuvas 
su paveikslais. 

Mark Fowler 

buvęs Federalinės ryšių 

komisijos pirmininkas 


Žmones reikia laikyti tokiais, kokie jie yra, sako jie mums, o ne 
tokiais, kokius juos įsivaizduoja turint būti neišmanėliai pasaulio 
pedantai arba geraširdžiai svajotojai. Tačiau „kokie jie yra“ reikia 
suprasti „kokius mes juos padarėme...“ Šia prasme protingų, 
kaip manoma, valstybės vyrų pranašystė išsipildė. 
Immanuel Kant 
„The Contest of Faculties“ 

Mano 
dienraštis 


Tėu bus kada nors ateityje. Informacinės technologijos nuolai didi- 
na žmonių gebėjimą „fdtruoti“ tai, ką pe nori skaityti, matyti ir gindė- 
ti. Visuotinės svarbos (general interest) laikraščiai ir žurnalai jau yra 
praeities dalykas. Tip bai ir su radijo bei televizijos laidomis. Mintas 
vietoj) IV kanalo rinktis VII atrodo tiesiog keista. Pasuelkę televizo- 
naus arba kompiuteno ekraną ir internetą, prūs galite kurti savus laik- 
raščius 17 žurnalus. Be transliuotojų pagalbos jūs renkatės savo pačių 
sukurtas vaizdo brogramas su filmais, žaidimais, sbortu, pirkiniai 17 
naujienomis, — viską renkatės patys. Patys maišote, patys derinate. 

Taib jūs nesusiduniate su nepageidaujamomis temomis ir ba- 
žiūromis. Niekieno netrukdomi jūs galite pamatyti būtent tai, ką 
norite bamaltyti, - nei daugiau, nei mažiau. 

Galbūt jūs trokštate visą dėmes; sutelkti į sbortą ir nenorite nieko 
girdėti apie verslą ar valdžią. Būtent tai jūs 17 galite padaryti. Gal- 
būt jūs renkatės garsių futbolo rungtynių pakartojimą anksti va- 
kare, tiesioginę beisbolo transliaciją iš Niujorko vėlų vakarą ar 
koledžo krepšinio rungtynes savaitgaliais. Jei jūs nemegstate sborto, 

bet norite sužinoti afie Artimuosius Rytus vakare ar žiūrėti senas 
situacijų komedijas naktį, tai lengvai padarysite. Jei jums rūpi tik 
Jungtinių Valstijų reikalai ir visiškai nedomina tarptautines proble- 
mos, jums pakaks žinių tik apie Jungtines Valstijas. Lygiai taip pat, 
jei jums rūpi tik Niujorkas, Čikaga, Kalifornija ar Long Ailendas. 

Ko gero, jūs visiškai nesidomite žinių programomis, nes mano- 
te, kad jos be galo nuobodžios. Jeigu taip, tai jų 17 nežiūnite, o 
renkatės programas 17 pranešimus, kuriuose tik muzika ir orų prog- 
nozė. O gal jūs domitės tik oberine muzika arba esate tik Bethove- 
no, Rolling Stones arba tik moderniojo šokio žinovas. 

Jei domitės bolikika, galbūt apsinbojate tam tikrais požiūriais ir 
klausotės tik tų žmonių, kuriuos megstate. Kurdami savo laikraštį, 
jūs renkatės iš konservatorių, nuosaikiųjų, liberalų, vegetarų, reli- 
gingų dešiniųjų arba socialistų. Kadangi turite savo mėgiamus ap- 
žvalgininkus, galbūt norite klausytis tik yų ir nieko kito. Jei taip, tai 
visiškai įmanoma nurodant „bageidavimą“ ir spragtelint mygtuką. 
O gal jus domina tik kai kurios temos. Jei jums atrodo, kad rimčiau- 
sia problema yra ginklų kontrole, pasaulio atšilimas ar plaučių ve- 
žys, didžiąją savo laiko dalį galite skaityti tik apie šias problemas, be 
to, būtent tokiu požiūriu, kuris jums priimtiniausias. 

Savaime aišku, visi kiti turi tokią pat laisvę kaip 17 jūs. Dau- 
gelis apskritai vengia naujienų. Dalį domina tik tam tikros jų 
pasirinktos pažiūros: liberalai žiūri 17 skaito daugiausia (arba tik- 
tai) liberalus, nuosaikieji - nuosaikiuosius, konservatoriai — kon- 
servatorius, neonaciai — neonacius. Taigi skirtingų padėčių 17 skir- 
tingų šalių žmonės renkasi skirtingai. 

Iš to kylantys skilimai pasireiškia įvairiais pjūviais: rasės, reli- 
gijos, etniškumo, tautybės, turto, amžiaus, politinių pažiūrų ir kt. 
Dauguma baltųjų vengia naujienų 17 pramoginių laidų, skirtų 

afroamerikiečiams. Afroamerikiečiai savo ruožtu labiausiai domisi 
konkrečiai jiems sukurtais dalykais. Taip pat elgiasi ir išeiviai iš 
Lotynų Amerikos. Mažėjant visuotinės svarbos žurnalų 17 laikraš- 
čių reikšmei bei klestint individualiam programų sudarymui, skir- 
tingos grupės renkasi visiškai skirtingus dalykus. 

Žinių, pramogų ir informacijos rinka ištobulėjo. Vartotojai sugeba 
patirti būtent tai, ko nori. Kai filtravimo galia neribota, žmonės gali iš 
anksto 17 labai tiksliai nuspręsti, su kuo jie non ar nenon susidurti. 
Jie gali susikurti savo pačių pasirinktą komunikacijų pasaulį. 


Pritaikomumas ir demokratija 


Mūsų komunikacijos priemonių rinka sparčiai krypsta 
link šio akivaizdžiai utopiško vaizdo. Kaip ir šis rašinys, dau- 
gelis laikraščių, tarp jų Wall Street Journal, leidžia skaityto- 
jams sukurti pritaikomuosius (personalized) elektroninius lei- 
dinius, kuriuose yra būtent tai, ko jie nori, ir nėra to, ko jie 
nepageidauja. Jei jus domina pagalba kuriant visiškai jums 
pritaikytą laikraštį, informacijos jūs galite ieškoti nuolat gau- 
sėjančiuose žiniatinkliuose tarp jų individual.com (naudin- 
gai pavadintas!) ir crayon.com (ne toks naudingas, bet ke- 
liantis tam tikras asociacijas pavadinimas). 

Iš ukrųjų mes esame visiškai nebetoli iki visiško komunika- 
cijų sistemos pritaikomumo. Aptarkime tik keletą pavyzdžių. 


+ Broadcast.com yra „sukaupęs šimtus tūkstančių progra- 
mų, taigi jūs rasite tą, kuri patenkins jūsų užgaidas... Pavyz- 


džiui, jei jūs norite žiūrėti naujausias madas iš Prancūzijos 

visą parą, šis noras bus įgyvendintas. Jei jūs kilęs iš Balti- 
morės ir gyvenate Dalase, bet norite klausyti WBAL, savo 
gimtojo miesto stoties, jūs galite ją girdėti !. 

+ Sonicnet.com leidžia susikurti muzikinį pasaulį, kurį su- 
daro viskas, kas vadinama „Mano muzika“. Mano muzika — 
tai „vieta, kurioje jūs galite klausytis mėgiamos muzikos per 
radijo stotį, kurią JŪS susikuriate... Vieta, kurioje galite žiū- 
rėti savo mvlimų ir naujų dainininkų vaizdo įrašus“. 

+ Zatso.com įgalina vartotojus susikurti „asmeninę žinių 
laidą“. Šio žiniatinklio tikslas - sukurti vietą, „kurioje jūs 
sprendžiate, kas yra naujienos“. Jūsų darbas - pasakvti, 
„kurios TV žinių naujienos jus domina“, ir Zatso.com pa- 
verčia šią informaciją tiksliai pagal jūsų norus sukurta 
naujienų laida. Iš pagrindinio „Tai Žinios, Kurių Aš No- 
riu“ meniu jūs galite pasirinkti žinių pranešimus su tam 
tikrais žodžiais ir frazėmis arba pasirinkti temas, pavyz- 
džiui, sportas, orų prognozė, nusikaltimai, sveikata, val- 
dymas/politika ir kt. 

+ Info Xtra siūlo „jums svarbias naujienas ir pramogas“ 
ir įgalina visa tai rasti „nemedžiojant laikraščiuose, per 
radiją ir žiniatinkliuose“. Jums pritaikytos naujienos, vie- 
tinės orų prognozės ir „net kiekvienos dienos jūsų ho- 
roskopas ar laimėję loterijų numeriai“ bus pateikta, jei 
tik nurodysite, ko ir kada norite. 

+ TiVO, televizijos įrašų sistema, pasak jos žiniatinklio, 
sukurta suteikti „didžiausią TV žiūrėjimo valdymą“. Tai 
atliekama pastačius „jus į jūsų pačių televizijos tinklo cen- 
trą, todėl visada pasieksite tai, ko norite ir kada norite“. 
TiVo „automatiškai suras ir skaitmeniniu būdu įrašys vi- 

sas jūsų mėgiamas programas, transliuojamas eteryje“ ir 
padės jums susikurti „asmeninę TV programą“. Šis ži- 
niatinklis taip pat išsiaiškins jūsų skonį ir pagal jūsų pa- 
sirinkimą „pasiūlys kitas laidas, kurias jūs galbūt norėsi- 
te įsirašyti ir pažiūrėti“. 

+ Intertainer Inc. teikia „laisvalaikio pramogas namuo- 
se pagal pareikalavimą“ ir neapsiriboja tik televizija, bet 
ir siūlo muziką, filmus bei prekes. Intertainer skirtas žmo- 
nėms, trokštantiems „visiško valdymo“ ir „pritaikytos jų 
poreikiams patirties“. Tai „naujas būdas gauti bet kurį 
filmą, muzikos ir televizijos laidą, tą, kurios norite ir ka- 
da norite, per savo asmeninį kompiuterį ar televizorių“. 
+ George Bellas, paieškų sistemos Excite pagrindinis vyk- 
dantysis vadovas, pareiškė: „Mes ieškome būdų, kaip iš 
kitų savo tarnybos sričių paimti didelį informacijos kiekį 
ir perkelti jį į jūsų asmeninį puslapį, kad galėtumėte nuo- 
lat atnaujinti savo puslapį „Mano laikraštis“. Apie 43 pro- 
centai mūsų duomenų bazės vartotojų pritaiko savo po- 


“49 


reikiams mūsų Excite 


Jei į bet kurią paieškos sistemą įrašysite žodžius „pritai- 
komosios naujienos“, suvoksite, kas čia vyksta. Ir tai tik led- 
kalnio viršūnė*. MIT (Masačusetso technologijos institutas — 
vert. past.) technologijų specialistas Nicholas Negroponte 
pranašauja, kad pasirodys „Mano dienraštis“ (the Daily Me) — 
specialiai sukurtas asmeninis komunikacijų paketas, kurio 
kiekvienas elementas parinktas iš anksto“. 

Šias naujoves, kurios akivaizdžiai didina asmeninius pa- 
togumus ir pramogas, daugelis mūsų sutinka plojimais. Bet 

plodami turėtume nepamiršti pateikti keletą klausimų. Kaip 
didėjanti privačios kontrolės galia paveiks demokratiją? Kaip 
internetas, naujos televizijos formos ir komunikacinių gali- 
mybių protrūkis pakeis piliečių gebėjimą valdyti pačius sa- 
ve? Kokios yra gerai veikiančios demokratinės sistemos ar- 
ba pačios individo laisvės socialinės prielaidos? 

Šios knygos tikslas ir yra šiek tiek paaiškinti iškylančius 
klausimus. Aš darau tai pabrėždamas atsirandančių tech- 
nologijų stulbinamą galią: nuolat stiprėjančią vartotojų galią 
filtruoti tai, ką jie mato. Aptardamas šią galią, aš stengsiuosi 
pateikti aiškesnę žodžio laisvės sampratą demokratinėje vi- 
suomenėje. Taip pat apibendrinsiu galimas politines refor- 
mas, kurios leis naujoms ryšių technologijoms tarnauti de- 
mokratijai, o ne atvirkščiai. 

Vienas iš mano tikslų yra ištirti, kas užtikrina gerai vei- 
kiančią laisvos raiškos sistemą (free expersion). Pirmiausia aš 
primygtinai teigiu, kad įvairialypėje visuomenėje tokiai sis- 
temai reikia daug daugiau nei valdžios cenzūros apriboji- 
mo ir pagarbos asmeniniam pasirinkimui. Pastaraisiais de- 
šimtmečiais tik tai buvo Amerikos teisės ir politikos nuolati- 
nis rūpestis, o taip pat ir kitų valstybių teisės bei politikos 
rūpestis, pavyzdžiui Vokietijos, Prancūzijos, Anglijos ir Iz- 
raelio. Cenzūra iš tiesų kelia didžiulę grėsmę demokratijai 
ir laisvei. Tačiau išskirtinis dėmesys valdžios cenzūrai suku- 
ria rimtas silpnąsias vietas. Pabrėžtina tai, kad gerai veikianti 
laisvos raiškos sistema privalo tenkinti dvi būtinas sąlygas. 

Pirma, žmonės turėtų gauti tokią medžiagą, kurios ne- 
būtų iš anksto pasirinkę. Neplanuoti, nenumatyti susidūri- 
mai yra pagrindiniai pačiai demokratijai. Tokie susidūri- 

mai dažnai apima tokias temas ir klausimus, kurių žmonės 
neieškojo ir kurie gali net šokiruoti. Iš dalies šie susidūri- 
mai yra svarbūs dėl to, kad išvengiama fragmentacijos ir 
ekstremizmo, kurie yra bet kokios situacijos, kurioje pana- 
šiai mąstantys žmonės kalbasi tik tarpusavyje, numatoma 
pasekmė. Aš neperšu minties, kad valdžia turėtų priversti 
žmones matyti dalykus, kurių jie vengia. Bet aš teigiu, kad 
demokratijoje, vertoje savo vardo, žmonės dažnai susiduria 
su pažiūromis ir temomis, kurių jie specialiai nesirenka. 

Antra, daugelis ar dauguma piliečių turėtų turėti ben- 
drosios patirties sritį. Be bendrosios patirties, heterogeniš- 
ka visuomenė, spręsdama socialines problemas, patirs dar 
sudėtingesnį laikotarpį. Žmonėms net gali tapti sunku su- 
prasti vienas kitą. Bendroji patirtis, be abejo, ir ta patirtus, 
kuriai įtaką daro žiniasklaida, formuoja socialinį prieraišu- 
mą. Komunikacijų sistema, radikaliai mažinanti tokią pa- 
tirtį, sukurs daugybę problemų, tarp jų ir dėl didesnės so- 
cialinės fragmentacijos. 

Šios sąlygos, kaip gerai veikiančios demokratijos prielai- 
dos, galioja bet kurioje didelėje valstybėje. Jos yra ypač svar- 
bios heterogeniškai valstybei, kuri susiduria su atsitiktine 
fragmentacijos rizika. Šios sąlygos tampa vis svarbesnės, nes 
kiekviena valstybė tampa globalesnė ir kiekvienas pilietis — 
daugiau ar mažiau „pasaulio piliečiu *. 

Primygtinis minėtų dviejų sąlygų reikalavimas neturė- 
tų įsišaknyti kokios nors idiliškos praeities nostalgijoje. Ko- 
munikacijos atžvilgiu — vargu ar praeitis buvo idiliška. Pa- 
lyginti su bet kuriuo kitu istorijos periodu, mes esame ypa- 
tingų laimėjimų centre, ypač pačios demokratijos požiūriu. 

Mums nostalgija yra ne tik neproduktyvi, bet ir beprasmiš- 
ka. Ir nereiktų nieko grįsti „optimizmu“ ar „pesimizmu“, 
kurie trukdo laisvai mąstyti apie naujų technologijų pažan- 
gą. Jei privalome pasirinkti vieną iš jų, būtinai rinkimės op- 
timizmą. Atsižvelgiant į daugelį laimėjimų ir pralaimėjimų, 
neišvengiamai susijusių su didžiule technologijų kaita, bet 
kokia nuostata dėl „optimizmo“ ar „pesimizmo“ yra perne- 
lyg bendra, kad turėtų prasmę. Aš ketinu pasiūlyti ne pa- 
grindą pesimizmui, o didinamąjį stiklą, įgalinantį truputį 
geriau nei anksčiau suprasti, kas pirmiausia kuria sėkmin- 
gą laisvos raiškos sistemą. Ši geresnė samprata parengs mus 
branginti laisvos tautos troškimus, o tai padės mums vertin- 
ti komunikacijų sistemoje vykstančius pokvčius. Be to, tai 
padės aiškiai suvokti pilietybės prigimtį ir socialines refor- 
mas tais atvejais, kai raida kenkia mūsų troškimams, o tokia 
grėsmė iškyla. 

Netrukus paaiškės, kad pernelyg paprasta teigti, jog bet 
kuri komunikacijų sistema yra pageidautina, jei tik ir todėl, 
kad ji sudaro sąlygas individams matyti bei girdėti tai, ką jie 
pasirinko. Nenumatyti, nepasirinkti susidūrimai ir bendra 
patirtis taip pat yra svarbūs. 


Pirmtakai ir tarpininkai 
Neribotas filtravimas gali pasirodyti gana keistas, gal- 
būt net priklausantis mokslinei fantastikai dalykas. Tačiau 


tai iš esmės nesiskiria nuo to, kas buvo anksčiau. Filtravi- 
mas yra neišvengiamas, tai - gyvenimo realybė. Niekas ne- 

gali matyti, girdėti ar skaityti visko. Bet kurią valandą, jau 
nekalbant apie bet kurią dieną, kiekvienas iš mūsų atsi- 
renka iš daugybės tiesiog tam, kad gyvenimas būtų valdo- 
mas ir nuoseklus. 

Kalbant apie komunikacijų pasaulį, laisva visuomenė 
suteikia žmonėms didžiulę galimybę atsijoti nereikalingus 
duomenis. Tik tironijos verčia žmones skaityti ar žiūrėti. 
Laisvose valstybėse skaitantieji laikraščius skaito juos skir- 
tingus; o kai kurie žmonės išvis jų neskaito. Kasdien žmo- 
nės renkasi žurnalus pagal savo skonį ir pažiūras. Sporto 
mėgėjai skaito sporto žurnalus, ir daugelyje šalių jie gali 
pasirinkti žurnalą, kuriame rašoma apie jų mėgiamą sporto 
šaką, pavyzdžiui, Basketball Weekly ar Prachcal Horseman; 
konservatoriai gali skaityti National Review arba Weekly Stan- 
dard; gausybę žurnalų gali rinktis automobilių gerbėjai; Dog 
Fancy yra populiarus leidinys šunų augintojams; žmonėms, 
besilaikantiems šiek tiek į kairę nuo centro krypstančių 
požiūrių galėtų patikti American Prospect. Yra netgi žurna- 
las Cigar Aficionado. 

"Tai tiesiog šiuolaikiniai seniai egzistuojančio demokra- 
tinių valstybių gyvenimo pavyzdžiai: didžiulė komunikacijų 
galimybių įvairovė ir platus jų pasirinkimas. Tačiau ši situa- 
cija jau yra prieštaringa pirmiausia dėl stulbinamo laisvo 
pasirinkimo augimo ir individualaus valdymo turinio didė- 
Jimo bei visuotinės svarbos tarpininkų (general interest unterme- 
dianies) galios atitinkamo mažėjimo“. Tai apima laikraščius, 
žurnalus ir radijo bei televizijos transliuotojus. Visuotinės 
svarbos tarpininkų socialinių funkcijų įvertinimas vaidins 
svarbų vaidmenį šioje knygoje. 

Žmonės, pasitikintys tokiais tarpininkais, patiria daugy- 
bę netikėtų susidūrimų, apimančių bendrąją patirtį su mąs- 
tančiais kitaip ir duomenis bei temas, kurių neieškojo iš anks- 
to. Pavyzdžiui, jūs, skaitydami miesto laikraštį galite rasti 
nemažai straipsnių, kurių nebūtumėte pasirinkę, jei turėtu- 
mėte tokią galimybę. Straipsnius apie etninę įtampą Vokie- 
tijoje, nusikaltimus Los Andžele, naujas verslo rūšis Tokiju- 
je jūs galite permesti akimis arba atidžiai perskaityti, tačiau 
vargu ar juos dėtumėte į savo „Dienraštį“. Jūs galite žiūrėti 
įvairius televizijos kanalus — galbūt teikiate pirmenybę IV 
kanalui - ir pasibaigus jūsų mėgiamiausiai programai, gali- 
te pasižiūrėti kitos pradžią, pavyzdžiui, dramos, kurios iš 
anksto nebūtumėte pasirinkę, bet kuri kažkodėl traukia jū- 
sų akį. Skaitydami Time ar Newsweek, jūs galite rasti diskusi- 
Ją apie nykstančias gyvūnų rūšis Madagaskare, ir ši diskusi- 
ja gali jus sudominti, paveikti jūsų elgesį ar net pakeisti gy- 
venimą, nors jos jūs neieškojote pirmiausia. Sistema, kurios 
individai nevisiškai kontroliuoja tam tikrą gaunamą turinį, 
turi daug bendro su gatve, kurioje galima netikėtai susitikti 
ne tik draugus, bet ir heterogenišką masę Žmonių, užsii- 
mančių įvairia veikla (galbūt ir bankų prezidentus, politi- 
nius protestuotojus ar elgetas). 

Kai kurie žmonės mano, kad žiniasklaida miršta — tai reiš- 
kia, kad visuotinės svarbos tarpininkų, besidalijančių patirti- 
mi, temomis bei idėjomis su milijonais žmonių, idėjų visuma 
buvo trumpas žmonijos komunikacijos istorijos epizodas. Kaip 
prognoze šis požiūris yra perdėtas. Bet žiniasklaidos reikšmė 
laikui bėgant neabejotinai vis mažėja. Nereiktų pamiršti, kad 
žmonijos istorijos požiūriu net ir išsivysčiusiose visuomenėse 

visuotinės svarbos tarpininkai vra santykinai naujas ir tiesiog 
neišvengiamas dalykas. Laikraščiai, radijo stotys ir televizijos 
transliuotojai turi savitą istoriją su savita pradžia ir galima 
savita pabaiga. Iš tikrųjų 20-ąjį amžių reikėtų laikyti visuoti- 
nės svarbos tarpininkų, teikiančių panašią informaciją ir pra- 
mogas milijonams žmonių, didžiąja era. 

Dvidešimt pirmasis amžius šiuo atžvilgiu gali būti visiš- 
kai kitoks. Štai vienas nedidelis faktelis: 1948 metais vienai 
šeimai teko 1,3 dienraščio, šis rodiklis iki 1998 metų suma- 
žėjo 57 procentais, nors skirtų išsilavinimui metų skaičius, 
paprastai koreliuojantis su laikraščių skaitymo mastu, šiuo 
laikotarpiu smarkiai didėjo'. Mažų mažiausiai visa galimy- 
bių apimtis ir prisitaikymo prie vartotojo galia gerokai su- 
silpnina visuotinės svarbos tarpininkų socialinį vaidmenį. 


Politika, laisvė ir filtravimas 


Diskutuodami susidursime su daugeliu klausimų. Kiek- 
vieną iš jų aptarsiu išsamiai, tačiau patogumo dėlei pateik- 
siu jų sąrašą: 

+ didžiulis skirtumas tarp grynojo populizmo, arba tie- 

sioginės demokratijos, ir demokratinės sistemos, ban- 

dančios užtikrinti aptarimą, svarstymą ir atskaitomybę; 

+ glaudus ryšys tarp žodžio laisvės ir socialinės gerovės, 

kuriai dažnai šios teisės tarnauja“; 

+ plintanti rizika, kad diskusija tarp vienminčių žmo- 

nių sukels besaikį pasitikėjimą savimi, ekstremizmą, pa- 

nieką kitiems, o kartais netgi prievartą; 

+ potencialiai pavojingas socialinių pakopų, tarp jų ir 
„kibernetinių pakopų“ (cybercascadie) vaidmuo, kuriomis 
informacija, ir teisinga, ir klaidinga, sklinda žaibiškai; 
+ milžiniškos interneto ir kitų ryšių technologijų gali- 
mybės kovoje už laisvę ir neturtingose, ir turtingose ša- 
lyse; 

+ absoliučiai neįtikėtina požiūrio, kad žodžio laisvė yra 
„absoliutas“, prigimtis; 

+ būdai, kuriais informacija, teikiama kiekvienam iš mū- 
sų, tikriausiai naudinga daugeliui mūsų; 

+ esminis skirtumas tarp mūsų, kaip piliečių, ir mūsų, 
kaip vartotojų, vaidmenų; 

+ būtinybė reguliuoti žodžio laisvę, kas iš tiesų naudin- 
ga tiems, kurie labiausiai reikalauja priešintis „reguliavi- 
mui“; 

+ interneto kuriamų neribotų vartojimo galimybių mas- 
tas, kuris iš tikrųjų negerina žmonių gyvenimo, nes tai 
paprasčiausiai greitina daugelio prekių „vartojimo ma- 
lūno apsukas“; 

+ ir galimas destruktyvus intensyvaus rinkos spaudimo 
poveikis ir kultūrai, ir valdžiai. 


"Tačiau šią diskusiją vienijantis objektas bus įvairios demo- 
kratinės visuomenės problemos, kurias gali sukelti visiško fil- 
travimo galia. Vienas klausimas, į kurį atsakau „taip“, yra — 
ar individualūs pasirinkimai, nepavojingi ir tobulai pagrįsti, 
gali sukelti daugybę socialinių keblumų. Kitas klausimas, į 
kurį taip pat atsakau „taip“, yra — ar svarbu išlaikyti „gatvės 
sandūros“ ar „komunų“ atitikmenis, kur žmonės su įvairiais 

dalykais susiduria nevalingai. Be to, aš stengiuosi apginti kon- 
krečią demokratijos sąvoką —- patariamosios (deliberative) de- 
mokratijos sąvoką — ir jos požiūriu įvertinti sistemos, turin- 
čios tobulą filtravimo galią, perspektyvas. Aš taip pat ketinu 
apginti laisvės sampratą, susijusią su patariamosios demo- 
kratijos samprata, ir priešpriešinti ją sampratai, kuri indivi- 
dų vartojimo pasirinkimus regi kaip patį laisvės įsikūnijimą. 

Aš kategoriškai tvirtinu ne tai, kad gatvių sandūros ir vi- 
suotinės svarbos tarpininkai išnyks ar turėtų išnykti tobulo 
filtravimo pasaulyje. Kokiu mastu rinka kurs juos ar jų atitik- 
menis - tai empirinis klausimas. Daugelis mėgsta siurprizus. 
Kai kuriuos žmones labai traukia gatvių sandūros ar jų atitik- 
menys televizijoje ir internete. Iš tikrųjų naujų technologijų 
galimybės paprastai tėsi savo pažadą pateikti dalykus, kuriuos 
pernelyg sunku surasti, tarp jų naujas temas ir naujus požiū- 
rius. Jei norėtume sužinoti apie įvairias vėžio formas ir jo 
gydymo galimybes, tai galite padaryti greičiau nei per minu- 
tę. Jei jus domina automobilių keliama rizika, greita paieška 
jūsų paslaugoms. Jei norite sužinoti apie kurią nors užsienio 
šalį, jos papročius, politiką ar orus, internetas jums pasakys 
daug daugiau negu geriausios enciklopedijos. 

Dauguma mokyklinio amžiaus vaikų tėvų apstulbsta pa- 
matę, kaip visa tai lengva. Tiems, kuriems rūpi užtikrinti 
prieigą prie daugiau galimybių ir temų, naujos ryšių tech- 
nologijos gali būti nuostabus patogumas. Tačiau ir toliau 
lieka teisinga tai, kad daugelis menamų gatvių sandūrų, ypač 
internete, yra labai specializuotos. Pažvelgę į Zownhall.com, 
gatvių sandūros pobūdžio žiniatinklį, kaip ir dera pagal jo 
pavadinimą, iš jo galite patekti į dešimtis kitų žiniatinklių. 

Tačiau skirtingai nuo tikrųjų rotušių, tik konservatyvias pa- 
žiūras galima rasti Townhall.com. Kiekvienas žiniatinklis yra 
vienokia ar kitokia konservatyvi politinė organizacija - tarp 
daugelio kitų yra Amerikos konservatorių sąjunga, Oliverio 
North'o radijo šou, „Apginkime amerikiečius dabar“, „Kon- 
servatyvių politinių veiksmų konferencija“, „Piliečiai prieš 
valdžios išlaidavimą“ ir National Review. Ir kiekviena turi 
nuosavą žiniatinklį, kuriame daugybė nuorodų į „vienmin- 
čius“ ir tik keletas nuorodų į priešingų pažiūrų žiniatinklius. 

Aš įrodinėsiu ne tai, kad žmonėms trūksta noro pažinti ar 
kad išnyks gatvių sandūros, ne - aš įrodinėsiu, kad noras pa- 
žinti yra nuolatinis poreikis ir kad į laisvos raiškos sistemą iš 
dalies būtų žvelgiama iš šio poreikio taško. Taip pat noriu 
teigti, kad rimti pavojai kyla sistemai, kurios individai igno- 
ruoja visuotinės svarbos tarpininkus ir pasikliauja pačių pasi- 
rinktomis nuomonėmis bei temomis. Ir ypač akcentuosiu pa- 
vojus, sukeliamus tokių situacijų, kai tūkstančiai, o galbūt mi- 
lijonai ar net dešimtys milijonų žmonių klausosi tik garsesnio 
savo balso atgarsio. Tokia situacija, ko gero, pagimdo dau- 
giau blogio negu paprasčiausia fragmentacija. 


Kas yra ir kas nėra temos objektas 


Dabar kai ką paaiškinsiu tam, kad susiaurintume svars- 
tomą temą. Aš akcentuosiu problemas, iškylančias kalbėji- 
mo (žodžio laisvės) rinkoje paklausos požiūriu. Tai proble- 
mos, kylančios ne dėl gamintojų - Microsoft, Netscape ir kitų - 
veiksmų, bet dėl vartotojų pasirinkimo ir pirmenybės teiki- 

mo. Aš suprantu, kad norminiu požiūriu svarbiausias pro- 
blemas sukelia didžiosios korporacijos, o ne milijonai, iš tik- 
rųjų milijardai individų, kurie renkasi komunikacijas. "Ia- 
čiau ilgainiui, manau, rimčiausią riziką, ir neabejotinai la- 
biausiai nepaisomą, sukelia vartotojai. Ne todėl, kad jie yra 
sutrikę, iracionalūs ar piktavališki. Taip yra todėl, kad at- 
skirai paimti pasirinkimai atrodo visiškai pagrįsti, tačiau su- 
dėti visi kartu kenkia demokratijos tikslams. 

Kadangi mano dėmesio centre yra informacijos vartoto- 
jai, aš neaptarsiu klausimų, kurie pastarąjį dešimtmetį nuo- 
lat atkreipia dėmesį. Daugelis šių klausimų apima tariamai 
perdėtą didžiųjų korporacijų ar konglomeratų galią. 


+» Aš neaptarinėsiu nuogąstavimų, kad mažas ar nepa- 
lankioje padėtyje esančias grupes dominantys klausimai 
nyksta iš žiniasklaidos. "Turbūt tai nesukels problemų. 
Priešingai, nuolat auga „nišų rinkos“, skirtos ir didelėms, 
ir mažoms grupėms. Mažėjant nepritekliui, ši tendenci- 
ja neišvengiamai tęsis. Technologijų plėtra yra didžiulis 
bet kokių mažų grupių ir mažumų sąjungininkas. Ne- 
įprastą ar specifinį skonį turintys žmonės tikriausiai ne- 
bus išstumti iš besiplečiančio komunikacijų pasaulio. La- 
biau tikėtina, kad atsitiks priešingai: jų pageidaujamas 
turinys bus lengviau prieinamas, gerokai lengviau negu 
iki šiol. "Tai ir bus mano dėmesio centre. 

+» Ašnedaug tekalbėsiu apie monopolistinį tiekėjų elgesį 
ir manipuliacinę jų veiklą. Šis klausimas susilaukė didelio 
dėmesio pirmiausia dėl 1999-2000 metų antimonopo- 
linio teisminio ginčo, susijusio su Microsoft. Be abejo, 

kai kurie tiekėjai mėgina monopolizuoti, kai kurie ma- 
nipuliuoti; aptarkime, pavyzdžiui, faktą, kad Netscape pa- 
teikia tam tikrus automatinius adresynus (automaltic book- 
marks), leidžiančius vartotojams prisijungti prie tam tik- 
rų žiniatinklių. (Pavyzdžiui, savo automatiniais adresynais 
galiu prisijungti prie ABC News ir CBS Sport line, bet 
ne prie NBC ar CBS naujienų, arba ABC ar NBC sporto 
programų.) Visi nuovokūs ryšių technologijų gamintojai 
žino, kad tam tikras filtravimo mastas yra gyvenimo fak- 
tas. Jie taip pat žino kai ką labai svarbaus, bet mažiau 
akivaizdaus: vartotojų dėmesys yra lemiama (ir deficitinė) 
prekė atsirandančioje rinkoje. Kompanijos laimi didžiu- 
lius sandorius, jei gali stipriau nukreipti dėmesį viena 
kryptimi, o atitraukti nuo kitų. 

Štai kodėl daugelis interneto žiniatinklių suteikia in- 
formaciją 1 pramogas vartotojams nemokamai. Vartoto- 
Jai iš tikrųjų yra prekė, dažnai reklamuotojams „parduo- 
dama“ už pinigus; štai kodėl moka reklamuotojai, o ne 
vartotojai. Tai absoliučiai tinka ir radijui, ir televizijai". Tai 
būdinga ir žiniatinkliams. Pavyzdžiui, pažvelkime į triukš- 
mingojo Neizero.com žiniatinklio, teikiančio nemokamą in- 
terneto prieigą, atvejį. Neizero.com vadina save - iš tikrųjų 
tai jo devizas — „laisvojo pasaulio gynėju“. Plačioje rekla- 
minėje kampanijoje Netzero.com savo kūrėjus vaizduoja 
kaip įstatymų leidėjų skmiaudžiamus laisvės liudytojus, gi- 
nančius pagrindines teises ir apsaugančius kiekvieno „tei- 
sę“ naudotis internetu. Bet ar Netze7o.com iš tikrųjų sten- 
giasi apginti teises, ar yra tik suinteresuotas gaunamu pel- 
nu? Tiesa ta, kad Netzero.com yra viena iš daugelio pelno 

siekiančių kompanijų, suteikiančių vartotojams nemoka- 
mą naudojimąsi internetu (aiški socialinė nauda), tačiau 
uždirbanti pinigus iš to, kad reklamuotojams žada, jog jų 
klientai pamatys jų komercinę reklamą. Nieko blogo, kad 
uždirbami pinigai, bet vargu ar galima įsivaizduoti, kad 
Netzero.com galėtų būti kokia nors disidentinė altruistinių 
patriotų organizacija. 

Kai kurios privačios kompanijos bandys manipuliuo- 
ti vartotojais, suteikdamos jiems ypatingą dėmesį, ir taip 
įtrauks juos į monopolistines pinkles. Ar tai problema? 
Bet koks nekvalifikuotas atsakymas neturi prasmės. Iš- 
kyla svarbus klausimas — ar rinkos veiksniai sumažins 
kenksmingus manipuliavimo pastangų ar monopolijos 
padarinius. Aš manau, kad jos tai padarys; bet ne tai da- 
bar man rūpi. Demokratijos požiūriu, daugelis rimčiau- 
sių ginčytinų klausimų, kuriuos iškėlė naujosios techno- 
logijos, neapima manipuliacinės ar monopolistinės di- 
džiųjų kompanijų elgsenos. 

+ Aš aptarsiu privačią galią programų „kodui“, struktū- 
rai ir dizainui. Švietėjiškoje ir svarbioje knygoje Lawrence 
Lessigas išreiškė susirūpinimą, kad privatūs kodų gamin- 
tojai kontroliuos interneto galimybes tokiu būdu, kuris kels 
grėsmę privatumui, laisvam idėjų judėjimui ir kitoms svar- 
bioms socialinėms vertybėms!?. Lessigas įtikinamai paro- 
do, jog tai iš tiesų galima problema. Bet šios problemos 
nereikėtų per daug sureikšminti, ypač turint galvoje nuo- 
latinį konkuruojančių jėgų poveikį. Sąjūdis už „atvirą ko- 
dą“ (pirmiausia Linux), sudarantis sąlygas žmonėms susi- 
kurti norimą kodą, klesti; bet kokiu atveju konkurencinė 

įtampa primeta realius apribojimus kodų gamintojų gali- 
mybėms judėti tokiomis kryptimis, kurios nepriimtinos 
vartotojams. Pavyzdžiui, privatumo laidavimas tampa vis 
reikšmingesnis internete. Neabejotinai dar galima tam tik- 
romis sąlygomis užtikrinti valdžios vaidmenį prieš piktnau- 
džiaujančius privačios galios kodui veiksmus. Bet šioje kny- 
goje aš to nenagrinėsiu. 

+ Neaptarinėsiu „skaitmeninės atskirties“ (digital divi- 
de), bent jau ne ta sąvokos prasme, kuria ji paprastai su- 
prantama. Žmonės, kuriems rūpi ši problema, pabrėžia 
egzistuojančią prieigos prie naujausių ryšių technologi- 
jų nelygybę; nelygybė, pavyzdžiui, kai skirstoma į turin- 
čius ir neturinčius prieigos prie interneto. Tai išties svar- 
bi problema, taip pat ir mūsų šalyje. Remiantis naujau- 
siais skaičiavimais, pajamos yra svarbiausias atskirties 
šalyje šaltinis; mažiau nei pusė namų ūkių, kurių paja- 
mų vidurkis ne didesnis kaip 15 000 dolerių (jie sudaro 
19 procentų visų Amerikos gyventojų), taps interneto var- 
totojais iki 2005 metų. Didžiulį interneto vartotojų ato- 
trūkį galima aptikti tarp etninių grupių: tarp afroameri- 
kiečių ir iš Lotynų Amerikos kilusių amerikiečių inter- 
neto vartotojai sudarė atitinkamai 30 ir 33 procentus 
1995 metais, o tarp baltųjų - gerokai daugiau negu 50 
procentų. Bet šis atotrūkis greitai mažėja, ir tikima, kad 
Jis išnyks iki 2005 metų. 

Skaitmeninė atskirtis daug svarbesnė tarptautiniu 
mastu, nes gresia didesnė socialinė nelygybė, kuri daž- 
niausiai yra neteisinga, nes iš daugelio milijonų (iš tikrų- 
jų milijardų) žmonių atimama informacija ir galimybės. 

Pavyzdžiui, 1998 metais industrinėse valstybėse, kuriose 
gyvena mažiau nei 15 procentų visų pasaulio gyventojų, 
buvo 88 procentai interneto vartotojų - Šiaurės Ameri- 
koje, kurioje gyvena mažiau nei 5 procentai visų pasau- 
lio gyventojų, yra daugiau nei pusė visų interneto varto- 
tojų. Kai kuriose Afrikos šalyse interneto ryšio kaina per 
mėnesį yra 100 dolerių, t. y. dešimt kartų didesnė negu 
Jungtinėse Amerikos Valstijose. Vidutiniam amerikiečiui 
kompiuterio kaina yra mėnesinio uždarbio dydžio, o Ban- 
gladešo piliečiui jis kainuos daugiau nei šio aštuonerių 
metų uždarbis. 2000 metais stulbinamai mažai arabų kil- 
mės gyventojų (0,11 proc.) turėjo interneto prieigą, tuo 
tarpu daugiau kaip 50 procentų amerikiečių, arba 130 
milijonų žmonių naudojosi šio ryšio paslaugomis, O iš jų 
18 milijonų žmonių buvo aktyvūs interneto vartotojai. 
Bet šalies vidaus prasme, atrodo, laikui bėgant, ši pro- 
blema silpnės. Žinoma, būtina kažką daryti, kad šis pro- 
cesas greitėtų, nes jis ypač naudingas milijonų ir net mi- 
lijardų žmonių laisvei bei sveikatai. Bet tai, ką aš aptar- 
siu, veiks tik tuomet, jei kiekvienas bus „gerojoje“ 
atskirties pusėje, t. y. jei tik kiekvienam yra prieinama 
visa žiniasklaida. 

Be to, sutelksiu dėmesį į keletą „skaitmeninės atskir- 
ties“ rūšių, kurios turbūt susidarys esant universaliai pri- 
eigai — kaip pagrįsti individualių vartotojų pasirinkimai 
tuo pačiu metu gali sukelti ir asmeninę, ir socialinę žalą. 
Šis klausimas neabejotinai susijęs su nelygybėmis, bet ne 
pagal prieigą prie naujųjų technologijų; tai jokiu būdu 
nepriklauso nuo priėjimo nelygybės. 

Noriu pabrėžu, kad skaitmeninė atskirtis arba gali, 
arba negali tapti slogučiu. Ir jei aš neklystu, pasauliui 
pakanka sveiko proto atsikratyti minties, kad laisvosios 
rinkos, kaip įkūnijančios „vartotojų nepriklausomybę", 
yra tinkamas komunikacijos politikos pagrindas. Įsivaiz- 
duojamas nesuskaičiuojamų, skirtingų „Mano dienraš- 
čių“ leidinių pasaulis yra labiausiai nutolęs nuo utopinės 
vizijos dalykas 17 demokratijos požiūriu turėtų sukurti 
rimtas problemas. 


Analogija 
ir idealas 


Mane supanti aplinka 


Dabartinės permainos, gimdomos naujųjų ryšių technolo- 
gijų, yra sumenkinamos, o ne pernelyg sureikšminamos, — 
tai mintis, nuo kurios aš bandysiu pradėti. Tai, kas dabar 
vyksta, yra daug daugiau geresnis nei kompiuterio ekrano 
prisitaikymas. 

Daugeliui žmonių internetas gerokai sumažina nenuma- 
tytą, nepasirinktą bendravimą su kitais žmonėmis. Dauge- 
lis iš mūsų verčiau dirbtų namuose, negu eitų į darbą; tai 
sparčiai auganti tendencija. Dažniau negu nuėję į vietinius 
knygynus, kuriuose, tikėtina, susitiksime nemažai įvairių 
žmonių, daugelis mūsų perka knygas per Amazon.com žinia- 
tinklį. Kiti vengia vaizdo įrašų ar bakalėjos parduotuvių, nes 
Kosmo.com, pristatantis jiems vien tik Ciizen Kane ir picas, juos 
žavi. Esant MP3 technologijoms, muzikos parduotuvių lan- 
kymas gali pagrįstai atrodyti kaip beviltiškas laiko švaistymas. 
Komunikacijų specialistas Kenas Auletta entuziastingai kal- 
ba: „Aš galiu atsirinkti muziką kompiuteryje, tik paspaudžiu 


2. ANALOGIJA IR IDEALAS 31 


ir užsakau. Man nereikia eiti į parduotuvę. Man nereikia 
sėsti į automobilį. Man nereikia judėti. Dieve, tai rojus!“ 
Visiškai nesvarbu, kas jus domina - nuo kompiuterių, iki 
drobių, deimantų ar automobilių — Buy.com, MySimon.com, 
Bloomingdales.com, productobia.com, bricecan.com ar bet koks 
kitas Žiniatinklis iš šimtų kitų bus laimingas galėdamas jums 
padėti. Iš tikrųjų norėdamas lankyti koledžą ar netgi studi- 
juoti universitete, jūs galite išvengti universiteto teritorijos“. 
Štai Niujorko universiteto skelbimas kviečia lankyti „Niu- 
jorko universiteto virtualųjį koledžą“ ir netgi pabrėžia, kad 
virtualiai studijuodamas paskaitų metu galite sėdėti bet kur 
ir netgi sėdėti visiškai vienas. 

Būtų kvaila tvirtinti, kad visa tai yra blogai arba tai pra- 
radimas, vertinant apskritai ar atsižvelgus į viską. Priešin- 
gai, stulbinanti patogumų gausa teikia tikrą palaimą var- 
totojams. Pavyzdžiui, važinėjimas pirmyn atgal ieškant do- 
vanų yra tikra kančia. (Ar prisimenate, ką tai reiškia? Ar 
jūs vis dar taip elgiatės?) Daugeliui iš mūsų galimybė „nu- 
rodyti ir paspausti“ yra ypatingas patobulinimas. Daugelis 
žmonių, ir turtuoliai, ir vargšai, naudodamiesi naujausio- 
mis ryšių technologijomis, „vyksta“ į tokias vietas, kurių 
jokiu būdu negalėjo aplankyti anksčiau - Pietų Afriką, Vo- 
kietiją, Iraną, parduotuves, daugybę parduotuvių visame 
pasaulyje, įvairiausių specializacijų gydytojų kabinetus (ieš- 
kant jūsų laukia įdomios staigmenos; pavyzdžiui, lungcan- 
cer.com yra teisinės firmos žiniatinklis, jums padėsiantis iš- 
kelti bylą, o ne gydytojo žiniatinklis, padėsiantis pasveik- 
ti). Bet anaiptol nekvaila nerimauti, kad milijonams žmonių 
didėjančių patogumų padariniai mažina ne tik netikėtų 

susidūrimų su kitais galimybių aibę, bet ir mažina demo- 
kratiją bei pilietiškumą. 

Arba apsvarstykime sąvoką bendradarbiaujantis filtravimas 
(collaborative filtering) - intriguojanti daugelio žiniatinklių sa- 
vybė, jau tampanti rutina. Pavyzdžiui, jei tik užsakote knygą 
iš Amazon.com, jis siūlosi papasakoti jums apie kitų žmonių, 
mėgstančių šią knygą, pasirinkimus. O kai užsisakote dau- 
giau knygų, Amazon.com žino ir papasakos jums, kad kitos 
knygos — ir kompaktiniai diskai, ir filmai — jums patiks, nes 
patiko panašiems į jus žmonėms. Kiti žiniatinkliai, pavyzdžiui, 
Orate.com 1 Movaelens, pasiruošę pasakyti, kokie nauji filmai 
jums patiks, o kokie nepatiks tokiu būdu: tiesiog paprašo jū- 
sų įvertinti kai kuriuos filmus, o po to palygina tuos vertini- 
mus su kitų Žmonių vertinimais ir sužino, ką panašūs į jus 
žmonės mano apie filmus, kurių nesate matęs. Bendradar- 
biaujantį filtravimą taiko CDnow, Movefindercom, Frefly ir dau- 
gelis kitų nuolat atsirandančių žiniatinklių. Mes žinome, kad 
"TiVo, televizijos įrašų sistema, pagal jūsų mėgiamas laidas 
pasiruošusi pasakyti, kokios kitos laidos jums patiks. 

Bendradarbiaujantis filtravimas tik prasideda. „Pritaiky- 
tas jūsų poreikiams apsipirkimas“ jau lengvai pasiekiamas 
ir skirtas, kalbant paprasčiausios ataskaitos žodžiais, „paly- 
ginti vartotojų interesus ir pirkimo įpročius nuo audinių, 
kuriems teikiama pirmenybė, iki kambario dizaino arba pa- 
geidavimų sąrašo“?. Apsvarstykime užuominą, kad netru- 
kus „turėsime virtualias garsenybes... Jos atrodys nuosta- 
biai. Iš tikrųjų jos bus be galo puikios, nes jų išorė bus tiks- 
liai tokia, kokia, fžsų nuomone, turi būti puiki, ir nesvarbu, 
ką galvoja jūsų kaimynai, nes garsenybės bus sukurtos pagal 

kiekvienos šeimos pageidavimus“*. (Ar jus stebina tai, kad 
yra žiniatinklių, pateikiančių pritaikytus jūsų poreikiams 
meilės romanus: Kad jie prašo informacijos apie „jūsų 
svajonių meilužį“ ir tada sukuria romaną, atitinkantį jū- 
sų skonį?) 

Daugeliu atžvilgių tai, kas vyksta, yra ganėtinai nuosta- 
bu, ir kai kurie Amazon.com ir analogiškų tarnybų patarimai 
yra įstabiai geri, netgi neįtikėtini. (Tūkstančiai žmonių to- 
kiu būdu atrado mėgiamus autorius.) Bet visa tai ir nerami- 
na, nes skatinama siaurinti žmonių akiratį ir įtikti egzistuo- 
jančiam jų skoniui, o ne formuoti kitokį skonį. Pavyzdžiui, 
tarkime, kad tam tikrų politinių pažiūrų žmonės išmano apie 
vis daugiau ir daugiau tų pačių pažiūrų autorių ir taip su- 
stiprina savo pažiūras, nes tai, ką jie labiausiai skatinami 
skaityti, kalba apie tuos pačius dalykus. Bet ar tai demokra- 
tinėje visuomenėje nekelia nerimo? 

Išsamios analizės reikalaujančias problemas geriausiai 
nagrinėti dviem skirtingais aspektais. Pirmasis apima retą 
ir šiek tiek egzotišką konstitucinę doktriną, pagrįstą „viešo- 
jo forumo" idėja. Antrasis apima bendrą konstitucinį idea- 
lą, iš tikrųjų bendriausią konstitucinį idealą; tai patariamoji 
demokratija. Pamatysime, kad bendrosios patirties mažėji- 
mas ir asmeninio filtravimo sistema gali kompromituoti šį 
idealą. Mes galime tai pataisyti suvokdami, kas slypi sam- 
pratoje, jog laisva visuomenė sukuria daug viešųjų forumų, 
suteikiančių oratoriams galimybę bendrauti su įvairiais žmo- 
neėmis ir užtikrinančių kiekvienam iš mūsų galimybę klau- 
sytis daugybės oratorių, kalbančių daugybe temų ir išreiš- 
kiančių skirtingas nuomones. 

Viešojo forumo idėja 


Įprastomis sąlygomis žodžio laisvės pagrindu laikomas 
draudimas valdžiai „cenzūruoti“ kalbą, kuriai ji nepritaria. 
Paprastai valdžia kėsinasi įvesti civilines ar baudžiamąsias 
bausmes už skirtingas politines pažiūras, šmeižikišką kalbą, 
komercinę reklamą ar kalbas intymiomis temomis. Kyla klau- 
simas, ar valdžia turi teisėtą ir pakankamai svarų motyvą 
varžyti žodžio laisvę ir siekti ją kontroliuoti. 

Iš tiesų dauguma įstatymų, reglamentuojančių žodžio lais- 
vę, tai ir daro. Tačiau svarbi daugelio laisvų šalių žodžio 
laisvės teisės dalis įgyja visiškai skirtingą formą. Pavyzdžiui, 
Jungtinių Amerikos Valstijų Aukščiausiasis teismas yra nu- 
taręs, kad gatvės ir parkai privalo būti atviri visuomenės 
raiškos veiklai. Pačioje 20-0jo amžiaus pradžioje Teismas 
pareiškė: „Visi nuo seno išlikę gatvių ir parkų pavadinimai 
rodo, kad nuo neatmenamų laikų šios vietos buvo skirtos 
visuomeniniam naudojimui ir tūkstančius kartų panaudo- 
tos susirinkimams, kuriuose buvo dalijamasi mintimis tarp 
piliečių ir diskutuojama visuomenei rūpimais klausimais. 
Nuo senų laikų toks gatvių ir viešųjų vietų naudojimas buvo 
piliečių teisių, neliečiamumo, teisybės ir laisvės dalis“?. Tai- 
gi vyriausybės yra įpareigotos leisti laisvai kalbėti viešose 
gatvėse ir viešose parkuose - net jeigu daugelis piliečių mėgs- 
ta taiką ir ramybę ir net jeigu protestuotojai bei disidentai 
erzina, kai paprasčiausiai einate namo ar į vietinę bakalėjos 
parduotuvę. 

Žinoma, valdžiai leidžiama įvesti „laiko, vietos ir būdų“ 
apribojimus kalbėjimui viešosiose vietose. Niekas neturi 

teisės rengti fejerverkus ar per garsiakalbius viešose gatvė- 
se trečią valandą nakties reikšti nepasitenkinimą visuotiniu 
atšilimu ar gynybai skirtos biudžeto dalies dydžiu. Tik lai- 
ko, vietos ir būdų apribojimai privalo būti ir pagrįsti, ir ri- 
boti. Iš tikrųjų valdžia priversta leisti bet kokių pažiūrų ora- 
toriams naudotis visuomeniniu turtu skelbiant savo mintis. 

Vienas iš viešųjų forumo doktrinos požymių yra tas, kad 
oratorvams sukuriama prieigos teisė, prieigos ir prie vietos, ir pme 
žmonių. Kitas būdingas požymis tas, kad viešojo forumo dok- 
trina sukuria teisę ne vengti valdžios įvestų bausmių už kal- 
bėjimą, bet užtikrinti valdžios subsidijas kalbėjimui. Nekyla 
klausimų dėl to, kad iš mokesčių mokėtojų reikalaujama rem- 
ti saviraiškos veiklą, kuri pagal viešojo forumo doktriną pri- 
valo būti gatvėse ir parkuose. Iš tikrųjų išlaidos, kurias mo- 
kesčių mokėtojai išleidžia viešų gatvių ir parkų priežiūrai, 
pradedant valymu ir baigiant priežiūra, gali būti gana di- 
delės. Taigi viešieji forumai atstovauja vienai iš teisės sričių, 
kurioje teisė laisvai kalbėti reikalauja visuomenės subsidijų 
oratoriams. 


Ar tik gatvės ir parkai? 
Apie oro uostus ir internetą 


Iš esmės yra priežasčių viešojo forumo sąvoką išplėsti 
kuo toliau už gatvių ir parkų ribų. Šiuolaikinėje eroje tradi- 
ciniai viešieji forumai vis labiau užvaldo kitas vietas. Žiniask- 
laida, taip pat ir internetas tampa gerokai svarbesne savi- 
raiškos arena nei gatvės ir parkai. 

Vis dėlto Aukščiausiasis teismas pabijojo išplėsti viešojo 
forumo doktriną už gatvių ir parkų ribų. Galbūt Teismas 
taip pasielgė žinodamas, kad atsisakius istorinio vertinimo 
pagrindo, tampa nepaprastai sunku nubrėžti ribas ir kad 
teisėjai bus apipilti prašymais prieiti prie privačios ir visuo- 
meninės nuosavybės. Taigi Teismas atsisakė tariamai įtiki- 
namo argumento, kad daugelis kitų vietų galėtų tapti viešo- 
jo forumų arena. Ypač jis buvo įtikinėjamas, kad oro uostai 
labiau nei gatvės ir parkai yra lemiami susisiekimui su hete- 
rogeniška visuomene; oro uostai — tai vietos, kuriose susi- 
renka skirtingi žmonės, o tai svarbu siekiant kalbėti didžiu- 
liam Žmonių ratui. Teismas taip nemanė teigdamas, jog vie- 
šojo forumo idėja turi būti suvokiama remiantis istorine 
praktika. Oro uostai, žinoma, nėra traktuojami kaip viešieji 
forumai nuo „senų laikų““. 

Bet nepaisant to, Teismo nariai atrodė labai sunerimę 
dėl grynai istorinių išbandymų. Tai liudijančioje vaizdingo- 
Je ištraukoje Aukščiausiojo teismo teisėjas Anthony Kennedy 
rašė: „Protai gatvėse ir parkuose tokie pat kaip ir kitur. Vis 
daugiau svarbių pasikeitimų nuomonėmis ir dalijimosi vi- 
suomenės sąmoningumu vyksta masinėje ir elektroninėje 
žiniasklaidoje. Visuomenės dalyvavimas šiose komunikaci- 
Jos priemonėse gali keistis kintant technologijoms“*. Todėl 
teisėjas Kennedy pripažįsta, kad atsiranda problema, kaip 
viešojo forumo idėją „išversti“ į naujųjų technologijų aplin- 
kos „kalbą“. Ir jeigu Aukščiausiasis teismas tokio vertimo 
„daryti“ nenori, tai turi atlikti Kongresas ir šalies vyriausy- 
bė. Kitaip tariant, Teismas, remdamasis konstitucine teise, 
nepasiruošęs teigti, kad viešojo forumo idėja turi išplisti už 


2. ANALOGIJA IR IDEALAS 37 


gatvių ir parkų ribų. Tačiau net jeigu Teismas nepasiruošęs 
veikti, Kongresas ir šalies vyriausybė gali nuspręsti, kad lais- 
vai visuomenei reikalinga prieigos teisė ten, kur susitinka dau- 
gybė žmonių. Iš tikrųjų žiniatinkliai, dažniau asmeniniai nei 
visuomeniniai, gali patys taip nuspręsti ir imtis žygių, garan- 
tuojančių, kad žmones pasiekė skirtingos nuomonės. 


Kodėl viešieji forumai? 
Apie prieigas, neplanuotus 
susidūrimus ir dirgiklius 


Aukščiausiasis teismas nelabai kreipia dėmesį į klausi- 
mą, kodėl būtent svarbu užtikrinti, kad gatvės ir parkai lik- 
tų atviri kalbėtojams. "Tai klausimas, į kurį būtina atsakyti, 
jei norima sužinoti, ar yra ryšys tarp viešojo forumo doktri- 
nos ir dabartinių problemų, ir kaip jį suprasti. 

Galime šiek tiek pažengti į priekį ir atkreipti dėmesį į 
tai, kad viešojo forumo doktrina iškelia tris svarbius uždavi- 
nius“. Pirma, kalbėtojams suteikiama galimybė bendrauti 
su plačiomis žmonių masėmis. Jei norite pareikšti, kad mo- 
kesčiai yra pernelyg dideli ar kad policija dažnai smurtauja 
prieš afroamerikiečius, jūs pajėgūs primesti šį argumentą 
žmonėms, kurie apie tai galbūt nebuvo nė girdėję. Skirtingi 
žmonės, vaikštantys gatvėmis ir būnantys parkuose, tikriau- 
siai girdės kalbėtojų argumentus apie mokesčius ar policiją; 
be to, jie sužinos šalia esančių piliečių nuomones ir įsitikini- 
mus. Galbūt kai kurie, išgirdę apie tai, pakeis savo nuomo- 
nę; galbūt jie taps smalsesni ir patys išsiaiškins šią proble- 

mą. Neturi didelės reikšmės, ar taip atsitiks keletui ar dau- 
gybei. Svarbu tai, kad kalbėtojams leidžiama išsakvti dalvy- 
kus, kuriais kitu atveju šalia esantys piliečiai nesidomėtų. 

Žiūrint iš kalbėtojų pusės, viešojo forumo doktrina su- 
kuria bendros prieigos pre heterogeniškų paliečių teisę. Iš klau- 
sytojų pusės viešojo forumo doktrina sukuria ne teisę, bet 
galimybę, nors galbūt 17 nepageidaujamą: tapti atviriems tu- 
rinčių skirtingus požiūrius ir nepasitenkinimus įvairių kalbetojų 
poveikiui. Pabrėžtina tai, kad tas atvirumas poveikiui yra ben- 
dras. Daugelį žmonių vienu metu veiks tokie pat požiūriai 
ir nepasitenkinimai, be to, jie susidurs su tokiais požiūriais 
bei nepasitenkinimais, kurių dalis žmonių nebūtų patys ieš- 
koję. Todėl neretai šis atvirumas poveikiui (expbosure) pagrįs- 
tai laikomas dirginančiu ar net blogesniu. 

Antra — viešojo forumo doktrina suteikia galimybę kal- 
bėtojams prieiti ne tik prie heterogeniškų, bet ir prie speci- 
finių žmonių bei specifinių institucijų ir išsakyti savo skun- 
dus. Tarkime, pavvzdžiui, jums atrodo, kad šalies įstatymus 
leidžiantys organai neatsakingai žiūri į nusikalstamumą ar 
vaikų sveikatos priežiūrą. Viešojo forumo doktrina jums ga- 
rantuoja teisę protestuoti priešais šalies įstatymų leidžiamojo 
organo pastatą ir taip išsakyti savo nuomonę. 

Rūpimą klausimą galima pateikti ir privačioms, ir visuo- 
meninėms institucijoms. Kai drabužių parduotuvės darbuo- 
tojai mano galintys apgaudinėti pirkėjus ar elgtis rasistiš- 
kai, protestuotojai turi prieigos prie pačios parduotuvės ga- 
limybę. Taip yra ne todėl, kad jie turi teisę peržengti privačios 
nuosavybės ribas — niekas neturi tokios teisės - bet todėl, kad 
tikėtina, jog šalia bus vieša gatvė, ir strategiškai pasirinktoje 

vietoje surengtas protestas neabejotinai atkreips parduotu- 
vės ir jos klientų dėmesį. Pagal viešojo forumo doktriną ora- 
toriai yra tie, kuriems leidžiamas pasiekti tam tikrą audito- 
riją, ir konkretūs klausytojai negali neišgirsti ir neišklausyti 
nepasitenkinimo, nukreipto prieš juos. Kitaip tariant, klau- 
sytojų saviizoliacijos galia yra stipriai apribota. 

Trečia — viešojo forumo doktrina didina galimybę, kad 
individai apskritai bus atviri daugybės įvairiausių Žmonių ir 
nuomonių poveikiui. Eidami į darbą ar lankydamiesi par- 
ke, ko gero, patirsite netikėtų, galbūt trumpalaikių ir nees- 
minių susidūrimų. Pakeliui į darbą arba pietaudami parke 
negalite lengvai atsiriboti nuo ginčų ar būsenų, kurių iš anks- 
to neieškote ar kurių norėtumėte išvengti. Ir čia viešojo fo- 
rumo doktrina yra linkusi užtikrinti tam tikrą patirtį, kuria 
plačiai dalijamasi — gatvės ir parkai yra visuomeninė nuosa- 
vybė — ir tam tikras atvirumo poveikiui formas skirtingoms 
nuomonėms ir būsenoms. Norėčiau pasakyti, kad toks atvi- 
rumas poveikiui skatina supratimą ir galbūt laisvės pojūtį. 
Netrukus suprasime, kad visi šie klausimai yra glaudžiai su- 
siję su demokratijos idealais. 

Mes turėtume suprasti skirtumą tarp neplanuoto atviru- 
mo poveikiui ir nepageidaujamo atvirumo poveikiui. Pavyz- 
džiui, parke jūs netikėtai išvystate beisbolo varžybas ar gru- 
pę Žmonių, protestuojančių prieš policijos elgesį. Tai ne- 
planuota patirtis; jūs to nesirinkote ir iš anksto nenumatėte. 
Bet tik išvydę varžybas arba protesto akciją, jūs tikriausiai 
nesusinervinote; o galbūt su tuo netikėtai susidurti jums net 
malonu. Ir, priešingai, netikėto susitikimo su benamiais ar 
elgetomis, prašančiais pinigų ar bandančiais ką nors par- 

duoti, jūs iš tikrųjų nenorite. Jei būtumėte galėję šiuos po- 
tyrius „atsijoti', būtumėte taip ir padarę. Daugeliui žmonių 
nepageidaujamo atvirumo poveikiui kategorija - priešinga 
neplanuotai - apima ir daugelį politinių veiklų. Galbūt jums 
šios veiklos nuobodžios ir nonte, kad jos netrikdytų jūsų 
pasivaikščiojimo gatve. Galbūt ši veikla jus erzina ar pykdo 
todėl, kad trukdo pasivaikščiojimą, galbūt jus nervina tai, 
apie ką kalbama, ar tie, kurie kalba. 

"Taip pat svarbu suprasti skirtumą tarp atvirumo patirties 
poveikiui ir atvirumo argumentų poveikiui. Viešieji forumai 
neleidžia žmonėms atsitverti nuo kartu su jais esančių pilie- 
čių. Jiems bent jau trumpai šmėstels kitų žmonių vaizdas, 
pavyzdžiui, kitos socialinės klasės. Taigi viešojo forumo dok- 
trina leidžia žmonėms kažkuriuo metu suvokti, nors ir trum- 
pai, ne tik tam tikrą nuomonę turinčių žmonių patirtį, bet 
ir jų argumentus. Jūs galite susidurti su rašytine medžiaga, 
atkreipusia jūsų dėmesį, pavyzdžiui, į smurtą šeimoje. Am- 
bicingiausios viešųjų forumų panaudojimo formos kuriamos 
taip, kad parengtų žmones ir argumentams, ir potyriams, 
nors potyriai kartais naudojami kaip supaprastintos nuoro- 
dos į argumentus, tarkim, paveikslėlis ar trumpas susitiki- 
mas kartais gali turėti tūkstančio žodžių poveikį. 

Kalbėdamas apie viešojo forumo doktrinos tikslus, aš sie- 
kiau aptarti nepageidaujamus ir neplanuotus susidūrimus 
bei atvirumą potyrių ir argumentų poveikiams. Tačiau ne- 
pritariantys nepageidaujamiems susidūrimams gali pagei- 
dauti neplanuotų susidūrimų, o manantys, kad atvirumas 
argumentų poveikiui yra pernelyg reiklus ir įkyrus, gali pri- 
pažinti naujų potyrių reikšmę heterogeninėje visuomenėje. 

Visuotinės svarbos tarpininkai 
kaip nepripažinti viešieji 
forumai (pasaulyje) 


Žinoma, veikla gatvėse ir parkuose yra ribota. Net ir di- 
džiausių miestų gatvės bei parkai yra primygtinai vietiniai. 
Bet daugybę gatvių ir parkų, kaip viešųjų forumų, atlieka- 
mų socialinių funkcijų vykdo ir kitos institucijos. 

Iš tikrųjų visuotinės svarbos tarpininkus - laikraščius, žur- 
nalus, televizijos transliuotojus - galima suvokti kaip ypač 
svarbią viešųjų forumų rūšį. 

"Tai paprasta paaiškinti. Skaitydami miesto laikraštį ar 
šalies žurnalą, jūs peržvelgsite ne vieną straipsnį, kurio ne- 
būtumėte pasirinkę iš anksto. Kaip ir daugelis žmonių kai 
kuriuos iš jų perskaitysite. Galbūt jus sudomino įstatymai, 
reglamentuojantys minimalų atlyginimą, ar Somalis, ar pas- 
tarieji Artimųjų Rytų įvykiai; taigi pasakojimai atkreipė jū- 
sų dėmesį. Tai, kas tinka tam tikroms temoms, tinka ir po- 
žiūriams. Galbūt manote, kad nieko negalima sužinoti ar 
pasimokyti iš žmonių, kurių nuomonės nekenčiate. Bet jei 
jau atsivertėte įžanginius puslapius, galite perskaityti, kas 
juose kalbama, ir įgyti naudingos patirties. Gal jus įtikins 
vienas ar kitas dalykas arba informuos, nors nebūtinai įti- 
kins. Be to, pirmojo puslapio antraštė arba Newsweek veda- 
masis, ko gero, yra labai svarbūs daugeliui žmonių. 

Dažnai neplanuoti ir nepasirinkti susidūrimai atneša 
daug naudos ir atskiriems individams, ir visai visuomenei. 
Kartais jie net pakeičia žmonių gyvenimus. Tą patį galima 
pasakyti (tik kitu būdu) ir apie nepageidaujamus susidūri- 

mus. Kartais jus gali suerzinti nemėgiamo autoriaus veda- 
masis. Galbūt norite, kad šio vedamojo išvis nebūtų. Bet 
nepaisant tokio nusistatymo, tai gali sužadinti jūsų smalsu- 
mą ir galbūt jūs jį perskaitysite. Galbūt tai jūsų nedžiugina. 
Bet tai gali paskatinti pergalvoti savo pažiūras ar net jas 
patikrinti. Mažų mažiausiai sužinosite, ką daugelis šalia esan- 
čių piliečių galvoja ir kodėl taip galvoja. Tai, ką galima pa- 
sakyti apie argumentus, pasakytina ir apie temas, nes kai 
susiduriate su jus erzinančiais straipsniais apie nusikalsta- 
mumą, pasaulio atšilimą, homoseksualų vedybas, piktnau- 
džiavimą alkoholiu, vis dėlto suprantate, kad iš tų straips- 
nių kažką sužinojote. 

Televizijos transliuotojų funkcijos panašios. Galbūt ge- 
riausias pavyzdys yra vakaro žinios, daugelyje šalių tapusios 
tiesiog institucija. Įsijungę vakaro žinias, sužinosite daugy- 
bę dalykų, kurių iš anksto nesirinktumėtę Dėl tempo ir be- 
tarpiškumo televizijos transliuotojai atlieka viešajam foru- 
mui būdingas funkcijas net labiau nei visuotinės svarbos tar- 
pininkai leidvbinėje žiniasklaidoje. Pagrindinė žinia 
žiniasklaidos tinkluose taps pagunda visuomenei: ji iškels 
pagrindines problemas ir daugelio milijonų žmonių dėme- 
sį sutelks tam tikra linkme. O tai, kas vyksta išklausius pa- 
grindinę žinią — nagrinėjant įvairių vietinių ir tarptautinių 
temų meniu - sukuria kažką panašaus į oratorių kampelius, 
toli gražu pralenkiančius Haidparko patirtį. 

Ne vienas iš šių tvirtinimų nereiškia, kad visuotinės svar- 
bos tarpininkai visada dirba puikiai arba gerai. Kartais šie 
tarpininkai nepateikia adekvataus temų ar nuomonių su- 
pratimo. Kartais jie pateikia išskydusią daugumos žmonių 


2. ANALOGIJA IR IDEALAS 43 


nuomonės versiją. Kartais tarpininkai kenčia nuo savo 1š- 
ankstinių nuostatų. Kartais jie beveik nepateikia esmės, o 
nukrypsta į skambius pareiškimus arba vaikosi sensacijų. Tai 
apgailėtina pastarųjų dviejų dešimtmečių tendencija. Tačiau 
veikdami pagal paskirtį visuotinės svarbos tarpininkai žmo- 
nėms atskleidžia daugybę temų ir požiūrių, o kartu dalijasi 
patirtimi su heterogeniška visuomene. Iš tikrųjų šie visuoti- 
nės svarbos tarpininkai yra gerokai pranašesni už gatvių ir 
parkų kalbėtojus būtent todėl, kad jie linkę būti kuo mažiau 
vietiniai ir kuo labiau valstybiniai ar netgi tarptautiniai. Pa- 
prastai jie atskleidžia žmonėms kitų sričių, netgi kitų šalių 
klausimus ir problemas. Jie netgi formuoja kuklų, užkulisi- 
nį kosmopolitiškumą ir užtikrina, kad daugelis žmonių ką 
nors sužinos apie įvairius pasaulio įvykius, nepaisant to, ar 
jie apskritai kada nors domėsis tuo, kas vyksta. 

Žinoma, visuotinės svarbos tarpininkai, remiantis teisi- 
niu traktavimu, nėra viešieji forumai. Jie yra labiau priva- 
tūs nei visuomeniniai. Svarbiausia, kad visuomenės nariai 
neturi įstatymų įtvirtintos teisės prieigai prie jų. Atskiri pi- 
liečiai negali nepaisyti leidėjų ar ekonominių vertinimų ir 
privačių savininkų pasirinkimų. Dvidešimtojo amžiaus 8-aja- 
me dešimtmetyje vykusi aštri konstitucinė diskusija būtent 
šiuo klausimu baigėsi tų, kurie deklaravo konstitucijos ga- 
rantuojamą prieigos teisę, visišku pralaimėjimu". Bet teisi- 
nės prievartos klausimas iš tiesų nėra esminis. Visuotinės 
svarbos tarpininkai netgi be teisinės prievartos atlieka dau- 
gybę viešųjų forumo funkcijų. Jie remia bendrąją patirtį; jie 
suteikia žmonėms informaciją bei žinias, kurių jie nesirink- 
tų iš anksto. 

Respublika, patariamoji 
demokratija ir du filtravimo būdai 


Viešojo forumo doktrina yra savotiška ir neįprasta, nes 
sukuria kalbėtojų priėjimo prie žmonių ir vietų teisę, dotuo- 
jamą mokesčių mokėtojų. Bet ši doktrina glaudžiai susijusi 
su ilgalaikiu konstituciniu idealu — respublikos savivalda. 

Pradėkime nuo pradžios: pagal konstituciją Jungtinės Vals- 
tijos turėjo būti respublika, priešinga monarchijai ar tiesiogi- 
nei demokratijai. Be šio idealo mes negalime suprasti raiš- 
kos laisvės sistemos ir naujausių ryšių technologijų bei filtra- 
vimo poveikio. Taigi verta praplėsti respublikos sąvoką ir 
aptarti, kaip Amerikos konstitucija supranta ją patariamo- 
sios demokratijos prasme. Bendrasis idealas neapsiriboja 
Amerika; jis svarbus visoms šalims, kuriose tvirta savivalda. 

Respublikoje vyriausybei nevadovauja nei karalius, nei 
karalienė; joje nėra valdovo, veikiančio nepriklausomai nuo 
žmonių"“. Jungtinių Valstijų Konstitucija griežtai pasisako 
prieš monarchinį paveldą ir konstitucijos kūrėjai bet kokio 
monarcho valdžią sąmoningai perdavė (uždraudę „kilmin- 
gųjų titulus ') „Mūsų Tautai . Tai rodo skambi Gordono Woo- 
do frazė: „Amerikos revoliucijos radikalizmas“!!. Bet kartu 
konstitucijos kūrėjai labai bijojo visuotinių aistrų ir išanks- 
tinių nuostatų ir nenorėjo valdžios, paverčiančios visuoti- 
nius norus įstatymais. Iš tikrųjų jie pritarė filtravimui, nors 
jis labai skiriasi nuo to, kurį anksčiau aptarėme. Užuot 
stengiantis leisti žmonėms filtruoti tai, ką jie nori matyti 
ir girdėti, jie kėsinosi sukurti institucijas, turėsiančias „fil- 
truoti“ visuomenės norus tam, kad užtikrintų į visuomenės 

naudą orientuotą politiką. Tokia politinio atstovavimo struk- 
tūra ir kontrolės bei derinimo sistema buvo skirtos tam tik- 
ro filtro tarp Žmonių ir įstatymų sukūrimui siekiant, kad 
kuriamas darinys būtų ir retlektyvus, ir išmanantis. Taip pat 
konstitucijos kūrėjai didelę vertę suteikė „pilietinėms dory- 
bėms“, kuri reikalavo, kad politikos veikėjai veiktų kaip pi- 
liečiai, atsidavę kai kam daugiau negu saviems, siaurai su- 
vokiamiems interesams. 

"Tokia respublikos forma stengėsi sukurti „patariamąją de- 
mokratiją“. Šios sistemos atstovai turėjo būti atskaitingi pla- 
Čiajai visuomenei. Tačiau manyta, kad atsiras daugybė svars- 
tymų bei debatų ir tarp piliečių, ir pačioje vyriausybėje'*. Pa- 
tariamosios demokratijos siekis stebimas visoje konstitucijoje. 
Pavyzdžiui, dvejų rūmų sistema buvo numatyta nepakanka- 
mų svarstymų vienuose ar kituose rūmuose kontrolei; buvo 
manoma, kad Senatas turės visuotinių aistrų „aušinimo“ efek- 
tą. Ilga senatorių tarnybos trukmė buvo skirta užtikrinti svars- 
tymus; tam pačiam tikslui tarnavo ir didesnės rinkiminės sri- 
tys. Rinkėjų kolegija iš pradžių buvo svarstymo organas, lai- 
duojantis, kad prezidento institucija būtų visuomenės norų 
bei atstovų svarstymų ir keitimosi nuomonėmis derinys. Pa- 
galiau kontrolės ir derinimo sistema sukuria patariamosios 
funkcijos mechanizmą valdžioje plačiąja prasme. 

"Taigi Konstitucija nebuvo grindžiama prielaida, kad tie- 
sioginė demokratija yra idealas ir kad respublikos instituci- 
jos įvedamos vien todėl, kad tiesioginė demokratija buvo 
neįmanoma dėl, vertinant šiandienos standartais, primity- 
vių ryšių technologijų. Daugelis dabartinių apžvalgininkų 
mano, kad pirmą kartą pasaulio istorijoje kažkas panašaus į 

tiesioginę demokratiją tapo įmanoma. Dabar piliečiai kiek- 
vieną savaitę, jei ne kiekvieną dieną, gali pasakyti valdžiai, 
ko jie iš jos norėtų!*. Netgi sukurti taip įgalinantys žiniatin- 
kliai (pavyzdys: vote.com). Mes turime laukti daugiau tokio 
pobūdžio eksperimentų. Tačiau kalbant apie konstitucinius 
idealus, nėra ko džiaugtis, iš tikrųjų tai tik absurdiškas pa- 
matinių siekių iškraipymas. Tai pakenktų autentiško užma- 
nymo, grįsto svarstymu, tikslams. Mes niekada neturėjome 
tiesioginės demokratijos, ir tikroji demokratinė sistema sten- 
giasi garantuoti kompetentingus, apgalvotus ir tinkamai api- 
bendrintus sprendimus, o ne tiesiog mėgėjišką individua- 
lių nuomonių momentinį vaizdą!*. 


Homogeniškumas, heterogeniškumas 
ir pirmojo Kongreso istorija 


Ryškūs pradinio konstitucijos plano oponentų balsai ai- 
dėjo per visą Amerikos istoriją; jų kalbos tiesiogiai krypo 
link komunikacijų revoliucijos. Antifederalistai manė, kad 
Konstitucijai lemta žlugti, nes patariamoji funkcija didžiu- 
lėje, heterogeniškoje respublikoje negalima. Pasak garsaus 
politikos teoretiko Montesguieu, jie įtikinėjo, kad viešas 
svarstymas galimas tik ten, kur yra visiškas sutarimas. Bru- 
tusas, žinomas antifederalistas, kritikuodamas Konstituciją, 
atkakliai tvirtino: „Respublikoje žmonių elgsena, nusistaty- 
mai ir interesai turėtų būti panašūs. Priešingu atveju bus 
nuolatinis nuomonių kontliktas; ir vienos pusės atstovai nuo- 

lat sieks pergalės kovoje prieš kitus 

Būtent šiuo aspektu Konstitucijos kūrėjai gerokai atitrū- 
ko nuo tradicinių respublikonų, nes manė, kad skirtingumą 
galima pritaikyti demokratiškiems debatams. Jiems hetero- 
geniškumas — anaiptol ne kliūtis, bet kūrybinė jėga, skati- 
nanti svarstymus ir teikianti puikių rezultatų. Jei visi sutar- 
tų, apie ką žmonės kalbėtų? Ir apskritai, kodėl jie turėtų 
norėti kalbėtis Alexanderis Hamiltonas pasitelkė šią nuo- 
monę norėdamas apginti skirtingas nuomones turinčių žmo- 
nių, dirbančių dvejų rūmų įstatymų leidyboje, diskusiją. Jo 
teiginį galima laikyti tiesiu atsakymu Brutusui: „Partijų ne- 
darnumas (...) skatins svarstymus“!*. Ir dažnai pamirštamas 
pačio pirmojo Kongreso epizodas: tauta atsisakė pasiūlytos 
Teisių bilio dalies, piliečių „teisės“ „instruktuoti“ savo atsto- 
vus, kaip balsuoti. Siūloma teisė buvo grindžiama respubli- 
kos (tai, ką mes vadintume demokratija) esme. Daugumai 
žmonių atrodė, jog tai yra puikus būdas užtikrinti visuome- 
nės tarnautojų atskaitomybę. Bet ankstyvasis Kongresas nu- 
sprendė, kad tokia teisė išduotų respublikos principus. Se- 
natoriaus Rogerio Shermano kalba buvo puikiai supranta- 
ma ir labai ryžtunga: 


Žmones klaidina kalbos, jog jie turi teisę kontroliuoti 
įstatymų leidėjų debatus. Negalima sutikti, kad tai tiesa, 
nes tai sunaikins susitikimų objektą. Mano nuomone, jei 
žmonės išrinko atstovą, jo pareiga susitikti su kitais skir- 
tingų Sąjungos dalių nariais ir tartis, ir pritarti jiems, kai 
tai naudinga visai visuomenei. Jei jie elgiasi pagal nuro- 
dymus, nebus jokio svarstymo!'. 

Shermano žodžiai išreiškė kūrėjų bendrą suvokimą, kas 
yra svarstymai tarp žmonių, kurie yra visiškai skirtingi ir 
kurie nesutaria nei svarbiais, nei nereikšmingais klausi- 
mais. Buvo tikima, kad iš bendro tokių žmonių svarstymo 
kils „visos bendruomenės bendram labui skirti teisės ak- 
tai“. Žinoma, kūrėjai nebuvo naivūs. Kartais kai kurie re- 
gionai ir kai kurios grupės laimės, o kai kurios pralaimės. 
Buvo ir bus svarbu tai, kad pati pasiekimų ir pralaimėji- 
mų struktūros išdava turėtų būti apginta remiantis argu- 
mentais. Iš tikrųjų konstituciją galima pagrįstai suvokti 
kaip skirtą sukurti „argumentų respubliką“, kurioje nau- 
dojimasis valdžia turėtų būti pateisintas, o ne tiesiog re- 
miamas galva. 

Į Atstovų rūmų nario uždavinio sampratą, anot Sherma- 
no, galima pažvelgti kaip į atitinkančią puikiai veikiančios 
respublikos idealaus piliečio uždavinio sampratą. Manoma, 
kad piliečiai neprivalo varžyti savų interesų arba saugotis 
kitų sprendimų. Jei jie domisi visuomenės gerove, iš tikrųjų 
gali daryti 1r svarbias klaidas, bet tokias, kurias galima su- 
mažinti arba pataisyti keičiantis mintimis. Jei žmonės elgia- 
si kaip piliečiai, jų pareiga yra „susitikti su kitais“ ir „tartis“, 
kartais diskutuoti akis į akį arba kitais būdais, būtinai ap- 
svarstyti kitaip galvojančių nuomonę. 

Jokiu būdu nenoriu teigti, kad dauguma žmonių didžią- 
Ją savo laiko dalį turėtų skirti politikai. Laisvoje visuomenė- 
je žmonės turi ką veikti. Kiek piliečiai ir jų atstovai veikia 
remdamiesi skirtingais susidūrimais ir patirtimi ir kiek he- 
terogeniškumas jiems naudingas, tiek elgiasi pagal aukščiau- 
sius konstitucijos idealus. 

E pluribus unum ir 
Jeffersonas prieš Madisoną 


Visoms heterogeniškoms visuomenėms teko susidurti su 
fragmentacijos rizika. Ji buvo rimta daugeliu Amerikos is- 
torijos periodų, ypač Pilietinio karo metu, tačiau išlieka dvi- 
dešimtajame amžiuje. Konstitucijos institucijos buvo skirtos 
sumažinti šį pavojų — iš dalies kaip geras vietinio ir naciona- 
linio valdymo derinys, iš dalies kaip kontrolės ir derinimo 
sistema, iš dalies kaip pačios Konstitucijos simbolis. Taigi 
e plunibus unum (vieno iš daugelio) idėja paplitusi, kaip trum- 
pas dažnai pagrindinio konstitucijos tikslo priminimas. 

Aptarkime šiuo atžvilgiu pamokančius Thomo Jefter- 
sono ir Jameso Madisono debatus dėl Teisių bilio vertės. 
Konstitucijos kūrimo laikotarpiu Madisonas teigė, kad pa- 
ti konstitucija yra labai svarbus veiksnys, bet aštriai kriti- 
kavo Teisių bilį 17 pavadino jį nereikalingu ir galinčiu su- 
kelti sumaištį. Jeffersonas mąstė kitaip ir atkakliai tvirti- 
no, kad Teisių bilis, remiamas teismų, gali tapti laisvės 
tvirtove. Galų gale Madisonas tuo patikėjo, bet jis pabrėžė 
visiškai kitokį vertinimą: Teisių bilio vienijančias ir auklė- 
jamąsias funkcijas. 

1788 metų spalio 17 dieną Madisonas laiške Jeffersonui 
klausė: „Kaip pritaikyti, o toks klausimas gali iškilti, Teisių 
bilį liaudies valdžiai?“ Jo atsakymo esmė buvo ta, kad „iškil- 
mingai deklaruojamos politinės tiesos įgyja laisvos valdžios 
pagrindinių principų pobūdį ir, kuomet jas perima tautos 
nuomonė, jos neutralizuoja interesų bei potraukių aksti- 
nus'!*. Madisono nuomone, Teisių bilis kartu su Konstituci- 


50 2. ANALOGIJA IR IDEALAS 


ja turėtų pagaliau tapti visiškai skirtingų žmonių bendro- 
sios patirties ir įsipareigojimų šaltiniu. Šis pavyzdys rodo 
kūrėjų įsitikinimą, kad skirtingi žmonės gali sukurti savi- 
valdą, bet tam būtina didžiulė bendroji patirtis. 


Dvi nepriklausomybės sąvokos 
ir Holmesas prieš Brandeisą 


Mums būtina atskirti dvi nepriklausomybės sąvokas. Pir- 
moji apima vartotojo nepriklausomybę, tai idėja, lydinti 
laisvąją rinką. Antroji sąvoka apima politinę nepriklauso- 
mybę, tai idėja, lydinti tautų laisvę. Vartotojo nepriklauso- 
mybės sąvoka sudaro didžiulio susidomėjimo „Mano dien- 
raščiu“ pagrindą ir sustiprina beribės filtravimo jėgos vizi- 
ją. 1995 metais Billas Gatesas optimistiškai numatė: 
„Informacija, pritaikyta individualiam vartotojui, yra na- 
tūrali plėtotė (...). Savo kasdieniniam žinių kiekiui gauti 
jūs galite užsisakyti kelias apžvalgų paslaugas leisti pro- 
graminei įrangai ar žmogui rinkti ir išrinkti tai, kas padės 
sukurti visiškai pritaikytą individualiam vartojimui „laik- 
raštį'. Tokios užsakomosios paslaugos, ir žmonių, ir elek- 
troninės, sukaups informaciją, atitinkančią asmeninę filo- 
sofiją ir interesų sistemą" !*. Ir prisimenant pirmąjį šios kny- 
gos epigrafą, štai tokia iškilminga Gateso kalba: „Kai 
įsijungiate DirectTV ir iš eilės perjunginėjate visus kanalus — 
na, tai tetrunka tris jūsų gyvenimo minutes. Po šešerių 
metų įžengę į savo namų svetainę, galėsite pasakyti, kas 
jus domina, ir ekranas padės jums išsirinkti norimą vaizdo 

įrašą. Nesakysite: „Pažiūrėkim IV, V ir VII kanalus". Tai ir 
yra vartotojo nepriklausomybės principas. 

Politinės nepriklausomybės sąvoka grindžiama demokra- 
tiniu pasirinkimu, o tai meta iššūkį Gateso vizijai, kuri, tin- 
kamai suvokiant, kenkia savivaldai ir laisvei. Prisiminkime 
Johno Dewey kalbą: „Daugumos valdžia, kaip tik daugu- 
mos valdžia, yra tiek neprotinga, kiek jos kritikai kaltina ją 
egzistavimu. Bet tai niekada nėra tiktai daugumos valdžia. 
(...) Svarbi aplinkybė yra tai, kad būtų suteikta galimybė iš- 
sakyti idėjas ir jos taptų daugumos savastimi. Labai svarbu 
tobulinti debatų, diskusijų ir įtikinėjimų metodus bei struk- 
tūrą. Tai yra visuomenės problema“. 

Vartotojo nepriklausomybė reiškia, kad individualūs var- 
totojai gali rinktis tai, ko jie nori, priklausomai nuo kainų 
sistemos teikiamų apribojimų ir jų esamos padėties bei po- 
reikių. Ši idėja atlieka svarbų vaidmenį ne tik galvojant apie 
ekonominę rinką, bet ir apie politiką bei ryšius. Kai sako- 
me, kad politikai tarsi „parduoda“ pranešimus ir net patys 
save, politiką mes laikome tam tikra rinka, priklausoma nuo 
pasiūlos ir paklausos veiksnių. Ir kai elgiamės taip, lyg ko- 
munikacijų sistemos tikslas yra užtikrinti, kad žmonės ma- 
tytų būtent tai, ką jie „nori“ matyti, vartotojų nepriklauso- 
mybės sąvoka tikrai galioja. 

Politinės nepriklausomybės idėjos pagrindai kitokie. Ji ne- 
traktuoja asmeninio patyrimo kaip pastovaus ar duoto. Ji ver- 
tina demokratinę savivaldą kaip „diskusijų valdžią“, kurią ly- 
di argumentacija viešojoje sferoje. Politinė nepriklausomybė 
turi savas prielaidas, ir jos sugriaunamos, jei valdžios galva 
nepagrįsta ir išreiškia jėgą ar paprasčiausią daugumos norą. 

Žinoma, tarp abiejų nepriklausomybės sąvokų egzistuo- 
ja nuolatinė įtampa. Įsipareigojimas vartotojų nepriklauso- 
mybei gali kelti pavojų politinei nepriklausomybei, jeigu, 
pavyzdžiui, laisvas vartotojo pasirinkimas baigiasi nepakan- 
kamu visuomenės problemų supratimu arba jis trukdo su- 
kurti kažką panašaus į dalijimosi ir svarstymų kultūrą. Mes 
sukursime rimtas problemas, jei painiosime vartotojo ir po- 
litinę nepriklausomybę. Pavyzdžiui, jeigu politinė nepriklau- 
somybė yra pagrindinis mūsų idealas, tai laisvos raiškos sis- 
temą mes vertinsime pagal tai, ar ji skatina demokratinius 
tikslus. O jeigu mums rūpi tik vartotojo nepriklausomybė, 
iškyla vienintelis klausimas, ar vartotojai gauna tai, ko jie 
nori. Šie skirtumai atsispindi ir politikoje. Valdžios pastan- 
gos kelti nepriklausomų televizijos debatų ar visuomenės 
kultūros lygį gali pakenkti vartotojo nepriklausomybei, nors 
tai ir skatina demokratinę savivaldą. 

Kalbant apie pagarbos žodžio laisvei sistemą, konfliktas 
tarp vartotojo nepriklausomybės ir politinės nepriklauso- 
mybės gali kilti labai netikėtoje vietoje: visiškai skirtingos 
nuomonės dėl konstitucijos tarp Aukščiausiojo teismo tei- 
sėjų Oliverio Wendellio Holmeso ir Louiso Brandeiso. Dvi- 
dešimtojo amžiaus pradžioje ir Holmesas, ir Brandeisas buvo 
du žodžio laisvės didvyriai, paprastai kartu nepritariantys 
Aukščiausiojo teismo sprendimams, sudarantiems sąlygas 
reguliuoti prieštaraujančias politines nuomones. Kartais už 
abu prieštaraujančiuosius rašė Holmesas; kartais autorius 
buvo Brandeisas. Bet abu kalbėjo visiškai skirtingais termi- 
nais. Holmesas rašė apie „laisvą keitimąsi idėjomis“ ir lai- 
kė kalbėjimą politikos rinkos dalimi, į kurią valdžia negali 

įstatymiškai kištis. Aptarkime Holmeso svarbiausių minčių 
apie žodžio laisvę ištrauką. 


Kai žmonės suvokė, jog laikas suardė daugelį kovo- 
Jančių tikėjimų, jie gali pradėti tikėti labiau, negu tiki 
savo pačių elgesiu, kad trokštamas pagrindinis gėris leng- 
viau pasiekiamas laisvai keičiantis idėjomis — taigi ge- 
riausias tiesos išbandymas yra pačios minties gebėjimas 
laimėti rinkos konkurencijoje, ir tiesa yra vienintelis pa- 
grindas, užtikrinantis saugų norų įgyvendinimą. Tai, šiaip 
ar taip, yra mūsų Konstitucijos teorija?. 


Brandeiso kalba, išreiškianti jo svarbiausias mintis apie 
žodžio laisvę, buvo visiškai kitokia. 


"The, kurie mums laimėjo nepriklausomybę, tikėjo, kad 
galutinis valstybės tikslas yra sukurti sąlygas, kurioms 
esant, žmonės galėtų laisvai vystyti savo gebėjimus; kad 
valdžioje vyrautų pagrįsti svarstymo, o ne savavališko 
sprendimo veiksniai (...) Jie tikėjo, kad (...) nesant žo- 
džio 1r susirinkimo laisvės, diskusijos beprasmės; (...) kad 
didžiausia grėsmė laisvei - neveiklūs žmonės; kad vieša 
diskusija yra politinė pareiga ir kad tai turėtų būti pa- 
grindinis Amerikos valdžios principas*!. 


Atkreipkime dėmesį į Brandeiso teiginį, jog didžiausia 
grėsmė laisvei yra „neveiklūs žmonės“, ir jo primygtinį rei- 
kalavimą, kuris visiškai svetimas Holmeso teiginiams, kad 
vieša diskusija yra ne tik teisė, bet ir „politinė pareiga“. Bran- 

deisui savivalda - tai kažkas visiškai skirtinga negu vartoto- 
jo nepriklausomybės įgyvendinimas. Atsižvelgiant į Bran- 
deiso savaip suprantamą žodžio laisvės šalyje sąvoką, neri- 
bojamas vartotojo pasirinkimas nėra tinkamas politikos pa- 
grindas ten, kur pats pasirinkimų ir demokratinės tvarkos 
organizavimo procesas yra pastatyti ant kortos. 

Iš tikrųjų Brandeisą galima laikyti žmogumi, pasiūliusiu 
idealaus piliečio socialinio vaidmens sąvoką. Šio piliečio ak- 
tyvus dalyvavimas politikoje bent tam tikrą laiką yra ne tik 
teisė, bet ir pareiga. Jei piliečiai vra „neveiklūs“, pačiai lais- 
vei gresia pavojus. Tai nereiškia, kad žmonės turi galvoti 
apie visuomenės reikalus visą ar didžiąją savo laiko dalį. Bet 
tai reiškia, kad kiekvienas iš mūsų turime teises ir pareigas 
kaip piliečiai, o ne kaip paprasčiausi vartotojai. Kaip maty- 
sime, aktyvūs piliečio įsipareigojimai yra būtini ne tik re- 
miant demokratiją, bet ir socialinę gerovę. Ir šiais laikais 
vienas iš neatidėliotinų piliečių įsipareigojimų yra būnant 
veikliems užtikrinti, kad „vyrautų pagrįsti svarstymo, 0 ne 
savavališku sprendimu veiksniai“. Todėl būtina garantuoti, 
kad komunikacijų sistema remtų demokratijos tikslus. O 
šiems tikslams pasiekti neabejotinai reikalingi ir nepasirinkti 


susidūrimai, ir dalijimasis patirtimi. 


Respublika be nostalgijos 
Tai abstrakcijos; laikas konkretizuoti. Aš noriu išskirti tris 


tobulo filtravimo hipotetiniame pasaulyje problemas. Šie 
sunkumai turėtų apnikti bet kurią sistemą, kurioje individai 

visiškai kontroliuoja komunikacijų pasaulį ir mažina bendrąją 
komunikacijų patirtį ir atvirumą dalykų, kurie nepasirenkami iš 
anksto, bet nepaisant to, yra naudingi poveikiui ir asmeniui, ir 
visai Visuomenei. 

Pirmasis sunkumas susijęs su fragmentacija. Ši proble- 
ma atsiranda sukūrus įvairiakalbę bendruomenę, kurios na- 
riai renkasi labai skirtingas komunikacijas. Galima pasek- 
mė - atsirandantis didžiulis savitarpio supratimo trūkumas. 
Kai visuomenė skyla tokiu būdu, įvairios grupės yra linku- 
sios polerizuotis, kyla ekstremizmas 1r net neapykanta ar 
įtūžis. Naujosios technologijos, ypač internetas, dramatiš- 
kai didina žmonių gebėjimą girdėti savo kalbėjimo atgar- 
sius ir atsiribojimą nuo kitų. Svarbus padarinys yra kiberne- 
tines pakopos (cybercascades) — informacijos mainų procesas, 
kurio metu tam tikras faktas ar nuomonė plačiai paplinta 
vien todėl, kad taip mano daugybė žmonių. 

Antrasis sunkumas yra susijęs su informacijos savitumu. 
"Technine prasme informacija yra viešoji gėrybė, nes tai, ką 
sužino kai kurie asmenys, kitiems žmonėms taip pat nau- 
dinga žinoti. Jeigu jūs sužinote apie kaimynų piktadarystes 
ar apie globalinį atšilimą, tikriausiai tai papasakosite kitiems 
žmonėms ir jiems bus naudinga tai žinoti. Sistemoje, kurio- 
je kiekvienas asmuo gali sau „prisitaikyti“ komunikacijų pa- 
saulį, atsiranda rizika, kad žmonės pasirinks tai, kas sutei- 
kia pernelyg mažai informacijos bent jau ta prasme, kad 
pasirenkama individualiai neatsižvelgiant į socialinę nau- 
dą. Sistemos, kurioje yra visuotinės svarbos tarpininkai ir 
viešieji forumai - platus oratorių priėjimas prie įvairios pub- 
likos —- privalumas yra tas, kad ji užtikrina tam tikros socia- 

linės informacijos sklaidą. Todėl individualiai filtruotas kal- 
bėjimo pasaulis yra turbūt nepakankamas tam, ką aš pa- 
vadinsiu solidarumo gėrybėmis - gėrybės, kurių vertė didėja kar- 
tu su didėjančiu žmonių skaičiumi, kurie jas naudoja“. Prezi- 
dentinė diskusija yra klasikinis solidarumo gėrybių pavyzdys. 

"Trečiasis ir paskutinis sunkumas susijęs su teisinga lais- 
vės samprata ir vartotojų bei piliečių santykiais. Jei mes ti- 
kime vartotojų savarankiškumu ir jei garbiname filtravimo 
galią, mes turbūt galvojame, kad laisvę sudaro asmeninių 
norų tenkinimas — nėra jokių asmeninio pasirinkimo apri- 
bojimų. Tai plačiai paplitusi nuomonė apie laisvę. Iš tikrųjų 
tokia nuomonė pagrindžia dabartinį mąstymą apie žodžio 
laisvę. Tačiau tai labai klaidingas suvokimas. Laisvę sudaro 
ne paprasčiausias pasirinkimų tenkinimas, bet taip pat ga- 
limybės turėti pasirinkimus ir įsitikinimus, suformuotus tin- 
kamų sąlygų - galimybės turėti pasirinkimus, atsiradusius 
esant pakankamam informacijos kiekiui ir plačioms bei įvai- 
rioms pasirinkimų riboms. Sistema, pagrįsta „Mano dien- 


raščiui negarantuoja laisvės. 


Fragmentacija 
ir kibernetinės 
pakopos 


Kibernetinėje erdvėje gimė diskusijų grupė. Ją prieš dve- 
jus metus įkūrė maždaug dvylika politinių aktyvistų, kurie 
buvo susirūpinę dėl didėjančio visuomenės spaudimo gin- 
klų kontrolei ir pastebimo Antrosios pataisos „skurdinimo“ 
(grupės nuomone, teisinga uždrausti valdžios apribojimus 
ginklų prekybos srityje). Bet grupę taip pat neramino didė- 
jantis valdžios, ypač vyriausybės, autoritetas paprastų žmo- 
nių gyvenimui, taip pat grupė susirūpino grėsme „Europos 
paveldui“ ir „tradicinėms moralinėms vertybėms", kurią di- 
dina didėjanti afroamerikiečių socialinė įtaka ir „radikalios 
feministės“. Grupės nariai bijojo, kad Respublikonų ir De- 
mokratų partijos netaptų silpnavalėmis „dvynėmis“, nesu- 
gebančiomis ir nelinkusiomis imtis „specialių interesų“, ku- 
riems grėsė „mūsų konstitucinių laisvių atėmimas“. Grupė 
pasivadino Bostono arbatos klubu. 

Bostono arbatos klubo nariai, kurių dabar priskaičiuoja- 
ma daugiau kaip keturi šimtai, nuolat keičiasi faktais ir nuo- 

monėmis bei dalijasi aktualia literatūra. Daugumai dalyvių 
diskusijų grupė suteikia didžiąją dalį informacijos, kuria rem- 
damiesi jie vertina politinius sprendimus. Per dvejus pasta- 
ruosius metus Bostono arbatos klubo susirūpinimas gero- 
kai sustiprėjo. Apie 70 procentų narių turi šaunamuosius 
ginklus, kai kurie dėl grupės diskusijų. Maži, bet galingi 
protestai suplanuoti, organizuoti ir jau įvykdyti trijų valstijų 
valdžios rūmuose. Žygis į Vašingtoną, Kolumbijos apygar- 
dą, — artimiausiuose planuose. Nauja diskusija atsitiktinai 
pakrypo link „savisaugos“ nuo valstybės reikmės, naudo- 
jant pilietinį nepaklusnumą ar galbūt pasirinktus „smūgius“ 
tam tikrose numatytose viešojo ir privataus sektorių srityse. 
Šios diskusijos akstinas — plačiai paplitusi nuomonė, kad 
„Federalinis tyrimų biuras ir galbūt Centrinė žvalgybos val- 
dyba“ pradeda „skaldyti“ grupę. Vienas narys pasiuntė bom- 
bos gaminimo instrukcijas visiems Bostono arbatos klubo 
nariams. Smurto kol kas nėra. Bet padėtis neabejotinai 
krypsta ton pusėn. 


Kiek man žinoma, Bostono arbatos klubo nėra. Šis pasa- 
kojimas neteisingas. Bet tai nėra visiškas melas. Tai yra įvai- 
rių diskusijų grupių ir žiniatinklių (dažniausiai kraštutinių 
pažiūrų), aptinkamų internete, mišinys. Tokios diskusijų gru- 
pės ir Žiniatinkliai egzistuoja jau daugelį metų. Pavyzdžiui, 
1996 metų kovo 23 dieną internete buvo išplatintas „Tero- 
risto vadovas“, kuriame pateikiama bombos gamybos in- 
strukcija (tokios pat, kokia buvo susprogdinta Oklahomos 
mieste, kur žuvo daug federalinių darbuotojų). Nacionali- 
nės ginklų asociacijos „Skelbimų lentoje“, savitarpio diskusijų 

vietoje, kažkas, pasivadinęs „karo meistru“, paaiškino, kaip 
pasidaryti bombą iš namų ūkio medžiagų. Karo meistras 
aiškino, kad „šias paprastas, galingas bombas gali lengvai 
pasigaminti kiekvienas (taip pat ir paaugliai)“. Po Oklaho- 
mos bombardavimo buvo išsiuntinėtas anoniminis praneši- 
mas ne vienai, bet daugybei Usenet naujienų grupių, kuria- 
me išvardytos Oklahomos bombos sudėtinės dalys ir išaiš- 
kinti bombų gamybos gerinimo ateityje būdai. Šimtai 
neapykantą kurstančių grupių atvirai prisipažįsta, kad ben- 
draudamos internetu dažnai pateikia įvairius konspiracijos 
būdus ir (tai nėra netikėta) bombų gamybos formules. To- 
kių grupių nariai dažniausiai linkę bendrauti vieni su ki- 
tais, kad patenkintų savo pomėgius. Du studentai, surengę 
puolimą Littletone, Kolorado valstijoje, buvo sukūrę inter- 
neto puslapį, kuriame buvo išsamiai aprašyta, kaip gaminti 
bombą. Dažnai tokie puslapiai priima ir skleidžia gandus — 
dažniausiais melagingus ar net paranojiškus. 

Minėti atvejai, aišku, yra kraštutiniai. Bet jie atskleidžia 
kai kuriuos fragmentuoto kalbėjimo rinkos padarinius. "Ivir- 
tų viešųjų forumų ir visuotinės svarbos tarpininkų sistemoje 
saviizoliacija keblesnė, ir žmonės išgirs nuomones bei daly- 
kus, kurių iš anksto nebūtų pasirinkę. Skirtingiems pilie- 
čiams tai suteikia kažką panašaus į bendrą socialinės patir- 
ties struktūrą. „Realaus pasaulio bendravimas mus veikia 
skirtingai, tuo tarpu virtualusis pasaulis yra homogeniškes- 
nis ne demografine, bet interesų ir požiūrių prasme. Vieti- 
nes bendruomenes galima pakeisti interesų bendruomenė- 
mis'!. Tarkime, kad komunikacijų rinka vis labiau tampa 
fragmentuota, ypač ta prasme, kuri numatyta garbinančių- 

jų „Mano dienraštį“ pranašystėse, ir taip ragina kurti ypač 
specializuotus žiniatinklius ir nesuskaičiuojamą daugybę įvai- 
riausių diskusijų grupių. 

Kokias problemas tai galėtų sukelti? 


Skoniai ir filtrai 


Akivaizdu, kad jei yra tik vieno skonio ledai ar skrebučiai, 
tai daugybė žmonių pasirinks tą patį. (Kai kurie atsisakys le- 
dų, kai kurie pasirinks kažką kitką, o ne skrebučius, bet tai 
yra jų reikalas.) Taip pat akivaizdu, kad esant daugiau pasi- 
rinkimų, skirtingi žmonės ir skirtingos grupės vis dažniau 
rinksis kitaip. Tokių pavyzdžių vis daugėja, didėjant komuni- 
kacijų galimybėms. Aptarkime Davido Bohnetto, geocities.com 
žiniatinklio kūrėjo, žodžius: „Internetas jums suteikia gali- 
mybę susitikti su žmonėmis, kurie domisi tais pačiais daly- 
kais kaip ir jūs, kad ir kokie jie specializuoti, kad ir kokie 
nesuprantami, kad ir kokie jie dideli ar maži bebūtų “. 

Akivaizdu, kad žiniatinklių specializacija yra svarbi; taip pat 
Ji yra svarbus daugybės specializuotų diskusinių grupių egzis- 
tavimas. Kitos technologijos taip pat yra svarbios. Aptarkime 
World Wide Web konsorciumo platformą, skirtą interneto turi- 
nio atrankai (PICS - platform for Internet content selection), kuri 
leidžia įvertinti ir filtruoti interneto turinį. PICS autoriai tiki 
sukursią tinkamą sistemą, kurios vartotojai galės „atsijoti“ bet 
kokius dalykus pasirinkę vertinimo sistemas iš pageidaujamų 
šaltinių. Ieškantys konservatorių koalicijos vertinimo gali tai- 
kyti jos vertinimo sistemą, o tie, kurie teikia pirmenybę Ame- 

rikos pilietinės laisvės sąjungai, gali taikyti jos sistemą. Tai yra 
tiktai iliustracija daugybės būdų, kuriais naujosios technologi- 
jos mažina kasdieninio gyvenimo „trintį“ ir leidžia žmonėms 
kuo paprasčiau pasirinkti savo komunikacijų pasaulį. Ir tai nė- 
ra vienintelė specializacijos garbinimo priežastis. 

Siekiant suvokti šį dalyką, būtina šiek tiek suprasti, kodėl 
žmonės yra linkę filtruoti. Paprasčiausias paaiškinimas būtų 
toks, kad žmonės dažnai žino arba mano žiną, ką mėgsta ar ko 
nemėgsta. Mano draugą domina Rusija; jis užsisako paslaugą 
ir kiekvieną dieną gauna maždaug du tuzinus siužetų apie Ru- 
siją. Jeigu jums įgriso nauji siužetai apie Rusiją, Artimuosius 
Rytus arba Volstntą, galite nebesidomėti, kai tai aptarinėjama; 
O visų geriausia, jeigu galite atsirinkti savo laikraščiui ar vaizdo 
programai. Daugelis žmonių mėgsta klausytis diskusijų, kurių 
požiūriui pritaria. Jei esate respublikonas, galite teikti pirme- 
nybę laikraščiui, kuris šališkas respublikonams ar bent nepri- 
Jaučia demokratams. Galbūt jūs labiausiai linkęs pasikliauti „tin- 
kamai šališkais“ siužetais apie dienos įvykius. Tam tikri pasi- 
rinkimai leidžia jums pasikliauti tuo, ką skaitote. O gal nenorite 
girdėti nuomonių, kurios jums atrodo neįtikėtinos, nepateisi- 
namos ar neįmanomos. Kiekvienas įvertina tam tikrus nepri- 
imtinus požiūrius, ir jei įmanoma, mes tai filtruojame. Ap- 
svarstykime tokį pavyzdį: Žmonės, įsigiję automobilį, dažnai 
megsta skaityti skelbimus būtent apie tos markės automobilį, 
kurį ką tik įsigijo. Tai galima paaiškint taip - tokie straipsniai 
nuramina, nes patvirtina protingą sprendimą. 

Čia mes galime išskirti tam tikrus skirtumus. Kai kurių 
grupių nariai nori atsiriboti nuo daugybės ar visų kitų tam, 
kad išlaikytų tam tikrą patogumų lygį ir galbūt gyvenimo bū- 


62 3. FRAGMENTACIJA IR KIBERNETINEĖS PAKOPOS 


dą. Kai kurios religinės grupės atsiriboja nuo kitų būtent dėl 
šios priežasties. Tokios grupės yra pakančios pliuralizmui ir 
dažniausiai suinteresuotos savisauga; jos neturi ambicijų ki- 
tuems. Kitos grupės turi sąmoningą „kovos užduotį“, padė- 
siančią pakeisti kitus, ir jų saviizoliacijos tikslas — stiprinti savo 
narių įsitikinimus remiant ilgalaikio telkimo planus. Politinės 
partijos taip pat dažnai galvoja ir dažnai nepaiso kitų nuomo- 
nės, išskyrus tuos atvejus, kai šios nuomonės tampa pajuokos 
objektu. Remdamasis savo empiriniais tyrimais, galiu teigti, 
kad politiniuose žiniatinkliuose (aptariamuose toliau) patei- 
kiamos kitų žiniatinklių nuorodos atskleidžia, kokios pavojin- 
gos ir negerbiamos iš tikrųjų yra konkuruojančios nuomonės. 


Perpildymas, grupiškumas 
ir e pluribus plures 


Kadangi dabartinės ryšių galimybės stulbinamai auga, vi- 
sur atsiranda informacijos perpildymo rizika - per daug pa- 
sirinkimų, per daug temų, per daug nuomonių ir balsų ka- 
kofonijos. Iš tikrųjų perpildymo rizika ir filtravimo poreikis 
eina kartu. Bruse'o Springsteeno muzika galbūt amžina, bet 
jo 1992 metų hito „57 Channels (and Nothing On)“ idėja 
beviltiškai pasenusi tarp daugybės dabartinių programų, ypač 
kai dabartinė televizija veikia kartu su internetu. (Prieštarau- 
dama Springsteenui, TiVo šaukia: „Visuomet televizija rodo 
ką nors, kas jums patinka!“) Filtravimas, dažnai nors ir ribo- 
tas, yra neišvengiamas šalinant perpildymą, bent iš dalies tvar- 
kant nesuskaičiuojamos informacijos šaltinius. 

Pats filtravimas kaip toks nėra problema. Kai pasirinki- 
mų pernelyg daug, daugelis žmonių pasinaudos proga klau- 
sytis tų nuomonių, kurios jiems atrodo priimtiniausios. Ži- 
noma, daugumai mūsų yra svarbu, kad patiktų tai, ką mes 
matome, skaitome ar išmokstame, ir nebūtinai tai mus guo- 
džia. Kalbant apie pramogas ir naujienas, egzistuoja natū- 
ralus žmogaus polinkis rinktis tai, kas neprieštarauja jau 
egzistuojančiam mūsų požiūriui į pasaulį. Aš neperšu min- 
ties, kad kibernetinė erdvė yra atskira ar asociali sritis. Prie- 
šingai negu televizija, daugybė atsirandančių technologijų 
yra ypač socialios, suteikiančios žmonėms didesnes galimy- 
bes užmegzti ryšius su individais 1r grupėmis, kurių kitaip 
nebūtų įmanoma pasiekti. Elektroninio pašto ir interneto 
diskusijų grupės suteikia vis puikesnes galimybes ne atsiri- 
boti, bet kurti naujas grupes ir ryšius. Tai yra nerimo dėl 
suskilimo rizikos pagrindas. 

Aptarkime kai kuriuos svarbius komunikacijų rinkos fak- 
tus. Jei pažvelgsime į dešimt labiausiai baltaodžių žiūrimiau- 
sių televizijos programų ir į dešimt afroamerikiečių žiūrimiau- 
sių programų, pastebėsime nedaug sutapimų. Iš tikrųjų septy- 
nios iš dešimties afroamerikiečių žiūrimiausių programų yra 
nepopuliariausios tarp baltaodžių. Panašūs skirtumai pastebi- 
mi ir internete. Kai kurie žiniatinkliai yra skirti būtent afroa- 
merikiečiams ir (teisingai manoma) juos retai lanko kiti. Pa- 
vyzdžiui, American Visions prisistato kaip „afroamenikiečių kul- 
tūros žurnalas“ ir didžiausias, jei ne pirmasis, „interneto 
žiniatinklis, skirtas afroamerikiečiams“. Iš pradžių Afntech bu- 
vo įkurtas „kaip juodaodžių profesionalų ir akademinės visuo- 
menės forumas technikos temoms aptarti“. Tony Broun Online 

žiniatinklyje tarp kitų dalykų paminėta, kad „tai vieta, kur juo- 
daodžiai gali susitikti vieni su kitais“. Melanet teigia perduo- 
danti „visapusišką juodaodžių patirtį“, „skirtą emigrantams iš 
Afrikos“ ir teikianti daugybę paslaugų, kurių dauguma susiję 
su Afrikai rūpimais klausimais. Žinoma, tūkstančiai ar net mi- 
lijonai žiniatinklių sukurti baltaodžių ir baltaodžiams (net jei 
jų kūrėjai patys to nesuvokia). Ir yra „gili praraja“ tarp lyčių. 
Vienintelis žiniatinklis (hotmad.com) yra populiariausias ir tarp 
moterų, ir tarp vyrų, vyresnių kaip penkiasdešimties. 1998 me- 
tais dvylikametėms-septyniolikmetėms mergaitėms pramogi- 
nių žiniatinklių „viršūnė“ buvo Eonline.com, Pathfinder.com 1r Ti- 
tanicmovie.com, O to paties amžiaus grupės berniukams tokia 
„viršūnė“ buvo ESPN.com, Playboy.com 1r Song Online. 

Bet visa tai tik ledkalnio viršūnė. Nenuostabu, kad tam 
tikrų interesų ir politinių pažiūrų žmonės linkę rinktis to- 
kius žiniatinklius ir diskusijų grupes, kurios remia jų įsitikini- 
mus. „Kadangi internetas padeda susirasti bendraminčių, jis 
gali padėti sustiprinti kraštutines bendruomenes, kurios turi 
bendrą ideologiją, bet yra geografiškai išsibarsčiusios. Taip 
dalelių fizikai, „Star Trek“ fanai ir savanoriškosios armijos 
nariai naudojosi internetu siekdami rasti vieni kitus, kei- 
tėsi informacija ir kurstė vieni kitų aistras. Dažnai jų karš- 
tos diskusijos niekada nepasiekia kritinės ribos, nes dėl 
geografinio atstumo jų tenka po kelis milijonams“?. Dau- 
guma, atsidavusių vienos ar kitos temos (ginklų kontrolė, 
abortai, rėmimo veiksmų politika) nuomonei dažniausiai 
kalbasi tarpusavyje. 1990 metų tyrimo rezultatai atskleidė 
„liūdną demokratijos internete diskursą“, kad tik 15 pro- 
centų šališkų žiniatinklių pateikia nuorodas į priešingas 

pažiūras turinčius žiniatinklius*. Autorius daro išvadą, kad 
„svarstymo politikos diskursas toli gražu neskatinamas, ir 
daugelis apžvelgtų žiniatinklių stengiasi sustiprinti žodžio 
galią ir skaldo viešąjį forumą *. 

Mano tyrimas 2000 metais, atliktas kartu su Lesley Wex- 
leriu ir skirtas šiai knygai, atskleidė tokį pat pagrindinį vaiz- 
dą. Iš atsitiktinai atrinktų šešiasdešimties politinių partijų 
žiniatinklių paaiškėjo, kad tik devynios (15 proc.) nurodo 
opozicinių pažiūrų žiniatinklius, tuo tarpu trisdešimt pen- 
kios (beveik 60 proc.) pateikia panašių pažiūrų žiniatinklius 
(žr. 3.1 lentelę). 


3.1 lentelė. Nuorodos į sąjungininkų ir opozicijos žiniatinklius 


Politinė Yra Nėra Yra Nėra Bendras 

nuostata nuorodos nuorodų nuorodos nuorodų  žiniatinklių 
į opozicines į opozicines į panašių į panašių skaičius 
nuostatas nuostatas nuostatų nuostatų 


žiniatinklius Žiniatinklių 


Respublikonai 3 7 7 3 10 
Demokratai | || 7 5 12 
Konservatoriai | 20 12 9 21 
Liberalai 4 13 9 8 17 
Iš viso 9 51 35 25 60 


Labiausiai stebina tai, kad nurodant opozicinius žinia- 
tinklius, dažnai pridedama, kokios pavojingos, kvailos ar 
niekingos priešininkų pažiūros yra iš tikrųjų. Pavyzdžiui, Tal- 
kleft.com, pateikiantis keleto opozicinių pažiūrų žiniatinklius, 

juos įvardija taip: „politiniai žiniatinkliai: pavojinga zona“. 
(Yra įspūdingų išimčių. Iš anksto paaiškinsiu: Nacionalinė 
moterų organizacija nurodo Vilčių saugotojas, kurios laiko- 
mos antifeministine organizacija; Amerikos konservatorių 
sąjunga pateikia neutralias nuorodas į kandidatų į prezi- 
dento postą žiniatinklius.) Dar įspūdingesnė yra pateikia- 
mų nuorodų į panašių pažiūrų žiniatinklius apimtis. 3.1 len- 
telėje pateikiamas žiniatinklių, kurie turi vieną ar daugiau 
nuorodų, skaičius, bet tam tikra prasme labai sušvelninama 
tai, kas vyksta. Pažvelkime į žiniatinklius: environmentalhe- 
alth.com (liberali aplinkosaugos organizacija, daugiau kaip 
200 nuorodų), democrats.org/yda (93 nuorodos), dems2000.0r77 
(69 nuorodos), heritage.org (konservatyvi grupė, 93 nuoro- 
dos), fundems.com (liberali grupė, daugiau kaip 200 nuoro- 
dų) ir rga.org (respublikonų grupė, 50 nuorodų). 

Visa tai yra visiškai natūralu ir netgi pagrįsta. Tie, kurie 
lankosi tam tikruose žiniatinkliuose, turbūt linkę aplankyti 
panašius tinklalapius, 1 žmonės, kuriantys tam tikro vieno 
požiūrio žiniatinklius, neketina tarnauti priešininkams. Kol 
kas nėra patikimos informacijos apie tai, kokiu mastu žmo- 
nės, ieškantys informacijos vienu požiūriu, apsiriboja tik pa- 
našių pažiūrų informacijos šaltiniais. Bet tai, ką mes žino- 
me dabar ir apie nuorodas, ir apie individualią elgseną, pa- 
grindžia visuotinį požiūrį, kad daugybė žmonių dažniausiai 
girdi daugiau ir garsesnių savo balso atgarsių. Tai gali būti 
žalinga demokratijos požiūriu. 

Aš neketinu neigti akivaizdaus fakto, kad bet kuri siste- 
ma, pripažįstanti pasirinkimo laisvę, sukurs tam tikrą nuo- 
monių susiskaldymą. Dar gerokai prieš pasirodant internetui, 

teegzistuojant saujelei televizijos stočių, žmonės rinkosi laik- 
raščius arba radijo stotis. Pavyzdžiui, žurnalai ir laikraščiai 
dažnai įtiko aiškiai apibrėžtų interesų žmonėms. Nuo devy- 
nioliktojo amžiaus pradžios afroamerikiečiams skirtus laik- 
raščius plačiai skaitė afroamerikiečiai ir šie laikraščiai savi- 
tai nušviesdavo ir atrinkdavo įprastus klausimus“. Baltao- 
džiai tokių laikraščių beveik neskaitė. 

Bet tai, kas pasirodo naujai, vis dėlto laikoma svarbia 
permaina. Kartu su stulbinamu pasirinkimo augimu ir di- 
desne pritaikymo individualiam vartotojui galia atitinkamai 
plečiasi tikrojo pasirinkimo ribos, ir daugeliu atvejų tokie 
pasirinkimai turbūt atitinka demografinius bruožus arba jau 
egzistuojančius politinius įsitikinimus, arba ir viena, ir kita. 
Žinoma, tai turi daug privalumų; tarp kitko, tai labai padi- 
dins bendrą informacijos kiekį, pramogų pasirinkimų mas- 
tą ir visišką pasirinkimų įvairovę. Taip pat ir problemų. Kai 
įvairios grupės girdi ir mato skirtingus dalykus ar susitelkia 
ties visiškai skirtingais klausimais, tarpusavio supratimas gali 
tapti sudėtingas ir žmonėms gali būti sunkiau kartu spręsti 
visuomenei iškylančias problemas. 

Apžvelkime keletą ypatingų pavyzdžių. Daug amerikiečių 
mano, kad AIDS nėra didelė problema todėl, kad jos mastas 
mažėja ir kad tai gresia žmonėms, beatodairiškai linkusiems 
rizikuoti. Kita amerikiečių dalis mano, kad AIDS labai rimta 
problema, kuri nuolat didėja ir kurią aštrina valdžios abejin- 
gumas ir galbūt sąmoningos baltaodžių gydytojų pastangos 
paskleisti šią ligą afroamerikiečių bendruomenei. Daugelis 
amerikiečių nuogąstauja, kad tam tikros aplinkos proble- 
mos — apleistos pavojingų atliekų vietos, genų inžinerija 

maisto pramonėje - yra ypač rimtos ir joms reikalingi skubūs 
valdžios veiksmai. Bet kiti mano, kad tokios pačios proble- 
mos yra lakios vaizduotės prasimanymai, sukurti fanatikų ir 
savanaudiškų politikų. Daugelis amerikiečių galvoja, kad di- 
džioji socialinės apsaugos naudos gavėjų dalis yra tingūs ir 
patenkinti pragyvenimu iš kitų. Laikantis šio požiūrio, „ge- 
rovės reforma“ (welfare reform), atitinkanti šį pavadinimą, tu- 
rėtų mažinti šalpas siekdama skatinti žmones pačius rūpintis 
savimi. Kita dalis amerikiečių mano, kad socialinės apsaugos 
naudos gavėjai paprastai susiduria su rimtomis kliūtimis ir 
turbūt yra visiškai pasiruošę dirbti, jei tinkamas darbas būtų 
prieinamas. Šiuo požiūriu „gerovės reforma“, suprantama 
kaip pašalpų mažinimas, yra oficialaus žiaurumo aktas. 

Galų gale tenka pripažinti, kad žmonėms, turintiems to- 
kias skirtingas nuostatas, bus sudėtinga pasiekti ką nors pa- 
našaus į bendrą sutarimą ar bent šiek tiek pasistūmėti spren- 
džiant esamas problemas. Pagalvokime, kaip šie sunkumai 
didės, jei žmonės nežinos priešingų pažiūrų, nuolat vengs 
kalbėjimo vieni su kitais ir nežinos, kaip atkreipti dėmesį į 
kitus piliečius jaudinančias problemas. 


Trumpa pastaba apie 
neapykantos grupuotes 


Kaip jau minėta, egzistuoja šimtai neapykantos grupuo- 
čių ir ekstremistinių organizacijų sukurtų bei veikiančių ži- 
niatinklių. Jie labai populiarūs, bent jau jei vertinsime rem- 
damiesi „apsilankymų“ skaičiumi. Mano paties laisvo tyrimo 

duomenimis, kai kurių neapykantos grupuočių žiniatinkliai 
turėjo daugiau kaip šimtą tūkstančių lankytojų, o vienas — 
net daugiau kaip milijoną. Įspūdinga tai, kad daugelis eks- 
tremistinių organizacijų ir neapykantos grupuočių nurodo 
vienos kitų adresus ir specialiai skatina telktis bei diskutuoti 
panašiai mąstančius žmones. 

Aptarkime vieną ekstremistinę grupuotę, pasivadinusią 
„Nepriklausoma nereguliariąja armija“ (Unorganized Muli- 
a), patriotinio judėjimo ginkluotą atšaką, „kuri mano, kad 
federalinė valdžia tampa vis labiau diktatoriška mokesčių, 
šaunamųjų ginklų 17 žemės naudojimo reguliavimo srity- 
se“'. Pagrindinis „Nepriklausomos nereguliariosios armi- 
jos“ populiarėjimo veiksnys „buvo kompiuterinių tinklų nau- 
dojimas“, sudarantis jos nariams sąlygas „greitai ir lengvai 
susisiekti su panašių pažiūrų asmenimis keičiantis informa- 
cija, aptariant naujausius konspiracijos metodus ir organi- 
zuojant įvykius“. „Nepriklausoma nereguliarioji armija“ turi 
daugybę žiniatinklių, kurie dažnai pateikia panašių žinia- 
tinklių adresus. Suprantama, kad žiniatinkliai naudojami 
verbuoti naujus narius, sudaryti sąlygas panašių pažiūrų žmo- 
nėms bendrauti ir sutvirtinti ar sustiprinti savo įsitikinimus. 
Internetas taip pat sudaro palankias sąlygas žmonėms bur- 
tis ir skleisti gandus, tarp kurių dauguma paranojiški ir ku- 
pini neapykantos. Nesant šios galimybės, šie žmonės jaus- 
tųsi atskirti ar užsii1mtų kuo nors kitu. 

Panašiai elgiasi ir daugybė kitų panašių grupuočių. Gru- 
puote, pasivadinusi „Baltosios rasės šalininkai“ (White Racial 
Loyalists), ragina visus „baltosios rasės šalininkus aplankyti in- 
ternetines svetaines, polemizuoti ir verbuoti NAUJUS žmo- 

nes, kuo greičiau paskelbti mūsų URL (Universal resource loca- 
tor) adresą“. Kitas Žiniatinklis skelbia, kad „mūsų daugiatau- 
tes Jungtines Valstijas valdo žydai, 2 procentai mažumų, kurie 
yra pabėgę iš visų Europos šalių. (...) Žydai valdo Jungtinių 
Valstijų žiniasklaidą, jie užima aukščiausius Klintono admi- 
nistracijos postus (...) ir dabar tie žydai viską kontroliuoja — 
naudodamiesi padėtimi, jie skleidžia informaciją žiniasklai- 
doje, kurią valdo, ir primeta mums atsakomybę už genocidą. 
3.2 lentelėje pateikiama dabartinės būklės santrumpa. 


3.2 lentelė. „Neapykantos“ žiniatinklių nuorodos 


Žiniatinklis Nuorodos į Nuorodos į 
panašių nuostatų. opozicines 
žiniatinklius nuostatas 

Adelaidės institutas 16 6 

(holokausto revizionizmas) 

Agresyvi krikščionybė 0 0 

Visi žmonės privalo mirti 0 

Šventvagiškos kalbos altorius || 0 

Arijų tautos 28 0 

Crosstar (nacionalistinė) 29 0 

David Duke internete || 0 

Dievas neapkenčia pederastų 3 

Islamo kontrolė 0 12 

KKK.com 72 0 

Martinas Lutheris Kingas jaunesnysis 0 0 


(revizionistinis požiūris į Kingą) 


3 FRAGMENTACIJA IR KIBERNETINĖS PAKOPOS 71 


Misogyny Unlimited 92 | 
(beribė neapykanta moterims) 


Baltaodžių pažangos nacionalinė 0 0 
asociacija 

Rasių šventojo karo skustagalviai 100 0 
Priešakinis štormas (baltaodžių 60 

nacionalizmas) 

Laisvės balsas (antisemitinis) 27 

Balsuok už JAV (antisemitinis) 17 

Baltaodžių arijų pasipriešinimo 0 

judėjimas 

Kūrėjo pasaulinė bažnyčia || 0 
Iš viso (19) 14 (5 nėra) 6 (I3 nėra) 


Čia pateikiamos opozicinės nuostatos skirtos ne diskutuoti, 
o bijoti ir nekęsti. Pavyzdžiui, holokaustą smerkiančios orga- 
nizacijos savo priešininkus apibūdina kaip „naikinimo šali- 
ninkus“ ar „vykdančius holokaustą“ ir nurodo jų žiniatinklius 
akivaizdžiai siekdamos juos sukompromituoti. Kalbant apie 
panašių nuostatų žiniatinklius, kai kurios neapykantos gru- 
puotės yra formaliai susitarusios: „Jūs nukreipiate mums, mes 
nukreipiame jums '. Vienas toks žiniatinklis išvardija arti šimto 
panašių grupių ir kiekvienos nuorodas pateikia bendru pa- 
vadinimu „White Pride World Wide“ („Baltaodžių savigarba 
plačiai paplitusi pasaulyje“). Tarp minimų žiniatinklių yra: 
Europos kukluksklano riteriai, Vokietijos skustagalviai, Arijų 
tautos kukluksklano riteriai, Siegheil88, Skustagalvių garbė, 
Bauginimas Vienas, SS verslas ir Baltoji ateitis. 

Mes geriau suvoksime, jei atkreipsime dėmesį į grupių 
poliarizacijos reiškinį. Šis reiškinys kelia rimtus klausimus apie 
kiekvieną sistemą, kurioje individai grupes renkasi skirtin- 
gai 1r daugybę žmonių supa mėgdžiojimo aplinka, kurią jie 
susikuria patys. 


Bendri grupių poliarizacijos bruožai 


Sąvoka grupių poliarizacija remiasi labai paprastu dalyku: 
apsvarstę žmonės tikriausiai kryps link kraštutinės nuomonės tokia 
kryptimi, į kuną grupės nariai buvo linkę iš pradžių. Atsižvelgiant į 
mnternetą ir naująsias ryšių technologijas, reiškia, kad panašiai 
mąstantys žmonės, diskutuodami tarpusavyje, galiausiai galvos 
taip pat, kaip galvojo iki tol, tačiau labiau kraštutine forma. 

Pažvelkime į kai kuriuos esminius šio reiškinio pavyz- 
džius, aptinkamus daugiau kaip dvylikoje šalių". 


+ Po diskusijos nuosaikiai profeministiškai nusiteikusių 
moterų grupė taps dar stipresne profeministine!“. 

+ Po diskusijos Prancūzijos piliečiai tampa dar kritiš- 
kesni Jungtinėms Valstijoms ir jos ekonominės pagalbos 
tikslams!!. 

+ Po diskusijos daugiau baltaodžių, linkusių į rasinius 
prietarus, atsako neigiamai į klausimą, ar baltasis rasiz- 
mas yra atsakingas už esamą afroamerikiečių padėtį Ame- 
rikos miestuose!*. 

+ Podiskusijos daugiau baltaodžių, nelinkusių į rasinius 
prietarus, atsako teigiamai į tą patį klausimą!“. 

Grupių poliarizacijos reiškinys turi didžiulę reikšmę ko- 
munikacijų rinkai, kai savitos tapatumo grupės vis dažniau 
įsitraukia į diskusiją grupės viduje. Tik ką aptartų rezultatų 
reiktų laukti ir Nepriklausomos nereguliariosios armijos, ir 
rasinės neapykantos grupuotėse, ir kitose įvairaus pobūdžio 
mažiau kraštutinėse grupuotėse. Jei visuomenė suskilusi ir 
jei skirtingos grupės pačios „komplektuoja“ mėgiamus ry- 
šius, pasekmės bus ne tiktai toks pats, bet ir dar didesnis 
susiskaldymas, nes grupės nariai stumia vieni kitus link kraš- 
tutinės nuomonės. Kartu įvairios diskusijų grupės, kurių 
kiekvieną sudaro panašių pažiūrų žmonės, vis labiau tols 
viena nuo kitos paprasčiausiai todėl, kad dauguma jų dis- 
kusijų yra tarpusavio diskusija. 

Ypač atkreipkite dėmesį į tai, kad net jei daugelis mūsų 
nesinaudoja galimybe filtruoti tiek, kad atsiribotų nuo kitų 
nuomonių, kai kurie arba daugelis žmonių taip darys arba 
būtent taip daro. To pakanka, kad atsirastų poliarizacija ir 
kiltų rimtas socialinis pavojus. Apskritai oponuojančias nuo- 
mones dažniausiai filtruoja būtent tie žmonės, kuriems la- 
biausiai jas reikia išgirsti. Naujosios technologijos, be abe- 
jo, ir internetas, padeda išgirsti panašių pažiūrų, izoliuotus 
žmones ir atsiriboti nuo konkuruojančių nuomonių. Dėl šios 
vienintelės priežasties jos yra poliarizacijos terpė ir poten- 
cialiai pavojingos ir demokratijai, ir socialinei tvarkai. 

Yra du pagrindiniai grupių poliarizacijos paaiškinimai, 
pagrįsti gausiais faktais. 

Pirmasis paaiškinimas pabrėžia įtikinamų argumentų 
vaidmenį. Jo pagrindą sudaro natūrali intuicija: bet kurio 
individo požiūris į svarstomą problemą mažų mažiausiai yra 

iš dalies įukinamų argumentų funkcija. Apibendrinant, jei 
jūsų požiūris kinta dėl grupinės diskusijos, tikriausiai jis kis 
įikinamiausio požiūrio, apginto grupėje, kryptimi. 

Jei grupės narių nuomonė krypsta tam tikra linkme, tai 
atsiras neproporcingai daug tos krypties argumentų ir ne- 
proporcingai mažai priešingos krypties argumentų. Todėl 
diskusijos rezultatas bus dar stipresnis žmonių pakreipimas 
linkme, kuri buvo iš pradžių. Todėl, pavyzdžiui, grupė, ku- 
rios nariai nusiteikę prieš ginklų kontrolę, diskusijoje pa- 
teiks daugybę argumentų prieš ginklų kontrolę, o argumen- 
tų, remiančių ginklų kontrolę, bus nedaug ir jie bus silpni. 
Pagal kitimo mastą grupės nariai keis savo požiūrį į labiau 
kraštutinį požiūrį, nukreiptą prieš ginklų kontrolę. Jei rei- 
kalingas grupės sprendimas, grupė kaip visuma kryps ne 
link vidurinio, bet link labiau kraštutinio požiūrio. 

Laikantis šio požiūrio, pagrindinis už grupės poliariza- 
cijos slypintis veiksnys vra ribotos argumentų sankaupos buvi- 
mas, kuris (vaizdingai kalbant) tam tikra prasme yra iškreip- 
tas. Paprasta pamatyti, kokie pokyčiai galimi interneto dis- 
kusijos grupėse (apžvelgus Demokratų, Socialistų ir 
Nepriklausomos nereguliariosios armijos grupes) ir kaip iš 
tikrųjų gali keistis individai, nedalyvaujantys diskusijoje, bet 
ieškantys minčių (radijuje, televizijoje, žiniatinklyje), prie 
kurių jau anksčiau linko. Tokios diskusijų grupės ir tokios 
paieškos yra linkusios įtvirtinti ir sustiprinti prieš tai egzis- 
tavusią padėtį, ir tai dažnai baigiasi ekstremizmu. 

Antrasis mechanizmas, susijęs su socialiniu gretinimu, 
prasideda pagrįsta mintimi, kad žmonės nori būti palan- 
kiai suprasti kitų grupės narių ir taip pat pasijusti palankiai. 

Vos tik išgirdę kitų nuomonę, jie dažnai pakreipia savąjį po- 
žiūrį vyraujančio požiūrio linkme. Šią idėją vokiečių socio- 
logė Elisabeth Noell-Neumann panaudojo norėdama pa- 
grįsti bendrąją visuomenės nuomonės teoriją, apimančią „ty- 
los spiralę“, kurioje žmonės, turintys mažumos požiūrį, 
priverčia save nutilti, ir laikui bėgant, šie požiūriai gali iš 
viso dingti iš visuomenės!*. 

Pavyzdžiui, tarkime, kad tam tikros grupės žmonės ma- 
no, jog jie aštriai priešinasi feminizmo ir ginklų kontrolės 
rėmimo politikai ir kad jie non pasirodyti esantys prieš visa 
tai. Jeigu jie yra grupėje, kurios nariai taip pat aštriai prie- 
šinasi šiems dalykams, jie gali nukrypti dar aštresnės opozi- 
cijos link po to, kai sužinos kitų grupės narių nuomonę. 
Būtent šis pavyzdys pastebėtas nesuskaičiuojamuose moks- 
liniuose tyrimuose. Žinoma, žmonės nenukrypsta, jei jie aiš- 
kiai suvokia, ką galvoja, ir kitų nuomonės jų nepaveikia. 
Bet daugelio žmonių ir daugybę kartų pažiūros nėra tvir- 
tos. 

Idėjų ir nepagrįstų tvirtinimų per televiziją, radiją ir in- 
ternete poveikio rezultatai turi svarbią reikšmę - net ir ne- 
sant bendravimo galimybės. Kadangi grupės poliarizuojasi 
tiktai veikiamos kitų nuomonių, tai yra turbūt paplitęs reiš- 
kinys suskaldytoje kalbėjimo rinkoje. Pavyzdžiui, tarkime, 
kad konservatoriai lankosi konservatyviuose žiniatinkliuo- 
se; kad liberalai lankosi liberaliuose žiniatinkliuose; kad ap- 
linkosaugininkus domina žiniatinkliai, skirti nustatyti genų 
inžinerijos ir globalinio atšilimo rizikos veiksnius; kad ap- 
linkosaugininkų kritikai lankosi žiniatinkliuose, skirtuose ap- 
linkosaugininkų tariamai apgaulei demaskuoti; kad žmo- 

nės, linkę į rasinę neapykantą, lankysis žiniatinkliuose, ku- 
riuose reiškiama rasinė neapykanta. Jeigu šios nuomonės 
nesusiduria su konkuruojančiomis nuomonėmis, grupių po- 
liarizacija bus neišvengiama pasekmė. 


Didžiulė grupės tapatumo svarba 


Siekiant suvokti šiuolaikines technologijas, ypač svarbus 
dalykas yra tapatumo ir grupės narystės supratimas. Grupės 
poliarizacija gerokai didės, jei žmonės, remdamiesi praeiti- 
mi ar kitais pagrindais, save suvokia kaip bendrą tapatumą ir 
solidumą turinčios grupės dalį. Jei jie taip mąsto, grupės po- 
liarizacija yra ir labiau tikėtina, ir labiau kraštutinė"?. Pavyz- 
džiui, jei tam tikra internetinės diskusijos grupės žmonių da- 
lis mąsto kaip didelių mokesčių oponentai, gyvūnų teisių gy- 
nėjai ar Aukščiausiojo teismo kritikai, tikėtina, kad jų 
diskusijos kryps ganėtinai kraštutine linkme tiesiog dėl to, 
kad jie vienas kitą supranta kaip bendro reikalo dalį. Pana- 
šios tendencijos reikia tikėtis ir tarp tų, kurie klausosi radijo 
laidos, vadinamos konservatyvia, arba tarp tų, kurie žiūri te- 
levizijos programas, skirtas tradicinėms religijos vertybėms 
ar baltaodžių rasizmui atskleisti. Tai grindžia faktai'“. 

Grupės tapatumas svarbus kita prasme. Jei dalyvaujate 
internetinės grupės diskusijoje, bet manote, kad kitų gru- 
pės narių nuomonė gerokai skiriasi nuo jūsų, jus mažiau 
paveiks jų kalbos. Pavyzdžiui, jeigu kiti grupės nariai labiau 
prijaučia respublikonams, o jūs save laikote demokratu, jū- 
sų nuomonė gali iš viso nepasikeisti — net jei ji tikrai turėtų 

pasikeisti dėl tų pačių argumentų, jei jūs visi būtumėte „rin- 
kėjai“, „prisiekusieji“ ar „piliečiai“. Vadinasi, bendro gru- 
pės tapatumo suvokimas sustiprins kitų požiūrių poveikį, o 
tuo tarpu atskirų tapatumų ar svarbių skirtumų suvokimas 
šį poveikį sumažins ar galbūt jį net pašalins. 

Tokios išvados neturėtų stebinti. Prisiminkime, kad įpras- 
tais atvejais grupės poliarizacija yra socialinės įtakos ir ribo- 
tos argumentų sankaupos rezultatas. Jeigu taip, tai galima 
teigti, jog tuo atveju, kai grupės nariai apie vienas kitą gal- 
voja panašiai pagrindinių dalykų srityje arba jeigu juos vie- 
nija kai kurie išoriniai faktoriai (politika, geografija, rasė, 
lytis), grupės poliarizacija stiprės. Kai tapatumas yra ben- 
dras, argumentai turbūt bus dar įtikinamesni; jų kūrėjų ta- 
patumas suteikia jiems tam tikrus įgaliojimus ir paskatą. Ir 
dar, kai tapatumas bendras, socialinio poveikio jėga dar di- 
desnė. Žmonės nemėgsta prarasti savo reputaciją akyse tų, 
kurie panašūs į juos. Ir jeigu jūs manote, kad grupės nariai 
tam tikra prasme skiriasi nuo jūsų, turbūt jų argumentai 
bus mažiau įtikinami ir socialinis poveikis gali būti mažes- 
nis arba jo iš viso nebūti. 


Grupės poliarizacija ir internetas 


Akivaizdu, kad grupės poliarizacija vyksta internete. Iš 
to, kas jau aptarta, matyti, kad internetas daugeliui žmonių 
suteikia ekstremizmo terpę būtent todėl, kad panašių pa- 
žiūrų Žmonės vieni su kitais tariasi lengviau ir dažniau, o 


neretai neišgirsta priešingų nuomonių. Besikartojantis at- 

virumas kraštutinio požiūrio, siūlančio laikytis tokio požiū- 
rio daugeliui žmonių, poveikiui, manoma, stiprės ir turbūt 
palenks savo pusėn. Viena iš galimų pasekmių - didžiulė 
fragmentacija, nes skirtingi žmonės, iš pradžių neturintys 
nuomonės arba galbūt nelabai nutolę savo nuomonėmis, 
susidarys skirtingas kraštutines nuomones tik pagal tai, ką 
jie skaito ir mato. Kita pasekmė - daugybė klaidų ir didelė 
sumaištis. 

Daugybė tyrimų parodė grupės poliarizaciją internete. 
Itin įdomus tyrimas aptiko didžiulę poliarizaciją, kai gru- 
pės nariai susitiko santykinai anonimiškai ir kai buvo pa- 
brėžtas grupės tapatumas!'. Remiantis šiuo tyrimu, galima 
pagrįstai spėlioti, kad poliarizacija turbūt atsiras ir bus kraš- 
tutinė priklausomai nuo to, kurioje grupėje narystė yra ryš- 
kiausia ir žmonės yra labai anonimiški. Žinoma, tai yra bū- 
dingi internetinio svarstymo požymiai!". 

Šia prasme aptarkime tyrimą, kuris atskleidžia ne eks- 
tremizmą, bet veikiančių grupių (tiek tiesiogiai, tiek inter- 
nete) viduje esančias klaidas!*. Šio tyrimo tikslas buvo suži- 
noti, kaip grupės gali bendradarbiauti pasirenkant perso- 
nalą. Trijų kandidatų, pretendavusių į rinkodaros vadovo 
pareigas, trumpi anketiniai duomenys buvo pateikti kelioms 
grupėms. Eksperimentatoriai taip aprašė kandidatų savy- 
bes, kad vienas pretendentas neabejotinai geriausiai atitiko 
apibūdinamą darbą. Subjektams buvo įteikti informacijos 
duomenų paketai, kuriuose pateikta tik dalis trumpų anke- 
tinių duomenų, taigi kiekvienas grupės narys turėjo tik dalį 
svarbios informacijos. Grupes sudarė trys žmonės, kai ku- 
rie dirbo akis į akį, kai kurie - interneto tinkle. 

Du rezultatai ypač nustebino. Pirmasis - būdinga grupės 
poliarizacija, nes grupės atsidūrė labiau kraštutinėje padė- 
tyje pagal iki svarstymo buvusias pažiūras. Antroji — beveik 
nė viena svarstančioji grupė nepriėmė akivaizdžiai teisingo 
pasirinkimo varianto, nes joms nepavyko pasidalyti infor- 
macija tokiu būdu, kuris būtų padėjęs nuspręsti objektyviai. 
Interneto tinkle dirbusių grupių klaidos lygis buvo ypač 
aukštas, nes jų nariai buvo linkę dalytis palankia informaci- 
ja apie laiminų kandidatą ir nepalankia informacija apie 
pralaiminčius, taip pat nuslėpti neigiamą informaciją apie 
aiškėjantį laimėtoją ir teigiamą informaciją apie pralaimė- 
tojus. Tokios pastangos padėjo „sustiprinti judėjimą link gru- 
pės sutarimo, o ne komplikuotų ar aštrių debatų“**. Tokia 
tendencija buvo dukart didesnė internete dirbančiose gru- 
pėse. Tai yra perspėjimas apie interneto padarinius demo- 
kratiniam svarstymui. 


Fragmentacija, poliarizacija, 
radijas ir televizija 


Samprata apie grupių poliarizaciją verčia apžvelgti gali- 
mą ne tik interneto, bet ir radijo bei televizijos poveikį bent 
jau tada, kai stočių yra daug ir dauguma jų turi apibrėžtą 
požiūrį. Prisiminkime, kad vien tik atvirumas kitų žmonių 
požiūrio poveikiui sukuria grupės poliarizaciją. Taigi ši įta- 
ka būdinga ir nediskutuojančioms grupėms, sudarytoms iš 
individų, kurie renkasi tokį patį bendravimą ir kurių nevei- 
kia alternatyvios galimybės. Iš tikrųjų tokia tendencija tikė- 


80 3. FRAGMENTACIJA IR KIBERNETINES PAKOPOS 


tina ir pasirenkant laikraščius. Visuotinės svarbos tarpinin- 
kai, besistengiantys pateikti daug temų ir požiūrių, čia at- 
lieka savitą vaidmenį. Poliarizacija mažiau tikėtina tuomet, 
kai vyrauja tokie tarpininkai. Panašiai teigtina ir apie viešo- 
jo forumo doktriną. Kai skirtingų pažiūrų oratoriams yra 
pasiekiama heterogeniška publika, tikėtina, kad individai 
ir grupės mažiau atsiribos nuo konkuruojančių pažiūrių ir 
interesų. Tuomet ir fragmentacija yra atitinkamai mažesnė. 

Be to, grupių poliarizacija kelia 17 bendresnes komuni- 
kacijų politikos problemas. Aptarkime „nešališkumo dok- 
triną“, kuri pastaruoju metu apleista, kuri iš radijo ir televi- 
zijos laidų transliuotojų reikalauja skirti laiko visuomeni- 
nėms laidoms ir sudaryti sąlygas pasisakyti turintiesiems 
priešingas pažiūras. Pastaroji doktrinos sritis skirta tam, kad 
klausytojams įtakos nedarytų vienintelis požiūris: kai patei- 
kiama viena nuomonė, turėtų būti suteikta teisė išsakyti ir 
priešingą požiūrį. Federalinė ryšių komisija atsisakė neša- 
liškumo doktrinos remdamasi tuo, kad daugelio laidų tran- 
sliuotojai, „vengdami“ antrosios doktrinos srities, visiškai 
vengė prieštaringų laidų ir pateikė požiūrius, kurie laidas 
darė vienodas ir nuobodžias. Vėlesnis tyrimas parodė, kad 
nešališkumo doktrinos panaikinimas iš tikrųjų paskatino at- 
sirasti tikrai prieštaringas programas, kurių metu buvo iš- 
sakomos vienokios ar kitokios ekstremistinės pažiūros (tu- 
rint omenyje radijo pašnekesius)?!. 

Paprastai tai laikoma puikiu reguliavimo mažinimo pa- 
vyzdžiu. Nešališkumo doktrinos panaikinimo rezultatai buvo 
būtent tokie, kokių buvo siekiama ir kokie buvo numatyti. 
Tačiau atsižvelgiant į grupių poliarizaciją, vertinimas yra daug 

sudėtingesnis. Gerąja prasme įvairių nuomonių egzistavimas 
turėtų praturtinti bendrą argumentų sankaupą visų mūsų nau- 
dai. Tačiau gvildenančių tam tikras problemas įvairiausių lai- 
dų - išreiškiančių griežtas, dažnai ekstremistines pažiūras ir 
žavinčių neįtikėtinai skirtingų klausytojų bei žiūrovų gru- 
pes — gausėjimas tikėtinai kuria grupių poliarizaciją. Pasta- 
ruoju metu daugybę žmonių veikia jų pačių balso garsesnis 
aidas, kuris kartais sukelia neteisingą supratimą bei nesan- 
taiką. Galbūt yra geriau, kai žmonės girdi mažiau prieštarin- 
gų nuomonių negu nuolat kartojamą vieną nuomonę. To- 
kioje situacijoje išlieka pavojus, kad pernelyg daug žmonių 
bus atskirti nuo nuosaikesnių ar kraštutinių kita kryptimi po- 
žiūrių ar bet kuriuo atveju kitokių nei jų pačių požiūrių. 


Ar grupių poliarizacija blogai? 
Apie uždarus pasitarimus 


Žinoma, remdamiesi vien tik grupių poliarizacijos faktu, 
mes negalime sakyti, kad buvo krypstama neteisinga linkme. 
Nepaisant čia pateiktų absurdiškų pavyzdžių, didesnių kraš- 
tutinumų tendencija gali pasirodyti geresnė nei blogesnė. Iš 
tikrųjų grupių poliarizacija padėjo atsirasti naudingiems 5ą- 
jūdžiams, pavyzdžiui, piliečių teisių judėjimui, sąjūdžiui prieš 
vergovę, judėjimui už lyčių lygybę. Kiekvienas toks sąjūdis 
tuo metu buvo kraštutinis, ir pačioje grupėje diskusija sukėlė 
didesnį ekstremizmą; bet ekstremizmas neturėtų būti laiko- 
mas gėda. Kai didesnė komunikacijų pasirinkimo įvairovė 
sukelia didesnį ekstremizmą, daugeliu atvejų visuomenė dėl 

to tik laimi. Viena iš priežasčių yra ta, kad, kai skirtingos gru- 
pės svarsto tarpusavyje, visuomenė išgirsta daugiau nuomo- 
nių. Netgi ir tuo atveju, kai daugelio individų „informacijos 
dieta“ yra vienalytė ar nepakankamai įvairiapusė, visuome- 
nei kaip visumai gali būti pateikiama daugiau ir įvairesnių 
idėjų. Tai yra kita bendro socialinės fragmentacijos vaizdo 
pusė. Pliuralizmo ir įvairovės nauda tikrai didelė net ir tada, 
kai individai prisitaiko ir buriasi grupėse. 

Uždaro pasitarimo (enclave deliberabion) reikšmę mes galime 
apibrėžti kaip pasitarimų formą, kuri būdinga daugiau ar ma- 
žiau izoliuotoms grupėms, kuriose panašių pažiūrų žmonės 
dažniausiai kalbasi tarpusavyje. Internetas, palyginti su kito- 
mis naujųjų komunikacijų galimybėmis, padeda lengviau įsi- 
traukti į uždarą pasitarimą. Akivaizdu, kad uždaras pasitari- 
mas ypač svarbus heterogeniškai visuomenei iš dalies todėl, 
kad kai kurių grupių nariai, dalyvaudami platesnėse svarsty- 
mų grupėse, linkę būti santūrūs. Šia prasme ypatingas užda- 
ro pasitarimo privalumas yra tas, kad jis skatina išsakyti savo 
požiūrį, o bendruose debatuose tai būtų nepastebėta, nutildy- 
ta ar numalšinta. Kraštutinių pažiūrų grupių pastangas ne- 
įsileisti pašaliečių ir net politinių partijų norą apriboti kan- 
didatų iš savo partijos narių iškėlimo susirinkimus galima 
pateisinti panašia tendencija. Net ir tuomet, kai grupės polia- 
rizuojasi — galbūt kaip tik tode/!, kad poliarizuojasi - uždaros 
grupės, tarp jų neabejotinai ir tos, kurias sukūrė naujosios 
technologijos, gali suteikti didžiulę socialinę naudą ypač dėl 
to, kad jos labai praturtina socialinių „argumentų telkinį . 

Svarbiausias empirinis klausimas yra tas, kad diskutuo- 
jančiose visuomenės dalyse aukštą statusą turintys nariai linkę 

kalbėti daugiau ir jų idėjos įtakingesnės iš dalies dėl to, kad 
žemą statusą turintys nariai nepasitiki savo gebėjimais ir iš 
dalies dėl to, kad bijo bausmės“. Pavyzdžiui, moterų idėjos 
dažnai yra mažiau įtakingos, o kartais „apskritai nuslopina- 
mos įvairialytėse grupėse“? ir įprastomis aplinkybėmis kul- 
tūrinės mažumos turi neproporcingai mažą įtaką mišrių kul- 
tūrų grupių sprendimams. Atsižvelgiant į neišvengiamą kai 
kurių pagrįstų padėtimi hierarchijų egzistavimą, visiškai su- 
prantamos tampa diskutuojančios uždaros grupės, kuriose 
daugialypių grupių nariai gali kalbėtis vieni su kitais ir reikšti 
savo pažiūras. Internetas yra ir bus ypač vertingas todėl, 
kad jis to nevaržo. 

"Tačiau tokioms uždaroms grupėms gresia rimtas pavo- 
jus. Ojis atsiranda todėl, kad dėl socialinio poveikio ir įtiki- 
namų argumentų visumos nariai kryps link tokių pažiūrų, 
kurios nevertingos, bet tikėtinos tokiomis uždarų grupių ap- 
linkybėmis. Kraštutiniu atveju tokios uždaros grupės netgi 
gali kelti pavojų socialiniam stabilumui. Teoriškai negalima 
teigti, kad tie, kurie renkasi uždaras grupes, dažniausiai links 
į tą kryptų, kurios pageidauja visa visuomenė ar netgi jos 
nariai. Paprastai manoma priešingai, pavyzdžiui, apie na- 
cizmo, neapykantos grupuočių ir įvairių sektų gausėjimą. 


Uždaros grupės ir viešoji sritis 
Kai tik grupės diskusija yra linkusi paveikti žmones į ryž- 


ungesnio palaikomo požiūrio varianto, palyginti su pradiniu, 
pusę, atsiranda pagrįsta priežastis nerimauti. Tai nereiškia, 

kad diskusijas galima arba reiktų reguliuoti. Tačiau mintis, 
Jog „daugiau kalbėti“ yra priešnuodis nuo „blogai kalbėti“, 
kelia abejones, — ypač dabar, kai daugelis žmonių linkę ir 
vis daugiau jų gali atsiriboti nuo priešingų požiūrių. Demo- 
kratinėje visuomenėje geriausią atsakymą siūlo viešojo fo- 
rumo doktrina, kurios pagrindinis tikslas - didinti galimy- 
bes tam tikru metu keistis nuomonėmis tarp uždarų grupių 
narių ir tų, kurie joms nepritaria. Labiau nei grupių svars- 
tymas tai yra visiška arba artima visiškai saviizoliacija, atne- 
šanti rimčiausius pavojus dažnai labai netinkamo (neretai 
tiesiogine prasme mirtino) derinio - ekstremizmo ir nušali- 
nimo - pavidalu. 

Siekdami išstudijuoti kai kuriuos heterogenijos privalu- 
mus, paeksperimentuokime mintimis. Įsivaizduokime dis- 
kutuojančią žmonių dalį, susidedančią ne iš panašiai mąs- 
tančių Žmonių pogrupių, bet iš atitinkamos visų piliečių gru- 
pės; tai gali būti visi bendruomenės, valstybės, tautos ar netgi 
viso pasaulio piliečiai. Įsivaizduokime, kad kompiuterio ma- 
gijos dėka kiekvienas gali kalbėtis su visais kitais. Pagal hi- 
potezę argumentų turėtų būti labai daug. Jų mastą galima 
apriboti tiek, kiek paprasčiausiai buvo ribota piliečių po- 
žiūrių visuma. Žinoma, socialinė įtaka turėtų išlikti. Jeigu 
jūs esate vienas iš nedidelės žmonių mažumos, neigiantis, 
kad globalinis atšilimas yra rimta problema, galite nuspręs- 
ti prisidėti prie minios. Tačiau, kai svarstymas atskleidžia 
žmonėms, kad jų asmeninė pozicija skiriasi grupės požiū- 
riu nuo tos, kokia jie ją laikė, bet koks pokytis bus atsakas į 
visų atitinkamai mąstančių piliečių teisingą suvokimą, o ne 
iškreiptos grupelės nuomonės produktas. 

Šis mintinis eksperimentas nereiškia, kad fragmentuota 
ar padalyta kalbėjimo rinka visada yra bloga ir kad hipote- 
tinė, visus apimanti svarstanti visuomenės dalis turėtų būti 
ideali. Būtų neprotinga siūlyti, kad turėtų atsirasti, netgi 
kaip idealas, visų su visais kitais diskusija. Didžiulė svars- 
tančių uždarų grupių nauda yra tai, kad paaiškėja pažiūros, 
kurios priešingu atveju neatsirastų, ir kad užsitarnaujamas 
svarbesnis vaidmuo ir uždaroje grupėje, ir heterogeniškoje 
visuomenėje. Teisingai suprantant, argumentas svarstančių 
uždarų grupių naudai: pagerės socialinis svarstymas (de- 
mokratinis ir kitoks) kaip tik dėl to, kad uždaram svarsty- 
mui būtina brandinti naujas idėjas 1r požiūrius, pagausės 
visuomenės debatų. Tačiau kad šie poslinkiai įvyktų, nariai 
privalo neatsiriboti nuo konkuruojančių požiūrių arba bet 
koks atsiribojimas neturi tęstis ilgai. Vadinasi, grupių polia- 
rizacijos poveikis rodo, kad komunikacijos požiūriu varto- 
tojų nepriklausomybė gali sukelti rimtas problemas ir indi- 
vidams, ir visuomenei apskritai — ir šios problemos pasi- 
reikš geležine socialinės sąveikos logika. 


Jokios poliarizacijos ir depoliarizacijos 


Grupių poliarizacija yra labai paplitusi. Tačiau tam tik- 
romis sąlygomis šį reiškinį galima sumažinti, padidinti ar 
net pašalinti. Prisiminkime, kad nereiktų tikėtis jokių po- 
slinkių iš žmonių, kurie tvirtai tiki tuo, kad žino, ką žino, ir 
kurių tiesiog nepajudins tai, ką išgirdo iš kitų žmonių. Pa- 
vyzdžiui, jeigu jūs turite tvirtą nuomonę dėl branduolinės 

energijos - kai jūs pasitikite ne tik aiškiu savo požiūriu, bet 
ir neabejotinu faktu, privalote jį palaikyti - kitų žmonių po- 
žiūriai jūsų nepaveiks. Tokių žmonių nuomonės nepakeis 
jokie komunikacijų rinkos pokyčių privalumai. 

Kūrybiškai modeliuojant svarstomas grupes, galima su- 
kelti deboliarizaciją — pasikeitimus grupių viduje nuo kraštu- 
tinių iki vidurinių pozicijų. Pavyzdžiui, sakykime, kad dvyli- 
kos Žmonių grupėje šeši jos nariai turi vienokį požiūrį, o 
kiti šeši galvoja priešingai — pavyzdžiui, pusė grupės narių 
mano, kad globalinis atšilimas yra rimta problema, o kita 
pusė mano, kad taip nėra. Kai dauguma narių neturi tvir- 
tos nuomonės, turbūt realiai bus krypstama link vidurio. 
Įtikinami argumentai gelbsti paaiškinant, kodėl taip yra. Pa- 
gal hipotezę „argumentų telkinys“ apima vienodą abiejų 
krypčių argumentų kiekį. 

Tai vertinga pamoka apie galimą komunikacijų techno- 
logijų pritaikymą padedant supanašėti ir galbūt netgi pa- 
mokyti žmones, nesutinkančius vieni su kitais. Žmonės, iš- 
girdę daug argumentų, ko gero, kryps link tų, kurie nesu- 
tinka su jais, bet kurių argumentai pagrįsti. 


Kibernetinės pakopos: 
Informacija, plintanti žaibo greičiu, 
ir persvėrimo taškai 


Grupių poliarizacijos reiškinys glaudžiai susijęs su plačiai 


paplitusiu socialinių pakopų (social cascades) reiškiniu. Negalė- 
sime užbaigti jokios diskusijos apie socialinę fragmentaciją ir 

naujas ryšių technologijas, jei nesuprasime pakopų — svar- 
biausia dėl to, kad jos vis labiau tikėtinos, nes informacija, 
taip pat ir klaidinga, gali sklisti šimtams, tūkstančiams ir net- 
gi milijonams žmonių paprasčiausiai paspaudus mygtuką. 

Akivaizdu, kad dauguma socialinių grupių, ir didelių, ir 
mažų, neįtikėtinai sparčiai juda vienos ar kitos nuomonių ir 
poelgių aibės kryptimi?*. Šios pakopų rūšys susijusios su in- 
formacijos plitimu; iš tikrųjų informacija yra jų varomoji 
jėga. Daugeliui iš mūsų stinga aiškios arba visiškai patiki- 
mos informacijos apie gausybę svarbių dalykų - ar globali- 
nis atšilimas yra rimta problema, ar yra karo Indijoje pavo- 
jus, ar tikrai žalinga vartoti daug cukraus, ar iš tikrųjų eg- 
zistuoja Marsas ir koks jis. Jeigu jums trūksta privačios 
informacijos, galite pasikliauti kitų teiginiais ir poelgiais. 
Štai toks pavyzdys: jei Joana nežino, ar apleistas toksinių 
atliekų sąvartynas yra pavojingas, ji gali imti nuogąstauti, 
jei Marija mano, kad nuogąstavimas yra pagrįstas. Kai abi, 
Joana ir Marija, mano, kad nuogąstavimas yra pagrįstas, 
Karlas galvos taip pat, juolab, kad jam stinga patikimos ir 
nešališkos informacijos prieštarauti. Jei Joana, Marija ir Kar- 
las mano, jog apleistas toksinių medžiagų sąvartynas yra 
pavojingas, Donui reikės labai savimi pasitikėti, kad atmes- 
tų jų trijų bendrą išvadą. Ir, jeigu Joana, Marija, Karlas ir 
Donas sudaro vieningą šio klausimo „frontą“, kiti gali tam 
pritarti. 

Šis pavyzdys įrodo, kaip informacija sklinda ir gali pla- 
čiai paplisti bei įsigalėti net ir būdama visiškai klaidinga. Iš 
tikrųjų vaizdingas plačiai paplitusios populiarios nuomo- 
nės apie apleistus pavojingų atliekų sąvartynus aiškinimas 

priskiria šią nuomonę rimčiausioms aplinkos problemoms; 
mokslas šios nuomonės, plintančios pakopomis, neremia“?. 
Kai kurios pakopos plačiai paplitusios, bet yra vietinio po- 
būdžio; aptarkime nuomonę dėl realiai paplitusio afroame- 
rikiečių bendruomenėje reiškinio, kad baltaodžiai gydyto- 
jai atsakingi dėl AIDS plitimo tarp afroamerikiečių. Viena 
grupė gali tebemanyti kažką, kita — visiškai priešingai, ir 
viso to priežastis yra greitas informacijos plitimas grupės 
viduje, bet ne tarp kitų grupių. 

Turėtų būti akivaizdu, kad internetas, kurio žiniatinkliuo- 
se esanti informacija yra skirta tam tikroms grupėms, gero- 
kai didina įvairių, bet prieštaringų pakopų galimybę. „Ki- 
bernetinės pakopos“ veikia kiekvieną dieną. Daugelį iš mū- 
sų nuolat užplūsta elektroniniai laiškai, reikalaujantys 
susisiekti su savo įgaliotiniais dėl tam tikrų sąskaitų ar kitų 
dalykų, tačiau paaiškėja, kad tos sąskaitos neegzistuoja ir 
tai buvo tik pokštas arba apgaulė. Daugelis iš mūsų netgi 
buvome rimtai įspėti būtinai imtis atsargumo priemonių 
nuo neegzistuojančių virusų. Tūkstančiai valandų inter- 
netinio laiko praleista rutuliojant paranojinius nepagrįs- 
tus tvirtinimus apie tariamas nusikalstamas veikas, tarp jų 
ir prezidento Clintono žmogžudystę. Daugybė žiniatinklių 
1r diskusijų grupių skleidžia gandus ir įvairias suokalbių 
teorijas. „Internete įelektrinti įtarimai apie lėktuvo TWA 
Flight 800 sudužimą vos ne akimirksniu virto tiesa, kad jį 
numušo savieji. (...) Visa tai buvo susieta su Whitewateriu. 
(...) Mintis vis daugina ir daugina elektroninis paštas“. 
2000 metais elektroniniu paštu paleistas gandas, skirtas af- 
roamerikiečiams, įtarė, kad bamperių lipdukai „No Fear!“ 

(Jokios baimės! - vert. pastaba), pasisavinę tokio paties pa- 
vadinimo sportinės aprangos kompanijai priklausančią em- 
blemą, reklamavo rasistinę organizaciją, kuriai vadovavo bu- 
vęs kukluksklano didysis vedlys Davidas Duke'as. (Jeigu jus 
domina daugiau pavyzdžių, jūs galite ieškoti informacijos 
adresu Attp://urbanlegends.about.com, žiniatinklyje, skirtame 
platinti melą, kuris dažnai skleidžiamas internete.) 

Kaip itin neraminantį pavyzdį aptarkime plačiai papli- 
tusias Pietų Afrikos Respublikoje, kurioje apie 20 procentų 
suaugusiųjų yra užsikrėtę AIDS virusu, abejones dėl ŽIV ir 
AIDS ryšio. Pietų Afrikos Respublikos prezidentas Mbeki, 
gerai žinomas interneto „aistruolis“, sužinojo apie „neigian- 
čiuosius“ užtikęs vieną iš jų Žiniatinklių. „Neigiančiųjų“ nuo- 
monė nera moksliškai patikima, bet ne specialistui daugu- 
ma jų tvirtinimų ganėtinai įtikinantys. Per trumpą laiką pre- 
zidentas Mbeki tapo ir kibernetinių pakopų auka, ir, viešai 
apie tai pranešęs, prisidėjo prie jos sklaidos, o daugeliu Pietų 
Afrikos Respublikos žmonių iškilo pavojus patikėti, kad nė- 
ra ryšio tarp ŽIV ir AIDS. Dar neaišku, kokiam pakopų re- 
zultatų mastui pasiseks tapti tiesiogine prasme mirtinam. 

Kalbant apie informaciją, būtina aptarti „persvėrimo taš- 
ko“ (tipping point) fenomeną, kuris neįtikėtinai greitai gali 
pakeisti nuomonę. Į naują pateiktą informaciją žmonės žiū- 
ri skirtingai: jie turi skirtingas patiklumo ribas nuspręsda- 
mi tikėti ar daryti kažką naujo ar kitoniško. Kuo daugiau 
galimų šalininkų, t. y. žmonių, turinčių žemą patiklumo ri- 
bą, susidaro tam tikrą nuomonę arba kažką veikia ta lin- 
kme, žmonės, turintys šiek tiek aukštesnę ribą, prie jų prisi- 
deda ir greitai sudaro svarbią grupę, palaikančią tam tikrą 

nuomonę. Tuo momentu tie, kurių riba dar aukštesnė, gali 
prisidėti prie nuomonės, ir pasiekiama kritinė masė, kuri 
„persveria“ dideles grupes, draugijas ar net tautas“?'. Šio 
vyksmo rezultatai gali sukelti sniego gniūžtės ar pakopos 
efektus, nes didelės žmonių grupės kažkuo patiki - nesvar- 
bu, tiesa tai ar ne - kadangi kiti žmonės jų bendruomenėje 
tiki, jog tai — tiesa. 

Eksperimentais galima aiškiai pagrįsti informacines pa- 
kopas; tai lengvai atliekama laboratorijoje?*; pasaulio tikro- 
vės reiškiniai sukelia daugybę pakopų efektų. Pavyzdžiui, 
aptarkime ėjimą į koledžą, rūkymą, dalyvavimą protestų ak- 
cijose, balsavimą už trečiosios partijos kandidatus, streikus, 
antrinį panaudojimą, teismo proceso formavimą, gimsta- 
mumo ribojimą, riaušių kėlimą ir net išėjimą iš prasto vaka- 
rėlio??. Kiekvienu tokiu atveju žmonėms daro įtaką kitų veik- 
la. Dažniausiai bus pasiektas persvėrimo taškas. Internetas 
yra akivaizdaus pakopų atsiradimo pagrindas ir dėl to tūks- 
tančiai ar net milijonai žmonių, ieškančių tam tikros infor- 
macijos internete, tikės kažkuo, kas yra visiškai klaidinga. 

Gera žinia yra ta, kad internetas gali ir demaskuoti, ne 
tik skleisti klaidingus gandus. Tačiau kartu galimybė skleis- 
ti akivaizdžiai patikimą informaciją tokiai daugybei žmonių 
gali sukelti baimę, klaidas ir painiavą bei tam tikra prasme 
kelti pavojų socialiniams tikslams, taip pat ir demokra- 
tiniams. Kaip pastebėjome, ši grėsmė sukuria tam tikrą su- 
skaldytos kalbos rinkos būklę, o vietinės pakopos veda žmo- 
nes stulbinamai skirtingomis kryptimis. Kai taip atsitinka, 
pataisos, net ir internete, neveikia, nes žmonės paprasčiau- 
siai vieni kitų nesiklauso. 

Priešingybė: patariamoji 
viešosios nuomonės apklausa 


Kaip fragmentacijos ir kibernetinių pakopų priešingybę 
aptarkime Jameso Fishkino, Teksaso universiteto politikos 
mokslo kūrėjo, darbą, kuris buvo socialinių naujovių - pa- 
tariamosios viešosios nuomonės apklausos — pradžia“. Pa- 
grindinė idėja - įrodyti, kad apklausos nėra tik momentinis 
visuomenės nuomonės vaizdas. Iš tikrųjų įvairios žmonių 
nuomonės yra registruojamos po to, kai temos aptariamos 
kartu su jais. Patariamosios viešosios nuomonės apklausos 
pastaruoju metu jau taikomos keletoje valstybių, tarp jų Jung- 
tinėse Valstijose, Anglijoje ir Australijoje. Patariamąsias vie- 
šosios nuomonės apklausas galima vykdyti netgi internetu, 
ir Fishkinas ėmėsi šio eksperimento. 

Patariamojoje viešosios nuomonės apklausoje Fishkinas 
aptinka tam tikrą, vertą dėmesio asmeninės nuomonės kai- 
tą. Tačiau jis neaptinka sisteminio polinkio link poliarizaci- 
Jos. Pavyzdžiui, Anglijoje svarstymas paskatino domėjimosi 
įkalinimu, kaip kovos su nusikalstamumu priemone, mažė- 
jimą*!. Manančių, kad „didesnis nusikaltėlių įkalinimas“ yra 
veiksminga nusikaltimų prevencijos priemonė, dalis suma- 
žėjo nuo 57 iki 38 procentų; manančių, kad turi būti įkali- 
nama mažiau žmonių, dalis padidėjo nuo 29 iki 44 procen- 
tų; tikėjimas „griežtesnių bausmių“ veiksmingumu suma- 
žėjo nuo 78 iki 65 procentų??. Šios apklausos duomenys 
parodė, kad labiau linkstama domėtis kaltinamųjų proce- 
dūrinėmis teisėmis ir didėja pasiryžimas svarstyti kalėjimų 
alternatyvas. 


92 3. FRAGMENTACIJA IR KIBERNETINES PAKOPOS 


Kitų patariamosios viešosios nuomonės apklausos tyri- 
mų duomenys labai įvairūs. Jie parodė, kad pasitarimas tu- 
rėjo įtakos didesnei daliai individų, apibendrinusių, kad tu- 
rėtų didėti teisinis spaudimas tėvams remti vaikus (nuo 70 
iki 85 procentų) ir kad Jungtinės Valstijos turėtų rūpintis 
socialine bei sveikatos apsauga (nuo 56 iki 66 procentų)*?. 
Žinoma, kartais pasitarimas turėjo įtakos stipresniam anks- 
tesnių Žmonių įsitikinimų intensyvumui atsirasti?*. Gauti 
duomenys atitinka prognozuojamą grupių poliarizaciją. Bet 
vargu, ar tai buvo bendra tendencija. Kai kurių klausimų 
svarstymas mažumos būseną pakeitė į daugumos būseną (pa- 
vyzdžiui, šuolis nuo 36 procentų iki 57 procentų pritariant 
politikai, kuri ištuokas paverčia „sunkiau pasiekiamas“ )*?. 

FHshkino eksperimentai turi keletą savitų bruožų. Jie apima 
ne panašių pažiūrų žmones, bet įvairias piliečių grupes, įtrauk- 
tas į diskusiją po to, kai paskirti tarpininkai pateikė įvairias 
socialinės problemos puses. Daugybė šios diskusijos būdų pi- 
liečių svarstymus modeliuoja remdamosi pagrįstumu ir politi- 
ne lygybe. Žinoma, gali būti brangu suvežti skirtingus žmones 
į tą pačią vietą. Tačiau naujausios ryšių technologijos padėjo 
geriau įgyvendinti patariamųjų viešosios nuomonės apklausų 
ir racionalios diskusijos tarp heterogeninių žmonių idėją, nes 
privatūs asmenys pagal savo asmeninius sugebėjimus retai kurtų 
savo patariamąsias institucijas. Iš tikrųjų Fishkinas bando su- 
kurti patariamąsias viešosios nuomonės apklausas internete. 
Yra daugybė pastangų ir bandymų šioje srityje“. 

Galima teigti, kad ateityje vyks diskusijos tarp įvairių žmo- 
nių, kurie turi skirtingus argumentus ir kurie be naujųjų 
technologijų negalėtų kalbėtis vieni su kitais. Jeigu mes 

vadovausimės mintimi apie vartotojų nepriklausomybę ir 
garbinsime neribotą filtravimą, negalėsime suprasti, kodėl 
patariamosios viešosios nuomonės apklausų diskusijos yra 
didžiulis laimėjimas, palyginti su tuo, kas dabar vyksta in- 
ternete. Trumpai tariant, respublikonų siekiai stipriai nu- 
krypo nuo vartotojų nepriklausomybės idealo, vertinant te- 
leviziją kaip „tik kitą prietaisą“ ir svajojant apie ateitį, ku- 
rioje, Gateso žodžiais tariant, „jūs galėsite tik pasakyt, kas 
Jus domina, ir ekranas padės atrinkti mėgiamus vaizdus. 
"Tikrieji klausimai yra: kokiais idealais mes norime įkvėpti 
savo pasirinkimus ir kokiomis pažiūromis bei taisyklėmis mes 
norime paaiškinti šį apsisprendimą. Dabar svarbu pasakyti, 
kad pačios naujosios technologijos nėra šališkos pritardamos 
homogenijai ir panašių pažiūrų žmonių svarstymui. Viskas 
priklauso nuo to, ką žmonės siekia padaryti turėdami naujas 
galimybes. „Aš lankiausi internetinėse pokalbių vietose ir pir- 
mą kartą savo gyvenime stebėjau kalbančius vienas su kitu 
afroamerikiečius ir baltaodžių dominavimo šalininkus.(...) 
[JJeigu jūs peržvelgsite visą dialogą, pokalbio pabaigoje pa- 
stebėsite mažiau priešiškumo, nei jo buvo pradžioje. Kartais 
tai nemiela.(...) [tJačiau jie yra interneto tinkle, iš tiesų kalba- 
si vienas su kitu“*'. Problema ta, kad toks įprotis yra retas. 


Apie pavojus ir sprendimus 
"Tikiuosi, kad įrodymų pakanka, jog suskaldyta komuni- 


kacijų rinka sukuria didelius pavojus heterogeninės demo- 
kratijos piliečiams. Šie pavojai gresia kiekvienam iš mūsų 

kaip asmenybėms; tikėtina, kad pastovus vieno nuomonių 
„rinkinio“ poveikis prives prie klaidų ir painiavos, kartais 
dėl kibernetinių pakopų. Tai, kokiu mastu šis procesas įtvir- 
tina egzistuojančius požiūrius, skleidžia melą, skatina eks- 
tremizmą, 0 žmonėms sudaro mažiau galimybių bendradar- 
biauti sprendžiant bendras problemas, ir lemia visai visuo- 
menei atsirandančių pavojų mastą. 

Siekiant pabrėžti šiuos pavojus, nereikia tvirtinti, kad 
žmonės gauna ir gaus visą informaciją internete. Yra dau- 
gybė informacijos šaltinių 17 kai kurie jų neginčijamai pa- 
naikina pavojus, kuriuos aš aptariau. Žinoma, daugybė žmo- 
nių suras konkuruojančius požiūrius. Tačiau kai technolo- 
gijos padeda žmonėms atsiriboti nuo kitų, kyla rimti pavojai 
su tuo susijusiems Žmonėms ir visai visuomenei. 

Aišku, mes dar nežinome, ar ką nors galima padaryti ir 
ar turėtų būti daroma siekiant sumažinti fragmentaciją ir 
besaikę saviizoliaciją. Šią temą aš pratęsiu, kai ateis laikas. 
Siekiant suvokimo, ypač svarbu atskirti klausimą, ar iškilo 
problema, nuo klausimo, ar reiktų ką nors dėl to daryti. 
Pavojai, kurių negalima sumažinti, išlieka pavojais. Jie ne- 
dingsta, jeigu mes negalime dabar arba kada nors galvoti 
apie tinkamus sprendimus. Daug lengviau galvoti tuomet, 
kai pripažįstame šį faktą. 


4 


Socialinis 
prieraišumas 
ir sklindanti 
informacija 


Kai kurie žmonės mano, kad žodžio laisvė yra praban- 
gos dalykas. Jų nuomone, neturtingos šalys arba šalys, ko- 
vojančios su socialinėmis ir ekonominėmis problemomis, 
turėtų bandyti ne skatinti demokratiją, o užtikrinti mate- 
rialinę gerovę — ekonomikos augimą ir kiekvieno piliečio 
galimybę turėti maisto, rūbų ir pastogę. Tokia nuomonė la- 
bai klaidinga. Kai mes suvoksime, kur klystame, daug ge- 
riau suprasime socialinį komunikacijų vaidmenį. 

Labiausiai iš visų daugelį šalių alinančią problemą sukelia 
badas, kuris apibūdinamas kaip maisto neturėjimas ir dėl to 
atsirandanti masinė mirtis iš bado. Pavyzdžiui, per dvidešintojo 
amžiaus 6-ojo dešimtmečio pabaigos badą Kinijoje mirė apie 
trisdešimt milijonų žmonių. Ar žodžio laisvė yra prabangos 
dalykas šalims, kurioms rūpi bado prevencija: Ar būtų tiks- 
lingiau šioms šalims pirmiausia suteikti ne didžiulę demokra- 
tiją ir žodžio laisvę, o užtikrinti ekonomikos vystymąsi? Iš tik- 
rųjų tokie klausimai yra neprotingi. Aptarkime ekonomikos 

specialisto Amartva Seno gautus stulbinamus duomenis, kad 
pasaulio istorijoje badas niekada neištiko tokios santvarkos, ku- 
rioje egzistuoja demokratinė spauda ir laisvi inkimai!. Anot 
Seno, išeities taškas, kurį jis atskleidžia empiriniu būdu, yra 
tai, jog badas - socialinis produktas, o ne neišvengiamas maisto 
nepritekliaus produktas. Ar bus badas, o ne paprasčiausias 
nepriteklius, priklauso nuo žmonių „teisių“, tai reiškia nuo 
to, ką jie gali gauti. Netgi ir tuomet, kai maisto kiekis yra 
ribotas, teisės galės užtikrinti, kad nė vienas nebadautų. 

"Tačiau kada valdžia imsis būtinų priemonių, kad apsau- 
gotų nuo bado: Atsakymas priklauso nuo pačios valdžios 
paskatų. Kai santvarka yra demokratinė, pripažįstanti Žo- 
džio ir spaudos laisvę, valdžia drąsiai prisiima didžiulę naš- 
tą užtikrinti, kad apskritai žmonės turėtų maisto. Pareigū- 
nai, prisiimantys tokią naštą, į tai reaguoja. Tačiau, jei šaly- 
je nėra demokratinių rinkimų arba spaudos laisvės, valdžia, 
ko gero, išvengs visuomenės atpildo ir, vadinasi, į badą ne- 
reaguos. Valdžios pareigūnai bus apsaugoti ir jiems negrės 
pavojus prarasti darbą. 

Vadinasi, čia yra svarbi pamoka apie gerai veikiančios 
laisvosios raiškos sistemos ir piliečių gerovės sąryšį. Žodžio 
ir spaudos laisvė yra ne labiausiai išsilavinusių klasių pra- 
bangos dalykas ar pomėgis; tai didina tikimybę, kad val- 
džia tikrai tarnaus žmonių interesams. Ši pamoka siūlo tam 
tikrus žodžio laisvės privalumus ne tik laisvei, bet ir ekono- 
mikos vystymuisi“. Taip pat ši pamoka rodo didžiulę paties 
interneto svarbą laisvei ir gerovei, nes jis suteikia galimybę 
dideliam žmonių kiekiui sužinoti apie socialines ir ekono- 
mines problemas ir prašyti valdžią reaguoti į tai, apie ką jie 

sužinojo. Neatsitiktinai despotiškos vyriausybės stengiasi val- 
dyti interneto prieigas iš dalies dėl to, kad atskirtų jas nuo 
kitų sistemų pažinimo, iš dalies dėl to, kad apsaugotų lyde- 
rius nuo tikrinimo ir kritikos. Žinios yra ir laisvės, ir gero- 
vės sąjungininkas. 

Tačiau dabar labiausiai turėtų dominti faktas, kad, kai 
tam tikri žmonės turi pakankamai žinių — badas vis dėlto 
akiratyje — jos suteikia naudą, bado atveju didžiulę naudą 
tiems, kurie stokoja šių žinių. Čia ypač gali būti pageidauja- 
mos pakopos ir tikri pranešimai gerai veikiančioje demo- 
kratijoje, kurie iš tikrųjų paaiškėja esantys teisingi. Neabe- 
jotina, kad daugybė žmonių, kurie apsaugoti nuo bado ir 
mirties dėl šio vyksmo, iš anksto nesidomės bado problema 
ir su tuo susijusia valdžios politika. Daugybė besipelnančių- 
jų iš demokratijos laimi mažai, jeigu nėra aiškaus laisvos 
žiniasklaidos pranašumo bei demokratinių rinkimų. Tačiau 
jie nebūtinai turi laimėti, kad sistema veiktų. Kai dalis žmo- 
nių sužino apie artėjanų nepriteklių, jie gali apie tai viešai 
pasakyti. Tokiu atveju paprastai badmečių išvengiama. 


Bendroji patirtis 


Kol kas aš susitelkiau ties socialinėmis problemomis, ku- 
rias galėtų sukelti fragmentuotas komunikacijų pasaulis. Da- 
bar pažvelkime į du susijusius dalykus. Pirmasis apima so- 
cialinės padėties, kurioje daugelis heterogeninės visuome- 
nės atstovų turi daug bendrosios patirties, naudą. Antrasis 
apima faktą, kad jei tik vienas asmuo turi informaciją, ji 

linkusi sklisti ir, vadinasi, būti perduota kitiems. Remiantis 
šiais dalykais, galima lengviau suprasti gerai veikiančią lais- 
vos raiškos sistemą. 

Daug asmeninės ir visuomeninės naudos gaunama iš ben- 
drosios patirties ir žinių, taip pat iš bendrųjų tikslų pojūčio. 
Tai žmonės gerai supranta ir atitinkamai elgiasi. Žmonės 
gali stebėti tai, ką stebi, ar daryti tai, ką dažniausiai daro, 
nes kiti stebi ar daro tuos pačius dalykus. Tačiau, kai komu- 
nikacijų galimybės nuolat plečiasi, žmonės, suprantama, vis 
dažniau rinksis skirtingai ir didžiulė bendroji patirtis, ku- 
riai įtaką daro visuotinės svarbos tarpininkai, atitinkamai 
mažės. Taip gali būti suardyta tam tikra dalis socialinio prie- 
raišumo (social glue), kurį suteikia bendroji patirtis, žinios ir 
tikslai. 

Šiuo atžvilgiu panagrinėkime neseniai Elihu Katz'o ap- 
tartą Izraelio vieno kanalo politiką — ilgą laiką garantavu- 
sią, kad „televizijos transliuotojų vadovybės kontroliuojama 
televizija buvo vienintelė miesto gyventojams'*. Demokra- 
tijos požiūriu tokia politika akivaizdžiai kelia nerimą. Ia- 
čiau mažiau akivaizdžios, bet svarbesnės yra nenumatytos 
pasekmės. Dvejus metus po šios politikos inauguracijos, tei- 
gia Katz'as, „beveik kiekvienas žiūrėjo viską per vieną mo- 
nopolistinį kanalą. (...) Be to, dažnai bendroji reginio patir- 
tis sudaro sąlygas įvairių ideologinių principų dialogui. (...) 
[Bjendra žinių bei visuomenės reikalų televizijos erdvė su- 
kūrė virtualų miesto gyventojų susitikimą“. Viena pamoka 
yra tai, kad demokratiją galima labiau sustiprinti nei stab- 
dyti piliečius suburiant į vienos erdvės grupę, 0 ne gaunant 
ir aptariant patikimus pranešimus apie dienos problemas. 

Nebūtina galvoti, kad vieno kanalo politika yra geriausia 
arba net pakankama dėl to, kad suvoktume, jog bendras 
reginys, suteikiantis bendrąją patirtį daugeliui arba visiems, 
gali būti ypač vertingas demokratijos prasme. 

Egzistuoja susijęs dalykas. Informacija turi ypatingą savy- 
be. Kai bet kuris iš mūsų ką nors sužino, tikėtina, kad ir ki- 
tiems žmonėms, o galbūt daugybei žmonių bus naudinga tai 
sužinoti. Jūsų žinios apie nusikaltimus kaimynystėje arba apie 
pavojingus maisto produktus ir kitiems bus naudingos. Kai 
yra visuotinės svarbos tarpininkų tinklas, daugelis iš mūsų 
išgirsta informaciją, kuri gali būti ne itin naudinga asmeniš- 
kai, bet kurią jie platins kitiems. Todėl žymiai geriau yra vi- 
suomenė kaip visuma. Kaip mes sužinosime, sistema, kurio- 
je asmenys gali kurti savo komunikacijų pasaulį, kelia grės- 
mę naudingai raidai ne tik dėl to, kad klaidinga informacija 
plinta pakopomis, bet ir dėl to, kad fragmentacija, kiek tik 
įmanoma, užkerta kelią teisingos informacijos plitimui. 


Solidarumo gėrybės 


Dauguma žmonių suvokia bendrosios patirties svarbą, ir 
daugelio mūsų veiklą atspindi tvirtas dalyko išmanymas. Pa- 
vyzdžiui, nacionalinės šventės leidžia pasijusti tauta ir skati- 
na visus piliečius galvoti apie visuotinės svarbos įvykius. Be 
to, jos visiškai skirtingiems žmonėms suteikia bendrų atsi- 
minimų ir rūpesčių. 

Bent jau tai būdinga šalims, kuriose nacionalinės šven- 
tės turi vaizdingą ir konkrečią reikšmę, pavyzdžiui, taip yra 


100 4. SOCIALINIS PRIERAIŠUMAS IR SKLINDANTI INFORMACIJA 


jaunesnės demokratijos šalyse, kaip antai Pietų Afrikos Res- 
publikoje, Indijoje ir Izraelyje. Jungtinėse Valstijose dauge- 
lis nacionalinių švenčių tampa paprasčiausiomis išeiginė- 
mis dienomis, o Prezidento diena (trečiasis vasario pirma- 
dienis — vert. past.), Kritusiųjų karuose pagerbimo diena 
(paskutinis gegužės pirmadienis - vert. past.), Darbo diena 
(pirmasis rugsėjo pirmadienis - vert. past.) tampa beveik ne- 
pastebimos. Kaip išimtį galima paminėti liepos 4-ąją ir Mar- 
tino Lutherio Kingo, jaunesniojo, dieną, kurios turbūt yra 
panašiausios į nuoširdžią tikrą nacionalinę šventę ypač dėl 
to, kad šis iškilmingas minėjimas įtraukia dabartinius įvy- 
kius, kurie laikomi realiais ir prasmingais. Kitaip tariant, 
šventė vra del kažko. Bendras švenčių minėjimas tikrąja pras- 
me padeda išlikti tautai ir suvienija skirtingus piliečius. 

"Tokie renginiai neapsiriboja tautomis. Apžvelkime ypač 
neįtikėtiną pavyzdį — iškilmingą pasaulinį Tūkstantmečio 
minėjimą, šventiškai sutiktą Kinijoje, Indijoje, Egipte, Pran- 
cūzijoje, Anglijoje, Niujorke, Čikagoje ir Kalifornijoje. Pa- 
našiai vertinamas ir vienas reikšmingiausių įvykių - olimpi- 
nės žaidynės, išsiskiriančios tarptautiniais privalumais ir su- 
darančios sąlygas skirtingų šalių žmonėms sukurti bendrumo 
ribas, ir tiesiogiai, t. y. dalyvaujant sportininkams, ir netie- 
siogiai, t. y. dalijantis vaizdais ir patirtimi. Žinoma, olimpi- 
nės žaidynės yra ir nacionalizmo išraiškos įrankis. Tačiau 
geriausiu atvėju etoso valdymas yra kosmopolitinis nusitei- 
kimas. 

Žinoma, čia nepaprastai svarbus komunikacijų ir žiniask- 
laidos vaidmuo. Kartais milijonai žmonių stebi rinkimus, 


sporto varžybas arba valdovo karūnavimą, ir daugelis iš jų 

taip daro todėl, kad kiti žmonės atlieka tuos pačius veiks- 
mus. Šiuo požiūriu kai kurie dėl moderniųjų technologijų 
tapę galimi išgyvenimai yra solidarumo gėrybės, nes jos įgyja 
vertę tada ir dėl to, kad daugelis kitų žmonių mėgsta arba 
vartoja jas*. Šis klausimas labai stipriai paliečia ir viešųjų 
forumų, ir visuotinės svarbos tarpininkų istorinį vaidmenį. 
Gatvių sandūros ir viešieji parkai buvo ir lieka vietomis, ku- 
riose įvairūs žmonės gali susirinkti ir matyti vienas kitą. Tin- 
kamai dirbantys visuotinės svarbos tarpininkai daugybei 
žmonių vienu metu suteikia teisingą požiūrį į socialines pro- 
blemas ir uždavinius. 

Kodėl bendroji patirtis gali būti tokia pageidaujama ir 
svarbi? Yra trys svarbiausios priežastys. 


1. Paprastas malonumas gal ir nesvarbiausias dalykas, bet 
tai nereiškia, kad jis nereikšmingas. Žmonėms dažnai pa- 
tinka daugybė išgyvenimų — tarp jų išgyvenimai, susiję su 
televizija, radiju ir internetu — paprasčiausiai dėl to, kad 
šie išgyvenimai yra bendm. Pažvelkime į populiarius fil- 
mus, super Bowl varžybas arba prezidento debatus. Dau- 
geliui iš mūsų tai yra gėrybės, kurios mažiau vertingos 
arba galbūt bevertės, jeigu jiems jos nepatinka arba jie jų 
nevartoja. Vadinasi, prezidento debatai gali būti verti as- 
meninio ir visuotinio dėmesio dėl to, kad daugybė žmo- 
nių nusprendžia, jog tai nusipelno asmeninio dėmesio. 

2. Kartais bendroji patirtis padeda skatinti ir paleng- 
vinti socialinį bendravimą leisdama žmonėms kalbėtis 
vieniems su kitais ir burtis prie bendrų problemų, užda- 
vinių ar reikalų nepriklausomai nuo to, ar jie turi ar ne- 

turi kažką bendro. Šia prasme bendroji patirtis įgyja so- 
cialinio prieraišumo pavidalą. Ji padeda žmonėms, tu- 
rintiems skirtingas nuomones, suvokti, kad jie gyvena 
toje pačioje kultūroje. Iš tikrųjų ji padeda sudaryti ben- 
drą kultūrą tiesiog sukurdama bendrus atsiminimus, iš- 
gyvenimus ir bendro verslumo pojūtį. 

3. Sėkmingas bendrosios patirties rezultatas - ypač tam 
padeda visuotinės svarbos tarpininkai - yra tai, kad žmo- 
nės, kurie šiaip galėtų į kitus žvelgti tarsi į beveik nepa- 
žįstamus arba kraštutiniu atveju kaip į beveik priklau- 
sančius kitai rūšiai, vietoj to gali pagarbiai elgtis su kitais 
kaip su šalia esančiais piliečiais, turinčiais bendras viltis, 
tikslus ir rūpesčius. Tai yra subjektyvi gėrybė — pajausta 
ir suvokta gėrybė - tiems, kurie tiesiogiai susiję. Tačiau 
taip pat tai gali būti objektyvi gėrybė, ypač kai ji skatina 
įvairius bendrus projektus. Žmonės, sužinoję apie negan- 
dą, kuri ištiko šalia esančius piliečius, pavyzdžiui, gali 
atsiliepti finansine ar kitokia pagalba. Tokia pagalba tai- 
koma ir tarptautiniu mastu, ir viduje; didžiulės paramos 
pastangos tampa įgyvendinamos dėl to, kad milijonai 
žmonių iš karto sužino apie aktualias bėdas. 


Bet kuri sėkmingai veikianti visuomenė priklauso nuo 
pasitikėjimo ir abipusiškumo ryšio, kai žmonės šalia esan- 
čius piliečius mato kaip sąjungininkus, pasiruošusius padė- 
ti ir vertus pagalbos, kai tokios jiems prireikia. Šio ryšio ly- 
gis, arba kiekis, vadinamas „socialiniu kapitalu“?. Šiuos klau- 
simus mes galime praplėsti dar labiau teigdami, jog bendroji 
patirtis (pabrėžiant, kad ji tapo įmanoma dėl komunikacijų 


4. SOCIALINIS PRIERAIŠUMAS IR SKLINDANTI INFORMACIJA 103 


sistemos) prisidėjo prie piliečių, netgi atvykėlių, pageidau- 
jamų tarpusavio santykių. Visuomenė, neturinti tokios pa- 


tirties, neišvengiamai praras šiuos santykius. 


Nedidelė bendroji patirtis 


Net šalyje, kurioje komunikacijų pasirinkimas neribotas, 
kai kurie įvykiai neišvengiamai sukels didžiulį dėmesį. Tačiau 
didėjanti komunikacijų fragmentacija sumažins bendrosios pa- 
tuurties lygį tiesiog dėl kiekybinio pranašumo. Kai yra tik trijų 
televizijų tinklas, dauguma to, kas rodoma per televiziją, turė- 
tų tapti bendrąja patirtimi. Pavyzdžiui, svarbiausias vakaro ži- 
nių pranešimas bus milijonų žmonių atskaitos taškas. "Tai vis 
mažiau ir mažiau tipiška. Pavyzdžiui, pastaruosius trisdešimt 
metų trys didieji transliuotojai prarado apie trečdalį savo žiū- 
rovų, arba trisdešimt milijonų žmonių. Padidėjus pasirinkimo 
galimybei, palankiausiai vertinta televizijos laida dabar turi ge- 
rokai mažiau žiūrovų, kurie sudaro tik penkioliktąją šios laidos 
žiūrovų dalį simboliniame 8-ajame dešimtmetyje. 

Priklausomai nuo masto, kuriuo plečiasi pasirinkimai ir 
filtravimas, tampa neišvengiama, kad įvairūs asmenys ir įvai- 
rios grupės įgis nedaug tokių atskaitos taškų. Įvykius, kurie 
yra svarbiausi daliai žmonių, ekranuose kiti vos pastebės. Ir, 
galimas dalykas, kad tam tikri vaizdai ir perspektyvos, kurios 
yra aiškios daugeliui žmonių, kitiems bus vos suprantami. 

Tai toli nuo nedviprasmiškai blogo dalyko. Kai žmonės 
sugeba konkrečiai pasirinkti, jiems patinka tai, ką jie mato 
ar daro. Ir dėl požiūrio temos, ir dėl požiūrio klausimų, 

žinoma, įvairovės mastas yra labai patrauklus. Aš neteigiu, 
kad kiekvienas privalo žiūrėti tą patį dalyką. Klausimas iš 
viso neapima būtinų sąlygų. Mano vienintelis tvirtinimas 
vra tai, kad bendras struktūros ir patirties rinkinys yra ver- 
tingas heterogeniškai visuomenei ir kad neriboto pasirinki- 
mo sistema, leidžianti rinktis skirtingai, eis į kompromisą 
su dalimi svarbių socialinių vertybių. Jeigu kartu su Justine 
Brandeis galvosime, kad didžiulė grėsmė laisvei yra „ne- 
veiklūs žmonės“, ir jeigu manysime, kad bendrosios patir- 
ties rinkinys skatina aktyvią pilietybę ir savitarpio suprati- 
mą, mes susirūpinsime bet kokiu tobulėjimu, kuris gerokai 
mažins bendrąjį patirtį. Vartotojo nepriklausomybės idea- 
las apsunkina net šio susirūpinimo supratimą. Tačiau atsi- 
žvelgiant į respublikos idealus, susirūpinimas turėtų būti bet 
kokio ryšių sistemos vertinimo pagrindas. 


Kas galima vartotojams 
ir kas galima gamintojams 


"Tai nereiškia, kad bendroji patirtis išnyks. Be abejo, žmo- 
nės žino, jog tokia patirtis yra pageidaujama, ir dažnai ben- 
dradarbiauja vieni su kitais taip, kad įgytų šią patirtį. Taip 
pat žinoma, kad internetas ir elektroninis paštas gerokai 
palengvina bendravimą, ir panašių pažiūrų žmonės gali tuo- 
jau pat nuspręsti daryti ar žiūrėti tą patį dalyką. Tokiu būdu 
naujosios ryšių technologijos iš tikrųjų gali skatinti bendrą- 
ją patirtį netgi tų žmonių, kurie vieni kitų nepažįsta arba 
kurie kitu atveju nebūtų galvoję apie tai kaip grupės nariai. 

Tačiau netgi naudojant elektroninį paštą ir diskusijų gru- 
pes, didžiuliam žmonių kiekiui gali būti sunku suderint vie- 
nintelį variantą, juolab, kad pasirinkimų nepaprastai daug. 
"To pakanka, kad galėčiau užsiminti apie bendrą reikalą. 

Informacijos „gamintojai“ ypač skatina žmones rinktis 
bendrą nuomonę. Pavyzdžiui, jie gali pabrėžti, kad daugu- 
ma žmonių ar dauguma tokių kaip jūs žmonių žiūrės televi- 
zijos laidą apie nusikalstamumą gyvenamųjų namų rajone 
arba apie vaikų ugdymo mieste sunkumus. Arba reklamuo- 
tojai gali akcentuoti įvairiems žmonėms lankymosi tam tik- 
rame žiniatinklyje svarbą apskritai arba konkrečiu laiku. Iš 
tikrųjų nepaprastai veiksmingas būdas sudominti žmones 
elgtis atitinkamai - pasakyti, kad dauguma žmonių arba dau- 
guma kaip jūs žmonių daro būtent tai. Taip įprastos rinkos 
veiksniai yra linkę sumažinti problemą. 

Tačiau jie jos nepašalins. Priklausomai nuo to, ar gali- 
mybės yra neribotos, „gamintojai“ neišvengiamai patirs keb- 
lumų siekdami, kad žmonės žiūrėtų ką nors kartu, netgi kai 
Jiems turėtų tai būti naudinga. Turbūt įvairios grupės de- 
mografine, politine ar kita prasme retkarčiais derins atitin- 
kamas alternatyvas; ir tai sukels įvairias problemas, susiju- 
sias su fragmentacija ir grupių poliarizacija. 


Informacija kaip viešoji prekė 
Kol kas aš nagrinėjau rezultatus, kuriuos lemia bendroji 


patirtis, dažniausiai įgyjama per žiniasklaidą. Atsiranda susijęs 
ir svarbus dalykas. Kalbant ekonomistų apibrėžimais, infor- 

macija yra „viešoji gėrvbė“: „kai vienas asmuo ką nors žino, 
kiti taip pat turi naudos. Kai jūs sužinote, kad ateina karščiai 
arba kad trijuose miesto kvartaluose didėja nusikalstamumas, 
tikėtina, kad kiti žmonės apie tai irgi sužinos. Ekonomistų ter- 
minais, mes, žinodami padėtį, „neįsigyjame“ visiškos naudos 
iš to, ką žinome; nauda yra „perduodama“ kitiems žmonėms. 

Šiuo atžvilgiu informacija turi bendrų bruožų su aplin- 
kos apsauga ir nacionaliniu saugumu. Kai vienam asmeniui 
padeda oro taršos mažinimo programa arba stipri kariuo- 
menė, neišvengiamai bus padedama ir kitiems. Gerai žino- 
ma, kad šiomis aplinkybėmis - įtraukiant viešąsias gėrybes — 
priklausyti vien tik nuo asmeninio pasirinkimo rizikinga. 
"Tie, kurie šiukšlina ar šiaip teršia veikdami savarankiškai, 
visiškai nemano, kad kelia grėsmę kitiems. Savarankiškai 
veikiantys žmonės visiškai neprisideda prie nacionalinio sau- 
gumo vildamiesi, kad tai padarys kiti. 

Tai, kas galioja taršai ir nacionaliniam saugumui, galioja 
taip pat ir informacijai. Asmeninis pasirinkimas, besiremian- 
tis tik asmeniniu rūpesčiu, gerokai padidins taršą ir per ma- 
žai prisidės prie nacionalinio saugumo ar informacijos. Kai 
jūs žinote arba nežinote apie nusikalstamumą savo mieste 
ar apie tai, kad globalinis atšilimas yra rimta problema, ne- 
panašu, kad jūs galvosite apie žinojimo ar nežinojimo pa- 
darinius kitiems žmonėms (išskyrus galbūt artimiausiems 
giminaičiams). Viso to prasmė - racionalus asmenų pasirin- 
kimas, atsižvelgiant tik į savus interesus suteiks per mažai 
žinių apie visuomeninius reikalus. "Tai yra tradiciškiausi „rin- 
kos nesėkmės“ atvejai, taršos ir nacionalinio saugumo 
prasme priskiriami valdžios programoms, skirtoms spręsti 

numatomas problemas, kurios gali kilti pasikliaujant tik as- 
meniniais pasirinkimais. 

Niekas niekada to neplanavo, tačiau kai gerai dirba, pa- 
dėtį puikiai ištaiso visuotinės svarbos tarpininkai. Kai patys 
asmenys nekuria savo komunikacijų pasaulio, juos veikia 
daugybė duomenų, kurie nesuteikia asmeninės naudos, bet 
padeda pagelbėti kitiems. Galbūt jūs neieškosite informaci- 
jos apie naują vaikų, sergančių astma, gydymą; bet ką nors 
sužinoję apie tai, galite papasakoti draugams, kurių vaikai 
serga astma. Galbūt jūs nesidomite aplinkos pavojais, bet 
sužinoję apie sportinių transporto priemonių keliamą pa- 
vojų, jūs galite pakeisti savo nuomonę ir nepirkti šios prie- 
monės, be to, apie jų keliamą pavojų galite papasakoti ki- 
tiems žmonėms. Iš tikrųjų milijonai žmonių kasdien pelno- 
si iš informacijos, kurią sužinojo tik dėl to, kad kažkieno 
kito anksčiau rasta informacija tampa jiems žinoma. 

Informacijos plitimo prasme tai nėra įrodymas, kad būtų 
geriau panaikinti internetą bei kabelinę televiziją ir pasikliauti 
visuotinės svarbos tarpininkų reguliuojama sistema. Iš tiesų 
tai nieko nepadėtų. Kaip pastebėjome, naujosios technologi- 
jos neįtikėtinai spartina informacijos, ir teisingos, ir klaidin- 
gos, plitimą. Visuotinės svarbos tarpininkai turi savus intere- 
sus, yra šališki ir praktiškai negali paveikti absoliučiai visų 
dalykų bei stebėjimo taškų. Tik noriu pasakytu, kad tiek, kiek 
yra tobula filtravimo geba, bus prarasta kas nors reikšmingo: 
aplinkybės, kuriomis žmonės kažką sužino, nors ir nesėkmin- 
gai pasirinkę, kad turėtų poveikį jiems, padės kitiems. Taigi, 
nors komunikacijų pasirinkimas didžiulis, nepaisant infor- 
macijos, rimtų praradimų pavojus išlieka. 

Bado metafora ir paaiškinimas 


Dabar grįžkime prie Amartya Seno išvados, kad bado 
nebūna šalyse, kuriose laisvi rinkimai ir demokratinė spau- 
da. Būtina suvokti, kad visa tai yra ne pavienis ar egzotiš- 
kas atvejis, būdingas neturtingoms šalims, kurioms gresia 
badas, bet nesuskaičiuojamų situacijų, kai demokratinė 
valdžia nusigręžia nuo socialinių problemų dėl politinio 
spaudimo taip daryti, metafora. Šias problemas dažnai su- 
daro nusikalstamumas, tarša, įsidarbinimo galimybės, svei- 
katai kylantys pavojai, politiniai kandidatai ir netgi ko- 
rupcija. 

Visa tai rodo, kad rimtos problemos kyla, kai informaci- 
ja laikoma įprastu vartojamu produktu. Paprasta priežastis 
vyra ta, kad sistemoje, kurioje žmonėms suteikiama daugybė 
pasirinkimų, pagrįstų asmeniniais interesais, jie nesužinos 
apie temas bei požiūrius, atnešančius nedidelę naudą jiems, 
bet didžiulę naudą kitiems. Sistema, kurioje egzistuoja vie- 
šieji forumai ir visuotinės svarbos tarpininkai, pagelbės 
sprendžiant šią problemą. Neriboto asmeninio filtravimo 
sistema, užtikrinanti pasipriešinimą nepageidaujamam at- 
virumo poveikiui, sukurs šią problemą. 

Visa tai pabrėžia pritaikymo konkrečiam vartotojui ke- 
liamus pavojus, bet argumento nereiktų suprasti neteisin- 
gai. Naujos technologijos tokiam požiūriui taip pat turi di- 
džiulę įtaką. Kai egzistuoja laisva spauda ir prieinamas in- 
ternetas, informacija apie galimą badą ar bet kurią kitą 
problemą gali pasklisti visoje šalyje, netgi visame pasaulyje. 
Tai, ką aš teigiu, vra ne skundimasis internetu, bet dažnai 

nepastebimos laisvos raiškos bei bendrosios patirties siste- 
mos svarbos įvertinimas ir rūpinimasis, kad žmonės, kurie 
negali iš anksto pasirinkti, gautų informaciją. 


Sklindanti informacija 


Heterogeninei visuomenei bendroji patirtis, kurios didžiu- 
lę dalį sukuria žiniasklaida, yra naudinga. Ši patirtis sukuria 
socialinį prieraišumą, kuris palengvina pastangas spręsti ben- 
dras problemas, skatina pažvelgti į kitus kaip į bendrapilie- 
čius, kartais priverčia prisimti atsakomybę dėl iškilusių pro- 
blemų ir poreikių, netgi padeda juos identifikuoti. Nelaukto 
atvirumo informacijos poveikiui ypatinga vertė yra ta, kad 
nepaisant to, jog asmenys patys negauna daug naudos iš in- 
formacijos, bet perdavus ją kitiems žmonėms, ši informacija 
bus naudinga. Kai viešųjų forumų ir visuotinės svarbos tarpi- 
ninkų įtaka mažėja ir kai neišsirutulioja tinkami pakaitalai, 
nauda respublikos idealams taip pat mažėja. 


Amerikos Konstitucijos kūrėjai susitiko už uždarų durų 
Filadelfijoje 1787 metų vasarą. Kai jie baigė darbą, Ameri- 
kos visuomenė, suprantama, norėjo sužinoti, ką jie nuvei- 
kė. Didžiulė minia susibūrė toje vietoje, kuri dabar vadina- 
ma Suvažiavimų sale. Vienas dalyvis paklausė išėjusį Benja- 
miną Frankliną: „Ką jūs mums įteiksite?“ Franklino 
atsakymas buvo viltingas, bet ir metantis iššūkį: „Respubli- 
ką, jei sugebėsite ją išsaugoti . Iš tikrųjų į Franklino užuo- 
miną mes turėtume žvelgti kaip į būsimųjų įpareigojimų 
priminimą. Bet kurio steigiamojo dokumento, remiančio 
respubliką, tekstas, turbūt yra mažiau svarbus negu šalies 
piliečių veiksmai bei įsipareigojimai laikui bėgant. 

Ši užuomina iškelia keletą klausimų. Koks ryšys yra tarp 
mūsų pasirinkimų ir mūsų laisvės? Tarp piliečių ir varto- 
tojų" Ir kaip atsakymai susiję su klausimu, kaip valdžia 
turėtų reaguoti į didėjančią žmonių galią filtruoti kalbos 


turinį? 


S. PILIEČIAI ||| 


Mano pagrindinis teiginys šiame skyriuje —- kad būtina 
įvertinti naująsias ryšių technologijas, taip pat ir internetą, 
ir paklausti, kaip jos veikia mus kaip piliečius, o ne tik kaip 
vartotojus. Pagrindinis klausimas — ar atsirandanti sociali- 
nė veikla, įskaitant vartojimo pavyzdžius, skatina ar kom- 
promituoja mūsų aukščiausius siekius. Dar daugiau - aš nau- 
ju aspektu pateiksiu dvi prielaidas, skirtas paneigti idėją, 
kad vartotojų nepriklausomybė yra tinkamas komunikacijų 
politikos tikslas. 

Pirmoji prielaida yra ta, kad žmonių pasirinkimai neat- 
siranda iš prigimties ar iš dangaus. Bent iš dalies jie yra 
socialinės padėties, taip pat ir esamų institucijų, pasiekia- 
mų galimybių bei praeities pasirinkimų produktas. Svarbi 
aplinkybė, sukurianti pasirinkimus, yra ir pati rinka. „Lais- 
vosios rinkos šalininkai nelabai turėtų džiūgauti, jeigu tega- 
li pasakyti, kad rinka yra efektyvi pildydama troškimus, ku- 
riuos ji pati sukuria“!. Nevaržomas vartotojų pasirinkimas 
yra svarbus, kartais labai svarbus. Tačiau jis neišsemia lais- 
vės idėjos ir neturėtų būti jai prilyginamas. 

Antroji prielaida yra ta, kad žmonės, būdami piliečiais, 
dažnai siekia teisių ir tikslų, kurie skiriasi nuo jų, kaip varto- 
tojų, daromų pasirinkimų. Jei piliečiai taip elgiasi, laisvės po- 
žiūriu nėra pagrįsto prieštaravimo — bent jau tada, kai pilie- 
čiai nesiremia įstatymais nepalankiai žiūrėdami į tam tikrą 
dalyką ar kitais atžvilgiais pažeisdami teises. Dažnai piliečiai 
bando realizuoti savo didžiausius troškimus naudodamiesi de- 
mokratinėmis institucijomis. Kai rezultatas yra komunikaci- 
jų rinkos sukūrimas, kuris skiriasi nuo to, ko siekia individu- 
alūs vartotojai — pavyzdžiui, jei kaip piliečiai mes kuriame 

rinką, kuri skatina daugybės problemų sprendimą ir didina 
bendrąją patirtį, laisvė bus skatinama, o ne jai kenkiama. 

Du dalykai, būdami kartu, yra geriausi. Dažnai piliečiai 
supranta, kad jų asmeninis pasirinkimas neribotų galimy- 
bių sistemoje gali nuvesti netinkamomis kryptimis ir juos 
kaip asmenis, ir visą visuomenę. Pavyzdžiui, jie gali manyti, 
kad jų pačių televizijos ir interneto pasirinkimas nepriside- 
da nei prie jų gerovės, nei prie visos visuomenės gerovės. 
Jie gali bandyti pertvarkyti alternatyvas ir institucijas taip, 
kad pagerintų padėtį. 

Nepaisant to, aš teigiu, kad net ir tuomet, kai mes esame 
vartotojai ir naujos pirkimo galimybės tampa dar labiau įma- 
nomos internete, tai nėra taip puiku, kaip mes linkę galvoti. 
Priežastis yra ta, kad šios galimybės didina „vartojimo rutiną“, 
kurioje mes perkame daugiau ir geresnes prekes ne dėl to, 
kad jos daro mus laimingesnius ar geresnius, bet dėl to, kad 
padeda išlikti drauge su kitais. Kaip piliečiai mes galime siekti 
gerokai sulėtinti šią rutiną pasišvęsdami socialiniams ištekliams, 
nebandydami likti drauge su kitais, bet atsiduodami gėrybėms 
bei paslaugoms, kurios iš tikrųjų gerina mūsų gyvenimą. 


Pasirinkimas ir aplinkybės: 
pirmenybių formavimas 
ir deformavimas 


Daugumos žmonių nuomone, laisvė — tai pagarba daro- 


miems pasirinkimams nepriklausomai nuo jų kilmės ir tuni- 
nio. Iš tikrųjų toks mąstymas kelia susidomėjimą vartotojų 

nepriklausomybės pagrindu. Šiuo požiūriu pagrindinis ge- 
rai veikiančios laisvos raiškos sistemos tikslas — užtikrinti 
laisvą pasirinkimą. Panaši laisvės samprata pagrindžia di- 
delį atsirandančių komunikacijų rinkų garbinimą. 

Galima teigti, kad laisva visuomenė apskritai gerbia žmo- 
nių pasirinkimą. Be to, laisvė primeta tam tikras išanksti- 
nes sąlygas, užtikrinančias ne tik pagarbą pasirinkimui, pir- 
menybių tenkinimui, nepaisant kokios jos, bet ir laisvam 
norų bei įsitikinimų susidarymui. Dauguma pirmenybių ir 
įsitikinimų nesusidaro be socialinių institucijų; juos sukuria 
bei suteikia jiems tam tikrą formą esamas susitarimas. Žmo- 
nės ilgai lavina savo matymo bei patirties polinkius. Jei žiū- 
rite siužetus apie vietinę sporto komandą, jūsų susidomėji- 
mas šia vietine sporto komanda linkęs stiprėti. Jei naujienų 
programa nagrinėja tam tikrą temą, sakykime, socialinės 
rūpybos reformą arba iškilusią karo grėsmę, jūsų susidomė- 
Jimas šia tema greičiausiai sustiprės. Kai žmonės neturi ga- 
limybių, turbūt jie prisitaikys ir vystys tas mažas turimas pir- 
menybes bei polinkius. Mes turime teisę sakyti, kad galimy- 
bių nepriteklius yra laisvės stoka, netgi jei žmonės prisitaiko 
prie to ir nenori nieko daugiau. 

Panašūs bruožai būdingi ir komunikacijų pasauliui. Kai 
žmonėms trūksta prieigos prie konkuruojančių požiūrių apie 
visuomenės problemas ir dėl to jų nežino, jie nėra laisvi 
nepriklausomai nuo jų pirmenybių bei pasirinkimo kilmės. 
Kai žmonėms didžiausią poveikį daro žiniasklaidoje patei- 
kiamas tik kino žvaigždžių gyvenimas ar tik sporto apžval- 
gos, ar tik kairiųjų pažiūros ir jie visiškai nieko nežino apie 
tarptautines problemas, atitinkamai vystysis ir jų pasirin- 

kimo pirmenybės. Iškyla svarbi problema pačios laisvės po- 
žiūriu. Taip yra netgi tuomet, kai žmonės savanoriškai ren- 
kasi ribotą informaciją. 

Apskritai mintis, kad pirmenybė renkantis ir polinkiai yra 
egzistuojančių institucijų bei praktikos produktas ir kad tai 
gali turėti įtakos nelaisvės atsiradimui, vienam iš baisiausių 
dalykų, vargu, ar yra nauja. Tai nuolat pasikartojanti politi- 
nio bei teisinio mąstymo tema. Taip Tocgueville'is rašė apie 
vergijos institucijų poveikį vergų troškimams: „Negras, įstum- 
tas į nelaimės bedugnę, vargu ar pastebės savo nelaimę; jis 
prievarta pasmerktas vergovei, ir vergovė jam suteikia vergo 
galvoseną bei siekius; jis žavisi despotais netgi labiau, negu 
jų nekenčia, ir džiaugiasi bei didžiuojasi vergiškai pamėg- 
džiodamas savo engėjus'*. Taip pat nusiteikęs Johnas Dewey 
rašė, kad „socialinės sąlygos gali varžyti, iškreipti ir trukdyti 
individo vystymąsi“. Jis atkakliai tvirtino, kad dėl to „mes 
turėtume aktyviai domėtis socialinių institucijų, kurios turi 
teigiamą ar neigiamą įtaką individų plėtrai, darbu“. Anot De- 
wey, teisinga visuomenė „labiausiai yra suinteresuota teigia- 
mu tinkamų teisinių, politinių ir ekonominių institucijų kū- 
rimu, nes jos panaikina piktnaudžiavimą ir atvirą engimą *. 
Dar neseniai Robertas Frankas ir Philipas Cookas įtikinėjo, 
kad komunikacijų rinkoje esantys „finansiniai stimulai stip- 
riai palaiko sensacingus, sukrečiančius ir šabloniškus pasiūly- 
mus“ ir kad viso to išdava itin neramina, nes aišku, kaip nuo 
vaikystės per gyvenimą matomi ir skaitomi dalykai daro di- 
delę įtaką, kokiais žmonėmis tampame '*. 

Bet kuris despotas žino, kad svarbu ir kartais įmanoma 
ne tik varžyti žmonių veiksmus, bet ir valdyti jų norus iš 

dalies bauginant žmones, iš dalies parodant tam tikras gali- 
mybes nepalankioje šviesoje, iš dalies ribojant informaciją. Ir 
nedespotiška valdžia vargu ar yra neutrali pasirinkimų ir no- 
rų atžvilgiu. Ji tiki, kad jos piliečiai yra labiau aktyvūs nei pa- 
syvūs, labiau norintys sužinoti nei abejingi, labiau užsiėmę nei 
neveiklūs. Iš tikrųjų pagrindinės privatinės nuosavybės ir su- 
sitarimo laisvės institucijos — svarbiausios laisvai visuomenei 
ir tikrai žodžio laisvei — turi svarbų poveikį pačių pasirinkimų 
vystymuisi. Taigi ir privatinė nuosavybė, ir susitarimo laisvė 
nuo seno buvo ginamos ne dėl to, kad yra neutralios pasirin- 
kimų atžvilgiu, bet dėl to, kad jos padeda kurti gerus pasirin- 
kimus - kurdamos verslišką charakterį ir skatindamos žiūrėti 
į kitus žmones ne kaip į potencialius priešininkus ar skirtin- 
gas etnines grupes, bet kaip į potencialius prekybos partne- 
rius?. Žodžio laisvės teisė yra geriausiai matoma sumanymo, 
padedančio sukurti veiklų, savivalda grįstą pilietiškumą. 


Ribotos galimybės: 
apie lapes ir rūgščias vynuoges 


Kai valdžia įveda žmonių galimybių ir informacijos apri- 
bojimus, tai, be abejo, apriboja jų laisvę ne tik žmonių pasi- 
rinkimo, bet ir pirmenybės renkantis bei norų atžvilgiu. Žino- 
ma, tai kėlė nerimą Tocgueville'iui ir Dewev, ir nelaisvose ša- 
lyse mes galime aptikti daugybę komunikacijų bei žiniasklaidos 
pavyzdžių, kai oficiali cenzūra saugo, kad žmonės nesužinotų 
apie idėjų bei galimybių įvairovę. Tokia veikla paplitusi ko- 
munistinėse šalyse, be to, ir Kinijos bei Singapūro valdžia sie- 

kė sumažinti bendrąją interneto prieigą ir taip iš dalies sten- 
gėsi formuoti ir pasirinkimus, ir tikėjimus. Kai informacija 
nepasiekiama, kai galimybės užkirstos ir kai žinoma, kad visa 
tai nepasiekiama, žmonės gali ir toliau to norėti. 

Socialinių mokslų teorijos specialistas Jonas Elsteris sa- 
vo mintis iliustruoja sena pasaka apie lapę ir rūgščias vy- 
nuoges?. Lapė nenori vynuogių, nes mano, kad jos rūgš- 
čios, bet lapė taip mano todėl, kad jos nepasiekiamos, ir ji 
pritaiko savo požiūrį į vynuoges įvertindama tą nepasiekia- 
mumą. Lapė negali gauti vynuogių, štai kodėl jai jos rūgš- 
čios ir dėl to ji jų nenon. Elsteris visiškai teisingai sako, kad 
vynuogių nepasiekiamumo negalima pateisinti remiantis la- 
pės pasirinkimu, nes vynuogių nepasiekiamumas geriausiai 
paaiškina lapės pasirinkimą. 

Elsteris teigia, kad piliečiai, netekę galimybių, gali ne- 
norėti dalykų, kurių neteko; be to, šios netekties negalima 
pateisinti remiantis faktu, kad piliečiai tų dalykų neprašo 
todėl, kad yra jų netekę. Vadinasi, kelių ar dramatiškai ri- 
botų galimybių sistema komunikacijų bei žiniasklaidos po- 
litikos srityje —- pavyzdžiui, oficiali valdžios žinių programa 
ir daugiau nieko - pagrįstai negali būti saugi netgi tuomet, 
kai ateities galimybių poreikis visuomenėje yra mažas ar jo 
visiškai nėra. Poreikių nebuvimas yra nepritekliaus padari- 
nys. Tai nepateisina nepritekliaus. Šis klausimas susijęs su 
televizijos stotimis bei internetu ir kitais panašiais dalykais. 

Kol kas aš pateikiau galimybių ribų argumentus, būdin- 
gus visuomenei, kurioje tokių galimybių trūksta ir kurioje 
žmonės neprašo daugiau. Žinoma, komunikacijų pasau- 
lio, kuriame žmonės turi nesuskaičiuojamas pasirinkimo 

galimybes, rezultatai labai skirtingi, ir tai yra pagrindinė 
mano knygos tema. Beje, čia socialinės aplinkybės, taip pat 
ir rinka, veikia ne vieninteliu būdu. Pilietybės ir laisvės po- 
žiūriu problemų atsiranda, kai žmonės renkasi alternaty- 
vas, kurios riboja jų akiratį. 

Pirmenybės renkantis yra ne tik galimybių kiekio, bet ir to, 
ką išryškina rinka, bei buvusių pasirinkimų, galinčių sukelti ap- 
siribojimą, rezultatas. Pavyzdžiui, tarkime, kad apsinbojęs pa- 
sirinkimu sporto srityje, asmuo mažai sužinos apie politiką; 
kitą asmenį domina tik nacionaliniai klausimai, nes jam neįdo- 
mu, kas vyksta už Amerikos sienų; dar kitam rūpi tik medžia- 
ga, kuri dar kartą patvirtins jo politines nuostatas. Kitaip ta- 
riant, kiekvienas toks pasirinkimas varžo ir pilietiškumą, ir laisvę 
tiesiog todėl, kad tai stulbinamai siaurina jų interesų ir domi- 
nančių reikalų sritį. Tai nėra reikalavimas, kad žmonės privalo 
matyti dalykus, kurie jiems neįdomūs; tai dar paprastesnis 
klausimas apie tai, kaip bet kuri egzistuojanti rinka ir mūsų 
pačių pasirinkimas gali apriboti arba išplėsti mūsų laisvę. 

Iš tikrųjų žmonės dažnai žino apie tai ir renkasi taip, kad 
skatintų supratimą bei geresnį savų pasirinkimų kūrimą. 
Kartais rinkdamiesi radijo bei televizijos laidas ir žiniatin- 
klius, tikimės iš jų kažką sužinoti netgi ir tada, kai mūsų 
pasirinktos laidos bei žiniatinkliai yra sudėtingesni ir ne to- 
kie smagūs, palyginti su kitais. Ir galime tik apgailestauti 
dėl pasirinkimų, kuriuos atlikome remdamiesi tuo, kad el- 
gėmės kaip vartotojai, nes šie pasirinkimai nepateisino mū- 
sų vilčių. Nepaisant to, ar žmonės apgailestauja, ar neap- 
gailestauja dėl savo pasirinkimų, kartais tai jie turėtų pada- 
ryti; tai jie žino ir be šio pasakymo. 

Šie klausimai sudaro viešųjų forumų ir visuotinės svar- 
bos tarpininkų kai kurių svarbiausių funkcijų pagrindą. Jie 
sukuria nelauktą poveikį, kuris skatina laisvą pasirinkimo 
formavimąsi netgi gausybės galimybių aplinkoje. Šia pras- 
me jie yra mokymo sistemos tąsa. Iš tikrųjų jie suteikia ne- 
pertraukiamą suaugusiųjų mokymąsi, suteikia tai, be ko vi- 
suomenė negali būti laisva. Ir visiškai nesvarbu, ar valdžia 
yra tiesiogiai atsakinga už institucijas, kurios atlieka šį vaid- 
menį. Svarbu tai, kad jos egzistuoja. 


Demokratinės institucijos ir vartotojų 
nepriklausomybė 


Nė viena iš šių frazių nereiškia, kad abstrakčiai įvardija- 
mai „valdžiai“ turėtų būti leidžiama pirmenybę renkantis ir 
norus paveikti taip, kaip ji pati pageidauja. Pagrindinis klau- 
simas, atsižvelgiant į tai, kas jau aptarta, yra: ar demokra- 
tinėje sistemoje piliečiai gali norėti rinktis tai, ko nesirinktų 
kaip privatūs vartotojai. Kartais atrodo, kad tai yra jų norai. 
Noriu pasakyti, kad tuo atveju apskritai nėra teisėto prieš- 
taravimo, jei valdžia reaguoja. Visuomenės pastangos neut- 
ralizuoti nepalankų vartotojų pasirinkimų poveikį neturėtų 
būti menkinamos laikant jas valdžios kišimusi ar nepriimti- 
na globa bent jau tuomet, kai valdžia yra demokratiška ir į 
piliečių nuomonę reaguoja apgalvotai. 

Tai, ką mes galvojame, ir tai, ko mes norime, priklauso 
nuo mūsų atliekamo socialinio vaidmens, be to, piliečio vaid- 
muo skiriasi nuo vartotojo vaidmens. Piliečiai negalvoja ir 

neveikia taip kaip vartotojai. Iš tikrųjų dauguma piliečių ne- 
sunkiai atskiria šiuos du dalykus. Dažnai valstybių politiniai 
pasirinkimai gali būti nesuprantami, kai žmonių norų įgy- 
vendinimo procesas nušviečiamas tik vartotojo atžvilgiu. Pa- 
vyzdžiui, kai kurie žmonės palaiko pastangas aiškiai nušviesti 
visuomenines problemas televizijos laidose netgi ir tuo atve- 
ju, kai patys dažniausiai žiūri humoristines laidas; jie siekia 
sugriežtinti įstatymus, apsaugančius aplinką ir nykstančias rū- 
šis, netgi jei patys nesinaudoja viešais parkais arba neturi ma- 
terialinės naudos iš nykstančių rūšių globos; jie pritaria įsta- 
tymams, reglamentuojantiems socialinę apsaugą ir gerovę, 
netgi jei patys nėra saugūs ar nešelpia vargšų; jie palaiko an- 
tidiskriminacinius įstatymus, nors patys elgiasi neutraliai ra- 
sių ar lyčių atžvilgiu. Žmonių, kaip piliečių, pasirinkimai iš 
esmės skiriasi nuo žmonių, kaip vartotojų, pasirinkimų. 
Kodėl taip yra: Ar tai galvosūkis, ar paradoksas? Labiau- 
siai pagrįstas atsakymas: žmonių, kaip piliečių, elgesys atspindi 
įvairialypę, savitą įtaką. Veikdami kaip piliečiai, žmonės savo 
aukščiausius siekius gali įgyvendinti politinėje veikloje, ko jie 
nedaro kaip privatūs vartotojai. Jie gali siekti tam tikros ko- 
munikacijų sistemos, remiančios demokratijos tikslus, ir gali 
bandyti remti savo siekius nepažeisdami įstatymų. Kalbant 
Uliso (Jameso Joyse'o romano „Ulisas“ pagrindinis veikėjas — 
vert. pastaba), laukiančio sirenų, stiliumi, žmonės demokra- 
tiniuose procesuose gali „anksčiau prisiimti įsipareigojimus“ 
veikdami vardan visuotinės svarbos intereso. Atlikdami pi- 
liečių vaidmenį, jie gali stengtis patenkinti altruistinius ar 
kitus panašius troškimus, kurie skiriasi nuo savanaudiškų pa- 
sirinkimų, būdingų vartotojų ir rinkos elgsenai. Iš tikrųjų so- 

cialinės ir kultūrinės normos dažnai palenkia žmones stip- 
riau reikšti troškimus ir altruistinius tikslus politinėje veiklo- 
je nei rinkoje. Žinoma, egoistiška elgsena plačiai paplitusi 
politikoje; tačiau tam tikros normos žmones kaip piliečius 
verčia rūpintis kitais ir visuomenės interesais. 

Iš tikrųjų svarstomi politikos aspektai, suteikdami papil- 
domą informaciją ir keisdami požiūrius, paliečia žmonių 
teises, nes tam įtakos turi valdymo procesas. Pagrindinė de- 
mokratinės sistemos funkcija — užtikrinti, kad atstovauja- 
mame ar bendrame procese nauji ar „užguiti“ balsai, nau- 
jas jų interesų pagrindo apibūdinimas ir kas jie yra iš tikrų- 
jų, būtų išklausyta ir suprasta. Kai atstovai arba piliečiai 
sugeba dalyvauti transliuojamos laidos ar atitinkamo pobū- 
džio interneto diskusijoje, jie gali sukurti daug tikroviškesnį 
ir visapusiškesnį pagrindinių socialinių uždavinių ir jų spren- 
dimo vaizdą kaip tik remdamiesi individualiais sprendimais, 
išreiškiančiais rinką. Neturėtų stebinti tai, kad individų ir 
visuomenės pasirinkimai, vertybės ir svarbos suvokimas dėl 
šio proceso poveikio pasikeičia. 


Vieningas pritarimas 
ir daugumos taisyklė 


Argumentai, pagrįsti bendrais piliečių norais, yra nenuga- 
limi, kai problemos vertinimo nuosprendis yra vieningas — 
kai visi piliečiai yra už tai. Tačiau itin rimti sunkumai iškyla, 
kai (o taip pasitaiko dažnai) įstatymai primeta mažumai tai, 
ką ji laiko greičiau našta nei nauda. Pavyzdžiui, tarkime, 

kad dauguma pageidauja nemokamo eterio laiko, skirto kan- 
didatams televizijoje, arba kas savaitę turėti tris valandas 
vaikų mokymo laidų, bet štai mažuma prieštarauja tvirtin- 
dama, kad jai kandidatų kalbos neįdomios ir kad jai nerūpi 
didesnis vaikų mokymo laidų kiekis. Arba tarkime, reaguo- 
dama į grupių poliarizacijos pavojų, dauguma pageidauja, 
kad vienokį politinį požiūrį palaikantis žiniatinklis pateiktų 
kitus požiūrius palaikančių žiniatinklių nuorodas. Galima 
manyti, kad tiems, kurie suvokia poreikį susaistyti save pa- 
reigomis arba tam tikru vyksmu, nereiktų leisti to daryti, 
kai dėl to įpareigojami tie, kurie šio poreikio nejaučia. 

Bet koks kišimasis į mažumos pasirinkimus iš tikrųjų yra 
nevykęs. Tačiau bendrai sunku suvokti, koks visa apimantis 
argumentas gali prieštarauti kukliam demokratiniam veiks- 
mui, kurį aš bandysiu apginti. Kai daugumai draudžiama siekti 
savo troškimų ar teisiškai įrodyti apgalvotus sprendimus, ma- 
žiau žmonių galės įsitraukti į demokratinę savivaldą. Bet lieka 
rinktis arba daugumos apgalvotus sprendimus, arba mažumos 
pasirinkimus. Aš jokiu būdu nesiūlau anuliuoti mažumą ten, 
kur jos teisėms gresia pavojus. 8-ame skyriuje mes pamatysi- 
me, kad priemonės, kurias aš siūlau, yra ne tokio pobūdžio. 


Nevykusi nepriklausomybė: 
vartojimo rutina 
Viso aptarimo metu aš sakiau, kad tol, kol žmonės veikia 


kaip vartotojai, naujos ryšių technologijos yra nedviprasmiš- 
kas patogumas. Tai plačiai paplitusi prielaida ir lengvai su- 

prantama — kodėl ką benorėtumėte įsigyti, jams bus daug 
paprasčiau. Apie jums patinkančias Toyota Camry, Ford "Tau- 
rus ar universalias sportines mašinas rasite daugybę žiniatin- 
klių; apie pinigines, laikrodžius ir apyrankes lengva rasti in- 
terneto tinkle; palaidines, megztinius galima įsigyti per ke- 
lias sekundes. Patogumas - ne vienintelis dalykas. Internetas 
paprastiems žmonėms gerokai praplečia pasirinkimų ribas, 
ir tam tikra prasme tarp gamintojų atsiranda didesnė kon- 
kurencijos įtampa. Paimkime tik vieną pavyzdį: priceline.com 
jums sudaro sąlygas „pasiūlyti kainas patiems“: lėktuvų bilie- 
tų, viešbučio kambarių, bakalėjos prekių, nekilnojamojo tur- 
to, automobilių nuomos, sporto prekių, vaikiškų vaikštynių, 
sūpuoklių, televizorių, treniruoklių ir dar daug kitų dalykų. 

Iš tikrųjų vartotojų galimybių vystymasis buvo svarbiau- 
sias interneto plėtros variklis. Pirmaisiais metais populiariau- 
sių Žiniatinklių sąraše dominavo .edu adresų srities vardai. 
Iki 1996 metų elektroninės prekybos žiniatinklių nebuvo pen- 
kiolikos populiariausių tinklalapių sąraše. Nuo 1999 metų 
vaizdas pakito taip, kad 1996 metų duomenų srauto modelis 
tapo vos atpažįstamas. 1999 m. į aukščiausią vietą pagal tin- 
klalapių lankomumo statistiką pakilęs .edu žiniatinklis - Mi- 
čigano universiteteo žiniatinklis - buvo tik 90-asis sąraše. Tik 
trys iš penkiolikos lankomiausių nuo 1996 metų sausio liko 
tarp lankomiausių po trejų metų (AOL, Netscape ir Yahoo). 
Prekybinės įmonės užėmė svarbią vietą sąraše. 

Prekybos žiniatinklių taip pat sparčiai daugėjo. Dera pa- 
sakyti, kad 2000 metų sausį buvo beveik dvidešimt penki mi- 
lijonai .com žiniatinklių, šeši milijonai .edu ir mažiau kaip vie- 
nas milijonas .gov žiniatinklių. Pažvelkite 5.1 ir 5.2 lenteles. 

5.1 lentelė. Kiek „taškų“? 


Adresų srities vardas Apsilankymų skaičius (2000 m. sausis) 


„com 24 863 331 
.edu 6 085 137 
„org 959 827 
.gOv 777 750 


5.2 lentelė. .com žiniatinklių dalis įvairiais laikotarpiais 


Data Iš viso žiniatinklių „com žiniatinklių skaičius proc. 
1993 m. birželis 130 1,5 

1993 m. gruodis 623 4,6 

1994 m. birželis 2738 13,5 

1994 m. gruodis 10 022 18,3 

1995 m. birželis 23 500 31,3 

1996 m. sausis 100 000 50 

1996 m. birželis 230 000 68 

1997 m. sausis 650 000 62,6 


Daugėjant .com žiniatinklių, turėtų būti geriau vartoto- 
jams. "Tačiau iškyla problema: akivaizdu, kad mūsų patirtis 
prekių ir paslaugų sferose daugiausia yra badarinys to, ką kiti 
žmonės turi, ir nors plataus vartojimo prekių daugėja, žmonių 
gerovė beveik nedidėja“'. Nors tai ir akivaizdu, ši prielaida ga- 
li atrodyti tiesiog keista. Ar nėra aišku tai, kad geresnės pla- 
taus vartojimo prekės yra geriau vartotojui? Tiesą sakant, 

neaišku. Motyvuojama tuo, kad žmonės vertina daugelį pre- 
kių atsižvelgdami į tai, kaip apskritai vertinamos prekės. Jei 
plataus vartojimo prekių visuma pagerėja 20 procentų, žmo- 
nės netaps 20 procentų laimingesni, jie gali visiškai netapti 
laimingesni. 

Bandydami suprasti esmę, įsivaizduokime, kad jūsų da- 
bartinis kompiuteris prieš dešimt metų buvo laikomas vi- 
dutiniu. Prieš dešimt metų šis kompiuteris tikriausiai buvo 
visiškai geras jums ir daugeliui kitų žmonių. Taip pat, ko 
gero, jei kompiuteriai nebūtų tobulėję ir mes visi turėtume 
tokios pat kokybės kompiuterius, kokius turėjome prieš de- 
šimt metų, nieko blogo nebūtų. Tačiau, kadangi kompiute- 
riai per pastarąjį dešimtmetį labai ištobulėjo, jūs neabejoti- 
nai nusivilsite toliau naudodami savo dešimties metų senu- 
mo kompiuterį. Taip yra iš dalies dėl to, kad paaiškės, jog 
šis kompiuteris beviltiškai lėtai veikia ir yra siutinamai ne- 
efektyvus, kadangi vertiname pagal daug pažangesnius kom- 
piuterius. Taip yra iš dalies ir dėl to, kad jūsų dešimtmečio 
senumo kompiuteris nepajėgs tinkamai bendrauti su kitais 
šiuolaikiniais kompiuteriais, taip pat ir rinkoje. 

Šis požiūris neturėtų remtis tvirtinimu, kad žmonės pa- 
vydi savo kaimynams (nors kartais taip ir yra) arba kad žmo- 
nės labai rūpinasi savo statusus ar tuo, kaip jie atrodo paly- 
ginti su kitais (nors statusas yra svarbus). Anot ekonomisto 
Roberto Franko, prekėms svarbiausia tai, kad pažiūrų siste- 
ma formuojama socialiai, o ne individualiai". Mūsų įgytą 
patirtį lemia ši pažiūrų sistema. Internetas - smarkiai keičia 
pažiūrų sistemą. Tai ne vien tik palaima vartotojams, netgi 
kai tai yra didžiulis patobulinimas daugeliui pardavėjų. 

Norint įvertinti nevienareikšmį interneto poveikį var- 
totojams, būtina suvokti labai paprastą dalyką: tuo metu, 
kai milijonai vartotojų pajunta turintys didesnes prekių įsi- 
gijimo galimybes, jie kartu pajunta „rutiną“, kurioje kiek- 
vienas stengiasi pirkti daugiau ir geriau tiesiog tam, kad 
suspėtų kartu su kitais ir su nuolat kintančia pažiūrų siste- 
ma. Iš tikrųjų tai, ką galima pasakyti apie kompiuterius, 
dar labiau tinka daugybei kitų prekių, taip pat ir milžiniš- 
kam gaminių masyvui, esančiam internete, kaip antai, spor- 
tinės universalios transporto priemonės, kompaktinių diskų 
grotuvai ir televizoriai. Kompiuteriai yra vertinami socia- 
liai. Žinoma, labai spartūs ir efektyvūs kompiuteriai gali 
pagerinti mūsų gyvenimą, ypač įgalindami mus tobulinti 
demokratijos procesą. Tačiau, kai pažiūrų į daugelį pla- 
taus vartojimo prekių sistema atsiranda dėl socialinio po- 
veikio, iš tiesų tai reiškia, kad jos lyginamos su tuo, ką turi 
kiti žmonės, bet ne kokios jos yra gėrybės absoliutine iš- 
raiška. Tam tikru laiku ir tam tikroje vietoje esantys pui- 
kus automobilis ar televizorius kitais atvejais gali pasiro- 
dyti absurdiškai primityvūs. 

"Trumpai tariant, vartojimo rutinos problema vis labiau 
aštrėja dėl interneto poveikio, ir, nepaisant didėjančių iš- 
laidų ir geresnių prekių, pažiūrų sistemos kaita reiškia, 
kad vartotojai nėra kažkiek laimingesni arba kad jiems 
nėra kažkiek geriau. Netgi ir tuo atveju, kai internetas 
padeda vartotojams įsigyti geresnes prekes arba tas pa- 
čias prekes geresnėmis kainomis, yra pakankamas pagrin- 
das abejoti, ar tai pagerina vartotojų gyvenimą, kaip mes 
linkę manyti. 

Šis argumentas neturėtų būti suprastas neteisingai. Kai 
kurios „prekės“ tikrai pagerina žmonių gerovę nepriklau- 
somai nuo pažiūrų sistemos kaitos. Robertas Frankas įro- 
dinėja, kad šios prekės linkusios įtraukti į „nepastebimą 
vartojimą“, kuris suteikia žmonėms naudą atskirai nuo to, 
ką kiti žmonės turi ar ką daro?. Kai žmonės turi daugiau 
laisvalaikio, kai jie turi galimybę mankštintis ir palaikyti 
fizinę formą arba kai gali daugiau laiko praleisti su šeima 
bei draugais, jų gyvenimas bus geresnis, kad ir ką beveik- 
tų kiti žmonės. Tačiau, kai šie dalykai sudaro pagrindą so- 
cialiniam sugretinimui, visuomenė, sutelkusi dėmesį į ge- 
resnes plataus vartojimo prekes, susidurs su rimta proble- 
ma: žmonės nukreips gerokai daugiau lėšų vartojimo 
„rutinai“ ir gerokai mažiau toms prekėms, kurios nėra ru- 
tinos efekto veiksniai ar kurios šiaip turėtų būti naudin- 
gesnės visuomenei (kaip antai, geresnė apsauga nuo nusi- 
kalstamumo ar aplinkos taršos arba pagalba skurstantiems 
žmonėms). 

"Iodėl mano išvados paprastos. Naujosios ryšių techno- 
logijos neginčijamai palengvina pirkimą ir suteikia daugiau 
patogumų vartotojams. Šia prasme jos padeda. Tačiau jos 
padeda gerokai rečiau, negu manoma, nes jos didina varto- 
jimo rutiną ir nepagerina daugybės prekių vartotojų gyve- 
nimo. Kai piliečiai galvoja apie savo veiklą ir savo gyveni- 
mą, jie puikiai suvokia realybę. Kaip piliečiai mes galime 
gerokai sumažinti rutiną ir užtikrinti, kad lėšos, leidžian- 
čios rutinai rutuliotis, būtų geriau panaudojamos. Ir dėl to, 
kad piliečiai stengiasi įvykdyti garbingą tikslą, vargu ar bus 
užkirstas kelias laisvės idėjai. 

Demokratija ir pirmenybė renkantis 


Kai žmonių pirmenybė renkantis yra perdėtai ribojamų 
pasirinkimų produktas, laisvės požiūriu iškyla problema, ir 
mes grėsmingai kenkiame laisvei primygtinai reikalaudami 
paisyti šios pirmenybės. Kai pasirinkimas platesnis, padėtis 
daug geresnė. Tačiau ir čia iškyla problema laisvės požiū- 
riu, kai praeityje buvę žmonių pasirinkimai daro įtaką pir- 
menybės atsiradimui ir riboja jų akiratį bei mažina jų indėlį 
į pilietiškumą. 

Pagrindinį dėmesį čia aš skyriau tam, kad demokratinės 
valstybės piliečiai gali teisėtai reikalauti komunikacijos rin- 
kos, skatinančios ir laisvės, ir demokratijos tikslus, o ne vien 
kylančios iš vartotojų pasirinkimų. Priemones, kurios remia 
šiuos tikslus, gali palaikyti piliečių dauguma, net jeigu būda- 
mi vartotojais, jie rinktųsi skirtingus sprendimus. Vartotojai 
nera piliečiai, ir didžiulė klaida juos sujungti kartu. Viena iš 
nesugretinamumo priežasčių yra ta, kad demokratinio pasi- 
rinkimo vyksmas dažnai atskleidžia žmonių troškimus. Kai 
galvojame apie tai, ką darysime kaip tauta, dažnai esame ska- 
tinami galvoti apie didelius, ilgalaikius tikslus, palyginti su 
tuo, ką mes kiekvienas kaip vartotojas galvojame pirkti. Tai- 
gi mes galime reikalauti remti labai kokybišką komunikacijų 
rinką, net jeigu kaip vartotojai reikalaujame „informacinės 
pramoginės laidos“. Demokratijos procese taip pat galime 
veikti kaip grupė ir neriboti savo kaip individo galimybių. 
Veikdami kaip grupė, esame tokioje padėtyje, kurioje galime 
nugalėti įvairius sunkumus, jei tinkamai spręsime problemas, 
ko be didelių keblumų negalėtume padaryti vieni. 

Akivaizdu, kad šie dalykai iškelia daugybę klausimų, iš- 
einančių už komunikacijų srities ribų, kaip antai aplinkos 
apsauga ir įstatymai, nukreipti prieš diskriminaciją. Dau- 
geliu atvejų žmonės, elgdamiesi kaip piliečiai, pritaria prie- 
monėms, kurios skiriasi nuo pasirinkimo, kai esama varto- 
toju. Žinoma, svarbu įvesti apribojimus, paprastai teisinius; 
politinė dauguma gali įvesti apribojimus remdamasi logi- 
ka. Tačiau patikslinsiu vieną suprantamą dalyką: atsižvel- 
giant į ryšius, beribio individualaus pasirinkimo sistema nėra 
būtina pilietiškumo ir savivaldos labui. Laisvės apibūdini- 
mas neprivalo atsisakyti demokratinių pastangų mažinti iš- 
kylančias problemas. 


Kas yra 
reguliavimas? 
Argumentas 


2000 metų gegužės 4 dieną gavau elektroninį laišką, pa- 
vadintą „Meilės laiškas Jums“. Elektroniniame laiške buvo 
priedas. Kai „atidariau“ elektroninį paštą, sužinojau, kad 
priedas yra meilės laiškas. Laiško siuntėjas buvo asmuo, ku- 
rio niekada nebuvau matęs — beje, Princetono universiteto 
leidyklos darbuotojas ir šios knygos redaktoriaus asistentas. 
Pagalvojau, kad tikriausiai turiu pažvelgti į šį laišką, todėl 
spustelėjau klavišą vieną kartą. Tačiau man toptelėjo min- 
tis, kad tai gali būti ne meilės laiškas, ir aš nespustelėjau 
klavišo dukart. 

Man buvo atsiųstas „meilės virusas“, kuris užkrėtė pa- 
saulio kompiuterius 2000 metų gegužę. Tai buvo ypač klas- 
tingas virusas. Kai „atidarote“ šį laišką, gaunate ne tik mei- 
lės žodžius, bet ir ypatingą staigmeną: jūsų kompiuteris siun- 
čia meilės žodžius kiekvienu adresu, esančiu jūsų 
kompiuterio adresų knygelėje. Daugeliui žmonių tai buvo 
Juokinga, bet kai kuriems nepaprastai baisu ir gėdinga — 

bent jau teisės profesoriui, atsidūrusiam daug blogesnėje 
negu nepatogioje padėtyje, nes siuntė daugybę nepageidau- 
jamų „meilės laiškų“ ir studentėms, ir kolegėms. 

Meilės virusas „veikė“ labai sumaniai. Pavyzdžiui, galėjo iš- 
trinti duomenų rinkmenas. Arba sugebėjo mutuoti taip, kad 
daugybė žmonių gavo ne meilės laiškus, bet laiškus, skirtus 
Motinos dienai - galbūt mažiau intriguojančius ir pavojingus 
negu meilės laiškas, bet irgi apgaulingus, kaip antai, tam tik- 
ros bendrovės darbuotojas pastebi siunčiąs daugybę laiškų, skir- 
tų Motinos dienai, savo draugams bei kolegoms, kurių beveik 
nepažįsta (ir kurie nėra jo motinos). Meilės virusas galiausiai 
sugebėjo mutuoti į jį sekusią tariamąją apsaugą su atitinkamu 
priedu „KAIP APSISAUGOTI NUO „AŠMYLIUTAVE“ VIRUSO!“. 
Šis priedas taip pat buvo virusas. 

Pasaulyje „meilės viruso“ sukelti nuostoliai apėme ne tik 
siuntėjų sumišimą. Belgijoje buvo sugadinti pinigų išdavimo 
aparatai. Europoje buvo išjungtos elektroninio pašto tarny- 
binės stotys. Daug išlaidų patyrė mokesčių mokėtojai — iš da- 
lies dėl to, kad buvo pakenkti valdžios kompiuteriai, iš dalies 
dėl to, kad viso pasaulio valdžios institucijos bendradarbiavo 
spręsdamos šią problemą. Londone šalies parlamentas buvo 
priverstas išjungti tarnybines stotis, buvo sugadintos Jungti- 
nių Valstijų Kongreso ir keturios slaptosios Jungtinių Valstijų 
Saugumo departamento elektroninio pašto sistemos. Galuti- 
nė šio „reiškinio“ kaina - daugiau kaip 10 milijardų dolerių. 
Galiausiai Jungtinių Valstijų Federalinis tyrimų biuras išaiš- 
kino šio viruso kūrėjus, esančius Filipinuose, ir, kaip pranešė 
Biuras, sustabdė viruso plitimą ir pateikė ieškinį. (Vienas nu- 
sikaltėlis įkalintas, ir ne trumpam laikui.) 

Bendrasis požiūris 


Kol kas aš aptariau socialinius gerai veikiančios laisvos 
raiškos sistemos pagrindus - tai, ko reikia šiai sistemai, kad 
ji gerai veiktų. Tačiau reiktų kritiškai reaguoti į tai, kad val- 
džia ir įstatymai neturi teisėtos funkcijos reaguoti į bet ko- 
kias problemas, kurias sukelia individualūs pasirinkimai. 
Šiuo požiūriu laisva visuomenė paiso šių pasirinkimų ir ven- 
gia „reguliavimo“ netgi tada, kai laisvo pasirinkimo povei- 
kis yra visiškai nepageidaujamas; tai ir yra tikroji laisvė. 

Aš jau bandžiau parodyti, kas yra negerai, kai iš tkrųjų 
pasiekiama laisvė. Laisvės nereiktų visuomet tapatinti su „pa- 
sirinkimu“. Žinoma, laisva visuomenė paprastai paiso lais- 
vų pasirinkimų. Tačiau kartais pasirinkimai atspindi ir iš 
tikrųjų gali sukelti laisvės stygių. Argumento esmė galbūt 
slypi kitur: visuotiniame priešiškume bet kokiai valdžios re- 
guliavimo formai. Žinoma, tai yra plintantis ir augantis prie- 
šiškumo bruožas. Gana paplitęs toks argumentas, kad teisi- 
nio kišimosi į komunikacijų rinką reiktų atsisakyti, nes tai 
yra valdžios reguliavimo forma, ir į tai reiktų žiūrėti nepa- 
lankiai būtent dėl šios priežasties. 

Daugelis žmonių tokį pat argumentą pateikia ir apie 
besiplečiančią televizijos rinką. Kai daugėja kanalų, jie įro- 
dinėja, jog stygius jau nebėra reguliavimo motyvacija; ar 
nevertėtų valdžiai tiesiog palikti sceną? Ar nereiktų ap- 
skritai likviduoti reguliavimą? Tokie pat argumentai pa- 
teikiami ir kalbant apie internetą, iš tikrųjų daug daugiau 
įtikinantys, nes siūlo, kad internetas turi tapti laisva nuo 
valdžios zona. Taigi kibernetinės erdvės aktyvistas (ir bu- 

vęs Grateful Dead dainų autorius) Johnas Perry Barlow 
1996 metais sukūrė gerai žinomą Kibernetinės erdvės ne- 
priklausomybės deklaraciją, kurioje, tarp kitko, primygti- 
nai reikalavo: „Industrinio pasaulio valdžios (...). Aš pra- 
šau jūsų pagaliau palikti mus vienus. Jūs esate nepagei- 
daujami tarp mūsų (...). Jūs neturite aukščiausios valdžios, 
kur mes susirenkame (...). Jūs neturite moralinės teisės va- 
dovauti mums arba taikyti spaudimo metodus, kurių mes 
turime priežasčių bijoti'!. 


Nenuoseklus požiūris: 
reguliavimas ir teisė, esantys visur 


Pasakojimas apie „meilės virusą“ rodo, kad šis argumen- 
tas yra visiškai absurdiškas. Ar gali protingas asmuo remti 
sistemą, kurioje valdžia uždrausta padėti apsisaugoti nuo 
kompiuterių viruso? Tačiau pasakojimas apie „meilės viru- 
są“ teigia kai ką daug įdomesnio ir daug subtilesnio. Tikroji 
problema atsiranda dėl to, kad opozicija valdžios reguliavi- 
mui yra nenuosekli. 

Komunikacijų rinkos - televizijos, spaudos ir interneto — 
„reguliavimo“ nevengiama. Kyla klausimas - ne ar mes bū- 
sime reguliuojami, bet kaip būsime reguliuojami. Laikraš- 
čiai, žurnalai, radijo ir televizijos stotys, Žiniatinkliai — visa 
tai kasdien gauna naudos iš valdžios reguliavimo. Iš tikrųjų 
žodžio laisvės nereguliavimu grįsta sistema menkai įsivaiz- 
duojama. Tie, kurie dažniausiai piktinasi dėl siūlomo regu- 
liavimo, dažnai yra tokie, kurie daugiausia pelnosi, dažnai 

finansiškai, iš tokio reguliavimo. Jie priklausomi ne tik nuo 
savęs, bet ir nuo valdžios bei įstatymų. Tai, kam jie reiškia 
nepasitenkinimą, nėra pats reguliavimas — jiems reikalin- 
gas reguliavimas, tačiau tokia reguliavimo tvarka, iš kurios 
jie pelnytųsi mažiau nei iš esamos. 

Tam, kad suvoktume esmę, pradėkime nuo radijo ir te- 
levizijos licencijų būklės per daugiau nei pastaruosius šešis 
dešimtmečius aptarimo. Transliuotojai neturi licencijų iš pri- 
gimties. Jų licencijos neabejotinai yra valdžios dotacijų pro- 
duktas, juridiškai suteikiantis nuosavybės teisę dažniausiai 
monopolio forma ir išdalytas nemokamai ABC, CBS, NBS 
1 PBS. XX a. 10-ojo dešimtmečio pradžioje valdžia netgi 
suteikė esamiems savininkams teisę kurti skaitmeninę tele- 
viziją — senatoriaus Dole bei kitų pavadintą „70 milijardų 
dolerių, atiduotų veltui“. 

Visuomenės dovana — dotacija, suteikiama naudojantis 
valdžios teisėmis, tokiu atveju greičiau nemokamai negu auk- 
cione - yra tiesiog naujausias ir labai populiarus būdas, kai 
valdžia ir įstatymai atsakingi už teises tų, kurie savo nuosa- 
vybėje turi bei valdo radijo ir televizijos stotis. Nors mes 
dažnai negalvojame apie šį būdą, nuosavybės teisės, suteik- 
tos teisiškai, yra pagrindinė valdžios reguliavimo forma. Jos 
ir sukuria, ir riboja galią. Jos lemia, kas ką valdo, ir jos nu- 
rodo, kas gali ką kam padaryti. Radijo ir televizijos tran- 
sliuotojų atveju jos leidžia apriboti kitus, kurie pagal fede- 
ralinę teisę negali kalbėti per CBS arba NBC, nebent CBS 
arba NBC jiems tai leidžia. Nėra prasmės smerkti valdžios 
įtakos reguliuojant televizijos transliuotojus, kai pats valdžios 
reguliavimas atsakingas už pačią sistemą. Tokia sistema ne- 

gali egzistuoti be sudėtingo reguliuojamo pagrindo, sutei- 
kiančio naudą transliuotojams. 

Ir paprasčiausiai netiesa, kad valdžia pirmiausia sukūrė 
tinkamas nuosavybės teises. Valdžia šias teises gina mokes- 
čių mokėtojų sąskaita remdamasi civiline ir baudžiamąja tei- 
se, kuri žmonėms trukdo prieiti prie to, ką turi transliuoto- 
Jai. Jei sieksite prie visuomenės prieiti per CBS pasirodyda- 
mi per jos kanalus be leidimo, padarysite nusikaltimą ir 
tikriausiai bus įveltas net pats Federalinis tyrimų biuras. Tiesą 
sakant, labai ironiška, kad daugybę metų transliuotojai prieš- 
tarauja valdžios reguliavimui; pirmiausia už jų teises atsa- 
kingas valdžios reguliavimas. Yra šiek tiek ironijos rėksmin- 
game transliuotojų proteste prieš gana kuklius visuomenės 
reikalavimus (pavyzdžiui) daugiau dėmesio skirti vaikų mo- 
kymo programoms, visuomenės svarstomoms problemoms 
bei galimybei išsakyti skirtingas nuomones. Žinoma, tran- 
sliuotojai kai kada gali teisėtai protestuoti, bent jau kai gali 
parodyti, kad tokių poreikių atsiradimas duoda mažai ką 
gero. Tačiau neteisėta transliuotojams veikti taip, tarsi vi- 
suomenės poreikių reguliavimas primeta įstatymą ir valdžią 
ten, kur jie iki tol neegzistavo. Transliuotojai negalėtų eg- 
zistuoti esamu pavidalu, jei nebūtų įstatymų ir valdžios. Įsta- 
tymai ir valdžia yra tai, kas įgalina juos pirmiausia daryti 
pinigus“. 

Tai, kas tinka transliuotojams, taip pat tinka ir laikraš- 
čiams bei žurnalams, nors esmė ne tokia akivaizdi. Laik- 
raščiai ir žurnalai taip pat pelnosi iš valdžios reguliavimo 
nuosavybės teisių dotavimo dėka, kita vertus, proteguoja- 
mi mokesčių mokėtojų sąskaita. Pavyzdžiui, tarkime, jūs 

norėtumėte kažką paskelbti Washington Post arba Time žur- 
nale. Galbūt jūs manote, kad vienas ar kitas nepaiso įta- 
kingo požiūrio ir jūs galėtumėte užpildyti spragą. Jeigu 
kreipiatės dėl publikacijos ir ji atmetama, jums visiškai ne- 
pasisekė. Svarbiausia priežastis yra ta, kad įstatymai sukū- 
rė tvirtą neįsileidimo teisę - juridinę galią neįsileisti kitų — 
ir suteikė šią teisę laikraščiams bei žurnalams. Įstatymai 
visiškai palaiko neįsileidimo teisę su civilinėmis ir baudžia- 
mosiomis apsaugos priemonėmis. Ne mažiau negu CBS ir 
ABC, Washington Post ir Time yra naudos gavėjai iš teisinio 
reguliavimo, neleidžiančio žmonėms pasakyti, ką jie nori 
ir kur jie nori. 

Dabar galima įsivaizduoti teisiškai neapsaugotą laikraš- 
čių ir žurnalų pasaulį. Tai būtų nereguliuojamas pasaulis. 
"Tačiau koks pasaulis tai turėtų būti? Be teisės pagalbos vi- 
sos pusės būtų paliktos grumtis siekiant pranašesnio. To- 
kiame pasaulyje žmonės galėtų skelbti publikacijas kur no- 
rėtų tiktai tuomet, jei turėtų pakankamai jėgų atkakliai 
reikalauti. Laikraščiai ir žurnalai sugebėtų neįsileisti gali- 
mų autorių tiek, kiek turėtų pakankamos jėgos tai daryti. 
Kas gali žinoti, kas turėtų laimėti šias grumtynes? (Galbūt 
jūs turite ginklą arbą mažą privačią kariuomenę ir galite 
priversti Washington Post paskelbti jūsų publikaciją grasin- 
dami ginklais.) Mūsų visuomenėje priėjimą prie laikraš- 
čių ir žurnalų lemia ne jėga, bet teisinis reguliavimas, pa- 
skiriantis ir remiantis nuosavybės teises ir darantis visa tai 
visuomenės sąskaita. 

Interneto pavyzdys: 
kai kurios istorinės pastabos 


Nepaisant plačiai paplitusios nuomonės, kad internetas 
vra ir bus laisvas nuo valdžios kontrolės, padėtis kiberneti- 
nėje erdvėje ne kitokia. Čia ir reguliavimas, ir valdžios pa- 
rama tampa visa apimantys. Tačiau dabartiniu metu esama 
tam tikrų įdomių gudrybių ir jas čia verta atskleisti dėl to, 
kad jos daro įtaką reguliavimo ir interneto santykiams ir 
dėl to, kad jų prigimtis yra įdomi. 

Pirmiausia aptarkime istoriją. Šią atseit laisvą nuo val- 
džios zoną sukūrė ne privatus sektorius, bet šalies valdžia. 
Iš tikrųjų privačiam sektoriui buvo suteikta galimybė keisti 
padėtį, tačiau jis to atsisakė tam tikra prasme dėl didžiulio 
toliaregiškumo stygiaus. Mes įpratę girdėti paskalas apie ne- 
numatytas blogas valdžios elgesio pasekmes. Internetas yra 
nenumatyta gera valdžios ir Gynybos departamento elge- 
sio pasekmė. 1960 metų pradžioje Gynybos departamento 
Pažangių tyrimų projektų agentūra (Advanced Research Pro- 
Ject Agency (ARPA) - vert. pastaba) sakūrė naują kompiuterių 
tinklą, iš pradžių pavadintą „Arpanet“, skirtą leisti kompiu- 
teriams bendrauti tarpusavyje, taigi sudarantį sąlygas įvai- 
rių universitetų gynybos srities tyrėjams dalytis kompiute- 
rių ištekliais. 1972 metais šimtai, o vėliau - tūkstančiai 
pirmųjų vartotojų atskleidė, kad elektroninis paštas yra 
naujas ryšių pagrindas. 8-0jo dešimtmečio pradžioje val- 
džia siekė parduoti „Arpanet“ privačiam sektoriui, susi- 
siekusi su AT6<I, kad sužinotų, ar AT8<T nori perimti sis- 
temą. Kompanija atsisakė nusprendusi, kad „Aparnet“ 

technologijos nesuderinamos su ATA T tinklu. (Taigi tiek 
apie privataus sektoriaus numatymą.) 

Pagaliau „Aparnet“ buvo išplėstas daugybei vartotojų, 
jam veikiant federalinės valdžios, - Nacionalinio mokslo fon- 
do prieglobstyje. 1984 metais buvo įvesta adresų sričių var- 
dų sistema (Domain Name System (DNS) - vert. pastaba). Nuo 
9-ojo dešimtmečio pabaigos atsirado daugybė tinklų, daug 
pažangesnių už „Aparnet“, ir „interneto“ terminas pradė- 
tas vartoti federalinės valdžios subsidijuojamam tinklui, ku- 
rį sudarė daugybė susijusių tinklų ir dirbančių pagal tas pa- 
čias taisykles, įvardyti. 1989 ir 1990 metais „Aparnet“ buvo 
išformuotas ir perduotas regioniniams šalies tinklams. Svar- 
biausia naujovė gimė 1990 metais, kai CERN (Europos bran- 
duolinių mokslinių tyrimų organizacija) mokslininkai šalia 
Ženevos esančioje dalelių fizikos laboratorijoje sukūrė pa- 
saulinį žiniatinklį www. kaip interneto daugialypės terpės 
išraišką. CERN mokslininkai bandė sudominti privačias 
kompanijas kuriant šį žiniatinklį, bet šios atsisakė („perne- 
lyg painu“). Timui Bernersui-Lee, pažangiam mokslinin- 
kui ir žiniatinklio išradėjui, teko jį kurti pačiam. 

Dabar sunku patikėti, kad interneto plitimas komercijos 
srityje prasidėjo tik 10-ojo dešimt. pradžioje, iš dalies dėl 
teisės aktų, panaikinančių komercinės veiklos apribojimą, 
įsigaliojimo. "Tai įvyko tuo laiku, kai atviras valdžios lėšų sky- 
rimas buvo gerokai užslopintas, bet netiesioginis lėšų skyri- 
mas ir parama vyko toliau. 1994 metais įkurtas pirmasis kom- 
piuterinis (virtualus) bankas ir „Pizza Hut“ pasiūlė užsisa- 
kyti picą žiniatinklio puslapyje. 1995 metais pagrindinis 
nacionalinis tinklas parduotas privačiam korporacijų kon- 

sorciumui, ir valdžia suteikė vienai kompanijai išimtinę tei- 
sę registruoti adresų sričių vardus (dabar ją galima nusi- 
pirkti už maždaug 70 dolerių). Internetas, sukurtas valdžios, 
dabar beveik laisvas nuo federalinės valdžios kontrolės, iš- 
skyrus svarbią jos nuosavybės teisių apsaugą. 


Interneto pavyzdys: 
vėl reguliavimas 


Kadangi valdžia sukuria ir remia nuosavybės teises ki- 
bernetinėje erdvėje, internetas, ne mažiau kaip įprasta ma- 
teriali erdvė, lieka reguliuojamas valdžios. Tai nereiškia, kad 
valdžiai turėtų būti leidžiama daryti bet ką, ko ji nori. "Ta- 
čiau tai reiškia, kad realus klausimas yra: koks turi būti re- 
guliavimas, o ne ar turi būti reguliavimas. 

Dėl „meilės viruso“ bei kitų virusų dabartiniu metu di- 
džiulis dėmesys skiriamas „kibernetinio terorizmo“ pavojui 
ir realybei — 1r ne tik elektroninio pašto priedams, bet ir 
„hakeriams“ (kompiuterių piratams - vert. pastaba), įsiver- 
žiantiems į žiniatinklius bei gadinantiems juos arba siun- 
čiantiems įvairiausius pranešimus. Tokie įsiveržimai gana 
reti. Kodėl? Pagrindinė priežastis yra ta, kad tai prieštarau- 
ja įstatymui. Sudėtinga valstybės, federalinės ir tarptauti- 
nės teisės struktūra reguliuoja interneto elgseną pirmiausia 
suteikdama žiniatinklių turėtojams apsaugą nuo įsilaužėlių. 
Šios teisės kuriamos viešai ir vykdomos visuomenės sąskai- 
ta. Iš tikrųjų didžiulė mokesčių mokėtojų pinigų dalis ne be 
Federalinio tyrimų biuro pastangų skiriama nuosavybės teisių 

apsaugai. Ir jei pasireiškia „kibernetinis terorizmas“, kiek- 
vienas žino, kad valdžia pasiruošusi apginti nuosavybės tei- 
ses — išaiškinti įstatymų pažeidėjus ir patraukti juos bau- 
džiamojon atsakomybėn. 

Jei nenorime, mes galime to nevadinti valdžios „regulia- 
vimu“. Tačiau tai bus semantika. Kai valdžia sukuria ir gina 
teises ir kai draudžia žmonėms daryti tai, ką jie nori, tai ir 
yra reguliavimas tiesiogine šio žodžio prasme. Viso to prie- 
žastis — valdžia pasiruošusi apsaugoti tuos, kurių nuosavy- 
bės teisėms gresia pavojus. 

Šia prasme teisių sistemos internete pagrindiniai prin- 
cipai nesiskiria nuo teisių sistemos kitur. Tačiau internete 
reiškiasi tam tikras komplikuotumas. Įprastoje erdvėje iš 
tikrųjų praktiškai neįmanoma įsivaizduoti nuosavybės tei- 
sių sistemos be plačių valdžios įgaliojimų. Tai reiškia, kad 
tokia sistema turėtų griebtis savitarpio pagalbos samdyda- 
ma privačią policiją; tačiau daugeliui nuosavybės turėtojų, 
tarp jų laikraščiams ir žurnalams, iš tikrųjų tai neįmano- 
ma. Nors kažkas panašaus į tai yra pragmatiška interneto 
galimybė. Pavyzdžiui, galime manyti, kad valdžia tiesiog 
gali trumpam „išnykti iš kadro“ ir suteikti Žiniatinklių sa- 
vininkams galimybę ginti savo teises, tik panaudojant sa- 
vo pačių technines galimybes. Esant tokiai sistemai, Ama- 
zon.com žiniatinklis dirbtų 1r veiktų per Amazon.com, bet 
būtų apsaugotas nuo pašalinių tiek, kiek pasinaudotų tech- 
nologijomis pats siekdamas išlaikyti savo nuosavybės tei- 
ses. Trumpai tariant, Amazon.com būtų nepriklausomas 
technologijų dėka, ir galbūt žiniatinklio nepriklausomybę 
užtikrintų tik technologijos. 

Ši situacija nėra neįsivaizduojama, esant dabartiniams 
technologijų pajėgumams. Galbūt daugybė žmonių gali vi- 
siškai apsiginti nuo kibernetinių ar kitokių teroristų, ir jiems 
nereikia valdžios pagalbos. Tačiau netgi internete žmonėms 
nereiktų pasikliauti vien tik technologijomis ir atsiriboti nuo 
civilinės ar baudžiamosios teisės, kuri yra naudojimosi nuo- 
savybės teisėmis priemonė. Bet kokiu atveju šis įsivaizduo- 
jamas savitarpio pagalbos pasaulis nėra tas pasaulis, kuria- 
me mes gyvename. Žiniatinklių savininkai ne mažiau nei 
kiti savininkai pelnosi iš valdžios reguliavimo; be jo jie ap- 
skritai nebūtų savininkai. 

Galbūt visa tai atrodo abstraktu, tačiau svarbiausias da- 
lykas glūdi pačioje dabartinių debatų apie interneto poli- 
tiką esmėje. Pavyzdžiui, tarkime, kad keitimasis nuomo- 
nėmis vyksta tinkle, sujungtame su interneto simpoziumų 
American Prosbect (keistis nuomonėmis galima adresu: Attp:// 
www. prospect.org/controversy/open source/). Ericas S. Raymon- 
das, labai įtakingas atvirojo kodo programinės įrangos kū- 
rėjas, aštriai priešinasi „valdžios reguliavimui“ ir pritaria 
valstybės nesikišimo į ekonomiką politikai. Stanfordo uni- 
versiteto teisės profesorius ir interneto specialistas Law- 
rence'as Lessigas, naudojantis tokius pat posakius kaip nau- 
dojami čia, teigia, kad „sutarčių teisė, teisėtai apribotos 
nuosavybės teisės, antimonopoliniai įstatymai, AT8T išskai- 
dymas“ taip pat yra „reguliavimas“, įmanomas dėl „valdžios 
politikos“. Lessigo žodžiai Raymondą tiesiog pribloškia. 
Jis prisipažįsta neprieštaraująs, jei „reguliavimo“ sąvoka 
apibūdina „ne aktyvios prievartos įsikišimą, bet politiką, 
kuriai aš ir hakeriai apskritai pritariame, bet kuri nėra 

priverstinė, kaip antai, nuosavybės teisės reikalavimas ir su- 
tarčių teisės“. Tačiau Raymondo, siekiančio kalbėti didžiule: 
„bendrojo sutarimo visuomenei“, vartojama reguliavimo są- 
voka apibūdinant teisę sukelia rimtą painiavą Lessigo „pa- 
saulio modeliui“. „Sutartis ir nuosavybės teisė nėra deramai 
įvardytos; jos įformina galios pusiausvyrą tarp lygiųjų prieš 
įstatymus ir yra puikūs dalykai; tačiau reguliavimas suteikia 
privilegiją vienai grupei pagal įstatymus diktuoti pasekmes 
ir geriausiu atveju yra abejotinas dalykas. Tai tolygu tiek, kiek 
rankos paspaudimas, tolygus kumščio smūgiui į veidą “. 
Raymondas formuluoja plačiai paplitusią nuomonę; bet 
rimtą painiavą sukelia jis, o ne Lessigas. Nuosavybės teisė ir 
sutarties pasirašymas yra neginčijamai „prievartiniai“ ir 1š- 
imtinai „aktyvūs“. Šie įstatymai neatsiranda savaime, bent 
jau visuomenei priimtina prasme. Kai būsimiesiems orato- 
riams už nuosavybės teisių pažeidimą gali grėsti kalėjimas, 
tai neginčijamai susiję su prievarta. Tai negalioja tik bena- 
miams, kurių tikroji būklė yra neginčijamas teisės produk- 
tas. Netgi tie, kurie turi atvirojo kodo programinę įrangą, 
labai priklauso nuo nuosavybės teisės - faktiškai pasirašyta 
sutartis (kaip antai, licencija) ar autorių teisės kontroliuoja, 
kaip elgiamasi su programine įranga. Bet kas, nubaustas už 
autorių teisių pažeidimą ar įsibrovimą į CBS ar žiniatinklių 
savininkų „erdvę“, yra priverčiamas tiesiogine žodžio pras- 
me. Sutarties sudarymo ar nuosavybės teisės trikdžiai papras- 
čiausiai „įformina galios pusiausvyrą“. Suteikiant teises, su- 
kuriama galios pusiausvyra — pusiausvyra, kuri neturėtų ir ne- 
galėtų egzistuoti be valdžios „aktyvaus“ pasirinkimo. Kas, 
esant tikrai anarchijai, kur leidžiama prievarta, žinojo, kad 

bus tokia pusiausvyra, ypač pažvelgus į programinę įrangą, 
internetą ir dar kitur? Sutarčių teisė ir nuosavybės teisės yra 
geri, netgi puikūs dalykai; tačiau daugybei žmonių dažniau- 
siai jie yra ne paprasčiausias rankos paspaudimas, bet „kumš- 
čio smūgis į veidą“. 


Reguliavimas visur. Ačiū Dievui! 


Nė vieno iš šių teiginių nereiktų laikyti argumentu prieš 
tas reguliavimo formas, kurios kuria ir garantuoja nuosavy- 
bės teises. Priešingai, gerai veikiančiai laisvos raiškos siste- 
mai yra reikalingos nuosavybės teisės. Ši sistema yra daug 
geresnė, jeigu įstatymai sukuria ir apsaugo laikraščių, žur- 
nalų, radijo ir televizijos stočių ir žiniatinklių savininkus. 
Nuosavybės teisės suteikia šioms institucijoms daug daugiau 
saugumo bei stabilumo ir būtent dėl šios priežasties daug 
duoda žodžio laisvei. 

Komunistinėse šalyse komunikacijų kanalai buvo (ir yra) 
valdomi viešai, ir visas turimas turtas buvo (ir yra) valdžios 
perskirstymo subjektas; tokioje aplinkoje žodžio laisvė ne- 
klesti. "Taigi ekonomistas Friedrichas Hayekas, didžiausias 
dvidešimtojo amžiaus socializmo kntikas, atkreipė dėmesį į 
tai, ką aš jau kalbėjau apie visur egzistuojantį teisinį regu- 
liavimą, tačiau nemetė iššūkio santvarkai, turinčiai tvirtas 
nuosavybės teises. „Jokioje racionalioje santvarkoje valsty- 
bė negali neveikti“, pareiškė jis. „Veiksmingai konkurencin- 
gai sistemai reikia protingai sukurto ir nuolat reguliuojamo 
teisinio pagrindo *. 

Tai, ką minėjau, nereiškia, kad valdžia tinkamai ar net- 
gi teisėtai kontroliuos laikraščių ir žurnalų turinį, pavyz- 
džiui, teigdama, kad jie privalo nušviesti prezidento rin- 
kimus arba siūlyti neišrenkamas atsakymo teisės galimy- 
bes. Tačiau bet kuri nepritarimo šiems reikalavimams 
priežastis privalo būti grindžiama kažkuo kitu, o ne siū- 
lymu kalbėti apie tam tikrą zoną be įstatymų — šis siūly- 
mas reikštų, kad norima įvesti valdžios buvimą ten, kur 
jos iki tol nebuvo. Valdžia ten jau yra, ir tuo viskas pasa- 
kyta. Kai valdžia bando daryti kažką naujo ar kitokio, iš- 
kyla klausimas — ar tai, ką ji bando daryti, pagerins ar 
pablogins demokratiją arba žodžio laisvės sistemą. Klau- 
simo negalima išspręsti remiantis tiesiog nepasitenkini- 
mu dėl valdžios reguliavimo. 

Jei valdžia stengiasi reguliuoti internetą arba televiziją 
arba juos abu apimančias naujas technologijas, neverta teigti, 
kad pastangos žlugs dėl to, jog laisva visuomenė priešinsis 
valdžios reguliavimui arba valdžiai, reguliuojančiai žodžio 
laisvę. Laisva visuomenė tam nesipriešina. Kalbėjimas, re- 
guliuojamas valdžios, bent jau nuosavybės teisių išraiška, 
neįsileidžiančia būsimų oratorių, yra smelkianti laisvės sis- 
temos dalis, kuri paiso ir sukuria komunikacijos priemonių 
savininkų teisę neįsileisti kitų. 

"Taigi mano argumentas: kai aptariame galimą priėji- 
mą prie interneto ar kitų naujųjų technologijų, nederėtų 
teigti, kad vienas kelias yra susijęs su valdžios reguliavi- 
mu, o kitas - ne. Tokie pareiškimai kelia painiavą dėl to, 
ką darome dabar, ir dėl realių pasirinkimo galimybių. Ši 
painiava visiškai nėra nepavojinga. Ji stato į nepalankią 

padėtį tuos, kurie klausia, kaip pagerinti kalbėjimo rin- 
kos procesą. Demokratine! visuomenei turėtų būti leidžia- 
ma aptarti esamus klausimus atvirai ir pragmatiškai, ne- 
siremiant savanaudiškais mitais, sukurtais tų, kurie pel- 
nosi kiekvieną dieną panaudodami valdžios galią savo 
naudai. 


Ž 


Žodžio 


laisvė 


Ar atsakingi už „meilės viruso“ plitimą žmonės turėjo 
būti saugomi žodžio laisvės principo: Būtų kvailoka teigti, 
kad taip. Tačiau jei tokį kalbėjimą galima reguliuoti, kur 
yra valdžios galios ribos? 

Aptarkime pavyzdį, susijusį ne su elektroniniu paštu, bet 
su žiniatinkliu, - bendrai paėmus, pavyzdys greičiausiai at- 
eityje bus simbolinis. Aptariamo žiniatinklio pavadinimas 
skambus - „The Nuremberg Files“ („Nurembergo bylos“ — 
vert. pastaba). Jis prasidėjo taip: „Visų suinteresuotų JAV pi- 
liečių koalicija bendradarbiauja kaupiant atliekančių abor- 
tus gydytojų dosjė ir tiki, kad vieną dieną juos galės teisti už 
nusikaltimus žmoniškumui“. Žiniatinklyje yra ilgas „įtaria- 
mų atliekant abortus ir jų bendrininkų“ sąrašas su tiksliais 
„kiekvieno asmens, dirbančio JAV kūdikių žudymo versle“, 
duomenimis. Sąraše pateikiamas vardas, namų adresas ir 
daugybės gydytojų, atlikusių abortus, licencijų numeriai, taip 
pat pateikiami jų sutuoktinių ir vaikų vardai. 

Kol kas galbūt viskas gerai. Tačiau trys iš šių gydytojų 
buvo nužudyti. Kai tik vienas buvo nužudytas, žiniatinklyje 
atsirasdavo jo vardas, perbrauktas linija. Žiniatinklyje taip 
pat pasirodė daugybės „ieškomųjų plakatai ', senovinio va- 
karietiškojo stiliaus, su gydytojų nuotraukomis ir užrašu „Ieš- 
komas“ po jomis. Grupė gydytojų pateikė ieškinį, kuriame 
tvirtinama, kad visa tai prilygsta „juodajam sąrašui“ su gra- 
sinimais mirtimi bei bauginimu. Prisiekusieji priteisė dau- 
giau kaip 100 milijonų dolerių nuostoliams atlyginti. 

Ar prisiekusieji sulaužė žodžio laisvės principą? Galbūt 
taip. Tačiau, jei taip manote, ar pripažįstate, kad žiniatin- 
klis turi išplatinti gydytojų, dariusių abortus, vardus ir ad- 
resus su tiksliomis nuorodomis, kaip ir kur jie turi būti nu- 
žudyti? Ar tikitės, kad žiniatinklis išplatins bombos gamini- 
mo instrukcijas? Ir dar papildomai išplatins instrukcijas, kaip 
ir kur pritaikyti bombas: Kaip matome, šie klausimai nėra 
tušti. Dabar daugybėje žiniatinklių yra bombų gamybos in- 
strukcijos, tačiau, kiek aš žinau, nė viename iš jų neaiškina- 
ma kaip ir kur jas naudoti. Jeigu jums viskas aišku apie bom- 
bų gaminimo instrukcijas žiniatinkliuose, galite svarstyti ki- 
tą klausimą. Ar pagal jūsų žodžio laisvės suvokimą žmonės 
gali daryti filmų, muzikos bei knygų neteisėtas versijų kopi- 
jas, duoti bei parduoti šias kopijas dešimtims, tūkstančiams 
ar milijonams kitų žmonių? 

Tiesą sakant, mano pagrindinis argumentas - žodžio 
laisvės pagrindas nėra absoliutus ir tai nedraudžia valdžiai 
imtis priemonių užtikrinti, kad komunikacijų rinka garan- 
tuotų demokratinę savivaldą bei kitas svarbias socialines 
vertybes. Kaip bebūtų išspręstas sunkiausias klausimas — 

valdžia gali kontroliuoti kompiuterių virusus, neteisėtas įra- 
šų kopijas ir atvirą raginimą užsiimti kriminaline veika, 
bent kai tas raginimas gali būti veiksmingas. Taip pat tu- 
rėtų būti priimtina nuostata, kad valdžia gali reikalauti iš 
transliuotojų rodyti šviečiamąsias programas vaikams per 
televiziją, kaip iš tikrųjų dabar ir yra; skirti laiko kandida- 
tams į visuomenines įstaigas, remti įvairius požiūrius in- 
ternete (žr. 8-tą skyrių). 

Čia nėra vietos plačiai diskusijai apie konstitucinių dok- 
trinų sąsają su raiškos laisve. Tačiau aptardamas laisvos raiš- 
kos sistemos demokratinius pagrindus, aš bandysiu pateikti 
bendrus pagrindinių konstitucijos principų bruožus!. 


Gimstanti išmintis? 
Televizoriai kaip skrudintuvai 


Plinta nuomonė, kad Konstitucijos Pirmoji pataisa rei- 
kalauja, jog valdžia paisytų vartotojų nepriklausomybės. Iš 
tikrųjų dažnai svarstoma, ar Pirmoji pataisa apima ekono- 
mikos idealą — ar, pritariant Billui Gatesui ir daugeliui kitų, 
ji paremta tuo, kad komunikacijų sistema turi remtis varto- 
tojo pasirinkimu. Nors tai svetima pradinei žodžio laisvės 
pagrindo idėjai, tokį požiūrį galima aptikti daugelyje da- 
bartinės teisės vietų. 

Pirmiausia tai padeda paaiškinti konstitucijoje numatytą 
komercinės reklamos apsaugą. Ši apsauga nepaprastai nau- 
ja. Iki 1976 metų JAV Aukščiausiojo teismo ir juridinės kul- 
tūros bendras sutarimas buvo, kad Pirmoji pataisa visiškai 

nesaugojo komercinės kalbos*. Iki to laiko komercinė kalba 
vis dažniau buvo traktuojamas kaip kasdienis kalbėjimas; 
kaip tik laikas pasakyti, kad teisėjas Clarence Thomas netgi 
abejojo, ar iš viso turėtų skirtis komercinės ir politinės kal- 
bos teisė". Teisėjas Thomas iki šiol nelaimėjo ginčo šiuo klau- 
simu. Tačiau teismo sprendimai dėl komercinės kalbos daž- 
nai panaikina reklamos apribojimus, todėl šie sprendimai 
geriausiai paaiškina vartotojų nepriklausomybės ir Pirmo- 
sios pataisos sąsajos idėją. 

"Tai pačiai kategorijai priskiriamas ir tebesitęsiantis kon- 
stitucijos priešiškumas finansų reguliavimo kampanijai. 
Aukščiausiasis teismas teigė, kad finansines išlaidas, skirtas 
politiniams kandidatams, proteguoja žodžio laisvės princi- 
pas - ir Teismas išdidžiai puikuodamasis teigė, kad neteisė- 
ta tai, jog valdžia stengiasi remti politinį lygiateisiškumą įves- 
dama aukščiausias leistinų išlaidų ribas*. Teismo nuomone, 
nelygybė, atsirandanti dėl turto nevienodumo, nėra tikra- 
sis politinės kontrolės subjektas. Pasirodo, ir čia veikia var- 
totojo nepriklausomybės idėja. Iš tikrųjų pats politinis pro- 
cesas traktuojamas kaip tam tikra rinka, kurioje piliečiai lai- 
komi vartotojais, išreiškiančiais savo norus ne tik balsavimo 
teise bei pareiškimais, bet ir išlaidomis. 

Dar tinkamesnė šiam tikslui yra plačiai paplitusi mintis, 
šiek tiek pritarianti dabartinei konstitucinei teisei, kad žo- 
džio laisvės principas draudžia valdžiai kištis į komunikaci- 
jų rinką, pavyzdžiui, bandant atkreipti žmonių dėmesį į svar- 
bius klausimus ir reguliuoti transliuotojų programų turinį". 
Žinoma, kiekvienas pritaria, kad valdžia leidžia sukurti ir 
ginti nuosavybės teises netgi ir tuo atveju, jei reikštų, kad 


7. ŽODŽIO LAISVĖ 149 


pasisakymai dėl to bus reguliuojami. Mes žinome, kad val- 
džia gali suteikti nuosavybės teises žiniatinkliams ir laidų 
transliuotojams; dėl to konstitucinių problemų neatsiran- 
da. Taip pat kiekvienas pritaria, kad valdžiai leidžiama kon- 
troliuoti monopolistinę veiklą ir, vadinasi, priversti vykdyti 
antimonopolistinius įstatymus, skirtus užtikrinti tikrai lais- 
vą komunikacijų rinką. Struktūrinis reguliavimas, neapiman- 
tis kalbėjimo kontrolės tiesiogiai, bet ketinantis užtikrinti 
puikią rinkos veiklą, nekelia prieštaravimų. Taigi valdžia gali 
įvesti autorių teisių įstatymus ir uždrausti neteisėtą įrašų ko- 
pijavimą. Tačiau jeigu valdžia bando reikalauti televizijos 
laidų transliuotojus nušviesti visuomenės problemas, suteikti 
kandidatams nemokamą transliacijos laiką ar užtikrinti ko- 
kybiškas programas vaikams, daugelis žmonių tvirtins, kad 
Pirmoji pataisa pažeidžiama. Tai tinka ir valdžios pastan- 
goms gerinti interneto veiklą, pavyzdžiui, pasitelkiant vie- 
šojo forumo doktriną tam, kad skatintų dalykų, kurių žmo- 
nės nesirinktų iš anksto, poveikį. Tai prielaida, kurią vėliau 
rutuliosiu detaliau. 


Du žodžio laisvės principai 


Mes galime atskirti žodžio laisvės principą, veikiantį teis- 
me, nuo žodžio laisvės principo, veikiančio visuomenės de- 
batuose. Kalbant apie teismus, dar nėra aiškaus atsakymo į 
daugybę konstitucinių klausimų, kurie tikriausiai padidin- 
tų valdžios pastangas gerinti kalbėjimo rinkos veiklą. Pa- 
vyzdžiui, konstitucinės teisės prasme mes tikrai nežinome, 

ar valdžia gali reikalauti mokymo ir visuomenės reikalų pro- 
gramų per televiziją. Aukščiausiasis teismas numatė tokį re- 
guliavimą, kai arenoje „viešpatauja“ trys arba keturios tele- 
vizijos stotys, tačiau lieka atviras klausimas, ar toks regulia- 
vimas teisėtas dabar“. Prognozuojant daugiausia galima 
pasakyti tai, kad yra tikėtina, jog Teismas leis valdžiai daryti 
daug, kiek tai rems tikslus, susijusius su patariamąja demo- 
kratija. 

Iš tikrųjų Teismas buvo labai apdairus ir drovus kurda- 
mas tvirtas taisykles, reglamentuojančias naujų technologi- 
jų žodžio laisvės principui vaidmenį. Teismas suvokia, kad 
viskas greitai keičiasi 1r kad daug kas nežinoma. Kadangi iš 
tikrųjų problemos ir vertybės nuolat kinta, Teismas buvo 
linkęs siūlyti ribotas konkrečių atvejų nutartis, kurios mažai 
orientuoja ir apriboja ateityje“. 

"Tačiau žodžio laisvės principas turi nepriklausomą gyve- 
nimą už teismo salės. Dažnai jis primenamas (dažnai strate- 
giškai, tačiau kartais dėl principų) varžant valdžios iniciaty- 
vas, kurios galėtų turėti įtaką komunikacijų rinkos tarnavi- 
mui respublikos tikslams. Už teisės ribų lobistinėms 
įstaigoms, laikraščiams ir netgi paprastoms šeimoms Pir- 
moji pataisa turi kultūrinę įtaką. Tai ne mažiau svarbu negu 
jos techninis vaidmuo teisme. Žodžio laisvė ir vartotojo ne- 
priklausomybė šiuo požiūriu yra visiškai sutapatinami. Blo- 
giausia tai, kad atsirandantis kultūros suvokimas nutraukia 
Pirmosios pataisos ir demokratinės savivaldos saitus. 

Prisiminkime Billo Gateso žodžius: „Tai jau darosi sun- 
koka. Kai įjungiate tiesioginę televiziją ir iš eilės perjungi- 
nėjate visus kanalus — na, tai tetrunka tris jūsų gyvenimo 

minutes. Po šešerių metų įžengę į savo svetainę, galėsite tik 
pasakyti, kas jus domina, 1r ekranas padės jums išsirinkti 
norimą vaizdo įrašą. Nesakysite: „Pažiūrėkim IV, V ir VII 
kanalus“. Loginiu kraštutiniu atveju atsirandanti išmintis 
turėtų sutapti su Pirmosios pataisos vizija apie beribę varto- 
tojų nepriklausomybę pasisakymo atžvilgiu. Pirmąją patai- 
są turėtume išvysti būtent tokią, kokią apibūdino Gatesas. 
Tai turėtų Pirmąją pataisą paversti konstitucine vartotojų 
nepriklausomybės komunikacijų srityje garantija. 

Aš turiu tam tikrą Pirmosios pataisos, kaip vartotojų ne- 
priklausomybės įkūnijimo, sampratą ir būtų naudinga trum- 
pai ją paaiškinti. 1997-1998 metais aš buvau Prezidento pa- 
tariamosios komisijos dėl skaitmeninės televizijos laidų tran- 
sliuotojų įsipareigojimų visuomenės interesams narys. Mūsų 
tikslas buvo apsvarstyti, ar ir kaip pareikalauti, kad televizi- 
jos transliuotojai remtų viešojo intereso tikslus, pavyzdžiui, 
pateiktų titrus sutrikusios klausos žmonėms, įspėtų apie kri- 
tines būkles, transliuotų mokymo laidas vaikams, suteiktų 
kandidatams nemokamą transliacijos laiką. Maždaug pusė 
komisijos narių buvo televizijos transliuotojai ir dauguma iš 
jų buvo visiškai patenkinti galėdami prieštarauti siūlomam 
valdžios reguliavimui kaip nepageidaujamam ir nepateisi- 
namam. Vienas iš dviejų pirmininkų buvo rūstusis Leslie 
Moonvesas, CBS prezidentas. Moonvesas, be abejo, yra pro- 
tingas, pilietiškas, bet anaiptol ne kuklus, be to, jis yra, trum- 
pai tariant, pripratęs prie televizijos tinklų ekonominių in- 
teresų. Būdama tokios sudėties, ši grupė nepasiūlė nieko 
stulbinamo. Priešingai, ji apsiribojo tik televizijos transliuo- 
tojų privilegijų išaukštinimu. Bet kuriuo atveju Patariamoji 

komisija buvo tik patariamoji komisija — mes galėjome tik 
rašyti protokolus ir neturėjome teisės kam nors primesti ko- 
kias nors pareigas apskritai. 

Vis dėlto komisija priklausė nuo ilgalaikių, intensyvių, 
populiarių ir nepaprastai gerai finansuojamų lobistinių eko- 
nominių interesų pastangų, plačiai susijusių su laidų tran- 
sliavimo industrija, siekiančia priversti Pirmąją pataisą pa- 
tvirtinti taip, kad bet kokios ir visos pareigos visuomenės 
interesams turėtų būti ir bus laikomos antikonstitucinėmis. 
Gerokai anksčiau vienas brangiausių Vašingtono advokatų 
gana groteskiškai atsiliepė apie Pirmosios pataisos reikšmę. 
Buvo sukurta ir išsiųsta daugybė teisinių dokumentų, kurių 
dauguma tvirtino, kad (pavyzdžiui) nemokamas transliaci- 
jos laikas kandidatams nusižengs Konstitucijai. Mūsų susi- 
rinkimuose aiškiausiai pastebimas buvo Jackas Goodmanas, 
Nacionalinės transliuotojų asociacijos (National Association 
of Broadcasters (NAB) - vert. pastaba) advokatas, lobistinė ir 
besibylinėjanti laidų transliavimo industrijos „ranka“, val- 
danti Pirmąją pataisą kaip protekcionizmo ginklą prieš be- 
veik viską, ką valdžia bando daryti. Pasakymas, kad Good- 
manas ir Nacionalinė laidų transliuotojų asociacija pasitel- 
kia žodžio laisvės principą pirmai progai pasitaikius ar 
žengus menkiausią žingsnį Federalinės ryšių komisijos pa- 
reigūnams, yra tik menkas išpūtimas. 

Žinoma, visa tai buvo teisėtas žodžio laisvės panaudoji- 
mas. Tačiau dėl to, kad didžiąją Prezidento patariamosios 
komisijos dėl skaitmeninės televizijos laidų transliuotojų įsi- 
pareigojimų visuomenės interesams dalį sudarė televizijos lai- 
dų transliuotojai ir kad pačią komisiją gaubia tendencingos 

ir neįtikėtinos Pirmosios pataisos interpretacijos, atrodo, kaž- 
kas yra negerai. Iškyla bendresnis klausimas. Nacionalinė 
laidų transliuotojų asociacija ir kitos panašių ekonominių 
interesų asociacijos naudojasi Pirmąja pataisa lygiai taip pat 
kaip Nacionalinė šaulių asociacija (National Rifle Associoa- 
tion (NRB) - vert. pastaba) naudojasi Antrąja pataisa. Galvo- 
kime apie dvi skirtingas stovyklas kaip tarpusavyje susiju- 
sias teisės mokslo prasme. Nacionalinė transliuotojų aso- 
ciacija yra pasiruošusi teikti savanaudiškus ir keistus 
reikalavimus dėl Pirmosios pataisos tiek prieš visuomenę, 
tiek prieš teismą ir sumokėti advokatams bei žurnalistams 
didžiulius pinigus, kad įgyvendintų šiuos reikalavimus. 
(Galbūt jiems galų gale tai pavyks.) Nacionalinė šaulių aso- 
ciacija taip pat elgiasi su Antrąja pataisa. Abiem atvejais 
tie, kurių socialiniai 17 ekonominiai interesai pavojuje, yra 
pasiruošę naudotis Konstitucija, kad ir kaip neįtikėtina tai 
būtų, užmaskuoti principus ir suteikti respektabilumą argu- 
mentams, kurie kitais atvejais atrodytų beviltiškai šališki ir 
savanaudiški. 

Iš tikrųjų Patariamoji komisija daug svarstė apie Pirmąją 
pataisą ir susijusius Aukščiausiojo teismo nutarimus, apie 
žemesniųjų teismų pastabas, bet ypač mažai, faktiškai nie- 
ko, apie pragmatines bei empirines problemas, kurias reik- 
tų tinkamai išnagrinėti. Jei mokomųjų laidų vaikams reika- 
laujama per CBS, NBC ir ABC, kiek vaikų jas žiūrės: Ką jie 
žiūrės ar darys vietoj to? Ar mokymo programos jiems pa- 
dės? Kai reikalaujama mokymo programų, kiek dolerių pra- 
ras tinklai ir kas apmokės sąskaitas - reklamuotojai, varto- 
tojai, tinklo darbuotojai ar kas nors kitas? Koks bus nemo- 

kamo transliacijos laiko suteikimo kandidatams praktinis 
poveikis piliečiams ir lėšų rinkimui? Ar tokie reikalavimai 
kels didesnį susirūpinimą rimtomis problemomis" Ar tai pa- 
lengvins pinigų prasimanymo naštą? Kokios yra prievartos, 
rodomos per televiziją, pasekmės ir vaikams, ir suaugusie- 
siems? Ar prievarta per televiziją iš tikrųjų didina prievartą 
kasdieniame gyvenime? Ar tai sukelia vaikams ir psicholo- 
ginę žalą? Koks poveikis sutrikusios klausos asmenims, kai 
nera titrų? 

Galima tęsti dar toliau. Dvidešimtojo amžiaus pradžioje 
Keturioliktosios pataisos įstatymų straipsnis buvo skirtas už- 
drausti valdžiai reguliuoti darbo rinką, per, pavyzdžiui, įsta- 
tymus dėl minimalaus darbo užmokesčio ir maksimalaus dar- 
bo laiko“. Teismo nuomone, Konstitucija leido darbuoto- 
jams ir darbdaviams tartis dėl darbo užmokesčio ir darbo 
laiko pagal jų „pasirinkimą“ be apribojimų. "Tai buvo vienas 
iš liūdniausių Aukščiausiojo teismo istorijos periodų. Teisi- 
nis Keturioliktosios pataisos pritaikymas tokiems tikslams 
dabar beveik visuotinai vertinamas kaip groteskinis piktnau- 
džiavimas galia. Beveik kiekvienas dabar suvokia, kad klau- 
simai buvo demokratinei, bet ne teisinei sistemai. "Teismas 
neturėjo drausti demokratinio eksperimento, kuris, tikėti- 
na, ar būtų atnešęs didžiulę naudą. 

"Tiesą sakant, pagrindinė įkvepianti mintis, slypinti už 
šių dabar abejotinų sprendimų, buvo apie vartotojų nepri- 
klausomybę - užtikrinanti, kad valdžia neturėtų „kištis“ į 
dirbančiųjų, darbdavių ir vartotojų požiūrius. Pačioje dvi- 
dešimt pirmojo amžiaus pradžioje Pirmoji pataisa pateikia- 
ma tam pačiam tikslui populiariuose debatuose, o kartais ir 

teismuose. Pernelyg dažnai remiamasi vartotojų nepriklau- 
somybe ir demokratinį procesą siekiama apsaugoti nuo nu- 
spręstų balsavimu painių klausimų, kurie apima faktus bei 
vertes, kurios netinkamos teisiniams sprendimams. Toks pa- 
sakymas nereiškia, kad Pirmoji pataisa neturi visiškai jokios 
reikšmės. Tačiau tai reiškia, kad daugybė įsivaizduojamų ini- 
ciatyvų, galinčių būti kaip atsakas į problemas, kurias aš ap- 
tariau, visiškai neprieštarauja žodžio laisvės garantui. Iš tik- 
rųjų jie parems aukščiausius siekius. 


Zodžio laisvė nėra absoliutas 


Mes galime pripažinti Pirmosios pataisos trūkumus nag- 
rinėdami idėją, kad žodžio laisvės garantas yra „absoliutas“ 
ta prasme, jog valdžia visiškai negali reguliuoti kalbėjimą. 
Šis požiūris atlieka svarbų vaidmenį visuomenės debatuose 
ir kai kada yra pamokomas mitas. Žinoma, idėja, teigianti, 
kad Pirmoji pataisa yra „absoliutas“, padeda atbaidyti val- 
džią daryti tai, ką ji privalo daryti. Kartu tai suteikia dides- 
nę galią neteisėtos valdžios cenzūros kritikai. Tačiau mitas, 
net ir tam tikra prasme pamokantis, lieka mitu, ir bet koks 
visuomenei svarbus mitas turbūt sukels daugybę problemų. 

Neturėtų likti dviprasmiškos minties: žodžio laisvė nėra 
absoliutas. Sužinojome, kad valdžiai leistina reguliuoti kal- 
bą įvedant neutralias nuosavybės teisės taisykles, bylojan- 
čias būsimiesiems oratoriams, kad šie neturės tam tikrų pa- 
sisakymo galimybių. Tačiau tai tik pradžia. Valdžiai leidžia- 
ma reguliuoti kompiuterių virusų platinimą; autorinių darbų 

nelegalių kopijų kūrimą; medikų, neturinčių licencijos, kon- 
sultacijas; bandymus papirkti; melagingus parodymus; nu- 
sikalstamus susitarimus („nustatykime kainas!“); preziden- 
to nužudymo grėsmes; šantažą („aš pasakysiu visiems apie 
jūsų privatų gyvenimą, jei neduosite man 100 dolerių“); bau- 
džiamąją veiką per tarpininką („ar negalėtumėte padėti man 
apiplėšti šį banką?“ ); vaikų pornografiją; melagingą rekla- 
mą; žodinį sukčiavimą (šios akcijos vertos 100 000 dolerių“) 
ir t. t. Dauguma šių pasisakymo būdų nebus ypač žalingi. 
Pavyzdžiui, bevaisės ir nesėkmingos pastangos įkalbėti ką 
nors daryti nusikaltimą yra vis dėlto baudžiamoji veika per 
tarpininkavimą; niekingas bandymas sukčiauti yra vis dėlto 
sukčiavimas; kompiuterinio viruso siuntimas, nors iš tikrų- 
jų jis ir nesuveikė, vis dėlto prieštarauja įstatymams. Galbūt 
jūs prieštaraujate nuomonei, kurią pateikia dabartinė Ame- 
rikos teisėtvarka (taip pat ir kitų šalių), kad vis: šie kalbėji- 
mo būdai nėra apsaugoti žodžio laisvės principo. Tačiau jūs 
nesate absoliutus žodžio laisvės šalininkas, nebent jei tei- 
giate, kad visas šias kalbėjimo formas turi ginti žodžio lais- 
vės principas. Ir jeigu jūs /wo tikite, jūs esate nepaprastas 
asmuo (ir apie tai turėsite pasiaiškinti). 

Čia ne vieta visapusiškai vertinti Amerikos konstitucijos 
Pirmąją pataisą". Tačiau akivaizdu, kad reikia skirti tam tik- 
ras kalbėjimo rūšis. Pavyzdžiui, svarbu skirti pasisakymus, 
kurie gali paaiškėti esantys žalingi, ir pasisakymus, kurie 
pasirodo reliatyviai nežalingi. Pastarojo valdžia neturėtų re- 
guliuoti. Taip pat mes galime skirti pasisakymus, kurie vei- 
kia demokratinę savivaldą, ir pasisakymus, kurie to nedaro; 
neabejotinai itin sunki atsakomybės našta turėtų būti užkrauta 

bet kokioms valdžios pastangoms reguliuoti politinius pasi- 
sakymus. Dar paprasčiau - mes galime norėti daryti skirtu- 
mą tarp ribų, kurias valdžia nubrėžia sąsajos su galimybe, 
Jog jos veiksmai pagrįsti neteisėtais motyvais (klausimas, prie 
kurio aš grįšiu). 

Šias idėjas galima derinti įvairiais būdais, ir iš tikrųjų 
šiuolaikinės žodžio laisvės teisės struktūra Jungtinėse Vals- 
tijose atspindi tokį derinį. Nepaisant augančio idėjos, kad 
žodžio laisvės principui yra būtinas neribojamas individua- 
lių vartotojų pasirinkimas, reikšmingumo, Aukščiausiasis 
teismas toliau teigia, kad politiniai pasisakymai yra prote- 
guojami ir kad valdžia gali reguliuoti (pavyzdžiui) komerci- 
nę reklamą, nešvankumą ir eilinių žmonių šmeižimą be itin 
suvaržytos prievolės veiklos teisėtumo, kuris būtinas politi- 
niam pasisakymui. Tačiau kol kas viskas, ką būtina pasakyti, 
yra tai, kad iš tiesų niekas netiki, jog žodžio laisvės princi- 
pas arba Pirmoji pataisa yra absoliutas. Dėl to mes turėtu- 
me būti labai dėkingi. 


Pirmoji pataisa ir 
demokratinis svarstymas 


Pagrindinis šios knygos tikslas yra išsiaiškinti, kaip beri- 
bis vartotojų pasirinkimas gali kompromituoti laisvos raiš- 
kos sistemos, kuri apima nepasirenkamą atvirumą povei- 
kiui bei bendrąją patirtį, prielaidas. Siekdami suprasti, kaip 
valdžia turėtų reaguoti į tokį tikslą, mes daugiau nuveiksi- 
me, jeigu tvirtinsime, kad nagrinėjant žodžio laisvės principą, 

reikia atsižvelgti į demokratinio svarstymo įsipareigojimą. 
Kitaip tariant, pagrindinis žodžio laisvės principo uždavi- 
nys — šio įsipareigojimo vykdymas. 

Yra didžiulis skirtumas tarp tų, kurie pabrėžia vartoto- 
jų nepriklausomybę, ir tų, kurie pabrėžia demokratines 
žodžio laisvės principo šaknis. Pastarųjų požiūriu, valdžios 
pastangų reguliuoti komercinę reklamą nereiktų smerkti. 
Neabejotinai klaidingą ir klaidinančią komercinę reklamą 
yra daug lengviau pajungti valdžios reguliavimui negu klai- 
dingą ir klaidinantį politinį kalbėjimą. "Tų, kurie mano, 
kad žodžio laisvės principas turi demokratinius pagrin- 
dus, o vartotojų nepriklausomybė, valdžios noras reguliuoti 
televiziją, radiją ir internetą iš esmės jų neturi, nereiktų 
smerkti bent tiek, kiek pagrįstai bandoma remti demo- 
kratijos tikslus. 

Pavyzdžiui, įsivaizduokime, kad valdžia siūlo reikalauti 
televizijos transliuotojus rodyti mokymo programas vaikams 
tris valandas per savaitę. Arba įsivaizduokime, kad valdžia 
nusprendžia reikalauti televizijos transliuotojų suteikti tam 
tikrą nemokamą laiką kandidatams į viešuosius postus tele- 
vizijoje arba tam tikrą laiką rinkimų apžvalgai. Tiems, ku- 
rie pasikliauja vartotojų nepriklausomybe, šie reikalavimai 
ganėtinai kelia nerimą, iš tikrųjų jie atrodo tarsi pažeistas 
žodžio laisvės garantijos pagrindas. Tiems, kurie žodžio lais- 
vės principą sieja su demokratiniais tikslais, šie reikalavi- 
mai visiškai atitinka jų aukščiausius siekius. Iš tikrųjų dau- 
gumoje demokratijos šalių, tarp jų Vokietijoje ir Italijoje, 
puikiai suprantama, kad žiniasklaidą galima reguliuoti sie- 
kiant pagerinti demokratinę savivaldą!“. 


7. ŽODŽIO LAISVĖ 159 


Demokratinėje žodžio laisvės sąvokoje nėra nieko origi- 
nalaus ar nukreipto prieš nusistovėjusias pažiūras. Priešin- 
gai, ši sąvoka glūdi pačioje autentiško žodžio laisvės Jungti- 
nėse Valstijose suvokimo širdyje. Kritikuodamas svetimša- 
lių ir antivyriausybinus veiksmus, Jamesas Madisonas, 
pavyzdžiui, tvirtino, kad jie nesuderinami su žodžio laisvės 
principu, kurį jis atvirai siejo su amerikietiškąja politinės 
nepriklausomybės sąvokos transformacija. Madisonas tei- 
gė, kad Anglijoje suverenitetas suteiktas karaliui. Tačiau 
„Jungtinių Valstijų atvejis yra visiškai kitoks. Žmonės, o ne 
valdžia turi absoliutų suverenitetą“. Pagal tai grindžiama, 
jog bet kokią antivyriausybinę veiklą privaloma vertinti kaip 
neteisėtą. „Vyriausybės narių rinkimų [tJeisė (...) yra laisvos 
ir patikimos valdžios esmė“, ir „teisės vertė bei veiksmingu- 
mas priklauso nuo žinojimo apie visuomenės pasitikėjimą 
pelniusių kandidatų santykinius nuopelnus ar trūkumus“. 
Dėl šios priežasties galia, simbolizuojanti antivyriausybinę 
veiklą, privalo „labiau negu bet kas kitas kelti visuotinį pa- 
vojaus signalą; dėl to, kad ši veikla yra nukreipta prieš lais- 
vo reputacijos ir jos masto patikrinimo teisę ir laisvo žmo- 
nių bendravimo teisę, apie kurią pelnytai manyta, jog ji esan- 
ti vienintelė veiksminga visų kitų teisių sergėtoja“!!. 

"Taigi Madisonas suvokė „laisvą žmonių bendravimą“ ne 
kaip naudojamą vartotojų nepriklausomybei, kuri žodžio 
laisvę traktuoja kaip prekę, bet kaip pagrindinę savivaldos 
dalį, „vienintelę veiksmingą visų kitų teisių sergėtoją“. To- 
kia Madisono žodžio laisvės sąvoka buvo tiesiog gimininga 
tai teisėjo Louiso Brandeiso sąvokai, kuris, kaip rašyta 
2-ame skyriuje, politinę diskusiją suvokė kaip „politinę pa- 

reigą“ ir manė, kad „didžiausia laisvės grėsmė“ turėtų būti 
„neveiklūs žmonės“. Pagrindinę Jungtinių Valstijų konsti- 
tucinių tradicijų dalį sudaro didžiulis dėmesys kalbėjimui, 
taigi tai yra pavojinga demokratiniams procesams ir labai 
priešiška valdžios pastangoms remti tokį kalbėjimą. Jeigu 
istorija yra mūsų vedlys, vadinasi, valdžios pastangos remti 
puikiai veikiančią laisvos raiškos sistemą, plėtojant visuo- 
menės forumo idėją, yra visiškai priimtinos. Taigi valdžia 
užsikrauna ypatingas prievoles, kai bando reguliuoti politi- 
nius pasisakymus, prievoles, kurios yra šiek tiek mažesnės, 
palyginti su tomis, kurios užgriūna bandant reguliuoti kitas 
pasisakymų formas. 

Jungtinių Valstijų istorija nėra vienintelis Pirmosios pa- 
taisos nagrinėjimo pagrindas įsipareigojimo demokratiniam 
svarstymui požiūriu. Argumentą taip pat galima pateisinti 
pagrindiniu principu'*. 

Demokratiniu požiūriu aptarkime klausimą, ar turėtų būti 
savaime suprantama, jog žodžio laisvės principas draudžia 
stengtis sukurti geresnę komunikacijų rinką. Grįžkime prie 
mūsų tipinių pavyzdžių: mokymo programų vaikams, nemo- 
kamo laiko kandidatams į viešuosius postus, titrų, skirtų su- 
trikusios klausos žmonėms, reikalavimų, kad žiniatinkliai pa- 
teiktų kitokias pažiūras turinčių žiniatinklių adresus. Galbūt 
kai kurie iš šių pasiūlymų nuveiktų nedaug arba nieko gero 
ar netgi pakenktų. Tačiau ar šiuo požiūriu reiktų vertinti juos 
kaip prieštaraujančius žodžio laisvės garantijai? 

Jei manome, kad Konstitucija suteikia kalbos sklaidos 
priemonių savininkams nevaržomą teisę nuspręsti, kas pa- 
sirodys „jų priemonėse“, turėtų kilti neabejotinas atsakymas: 

valdžia negali reikalauti šių dalykų. Ir kodėl turėtume to 
tikėtis? Mes supratome, kad laidų transliuotojai turi būti 
dėkingi valdžiai už licencijas ir kad žiniatinklių savininkai 
džiaugiasi nuosavybės teisėmis labiausiai dėl to, jog įstaty- 
mai sukuria ir remia nuosavybės teises. Tai nereiškia, kad 
valdžia gali reguliuoti televiziją bei internetą taip, kaip ji 
nori. Tačiau, jeigu valdžia nepritaria kokiam nors požiūriui 
ir jeigu iš tikrųjų tai stiprina demokratinius procesus, daro- 
si sunku rasti šio nepasitenkinimo teisėtą pagrindą. Iš tik- 
rųjų Aukščiausiasis teismas teisingai manė, kad iš prekybos 
centrų — vietų, kur yra didžiausios galimybės kalbėti, - savi- 
ninkų galima reikalauti suteikti galimybę raiškos veiklai!*. 
Prekybos centrai nėra žiniatinkliai, tačiau jei demokratinė 
valdžia remiasi viešojo forumo idėja siekdama padidinti skir- 
tingų požiūrių poveikio bei debatų galimybę, nejaugi yra 
pagrįstas prieštaravimas pačios žodžio laisvės požiūriu? 

Panašiai mąstant, galima teigti, kad kalbėjimas, esantis 
politinio pobūdžio ta prasme, jog yra susijęs su demokra- 
tine savivalda, negali būti reguliuojamas be itin griežto val- 
džios veiklos teisėtumo pagrindimo ir kad prekvbinė rekla- 
ma, nešvankumai ir kitoks kalbėjimas, nesantis politinis šia 
prasme, gali būti reguliuojamas grindžiant silpnesniu tei- 
setu pagrindu. Aš čia nebandysiu visiškai apginti šios idė- 
jos, kuri neabejotinai kelia kai kurias rimtas problemas. 'Ta- 
čiau įsivaizduojamo valdžios reguliavimo naujosioms tech- 
nologijoms klausimo svarbos prasme iškyla trys aspektai, 
kuriuos verta trumpai aptarti. 

Pirmas: tvirtinimas, kad didžiausia atsakomybė valdžiai 
tenka tuomet, kai ji reguliuoja politinius pasisakymus, atsi- 

randa dėl praktinės pačios valdžios iniciatyvos sampratos. 
Tai reiškia, kad valdžia yra linkusi veikti remdamasi netei- 
sėtais interesais, kaip antai, savigyna, arba suteikdama pa- 
ramą galingoms privačioms grupėms. Mažiausiai verta pa- 
sitikėjimo valdžia yra ta, kuri bando kontroliuoti kalbėjimą, 
kai tai gali pakenkti jos interesams; ir kai kalbėjimas yra 
politinis, valdžios interesai iš tiesų dažnai yra pavojuje. Čia 
nebandoma paneigti to, kad valdžia dažnai yra verta pasiti- 
kėjimo, kai ji reguliuoja komercinį kalbėjimą, meną ar kito- 
kį kalbėjimą, nesusijusį su demokratine savivalda. Tačiau 
mes turime tvirtą pagrindą nepasitikėti valdžios reguliavi- 
mu, kai įpainiojamos politinės problemos. 

Antras: demokratinio svarstymo išryškinimas apsaugo 
kalbėjimą ne tik tuomet, kai reguliavimas gali būti šališkas, 
bet ir tuomet, kai reguliavimas gali būti žalingas. Kai val- 
džia reguliuoja atvirą seksualinį turinį internete ar reika- 
lauja mokymo programų vaikams per televiziją, galima su- 
kurti įprastus demokratinius kanalus, skirtus protestuoti 
prieš nenusisekusias, pažeidžiančias ir dar blogesnes regu- 
liavimo formas. Tačiau, kai valdžia draudžia kritiško užsitę- 
susio karo vertinimo galimybes, įprastiniai kanalai yra už- 
daromi būtent dėl šio reguliavimo. Visuomenės debatų kon- 
trolė yra nepaprastai žalinga, nes jie žlugdo svarstymo 
procesą, kuris yra politinio teisėtumo prielaida. 

Trečias: demokratinio svarstymo išryškinimas daug geriau 
prisitaiko prie labiausiai pagrįstų nuomonių apie tam tikras 
žodžio laisvės problemas negu bet kuri kita alternatyva. Nors 
daugelis iš mūsų nesutaria dėl kebliausių kalbėjimo proble- 
mų, bet tikriausiai tiki, jog mažų mažiausiai žodžio laisvės 

principas gina politinę raišką, nebent valdžia turi nepapras- 
tai tvirtą reguliavimo pagrindą. Kita vertus, kalbėjimo for- 
mos, kaip antai, melagingas parodymas, bandymas papirkti, 
grasinimas, nelicencijuota medicinos praktika, nusikalstama 
veika per tarpininkavimą, atrodo, nėra svarbiausias žodžio 
laisvės garantas. 

"Tokia samprata jokiu būdu neatsako į visus konstituci- 
nius klausimus. Tai nesuteikia aiškių politinio ir nepolitinio 
kalbėjimo atskyrimo knterijų, ir, kaip tikėtasi, lieka erzi- 
nančių abejonių!*. (Tiems, kurie mano, jog aiškių kriterijų 
nebuvimas yra lemiamas patiems skirtumams, geriausias 
atsakas yra tas, kad bet koks alternatyvus kriterijus sukurs 
savas problemas. Kadangi visi pritaria, jog tam tikros kal- 
bėjimo formos turi būti reguliuojamos, akcentavimas yra 
tiesiog neišvengiamas. Jei esate skeptiškai nusiteikęs, pa- 
bandykite pagalvoti apie kriterijus, kurie pašalins šias pro- 
blemas.) Tai nereiškia, ar ir kada valdžia gali reguliuoti me- 
ną ar literatūrą, atvirą kalbėjimą apie seksą ar šmeižikišką 
kalbėjimą. Visais atvejais valdžiai reikia turėti tvirtą pasisa- 
kymo reguliavimo teisėtumo pagrindimą, nesvarbu, ar tai 
politinis kalbėjimas, ar ne. Tačiau požiūris, kurį aš ginu, 
nepadeda orientuotis informacijoje. Kai valdžia reguliuoja 
klaidingą ar apgavikišką prekybinę reklamą, privačių asme- 
nų šmeižimą, vaikų pornografiją, tai remiasi tvirtu pagrin- 
du. Kai valdžia bando kontroliuoti smurtinę pornografiją 
arba kalbėjimą, kuriame yra tiesioginė smurto grėsmė tam 
tikriems žmonėms, jai nebūtina vadovautis privalomais stan- 
dartais, taikomais skirtingų politinių nuomonių reguliavi- 
mo atvėju. Visi šie dalykai turi svarbią reikšmę internetui. 

"Tai, ką aš pateikiau ne iki galo apgindamas nuomonę, yra 
tai, kad Pirmosios pataisos sąvoka, remiama demokratinio 
svarstymo, yra nepaprastai puiki vietą pradžiai. 


Neutralumo formos 


Visa tai reiškia, kad valdžia, nors ir labai to norėdama, 
negali reguliuoti esamą komunikacijų rinką. Siekiant supras- 
ti, ar prieštarauti valdžios veiksmams, svarbu suvokti, ko- 
kias ribas ji nustato!?. Yra trys galimybės. 

1. Valdžia gali reguliuoti kalbėjimą tokiu būdu, kuris yra 

neutralus kalbos turiniui. "Tai mažiausiai smerktinas žodžio 

laisvės reguliavimo būdas. Pavyzdžiui, valdžia turi teisę 

drausti žmonėms naudoti garsiakalbius gatvėse po vi- 

durnakčio, oratoriams įeiti į pievą priešais Baltuosius rū- 

mus. Toks reguliavimas neliečia kalbėjimo turinio. In- 
terneto pavyzdys: kai valdžia draudžia naudotis CNN ži- 
niatinkliu, išskyrus atvejus, kai CNN suteikia leidimą, 
veikiama būdu, kuris visiškai neliečia kalbėjimo turi- 
nio. Tas pats ir su kompiuterių virusų siuntinėjimu. Val- 
džia draudžia ILOVEYOU (AŠ MYLIU TAVE), IHATEYOU 

(AŠ NEKENČIU TAVĘS) ir IAMINDIFFERENTTOYOL 

(AŠ ABEJINGAS TAU) virusus. Įstatymams prieštarauja tik 

virusų platinimas, 0 jų turinys nesvarbus. 

2. Valdžia gali reguliuoti kalbėjimą tokiu būdu, kuris pri- 

klauso nuo kalbos turinio, tačiau nediskriminuoja jokio 

konkretaus požiūrio. Tarkime, pavyzdžiui, valdžia prie- 
šinasi komerciniam kalbėjimui metro, tačiau visas kitas 

pasisakymų formas metro pripažįsta. Teorinė Pirmosios 
pataisos įstatymų kalba - tai toks reguliavimo pavidalas, 
kuris „grindžiamas turiniu“, bet yra „neutralių pažiūrų“. 
Aptarkime seną nešališkumo doktriną, kuria remiantis 
būtina, kad laidų transliuotojai gintų visuomenės intere- 
sus ir nedraustų priešingų pažiūrų kalbėtojų. Šiuo atve- 
ju kalbėjimo turinys glaudžiai susijęs su tuo, ko reikalau- 
ja valdžia; tačiau nebaudžiama už specifines pažiūras. 
Šis požiūris taikomas reguliuojant atvirai seksualinio tu- 
rinio informaciją žiniatinkliuose, kuri privalo būti ne- 
prieinama vaikams. Tas pats pasakytina apie iš Nurem- 
burgo teismo žiniatinklio žalos atlyginimo priteisimą; kal- 
bos turinys neabejotinai reikšmingas, tačiau tam tikras 
požiūris nebuvo nubaustas. Tokio žalos atlyginimo gali- 
ma būtų reikalauti iš žiniatinklio, kuris su žmonėmis, pa- 
sisakančiais prieš abortus, agituotų elgtis taip pat kaip 
Nuremburgo teismas elgėsi su gydytojais. Tokiais atve- 
jais ribos nėra nustatomos remiantis požiūriais. 

3. Valdžia gali reguliuoti požiūrius, kurių baiminasi ar 
kurie jai nepatinka. Toks reguliavimo pavidalas dažnai 
vadinamas „požiūrių diskriminacija“. Valdžia, pavyzdžiui, 
gali teigti, kad niekas negali kritikuoti sprendimo ka- 
riauti arba kad niekas negali tvirtinti, jog viena rasė blo- 
gesnė už kitą, arba kad niekas viešai negali raginti val- 
džią nuversti smurtu. 


Tai skatina teigti, jog šiuos tris reguliavimo būdus reiktų 


traktuoti skirtingai, tiek reguliuojant naujųjų ryšių žiniask- 
laidą, tiek kitas sritis. Labiausiai smerktina yra požiūrių dis- 

kriminacija. Mažiausiai smerktinas yra neutralių pažiūrų re- 
guliavimas. Kai valdžia reguliuoja kalbėjimą dėl požiūrių 
turinio, jos elgesys yra beveik neabejotinai antikonstituci- 
nis. Valdžiai neturėtų būti leidžiama cenzūruoti argumen- 
tus ir požiūrius paprasčiausiai dėl to, kad ji tam nepritaria. 
Neutralių pažiūrų reguliavimas yra priešinga kraštutinybė, 
ir didžioji šio reguliavimo dalis yra teisėta. Jei tik pagrindi- 
niai komunikacijų kanalai yra prieinami ir jei valdžia turi 
svarų reguliavimo motyvą — pavyzdžiui, apsaugoti žmonių 
galimybę naktį miegoti — teismai neturėtų kištis, jei valdžia 
reguliavo neutralių pažiūrų būdu. Žinoma, nereikalingas ir 
beprasmis reguliavimas turėtų būti panaikintas, netgi jei jis 
yra neutralių pažiūrų. Kai valdžia teigia, kad visuomenines 
gatves — arba šiuo atveju, internetą - galima taikyti saviraiš- 
kos veiklai tik nuo 20:00 iki 20:30 vakare, reguliavimo neut- 
ralumas nėra pasiteisinimas. 

Dabar aptarkime tarpinį pavyzdį. Kai valdžia reguliuoja 
tokiu būdu, kuris pagrįstas turiniu, bet neutralus požiūrių 
atžvilgiu, iškyla du klausimai. Pirmasis — ar tam tikra nubrėž- 
ta riba reiškia paslėptą požiūrių diskriminaciją. Jei taip, įsta- 
tymai turėtų tai panaikinti. Jei valdžia sako, kad apie abortus 
negalima diskutuoti per televiziją, teorine prasme tai yra te- 
mos, bet ne tam tikro požiūrio diskriminavimas; tačiau atsi- 
randa gana rimtas pagrindas abejoti valdžios motyvacija. Ant- 
rasis ir dar svarbesnis klausimas — ar valdžia sugeba remtis 
tvirtu, neutralių pažiūrų pagrindu taikydama šią reguliavi- 
mo tormą. Draudimas transliuoti per televiziją diskusiją apie 
abortus dėl šios priežasties turėtų būti panaikintas. Atrodo, 
kad draudimas neturi realaus pagrindo, išskyrus draudimą 

reikšti tam tikras pažiūras. Tačiau valdžia turi tvirtesnį argu- 
mentą, pavyzdžiui, kai ji reikalauja iš laidų transliuotojų skir- 
ti tris valandas vaikų mokymo programoms. Šiuo atveju ji 
bando užtikrinti televizijos tarnavimą vaikams, visiškai teisė- 
tą interesą. Taip pat ir tuomet, kai valdžia reguliuoja interne- 
tą bandydama užtikrinti, kad žmonės visapusiškai sužinotų 
apie visuomenės problemas, yra tinkamas motyvas būti pa- 
lankiems tam, ką valdžia stengiasi daryt. 

Žinoma, kai kurie atvejai gali nubrėžti ribą tarp turinio 
diskriminacijos ir pažiūrų diskriminacijos. Kai valdžia re- 
guliuoja atvirus pokalbius apie seksą, kurie nusižengia vi- 
suomenės normoms, ar ji reguliuoja remdamasi pažiūro- 
mis ar tik turiniu? Tai nelengvas klausimas, ir daugybė žmo- 
nių nuolat ginčijasi, koks atsakymas teisingas. Tačiau 
supratimo apie tris aptartas kategorijas turėtų pakakti, kad 
suvoktume, kiek daug išbandymų patiria žodžio laisvė, ir 
tai turėtų padėti pereiti prie likusių problemų. 


Subsidijos ir baudos 


Valdžia, aišku, gali imtis įvairiausių priemonių siekdama 
pagerinti žodžio laisvės sistemą. Labai svarbu atskirti „sub- 
sidijas“ iš vienos pusės ir „baudas“ iš kitos pusės. Valdžiai 
turbūt kelia nerimą „baudų“ kalbėjimui įvedimas. Ji turės 
daugiau laisvės, jei skirstys „subsidijas“. Bet takoskyra tarp 
šių dviejų dalykų ne visada akivaizdi. 

Geriausiai pastebimos „baudos“ yra baudžiamosios ir 
civilinės bausmės. Kai valdžia mano, jog šmeižti žmones 

internete yra nusikaltimas, ir nustato baudas laidų transliuo- 
tojams, kurie nesuteikia nemokamo laiko kandidatams, tuo- 
met nubaudžiamas kalbėjimas. Tokių baudų nagrinėjimas 
kol kas turėtų priklausyti nuo aptartų sąlygų: ar tai liečia 
pasisakymus politine tema, kokias ribas brėžia valdžia ir kt. 

Šiek tiek sudėtingesni, tačiau priklausantys tai pačiai ka- 
tegorijai, yra atvejai, kuomet valdžia panaikina išmokas žmo- 
nėms, kurios jiems priklausytų, o panaikinimo priežastis yra 
valdžios nuomonė apie tinkamą kalbėjimo turinį. Tarkime, 
pavyzdžiui, valdžia suteikia kasmetines pinigines subsidijas 
visiems tam tikriems kalbėtojams, sakykime, tiems, kurie 
sutinka teikti mokymo programas vaikams. Tačiau, tarki- 
me, ji panaikina subsidijas tinklams, transliuojantiems kal- 
bas, kurioms valdžia nepritaria, pavyzdžiui, panaikina iš- 
mokas tiems transliuotojams, kurių naujienų programos kri- 
tikuoja prezidentą. Tokias „baudas“ reiktų nagrinėti taip pat 
kaip ir baudžiamąsias bei civilines baudas. Kai panaikina- 
mos išmokos ir taikomos baudos, valdžia iš žmonių atima 
gerybes, kurias kitu atveju jie gautų, o mes galime įgyti pa- 
grindą nepasitikėti jos motyvais. 

"Tačiau visiškai kitas klausimas iškyla, kai valdžia suteikia 
subsidijas išrinktiems kalbėtojams, kaip tai dažnai daroma, 
pavyzdžiui, finansuojant tam tikrus muziejus arba meninin- 
kus iš Nacionalinio labdaros fondo ar visuomeninių tran- 
sliuotojų sistemos. Įsivaizduokime, kad valdžia nori atlyginti 
už transliuojamas mokymo programas vaikams ir sumoka 
stočiai už šeštadienio rytinę programos transliaciją arba kad 
valdžia nori atkreipti žmonių dėmesį į privačiai išlaikomus 
tam tikrus žiniatinklius, taigi sumoka populiariems žinia- 


7. ŽODŽIO LAISVĖ 169 


tinkliams arba žiniatinkliams, kuriuose yra tam tikra tema 
ar nuomonė, už nuorodos į minėtą žiniatinklį pateikimą. 
Tai, kas čia svarbiausia, galima suformuluoti labai papras- 
tai: pagal dabartinius Jungtinių Valstijų įstatymus ( paprastai ir 
kitur) valdžiai leidžiama subsidijuoti kalbėjimą taip, kaip ji nora. 
Valdžia dažnai yra oratorius ir dėl to jai leidžiama sakyti tai, 
kas patinka. Ir jei valdžia siekia naudoti mokesčių mokėto- 
jų fondus tam, kad nukreiptų dėmesį į tam tikrus tinklus ar 
temas, nėra pagrindo konstituciniams skundams. Vieninte- 
lė šio principo išimtis — neaiškaus turinio įstatymų, kurie 
dabar galioja, išimtis — ta, kad jeigu valdžia skiria fondus 
privatiems oratoriams tokiu būdu, kuris diskriminuoja pa- 
žiūrų pagrindu, tai gali būti Konstitucijos Pirmosios patai- 
sos problema!“. Pavyzdžiui, grindžiant konstituciniu pagrin- 
du, galima abejoti valdžios sprendimu finansuoti Respubli- 
konų partijos žiniatinklį ir nefinansuoti Demokratų partijos 
žiniatinklio. 

Žinoma, tokia diskriminacija apima daug daugiau, nei 
aš čia paminėjau. Taigi svarbu tai, kad valdžia turi daug 
daugiau judėjimo laisvės, nes ji nėra skirianti bausmes už 
kalbėjimą, bet, priešingai, subsidijuojanti kalbėjimą. 


Nuosaiki, atsargi Pirmoji pataisa 
Šiame skyriuje pateikta daug žodžio laisvės problemų, 
kai kurios labai trumpai, ir svarbu nemesti kelio dėl takelio. 


Pateikiau pagrindinius teiginius: žodžio laisvės principas yra 
pats svarbiausias demokratijos idealas; to nereiktų tapatinti 

su vartotojo nepriklausomybe; tai nėra absoliutas; jis ne- 
draudžia pagrįstai remti respublikos savivaldos tikslus nau- 
Jųjų technologijų aplinkoje. Pagrindinis žodžio laisvės prin- 
cipo reikalavimas vra tas, kad politikos atžvilgiu valdžia pri- 
valo būti neutrali požiūriams. Kai valdžia reguliuoja 
komunikacijų rinką remdama demokratijos tikslus ir kai ji 
nediskriminuoja rodydama palankumą ar nepritarimą vie- 
niems ar kitiems požiūriams, reiškia, ji dirba darniai ir lai- 


kosi žodžio laisvės principo. 


Politikos 
ir pasiūlymai 


Egzistuoja didžiulis skirtumas tarp vartotojų ir piliečių, 
ir gerai veikiančią demokratinę santvarką kompromituos 
fragmentuota komunikacijų sistema. Pabrėždamas šiuos 
klausimus, aš neketinu siūlyti detalių valdymo reformų ir 
ateities projekto; tai nėra politikos žinynas. Tačiau galvo- 
jant apie reformas, svarbu suvokti problemas, kurias siekia- 
me išspręsti, ir galimus jų sprendimo būdus. 

Jeigu mūsų ligšiolinė diskusija teisinga, iškyla trys de- 
mokratijos požiūrių reikšmingi probleminiai aspektai: 


1. Atvirumo medžiagos, temų ir požiūrių, kurių žmonės 
nebūtų rinkęsi iš anksto, poveikiui poreikis arba bent pa- 
kankamas atvirumas, kad kiltų supratimas ir smalsumas. 
2. Didžiulė bendrosios patirties vertė. 

3. Atvirumo politikos ir principų esminių klausimų po- 
veikiui poreikis kartu su visu galimų pozicijų šiais klausi- 
mais spektru. 

Žinoma, būtų idealu, jei piliečiai reikalautų, o privatūs 
tiekėjai sukurtų daugybę iniciatyvų, mažinančių esamus rū- 
pesčius. Galbūt jie taip ir padarys; daug žadantys eksperi- 
mentai prasidėjo. Iš tikrųjų vienas iš pagrindinių mano tei- 
ginių pabrėžė visiškai privačių sprendimų poreikį ir, siekiant 
tai geriau suprasti, pateiktos mintys apie pilietybę. Naujos 
technologijos sukuria ypatingas ir nuolat didėjančias skir- 
tingų pažiūrų poveikio galimybes, o taip pat ir valdymo bei 
bendrosios patirties ir esminių diskusijų poveikio galimy- 
bes. Tikrai įmanoma, kad privatūs pasirinkimai privers dar 
daugiau, o ne mažiau skatinti naujų temų bei pažiūrų ir 
taip pat dar daugiau, o ne mažiau bendrosios patirties po- 
veikį. Bet jei to nepasiseks padaryti, verta svarstyti visuo- 
menės iniciatyvas, skirtas įveikti neveiklumą. 

Bet kuriai idėjai apie tai, kaip valdyti situaciją, būtina 
suvokti, kaip žmonės linkę reaguoti į temas bei požiūrius, 
kurių jie nesirinko. Pavyzdžiui, jei žmonės niekada nesiklau- 
sys nuomonių, kurioms nepritaria, nėra prasmės jiems skelb- 
ti šias nuomones. Jei žmonės negali išsiugdyti noro domėtis 
temomis, kurių nepasirinktų, tuomet šių temų poveikis var- 
gu ar bus vertingas. Jei žmonės niekada nesiklausys nepasi- 
rinktų nuomonių ir temų, mes galime, remdamiesi didė- 
Jančia kompanijų geba formuoti ir numatyti skonius, tikė- 
tis, kad žmonės matys ir girdės tai, ką jie jau mėgsta. 
Prisiminkime bendradarbiaujanų filtravimą ir Amazon.com 
žiniatinklio stebinantį sugebėjimą numatyti tai, kas jums pa- 
tiks — tiesiog derinant informaciją apie tai, ką jūs jau pasi- 
rinkote, su informacija apie tai, ką žmonės, pasirinkę tai, ką 
jūs, pasirinko dar. 

Gerokai realesnis atrodo pasakymas, kad daugelis žmo- 
nių — būtų nerimta įvardyti tikslų skaičių, bet jų tikriau- 
siai milijonai — yra paruošti klausytis požiūrių, kurių jie 
nepasirinko. Taip pat daugelis žmonių vyra pasirengę 1š- 
siugdyti domėjimąsi temomis, kurių nepasirinktų, ir apie 
tai faktiškai nieko nežino. Tam, kad geriau veiktų pata- 
riamoji demokratija, geriau, kad joje būtų kuo daugiau 
tokių žmonių. Ji negali veikti be jų. Ir jei daugelis žmo- 
nių sugeba gauti naudos iš didesnio poveikio, verta gal- 
voti apie komunikacijų rinkos tobulinimo būdus jų bei 
savo naudai. 

Aš trumpai aptarsiu šešias reformų galimybes: 

1) svarstymo sritys; 

2) tinkamo komunikacijų gamintojų elgesio atskleidimas; 

3) savanoriška savivalda; 

4) ekonominės subsidijos, tarp jų 1r visuomenės parama 

laidoms bei žiniatinkliams; 

5) privalomos interneto nuorodos populiariuose žinia- 

tinkliuose, nušviečiančios savarankiškus klausimus; 

6) privalomos nuorodos labai šališkuose žiniatinkliuo- 

se, skirtos užtikrinti, kad lankytojai sužinotų apie prie- 

šingų pažiūrų žiniatinklius. 


Žinoma, skirtingi pasiūlymai turėtų būti veiksminges- 
ni arba turėtų skirtingai veikti tam tikras ryšių raiškos 
formas, palyginti su kitomis, ir dėl to aš atkreipsiu dėme- 
sį į kai kuriuos skirtumus. Visuomenės reikalų progra- 
mavimo atskleidimas yra labiau taikytinas televizijos bei 
radijo transliuotojams negu žiniatinkliams. Beveik visus 

pasiūlymus gali įgyvendinti privati veikla (labiausiai pa- 
geidautinas siūlymas), visuomenės reguliavimas (mažiau- 
siai pageidaujamas siūlymas, nors kartais reikalingas) ar- 
ba kūrybingas abiejų derinys. 


Svarstymo sritys 


Būtų nepaprastai vertinga, jei internete atsirastų keletas 
plačiai skelbiamų svarstymų sričių, sudarančių galimybę dis- 
kutuoti skirtingų pažiūrių žmonėms. 3-iame skyriuje mes 
susidūrėme su Jameso Fishkino patariamosios nuomonės 
apklausa, bandančia išsiaiškinti visuomenės nuomonę ne 
skambinant žmonėms telefonu į namus ir klausiant neap- 
galvotos nuomonės, bet per išplėstines diskusijas grupėse, 
kurias sudaro įvairūs žmonės. Kartu su kitais Fishkinas da- 
bar užsiima svarstymo galimybių internete kūrimu - erdvė- 
je, kurioje skirtingų pažiūrų žmonės gali susitikti ir keistis 
nuomonėmis bei turėti galimybę nors šiek tiek suprasti nuo- 
monę tų, kurie jiems nepritaria. Viliamasi, kad piliečių įsi- 
traukimas, savitarpio supratimas ir geresnis įžvalgumas at- 
siras kaip šio proceso pasekmė. 

Įsivaizduokime, pavyzdžiui, naują žiniatinklį: deliberati- 
vedemocracy.com arba, jei norite, deliberativedemocracy.org. 
(Ioks žiniatinklio pavadinimas neegzistuoja, aš patikrinau.) 
Žiniatinklį gali lengvai sukurti viešasis sektorius. Patekę į jį, 
galite rasti bendrą tikslų ir turinio paaiškinimą. Kiekvienas 
turėtų suprasti, kad tai vieta, į kurią kviečiami klausytis ir 
kalbėti labai skirtingų pažiūrių žmonės. Ir kai jau esate čia, 

galite skaityti ir (jei norite) dalyvauti pasirinktos temos dis- 
kusijoje tik spragtelėję simbolį, pavyzdžiui, civilinė teisė, ap- 
linka, bedarbystė, užsienio reikalai, kapitalo rinka, vaikai, 
ginklų kontrolė, profesinė sąjunga ir kt. Daugybė šių temų 
gali turėti potemes, pavyzdžiui, simbolis „aplinka“, kur ga- 
limos diskusijos apie globalinį atšilimą, genetiškai moditi- 
kuotą maistą, vandens taršą, kenksmingas atliekas. Kiekvie- 
na tema ir potemė gali pateikti trumpą paaiškinimą apie 
faktų paneigimą bei pritarimą jiems ir besivaržančius po- 
žiūrius, taip pat diskusijos įžangą bei pagrindą. Privati var- 
totojų kūryba turėtų neabejotinai nuvesti į gausybę nenu- 
matytų krypčių. Tokių žiniatinklių privatūs valdytojai turės 
savas normas apie tai, kaip žmonės turėtų bendrauti vieni 
su kitais internete; pavyzdžiui, deliberativedemocracy.com gali 
remti mandagumo normas. 

Daugybė tokių eksperimentų atsiranda dabar, kartais ne- 
drąsiai, kartais spontaniškai išsirutulioja iš esančio elektro- 
ninio pašto ar pašto sąrašų pagrindu. Dėl suprantamų prie- 
žasčių gali susidaryti labai palanki padėtis, ypač kai kuriems 
žiniatinkliams. Jei taip atsitiktų, pavyzdžiui, deliberativede- 
mocracy.com būtų pagarsėjęs tarp piliečių, pateikdamas fo- 
rumą, kuriame gali dalyvauti tūkstančiai ar net milijonai, 
bet jei dalis tik atsitiktinai paskaitinėtų medžiagą. Tačiau 
vargu ar jaudintumėmės, jei daugybė patariamųjų žiniatin- 
klių atsirastų ir varžytųsi vieni su kitais. Galbūt valdžia galė- 
tų iš anksto parengti lėšų skyrimo mechanizmą, kad galėtų 
subsidijuoti tokių žiniatinklių plėtrą neatlikdama valdymo 
vaidmens (žr. toliau). Tačiau šiuo atveju svarbiausia yra ben- 
dras svarstymo svarbos gerai veikiančiai demokratijai suvo- 

kimas ir svarstymai tarp tarpusavyje nesutariančių Žmonių. 
Jei įsisąmoninimas plečiasi, žiniatinkliai, kuriuos aš apta- 
riau, „subręs“ visiškai savarankiškai. 


Atskleidimas: saulės šviesa 
kaip dezinfekcijos priemonė 


Pastaraisiais dešimtmečiais pastebimas ypač plintantis pa- 
prastos reguliuojamosios priemonės taikymas: iš žmonių rei- 
kalaujama atskleisti tai, ką jie veikia. Tai buvo nepaprastai 
veiksminga strategija aplinkos srityje. Turbūt ryškiausias pa- 
vyzdys yra Kritinių situacijų planavimo ir visuomenės teisės 
būti informuotai įstatymas (Emergency Planning and Commu- 
nity Right-to Know Act (EPCRA) - vert. pastaba). Pagal šį įsta- 
tymą firmos ir asmenys privalo pranešti šalies bei vietinei 
valdžiai apie sukauptų ar išmestų į aplinką potencialiai 
kenksmingų chemikalų kiekį. Tai buvo stebėtinai sėkminga 
akcija: paprasčiausias atskleidimas, arba jo grėsmė, baigėsi 
savanorišku, pigiu išmetamų į aplinką kenksmingų atliekų 
mažinimu. Nenuostabu, kad tai tapo populiariu kovos su 
tarša būdu. Kai iš teršėjų reikalaujama atskleisti savo veiklą, 
politinis spaudimas ar rinkos spaudimas skatins mažinti taršą 
be jokių realių valdžios įgaliojimų. 

Neseniai didžiulis dėmesys taip pat pradėtas skirti būti- 
noms skelbimo sąlygoms komunikacijų industrijoje. Tarki- 
me, pavyzdžiui, kad tam tikros programos gali būti žalin- 
gos vaikams ir kad tam tikros programos gali būti naudin- 
gos visuomenei. Ar valdžia turi būdų užkirsti kelią blogiui ir 

skatinti gėrį tiesiog nereguliuodama kalbėjimo? Būtinos pa- 
skelbimo sąlygos sudaro mažiausio kišimosi galimybę. Taigi 
privalomas „v - lustas“ („v - chip“ - technologija, leidžianti 
blokuoti tam tikrą televizijos turinį remiantis jo reitingavi- 
mo principu - 72d. past.), skirtas tam, kad tėvai galėtų blo- 
kuoti programas, kurių jie nenori įsileisti į savo namus; nu- 
matoma, kad „v - lustas“ veiks darniai kartu su vertinimo 
sistema, teikiančia informaciją apie laidų tinkamumą įvai- 
raus amžiaus vaikams. Panašiai 1996 metų Telekomunika- 
cijų įstatymo nuostata įtraukė tris svarbius reikalavimus. Te- 
levizijos kūrėjai privalo turėti technologiją, gebančią suprasti 
laidų vertinimo mechanizmą; Federalinė komunikacijų ko- 
misija (FCC) privalo sukurti vertinimo metodologiją, jeigu 
pramonė nesukuria priimtino vertinimo projekto per me- 
tus; laidų transliuotojai privalo turėti savą ženklų vertini- 
mą, jei aktuali laida yra vertinama. Vertinimo sistema jau 
veikia keletą metų ir, regis, pačiu blogiausiu atveju turi bent 
dalelę sėkmės, nes padeda tėvams daug paprasčiau bei leng- 
viau kontroliuoti, ką žiūri jų vaikai. 

Svarbiausias atskleidimo strategijos privalumas yra jos 
santykinis lankstumas. Jeigu televizijos žiūrovai iš anksto 
žino televizijos laidų turinį, jie, pasinaudodami rinkos spau- 
dimu, gali atsisakyti žiūrėti; žinoma, laidų transliuotojai pri- 
valės reaguoti į tokį masinį atsisakymą. Žmonės taip pat ga- 
li pasinaudoti didesniu politiniu spaudimu ir reikšti nepa- 
sitenkinimą stotimis ar išrinktais atstovais, tai irgi gali 
priversti keistis. Demokratiniu požiūriu reguliavimas taikant 
atskleidimą taip pat turi svarbių privalumų. Gerai veikian- 
čios demokratijos sistemai reikalingas tam tikras informa- 

cijos kiekis, kad žmonės galėtų stebėti bei svarstyti. Puikus 
būdas leisti piliečiams prižiūrėti privačius bei visuomeni- 
nius veiksmus, taip pat įvertinti mažesnio, didesnio ar kito- 
kio reguliavimo poreikį yra jų informavimas ir apie priva- 
čią, Ir apie visuomeninę veiklą. Faktiškai visuomenė, užsi- 
1mdama bendra kontrole, gali paspartinti pageidaujamus 
rezultatus. 

Atskleidimą galima taikyti įvairiais būdais, atitinkančiais 
įvairių ryšių priemonių aplinkybes. Įvairios būtinos atsklei- 
dimo sąlygos gali būti įvestos, pavyzdžiui, televizijos ir radi- 
jo transliuotojams, kabelinei televizijai bei žiniatinklių tie- 
kėjams. Kyla mintis, susijusi su teisėju Louisu Brandeisu, 
kad „saulės šviesa — geriausia dezinfekcijos priemonė “. 

Daug lengviau būtinas atskleidimo sąlygas įvesti radijo 
ir televizijos transliuotojams, kurių sąlyginai mažai ir kurių 
veikla paremta vieša licencija, negu žiniatinkliams. Idėja tu- 
rėtų užtikrinti, kad iš kiekvieno, kuris užsiima veikla, galin- 
čia sukelti žalą ar padaryti mažiau negu įmanoma, turi būti 
reikalaujama, jog šis faktas būtų skelbiamas visuomenei!. 
Atskleidimas gali pakeisti elgseną arba jos nepakeisti. Jei 
elgsenos nepakeičia, galima pagrįstai manyti, kad visuome- 
nei tai neberūpi. Jei elgsena pasikeičia, visuomenei tikriau- 
siai tai labai rūpi. 

Iliustruodami aptarkime paprastą pasiūlymą: laidų tran- 
sliuotojai kartą ber ketvirųį privalėtų pateikti pakankamai detalią 
ataskaitą apie laidas, skirtas visuomenės reikmėms ir jos intere- 
sams. Į ją galima įtraukti nemokamo kandidatų laiko etery- 
je apskaitą, norinčiųjų kalbėti apie visuomenės problemas 
galimybes, atsakymo teises, mokomąsias laidas, labdaringą 

veiklą, laidas, skirtas tradiciškai nepakankamai remiamoms 
bendruomenėms, titrus, skirtus sutrikusios klausos žmo- 
nėms, vietines laidas, viešojo intereso skelbimus. Stebina, 
kad radijo ir televizijos transliuotojai šią informaciją dar tu- 
ri paskelbti visuomenei, nepaisant to, kad pirminę intor- 
maciją jau sukaupė Nacionalinė transliuotojų asociacija. Vil- 
tis, remiantis patirtimi iš aplinkosaugos teisės, yra tai, kad 
pačios atskleidimo sąlygos skatins geresnę veiklą, sukūrus 
konkurenciją dirbti daugiau bei geriau ir pritraukus dauge- 
riopą socialinį spaudimą. 

Keletą kartų aš paminėjau seną nešališkumo doktriną, 
pagal kurią reikalaujama, kad laidų transliuotojai gintų vi- 
suomenės problemas ir atsižvelgtų į atsakomųjų veiksmų 
teises tuo atveju, kai nesutinkama su nuomonėmis. Mes pa- 
matėme, jog ši doktrina dažniausiai buvo panaikinta dėl to, 
kad pirmiausia „atbaidė“ visuomenės problemų nušvietimą 
žiniasklaidoje. Mes taip pat matėme, jog panaikinus šią dok- 
triną, padidėjo fragmentacija ir poliarizacija, taigi atsirado 
rimtų problemų. Tačiau net ir tiems, kuriems patinka sena 
nešališkumo doktrina, būtinos atskleidimo sąlygos gali būti 
daug mažiau nepageidaujamas tų pačių svarbiausių tikslų 
įgyvendinimo būdas. Visiškai įmanoma, kad tokios sąlygos 
paskatins plačiau nušviesti visuomenės problemas žiniask- 
laidoje ir daugiau dėmesio skirti skirtingoms pažiūroms. 
Netgi galimas dalykas, jog šios sąlygos padės atkreipti dė- 
mesį į tris problemas, paminėtas šio skyriaus pradžioje. 

"Taip pat galimas dalykas, kad bet kokios būtinos atsklei- 
dimo sąlygos iš viso nesukels jokių poslinkių. Tačiau atkreip- 
kime dėmesį į tai, jog žmonės netikėjo, kad pats Nuodingų- 

jų atliekų aprašas galėtų skatinti nuodingųjų atliekų mažė- 
jimą, nors neabejotinai taip ir buvo. Kad atsirastų savano- 
riškas tobulinimas, būtinas atskleidimo sąlygas turėtų lydė- 
ti tam tikras ekonominis arba politinis spaudimas, galbūt 
išorinė kontrolė arba bent jau gamintojų sąžinė. Kai esama 
išorinė kontrolė gali įvesti reputacijos ir finansų kaštus tam, 
kas pasirodo nepalankiai, atskleidimas turbūt atneš tam tikrą 
naudą. 

Išorinė kontrolė gali įtraukti visuomenės interesų gru- 
pes, siekiančias priversti susigėsti blogai atliekančius savo 
pareigas transliuotojus; ji gali įtraukti varžovus, siekiančius 
„garbingos kovos“ geriau atliekant savo darbą; ji gali įtraukti 
laikraščių korespondentus ir žiniatinklius. Aptarkime radi- 
Jo ir televizijos transliavimą. Kai visuomenės interesų orga- 
nizatoriai ir televizijos žiūrovai, kurie teikia pirmenybę tam 
tikroms laidoms, sugeba susitelkti kartu su žiniasklaidos at- 
stovais, galima tikėtis esminio patobulinimo. Netgi įmano- 
ma, jog būtinos atskleidimo sąlygos padės sukurti savikon- 
trolę. To verta siekti santykinio būtinų paskelbimo sąlygų 
pageidavimo bei lankstaus privataus atsako požiūriu. Blo- 
giausiu atveju bus prarasta nedaug. Geriausiu — kažką lai- 
mėsime, tikriausiai geresnes laidas bei programavimą arba 
daugiau informacijos apie tikrąjį industrijos darbą. Atsižvel- 
giant į daugumos žiūrovų troškimus, galimas paskelbimo 
rezultatas - pagerės ir mokomųjų, ir piliečiams skirtų laidų 
kiekybė bei kokybė dėl remiamų gerai veikiančios pataria- 
mosios demokratijos tikslų. 

Aš pabrėžiau televizijos ir radijo transliuotojų būtinų at- 
skleidimo sąlygų pritaikymą. Tačiau šios sąlygos viena ar kita 

forma gali būti pritaikytos kitiems informacijos tiekėjams, kaip 
antai, kabelinei televizijai ir žiniatinkliams. Dabartiniai verti- 
nimo reikalavimai, taip pat ir tinkamumas vaikams, taikomi 
ir kabelinei televizijai, ir laidų transliuotojams. Žiniatinkliai 
jau informuoja žmones apie vaikams netinkamą turinį. Tu- 
rėtų būti lengva remtis šiomis idėjomis, nes žmonės žinos, 
jog pateko į žiniatinklį, kuriame atvirai kalbama apie seksua- 
linius dalykus ir, jei tik non, jie gali „blokuoti“ šiuos žiniatin- 
klius. Kitos būtinos atskleidimo sąlygos neabejotinai gali pa- 
dėti ir vartotojams, ir piliečiams. 


Savanoriška savireguliacija 


Agresyvesnis požiūris, apimantis daugiau negu atskleidi- 
mas, būtų skatinti informacijos teikėjų savanorišką saviregu- 
liaciją. Viena iš labiausiai vertų dėmesio pastarųjų dešimtme- 
čių komunikacijų pasaulio tendencijų buvo judėjimas link sa- 
vireguliacijos, skirtos socialinių tikslų apsaugai“. Pavyzdžiui, 
žiniatinkliai gali būti raginami vieni kitų, bet ne valdžios, su- 
tikti teikti privačias garantijas „besilankantiesiems“. Radijo 
stotys gali pritarti, galbūt remdamosi elgesio normomis, ban- 
dymui pateikti įvairius požiūrius apie visuomenės problemas, 
kad laiduotų klausytojų netikėtą susidūrimą su kažkuo kitu, 
o ne garsiu variantu to, ką jie jau mano. 

Viena iš savanorišką savireguliaciją pagrindžiančių idėjų 
yra tai, jog gamintojų konkurencija gali būti žalinga visuo- 
menei kaip visumai. Nesibaigiantys mėginimai atkreipti 
visuomenės dėmesį gali sukelti ilgalaikius nuostolius. Kiek- 

vienas žino apie kylančią „etikečių klijavimo“ tendenciją 
pagrindiniams laikraščiams, skleidžiantiems paskalas ir 
besivaikantiems sensacijų. Ši tendencija kilo anksčiau už 
internetą, tačiau jo egzistavimas paspartino tendencijos 
vystymąsi. Dažnai paaiškėja, kad naujienos visiškai neap- 
1ma naujienų; kartais paaiškėja, kad jos tęsia ankstesnę 
pramanytą dramą ir išsamiai aptaria „tikro gyvenimo įvy- 
kius“, pavaizduotus prasimanyme. Daugelis žurnalistų ne- 
rimauja dėl šios problemos. Atsižvelgdami į rinkos veiks- 
nius, Robertas Frankas ir Philipas Cookas įspėja, 


Jog vis skurdesni politiniai debatai yra dar viena da- 
bartinės kultūros trajektorijos kaina. Sudėtingos šiuo- 
laikinės visuomenės sukuria sudėtingas ekonomines bei 
socialines problemas ir net geriausiu atveju sunku pa- 
sirinkti tinkamiausią kelią. Ir dar, dėl to, kad nuodug- 
nus nagrinėjimas ir komentarai turi įtakos labai trum- 
pai kalbai, kurioje konkuruojantys žurnalistai bei poli- 
tikai negailestingai niokoja vieni kitus, mes tampame 
blogai informuotais bei blogo būdo rinkėjais“. 


Laidų kūrėjų susitarimas gali trukdyti (ar pristabdyti) šiai 
konkurencijai ir atlikti tam tikras naudingas teisės funkcijas — 
tačiau be įstatymų kišimosi į kalbėjimo reguliavimo sių. 

Atsižvelgdami į televiziją, aptarkime demokratinių tikslų 
skatinimo galimybę taikant savanorišką savireguliaciją, t. y. 
elgesio normas, kurias sukūrė ir remia NAB arba galbūt 
daugelis tų, kurie kuria televizijos programas Amerikos vi- 
suomenei. Iš tikrųjų daugelį dešimtmečių NAB administravo 

šias normas iš dalies tenkindama savo ekonominius inte- 
resus (didindama reklamos kainas), iš dalies apsigindama 
nuo reguliacijos (įrodydama, jog industrija užsiima nau- 
dinga savireguliacija, kai valdžios pastangos tampa nerei- 
kalingos) ir iš dalies vykdydama pačių transliuotojų mora- 
linius įsipareigojimus. Svarbu tai, kad savanoriška savire- 
guliacija atlieka svarbų vaidmenį daugelyje žiniasklaidos 
politikos sričių, tarp jų, pavyzdžiui, cigarečių reklamoje, 
reklamoje vaikams, apžvalgose šeimoms, svaigiųjų gėrimų 
reklamoje ir žinių laidose. 1980 metais besitęsiantis kon- 
greso susirūpinimas dėl per televiziją transliuojamo smurto 
paskatino sukurti naują antimonopolistinį įstatymą tin- 
klams, transliuotojams, kabelinės televizijos operatoriams 
ir programuotojams, pirkėjų asociacijoms, kuriame būtų 
numatytos lengvatos ir kuris sumažintų smurto rodymą per 
televiziją. Kaip matėme, televizijos vertinimo sistema da- 
bar galioja ir ją reiktų traktuoti kaip sėkmingą savanoriš- 
kos savireguliacijos pavyzdį, kuris leidžia tėvams bendrai 
suvokti teisingą programavimą. 

Naujos normos gali sukelti daugybę problemų, kurias reik- 
tų aptarti. Pavyzdžiui, pasirašiusieji gali sutikti atskleisti es- 
minius klausimus rimtai, vengdami sensacijų besivaikančio 
politikos traktavimo, plačiai nušviesti visuomenės problemas 
žiniasklaidoje ir leisti, kad būtų išgirstos įvairios nuomonės. 
Iš tikrųjų tokios idėjos vaidino svarbų vaidmenį televizijos 
industrijoje ilgą laiką, iki transliuotojų normų anuliavimo 
1979 metais. Didėjančių galimybių ir mažėjančios televizijos 
transliuotojų centralizacijos požiūriu, neabejotinai atsiranda 
ribos tam, ką galima nuveikti šiuo būdu. Tačiau daugeliu pras- 

mių tokia savanoriška savireguliacija gali atnešti daug gero ir 
tokios normos gali suteikti tam tikrą visuomenės kokybės pa- 
tikrinimą. Mes galime lengvai įsivaizduoti, pavyzdžiui, kad 
transliuotojai ir kabelinė televizija pritars dėl laidų vaikams, 
informacijos apie kritines būkles paskelbimo ir galbūt rinki- 
mų nušvietimo žiniasklaidoje. Taip pat galima įsivaizduoti, 
kad žiniatinkliai pritars vaikų apsaugai, privatumo garanti- 
Jai, galimybei pasireikšti įvairioms pažiūroms. Kai rinkos veikla 
sukelia rimtų problemų, mes turime neabejotiną pagrindą 
remti kūrybinį mąstymą šioje srityje. 


Subsidijos 


Trečioji galimybė, taip pat turinti savo istoriją, apima 
valdžios subsidijas. Televizijos ir radijo požiūriu, dauguma 
šalių, tarp jų ir Jungtinės Valstijos, pasitiki privataus ir vi- 
suomeninio finansavimo deriniu. Jungtinėse Valstijose Vi- 
suomeninių transliuotojų sistema (Public Broadcasting Sys- 
tem (PBS) — vert. pastaba) skirta rodyti programas, kurias, 
tikima, nepakankamai rems privačios sritys, taip pat ir mo- 
komąsias laidas vaikams. Įdomu ir priešinga bendrai nuo- 
monei, jog didžioji paramos Visuomeninių transliuotojų sis- 
temai dalis gaunama iš privačių šaltinių; valdžios teikiamos 
subsidijos sudaro 17 procentų viso Visuomeninių transliuo- 
tojų sistemos biudžeto. "Tai tikras viešojo ir privataus sekto- 
riaus bendradarbiavimas. 

Tradicinis loginis savarankiškų visuomeninių transliuoto- 
jų egzistavimo pagrindas susilpnėjo, nes plečiasi galimybės 

ir televizijoje, ir internete aptarti visuomenės problemas ir ro- 
dyti mokomąsias programas vaikams. "Tai nereiškia, jog logi- 
nis pagrindas likviduotas. Maždaug trečdalis amerikiečių ir 
toliau pasitiki televizija, ir dauguma iš jų turi naudos bei pri- 
klauso nuo visuomeninių transliuotojų sistemos. Tai nereiškia, 
Jog padėtis yra geresnė dabar negu tuomet, kai galimybių bu- 
vo mažiau. Keturių stočių sistemoje Visuomeninių transliuoto- 
jų sistema buvo tam tikroje nežinioje, kurios dabar neliko, ta- 
čiau tai nereiškia, kad dabartinė situacija, kai veikia dešimtys 
ar net šimtai stočių, yra tikrai geriau ir vaikams, ir suaugu- 
siems. Tačiau kai didžiulė privati rinka daro tuos pačius daly- 
kus, atrodo, aiškėja, kad dabartinis Visuomeninių transliuoto- 
jų sistemos loginis pagrindas kasdien po truputį silpsta. 

Ką reikėtų daryti, jei iš viso reikėtų daryti? Interneto spe- 
cialistas Andrew Shapiro, susirūpinęs dėl daugelio čia apra- 
šytų problemų, pateikia intriguojantį pasiūlymą?. Jis teigia, 
kad valdžia turėtų remti specialų žiniatinklį Public.Net, ku- 
ris aptartų dienos problemas įvairiais požiūriais. Šis žinia- 
tinklis turėtų turėti savo nuorodą, matomą visų mūsų kom- 
piuteriuose. Jūs nebūtumėte įpareigotas įsijungti ir pažiū- 
rėti; iš tikrųjų šis nuolat matomas ženklas galbūt jus erzinantų 
ir laisvoje visuomenėje galbūt turėtų būti leidžiama jį paša- 
linti, jeigu jis tikrai jums nepatinka. "Tačiau jei pasiūlymas 
tinkamas, bent dalis žmonių —- ne dauguma, tačiau pakan- 
kamai — bus suintriguoti kartais sužinoti, kas čia aptariama. 
Jei domina daugelį žmonių, programa tikriausiai įdomi ir 
įgis pagreitį bei įsibėgės. Galbūt Public. Net turės skyrius, kaip 
anksčiau aprašytas deliberativedemocracy.com - aplinka, civili- 
nė teisė, ginklų kontrolė, užsienio reikalai ir t. t. Privatus ir 

visuomeninis kūrybiškumas neabejotinai išjudins Publc.Nei 
daugybe nenumatytų krypčių. 

Žinoma, sistemai, kurioje valdžia vadovauja ir kontro- 
liuoja visuomeninius žiniatinklius, iškyla pavojai. Turbūt ge- 
riausias būdas būtų užtikrinti ne valdžios vadovavimą ir kon- 
trolę, bet valdžios ir komercinių subsidijų derinį ne pelno, 
nevyriausybinėms erdvėms. Iš tikrųjų mes galime lengvai 
įsivaizduoti daugybę tokių erdvių, kuriose būtų skirta vietos 
viešam svarstymui internete. Kaip matėme, tokios krypties 
privačių bandymų jau atsiranda; tikimės, kad jų daugės. Vi- 
suomeninių transliuotojų sistemos modelis turėtų būti at- 
naujintas. Ne laikas svarstyti naujas iniciatyvas, kurios lei- 
džia geriau orientuotis naujų komunikacijų aplinkoje. 


„Privaloma“: konstituciniai debatai 


Keletas įdomiausių kalbėjimo teisės aplinkybių yra sieja- 
mos su „prieigos teisėmis“, arba „privalomumo“ taisyklė- 
mis. Iš tikrųjų viešojo forumo doktrina sukuria tam tikrą 
„privalomumo“ taisyklę gatvėms ir parkams. Šios vietos pri- 
valo būti atviros pasisakymams. Jums ir man duota prieigos 
prie jų teisė. Ar yra kokia nors „privalomumo“ taisyklės vie- 
ta internete arba dabartinių technologijų aplinkoje? Ar gali 
Kongresas teigti, kad žiniatinkliai privalo turėti tam tikras 
nuorodas? 

Norint atsakyti į šiuos klausimus ir pradėti politikos ga- 
limybių aptarimą, privalu suprasti juridines prielaidas. 
1970 metais Aukščiausiasis teismas manė, jog valdžia turi 

įgaliojimą priversti televizijos ir radijo transliuotojus lai- 
kytis „privalomumo“ taisyklės senos nešališkumo doktrinos 
pavidalu, reikalaujant dėmesio visuomenės problemoms 
ir skirtingų požiūrių išsakymo galimybės?. Tuo pačiu metu 
Teismas atsisakė idėjos, kad privačius laikraščius galima 
laikyti viešaisiais forumais ir priversti juos laikytis „priva- 
lomumo“ taisyklių“. Tariamas skirtumas tarp transliuoto- 
jų ir laikraščių - silpnas 1970 metais ir dar silpnesnis šian- 
dien - atsiranda todėl, kad pirmųjų yra „nepakankamai“ 
dažniausiai dėl technologinių priežasčių ir, vadinasi, jie la- 
biau pajungtini valdžios kontrolei. 

Dabar, kai „nepakankamumas“ nebėra aktualus, tebe- 
sitęsianti nešališkumo doktrinos gaja lieka atviras klausi- 
mas. Jei Federalinė komunikacijų komisija stengtųsi grą- 
žinti doktriną, Teismas galėtų ją panaikint. Tačiau Teis- 
mas patvirtino įstatymus, įvedančius „privalomumo“ 
taisykles kabelinės televizijos tiekėjams“. Iki šiol popieriu- 
je egzistuojantys įstatymai reikalauja iš kabelinės televizi- 
jos tiekėjų skirti keletą kanalų „vietinės komercinės televi- 
zijos stotims“ ir „nekomercinėms mokomosioms televizi- 
jos stotims“. Kongresas gynė šiuos reikalavimus, nes jie 
užtikrina ekonominę transliuotojų, kuriais tebepasitiki dau- 
gybė milijonų amerikiečių (apie 30 proc., 2000 m.), gają. 
Nusprendęs, jog „privalomumo“ reikalavimai konstituci- 
niai, teismas teigė, kad „garantija, jog visuomenė turės pri- 
eigą prie gausybės informacijos šaltinių, yra aukščiausio 
lygio valdžios tikslas, nes remia pagrindines Pirmosios pa- 
taisos vertybes“. Taip pat Teismas pabrėžė „galimybę pikt- 
naudžiauti (...) privačia galia dėl svarbiausio komunikaci- 

jų būdo“ ir pabrėžė, kad Kongresas „nedraudžia valdžiai 
1mtis veiksmų, užtikrinančių, jog privatūs interesai dėl fi- 
zinės kritinio komunikacijų kelio kontrolės nevaržytų in- 
formacijos bei idėjų laisvos tėkmės“. 

Taip teigdamas Teismas prisiminė teisėjo Brandeiso ne- 
abejotinai respublikonišką Pirmosios pataisos sampratą. Iš 
tikrųjų atskiroji teisėjo Breyerio nuomonė susijusi su tei- 
sėjo Brandeiso nuomone: statuto „politika savo ruožtu sie- 
kia palengvinti visuomenės aptarimą ir kompetentingą 
svarstymą, kurį, kaip prieš daugelį metų pastebėjo teisėjas 
Brandeisas, demokratinė valdžia suponuoja ir Pirmoji pa- 
taisa siekia įgyvendinti“*. Taigi atsiranda nedviprasmiškas 
pritarimas idėjai, jog valdžia turi galią reguliuoti ryšių tech- 
nologijas tam, kad remtų tikslus, susijusius su patariamąja 
demokratija. 

Kuo toliau, tuo geriau. Tačiau tiems, kurie galvoja apie 
"Teismo sprendimų internetui ir kitoms technologijoms po- 
tekstę, tokiu atveju iškyla didelė dviprasmybė. Kiek lėmė 
"Teismo samprotavimus tai, kad kabelinės televizijos tiekė- 
Jai kontroliuoja prieigas prie kabelinės televizijos stočių? Iar- 
kime, kad oratorius siekia prieigos prie tam tikro žiniatin- 
klio teisės ir skundžiasi, kad jį pašalino privati galia (tai da- 
ryti įgalina įstatymas). Ar gali „privati galia“ būti problema, 
jei, kaip kad internete, yra daugybė kitų prieinamų žinia- 
tinklių, ir oratoriai, siekiantys prieiti prie tam tikro vieno 
žiniatinklio, gali kurti savus žiniatinklius? Teismas neatsa- 
ko. Konstitucinė kitų rūšių „privalomumo“ taisyklių ir kitų 
prieigos teisių būklė neaiški. 

Nuorodos, hipernuorodos ir 
deficitinė dėmesio prekė 


Ateityje pagrindinis klausimas bus apie nuorodų ir hi- 
pernuorodų naudojimą, didinantį ar mažinantų fragmenta- 
cijos riziką. Siekdami suprasti šį klausimą, grįžkime prie 
fakto, kad svarbiausia iš visų prekių dabartinėje situacijoje 
yra žmonių dėmesys, nes kompanijos dėl jo nuolat varžosi. 
Siekiančiųjų pelno ir turto veikla internete skirta atkreipti 
kuo daugiau dėmesio, netgi ir momentinio. Jei kompanijos 
arba kandidatai atkreipia dešimčių tūkstančių žmonių dė- 
mesį nors dvi sekundes, jie pasiekia labai daug. 

Beveik visi pastebėjo, kad daugybė žiniatinklių neima 
mokesčio iš vartotojų — jiems to nereikia. Kai jūs norite 
patekti į WashigtonPost.com ar NewYorkTimes.com, ar 
NewRepublic.com, galite tai padarytu nemokamai, ir, vadina- 
si, galite sužinoti daugybės žurnalų bei laikraščių turinį ne- 
išleisdami nė vieno cento. Šis reiškinys neapsiriboja laikraš- 
čiais ir žurnalais. Kai norite sužinoti apie vėžį, pavyzdžiui, 
galite naudotis oncology.com visiškai nemokamai. Kodėl? "Io0- 
dėl, kad reklamuotojai nori apmokėti sąskaitą. Reklamuo- 
tojai perka prieigą, ir dažniausiai trumpą prieigą prie žmo- 
nių akių — trumpą dėmesio laiką. 

"Taip pat galima pamatyti, kad tie, kurie naudojasi Žinia- 
tinkliais, yra prekės, bent jau tiek, kiek yra vartotojai; žinia- 
tinkliai juos parduoda reklamuotojams už mokestį, kartais 
už didelį mokes. Nukreipimas į taikinį ir pritaikymas už- 
sakovo reikalavimams atlieka didžiulį vaidmenį, nes rekla- 
muotojai turi tiksliai sužinoti, kiek žmonių ir kurie žmonės 

aplanko tam tikras reklamas. Žinoma, reklama negali ga- 
rantuoti pardavimo. Dauguma žmonių, pamačiusių Bloo- 
mingdale arba Amazon.com ženklą, tiesiog jo nepaisys. Tačiau 
kai kurie paisys; jiem bus smalsu pažiūrėt, ką čia galima 
sužinoti. Arba jie įsives tai į atmintį tam, kad galėtų panau- 
doti ateityje. 

Jei mes suderinsime žinias apie prieigos teises bei „pri- 
valomumo“ taisykles su lemiamo dėmesio vaidmens įverti- 
nimu, galėsime panaudoti reklamuotojų patirtį įgyvendi- 
nant visuomenės interesų tikslus. Kitaip tariant, privataus 
ir viešojo sektoriaus žmonės, žinantys dėmesio vertę, gali 
sugalvoti, kaip patraukti dėmesį nepriverčiant, o nukrei- 
piant interesus link duomenų, galinčių atnešti individualią 
ir socialinę naudą. Žiniatinklių nuorodos turi aiškią strate- 
giją. Būtų idealu, jei šios nuorodos būtų teikiamos savano- 
riškai. Taip pat būtų verta apsvarstyti teisinę bazę, užtikri- 
nančią nuorodų ir interaktyvių nuorodų naudojimą išlai- 
kant neutralumą požiūrių atžvilgiu. 


Susietieji žiniatinkliai 


Interneto sąlygomis „turėjimas“ arba „privalomumas“ at- 
kreipia žmonių dėmesį, tačiau trumpai. Šia prasme apsvars- 
tykime pasiūlymą: tam tikrų požiūrių medžiagos teikėjai taip 
pat suteikia prieigą prie labai skirtingų pažiūrų žiniatinklių. 
Tounhall.com žiniatinklis, siūlantis konservatyvias nuomones, 
gali sutikti teikti liberalių žiniatinklių piktogramas su ta 
sąlyga, jei tie žiniatinkliai pateiks Townhall.com žiniatinklio 


8. POLITIKOS IR PASIŪLYMAI 19| 


piktogramas. Pati piktograma iš nieko nereikalauja nieko skai- 
tyti. Tiesiog praneša vartotojams, kad yra tokia vieta, kur ga- 
lima aptarti skirtingus požiūrius. Iš tūkstančių ar milijonų žmo- 
nių, kurie pasirenka tam tikrą žiniatinklį, ne dauguma, bet 
neabejotinai kažkiek susidomės tokia galimybe. Geriausiu at- 
vėju ši „turėjimo“ forma atkartos daugelį viešųjų gatvių ir vi- 
suotinės svarbos tarpininkų požymių. Tai praneš žmonėms 
apie kitus dalykus, apie kuriuos jie neskaito. Kai kurie žinia- 
tinkliai tai jau daro. Problema ta, kad tokia veikla neįprasta. 

Netgi galime įsivaizduoti situaciją, kurioje daugybė šališkų 
žiniatinklių siūlo nuorodų puslapius, teigiančius kažką pana- 
šaus į tai: „Mūsų požiūris aiškus, ir manome, jog vis daugiau 
žmonių patikės tuo, ką mes veikiame. Taip pat mes įsipareigo- 
jame dalyvaut demokratiniuose debatuose bei diskusijose su 
skirtingai mąstančiais žmonėmis. Pabaigai — pateikiame kitų 
žiniatinklių nuorodas tikrų debatų labui“. Jei daug Žiniatin- 
klių tam pritartų, fragmentacijos problema gerokai sumažėtų. 

Yra ir kita galimybė. Ypač populiarūs žiniatinkliai galė- 
tų teikti atsitiktiniu būdu išrinktų žiniatinklių, skirtų žmo- 
nėms mokyti ir visuomenės problemoms nušviesti, nuoro- 
das'*. Toks atrinkimas galėtų vykti kiekvieną mėnesį, kiek- 
vieną savaitę ar kiekvieną dieną. Žiniatinklyje tereiktų rodyti 
piktogramas. Pats lankytojas nuspręstų, ar užsukti į žinia- 
tinklio svetainę. Galima lengvai įsivaizduoti situaciją, kai (tar- 
kime) dvidešimt penki populiariausi žiniatinkliai kartą per 
du mėnesius pateikia daugelio kitų žiniatinklių, apžvelgian- 
čių visuomenės klausimus, piktogramas, atrinktas atsitikti- 
niu būdu. Žinoma, visa tai — tik apmatai, elementai gali būti 
kuriami įvairiais būdais. 

Hipernuorodos 


"Tiems, kurie priešinasi norui kištis į žiniatinklių savinin- 
kų galimybę kontroliuoti savą žiniatinklį, gali būti sumanyti 
kiti būdai. Paprasčiausias iš jų - padidinti hipernuorodų tai- 
kymą. Pavyzdžiui, apsvarstykime faktą: kai naudojate LEXIS, 
teisinės informacijos tyrimo instrumentą, ir atsiverčiate bet 
kokią teismo nuomonę, pamatote nuorodas į kitų teismų 
nuomones ir kartais — į susijusius akademinius straipsnius, 
šios nuorodos yra hipernuorodos, įgalinančios jus tik „pa- 
spausti“ ir gauti tiesioginę prieigą prie dominančio doku- 
mento. Daugybė žiniatinklių turi panašius dalykus. Tam tik- 
rais atvejais, pavyzdžiui, knygos pavadinimas apžvalgoje arba 
aptarime gali veikti kaip hipernuoroda. „Paspaudę“ ją, tie- 
siogiai pateksite į Žžiniatinklį, kuriame galite nusipirkti pa- 
geidaujamą knygą. 

Galima lengvai įsivaizduoti situaciją, kurioje tekstinės or- 
ganizacijų ar institucijų nuorodos yra hipernuorodos, taip 
pat jei, pavyzdžiui, konservatyvus žurnalas, kaip antai, Na- 
tonal Review, nurodantis Pasaulinį augalų ir gyvūnų fondą 
ar aplinkosaugą, skaitytojams suteikia galimybę greitai pri- 
eiti prie jų žiniatinklių. Palyginus su reklamų nuorodomis, 
hipernuorodos pranašesnės tuo, jog jos iš žiniatinklių savi- 
ninkų reikalauja mažiau pastangų ir nėra tokios įkyrios - jos 
apskritai nėra įkyrios. Jų trūkumai pasireiškia tuo, kad hi- 
pernuorodos „pritraukia“ mažiau dėmesio negu reklama. Čia, 
kaip ir kitur, būtų idealu, jei žiniatinkliai tai atliktų patys, o 
ne naudodamiesi valdžios įgaliojimais. 3-i1ame skyriuje suži- 
nojome, kad politiniai žiniatinkliai paprastai siūlo panašių 

pažiūrų nuorodas, bet visiškai nesiūlo priešingų pažiūrų ži- 
niatinklių nuorodų. Mes galime lengvai įsivaizduoti naujo 
ir gero demokratinio papročio atsiradimą: žiniatinkliai tu- 
rėtų užtikrinti, kad kitų organizacijų nuorodos taip pat bū- 
tų hipernuorodos. 

Jei žiniatinkliai to nedaro, šį darbą galėtų atlikti sava- 
noriška savireguliacija naudojant bendrus susitarimus. Jei 
šie metodai neveikia, vertėtų aptarti turinio atžvilgiu neut- 
ralią reguliaciją, skirtą užtikrinti didesnį ir nuorodų, ir hi- 
pernuorodų naudojimą. Žinoma, gali iškilti žodžio laisvės 
problemos - ypač pavojaus, jog pirmiausia būtinos hiper- 
nuorodų sąlygos gali varžyti priešingų grupių nuorodas, 
atžvilgiu. Svarbiausia tai, kad galime lengvai įsivaizduoti 
situaciją, kurioje nuorodos ir hipernuorodos yra kasdienis 
darbas, toks, kuris turėtų remti ir vartotojų, ir piliečių tiks- 
lus nekompromituojant teisėtų žiniatinklių savininkų in- 
teresų. 

Yra ir kitų daugiau ir mažiau radikalių metodų. Pavyz- 
džiui, tie, kurie pasirenka aplankyti tam tikrų žiniatinklių 
svetaines — sakykime, ypač populiarių arba skirtingų poli- 
tinių pažiūrų - tam tikru laiku gali būti automatiškai pri- 
jungti prie žiniatinklių, remiamų tų, kurie ieško prieigos 
prie auditorijos. Pabrėždamas viešojo forumo analogiją, 
teisės ir technologijų specialistas Noah Zatz'as teigė, kad 
taikant šį metodą, kibernetinėje erdvėje gali atsirasti „šali- 
gatviai ', sudarantys galimybę oratoriams turėti „ypatingą 
prieigą prie tam tikrų vartotojų tam tikru laiku, tam tik- 
roje vietoje ir su tam tikrais apribojimais!!. Atsiranda aki- 
vaizdus prieštaravimas, nes žmonės to nepageidaus. Siek- 


|94 8. POLITIKOS IR PASIŪLYMAI 


dami prieigos prie žurnalo Time žiniatinklio, jie pamatys, 
jog atidaro „Piliečiai už atominės energijos naudojimo kon- 
trolę“ tinklalapį. Tai iš ukrųjų nepageidaujama. Tačiau ar 
labai skiriasi gatvės ir parko kasdienis gyvenimas: Ar labai 
skiriasi laikraščio ir populiaraus žurnalo skaitymas? Ka- 
dangi visiškai lengva „uždaryti“ tinklalapį, bet koks kiši- 
masis interneto vartotojams yra nereikšmingas, išskyrus vie- 
šųjų forumų ir visuotinės svarbos tarpininkų kišimąsi, ku- 
rie atneša daug naudos. Zatz'o pasiūlyme svarbu ne 
smulkiai aprašytos detalės, kurių neketinu taikyti, tačiau 
bandymas pritaikyti technologijas tikslams, susijusiems su 
viešojo forumo doktrina, įgyvendinti. 


Status guo tironija 


Status guo tironija turi daugybę ištakų. Kartais tai grin- 
džiama nenumatytų pasekmių baime, kaip antai, ekonomistų 
argumentas - „tobulas yra gero priešininkas", kuris yra nuo- 
lankumo mantra, kuriai turime atsakyti pagal Johną De- 
wey, teigiantį, kad „geresnis yra dar geresnio priešininkas. 
Kartais tai grindžiama plačiai paplitusia, tačiau akivaizdžiai 
apgaulinga nuomone, kad dalykai negali skirtis nuo tokių, 
kokie jie yra dabar. Kartais reformos atrodo beviltiškai uto- 
piškos — gerokai dažniau negu realios. Kartais jos atrodo 
mažos ar laipsniškos, netgi absurdiškos, ir neveikiančios nie- 
ko gero, kad galėtų išspręsti esančias problemas. 

Pateikiau kuklius ir laipsniškus pasiūlymus. Jie skirti su- 
teikti tam tikrą supratimą apie galimybes ir atnešti nors 

truputėlį naudos. Kai kurie dabar aktyviai aptariami. Da- 
bartinėje eroje vpač svarbu prisiminti pagrindą, kuriuo grįs- 
dami juos vertiname. Skeptiškai vertinantiems pasiūlymus 
dėl to, jog jie įkyrūs ir šalti, reiktų pateikti klausimą: jeigu 
siekiame panaudoti šiuolaikines technologijas demokratijos 
siekiams, kokios reformos būtų geriausios? 


Išvada: 
republic.com 


Didelę dalį to, ką bandžiau įrodyti, apibendrina dviejų 
didžių laisvės ir demokratijos teoretikų Johno Stuarto Millo 
ir Johno Dewey teiginių ištraukos. Pirmoji Millo: 


Vargu ar galima pervertinti žmonių suvedimo su skir- 
tingais žmonėmis, su nepažįstamais mąstymo būdais ir 
veiksmais reikšmę žmogiškajam tobulėjimui. (...) Tokie 
ryšiai buvo ir ypač dabartinėje epochoje yra pirminė pa- 
žangos ištaka'. 


Antroji Dewey: 


Tikėjimas, jog mąstymas ir jo perdavimas dabar yra 
laisvi tiesiog dėl to, jog egzistavę teisiniai apribojimai 
panaikinti, yra absurdas. Jo plitimas nepanaikina infanti- 
lios socialinių žinių būklės. Dėl to nepripažįstami mūsų 
svarbiausi poreikiai turėti sąvokas, kurios yra naudojamos 


9. IŠVADA: REPUBLIC.COM 197 


kaip tiesioginio tyrinėjimo priemonė bei kurios tikrina- 
mos ir kurios taisomos, gryninamos ir tampa išties nau- 
dojamos. Joks žmogus ir joks protas niekada nebuvo iš- 
laisvinti tiesiog palikus juos ramybėje“. 


Apžvelgdamas šias idėjas, aš pabrėžiau svarbias ir žmo- 
nių, ir visuomenės problemas, kurias sukelia saviizoliacija — 
būklė, kurioje dauguma mūsų atsiriboja nuo kitų šalia esan- 
čių piliečių interesų bei nuomonės. Vartotojų nepriklauso- 
mybės idealas, puikiai vaizduojamas manomoje utopinėje vi- 
siškos „personalizacijos“ vizijoje, gali sukelti rimtus pavojus 
demokratijai. Tai ne utopinė vizija, bet greičiau košmaras, 
mokslinės fantastikos kūryba, atskleidžianti demokratinės sa- 
vivaldos nepaisomų reikalavimų lemiamas svarbias pamokas. 


Uždarose grupėse ir be jų 


Rinka, kontroliuojama daugybės „Mano dienraščio“ va- 
riantų, sumažintų savivaldos veiksmingumą. Daugeliu at- 
vėjų tai sumažintų, o nepadidintų dalyvaujančių žmonių lais- 
vę. Tai sukurtų didžiulę socialinę fragmentaciją. Tai sukeltų 
daug sudėtingesnį atskirų žmonių bei grupių tarpusavio su- 
pratimą. Žinoma, daugelis žmonių bus pakankamai smal- 
sūs ir naudosis naujomis technologijomis siekdami sužinoti 
daugybę temų bei požiūrių. Milijonai tai daro būtent dabar. 
Tačiau fragmentacija ir grupių poliarizacija yra ženklūs pa- 
vojai net ir tuo atveju, jei sąlyginai mažai žmonių klausosi 
tų bei kalbasi su tais, kurių nuomonės panašios. Laisva vi- 

suomenė sukuria viešąsias sritis, kuriose žmonių pažiūros 
labai įvairios. 

Nė vienas iš šių teiginių nėra nesuderinamas su požiū- 
riu, jog laisva visuomenė sudaro sąlygas besitariančioms už- 
daroms grupėms, kurias sudaro panašių pažiūrių žmonės. 
Kaip žinome, tokios grupės suteikia galimybę vystytis po- 
žiūriams, kurie kitais atvejais būtų užmiršti ar nuslopinti. 
Kai kuriems tokių grupių nariams kartais sunku pareikšti 
savo požiūrius platesnei visuomenei, ir tokių žmonių suge- 
bėjimas kalbėtis tarpusavyje atneša individualią ir socialinę 
naudą. 

Nors teigiau, kad grupių poliarizacija bei vietinės pako- 
pos kelia rimtus pavojus, panašūs reiškiniai atliko neabejo- 
tiną vaidmenį judėjimuose, kurie turi ir nusipelno plataus 
pripažinimo: paimkite tik keletą pavyzdžių - aptarkime 
apartheido veiksmus Pietų Afrikos Respublikoje, civilinių 
teisių judėjimą Jungtinėse Valstijose, vergijos panaikinimą. 
Grupių poliarizacija ir vietinės pakopos nėra tiktai istorinio 
domesio dalykas. Pavyzdžiui, aptarkime privačius afroame- 
rikiečių, politinių disidentų, vargingų nuomininkų arba re- 
liginių mažumų narių pokalbius. Tiek, kiek naujos techno- 
logijos palengvina turinčių bendrąją patirtų bei nepatenkintų 
žmonių grupių kūrimąsi, jos yra 1r patogumas, ir pavojus. 
Pavyzdžiui, internetinių diskusijų grupės leidžia žmonėms 
aptarti bendrus sunkumus, o kitu atveju jie jaustųsi visiškai 
izoliuoti ir manvytų, jog jų padėtis unikali ar beviltiška. Viso 
to pageidauja dalyvaujantys žmonės ir visa visuomenė. 

Šių grupių pavojus dabar jau turėtų būti žinomas. Jų na- 
riai galbūt pereina prie požiūrių, kurie nėra vertingi, tačiau 

yra nuspėjami tam tikro spaudimo, atsirandančio dėl pana- 
šių pažiūrų žmonių svarstymo, padariniai. Ypatingais atve- 
jais grupių svarstymas galbūt net kelia riziką (kartais tai iš- 
eina į gera, dažniausiai į bloga) socialiniam stabilumui. Aš 
teigiau, jog būtų ypač apgailėtina, jeigu naujos technologi- 
jos didintų svarstančių grupių narių atsiribojimo nuo kitaip 
manančiųjų galimybę. 

Bet nesunku įsivaizduoti visiškai kitokią viziją, tiesiog 
priešingą tai, kurią siūlo „Mano dienraštis“. Pavyzdžiui, tar- 
kime, kad dauguma žmonių apskritai mano, jog svarbu ieš- 
koti skirtingų nuomonių ir sužinoti temų pasirinkimo gali- 
mybes. Kitaip tariant, sakykime, jog ypatingos interneto bei 
naujų technologijų vystymosi teikiamos galimybės nuolat 
naudojamos kaip pilietiškumo instrumentas, dažniausiai na- 
cionalinio, tačiau kartais globalaus pilietiškumo, kai žmo- 
nės nuolat plečia savo akiratį ir savo požiūrius dažnai tikri- 
na lygindami su alternatyvomis. Galime lengvai įsivaizduo- 
ti šio efekto visuotinę socialinę normą, netgi kultūrinius 
poslinkius link visuomenės, kurioje žmonės naujas techno- 
logijas buvo linkę taikyti šiuo būdu. 

Taip pat galime įsivaizduoti kultūrą, kurios siekius la- 
biau remia, negu jiems kenkia privačios ir visuomeninės ins- 
titucijos. Šioje kultūroje žiniatinkliai dažnai padės žmonėms 
sužinoti apie kitas nuomones, netgi priešingas žiniatinklių 
kūrėjų nuomonėms. Tokioje kultūroje būtų įprasta pateikti 
įvairias pažiūras turinčių žiniatinklių nuorodas. Be to, esant 
tokiai kultūrai, valdžia, netrukdydama jos plėtrai, bandys 
užtikrinti, kad komunikacijų sistema padėtų, o ne trukdytų 
demokratinei savivaldai. 

Vartotojas ir pilietis 


Daugelis žmonių mano, kad komunikacijų sistemą reik- 
tų vertinti klausiant, ar ji atsižvelgia į asmeninį pasirinki- 
mą. Šiuo požiūriu vienintelė, visuotinai pripažinta reali žo- 
džio laisvės grėsmė yra „cenzūra“. Kalbėjimas yra tiesiog 
kitokia prekė, pasirinkta vartotojų, priverstų patirti pasiū- 
los ir paklausos veiksnius. Atsižvelgiant į kasdienius vartoji- 
mo produktus, atrodo, natūralu manyti, jog kuo didesniam 
žmonių kiekiui bus pritaikyti pagal individualius užsakymus, 
arba individualizuoti, pageidaujami produktai, tuo geresni 
bus daiktai. Gerai veikianti skrudintuvų, automobilių, šo- 
koladų ar kompiuterių rinka veikia geriau, jei suteikia dau- 
giau galimybių rinktis asmeniškai — taigi aš nenorėsiu turėti 
tokį pat daiktą kaip jūs, nebent mes to norime asmeniškai. 

Nors internetas ir didina vartotojų pasirinkimą, jis nėra 
tikroji palaima vartotojams. „Vartojimo rutina“ reiškia, kad 
dauguma produktų, kai žmonės perka daugiau ir kokybiš- 
kesnių gėrybių, nedaro žmonių laimingesnių ir nepagerina 
Jų gyvenimo. Tačiau pagrindinė problema yra tai, kad lais- 
vos raiškos sistema neturėtų būti apskritai vertinama varto- 
tojų bei prekių sąvokomis. Laisvoje respublikoje ši sistema 
skirta demokratinei savivaldai remti — tarnauti piliečiams, 
bet ne vartotojams. Vadinasi, viešojo forumo doktrina už- 
tikrina, kad gatvės ir parkai yra atviri oratoriams, netgi jei 
dauguma mūsų dažniausiai ir verčiau nenori girdėti, ką ša- 
lia mūsų esantys piliečiai nori pasakyti. 

Kai dvidešimtojo amžiaus pradžioje buvo sukurta viešo- 
jo forumo doktrina, gatvių ir parkų vengimas buvo daug 

sudėtingesnis negu dabar; vadinasi, viešojo forumo doktri- 
na turėjo didžiulę praktinę reikšmę. Tačiau dabar situacija 
keičiasi. Dabar visiškai aišku ir vis labiau tikėtina, jog vie- 
šuosiuose forumuose praleidžiama mažiau laiko. Apskritai 
visuotinės svarbos tarpininkai — tie, kurie daro įtaką laikraš- 
čiams, žurnalams ir laidų transliuotojams - atliko didelį is- 
torinį tradicinių gatvių bei parkų darbą. Jie atremia klausi- 
mus ir požiūrius, kurie kitais atvejais negautų dėmesio ar 
nebūtų pasirinkti. Kartu jie garantuoja patirties bendrumą 
heterogeninėje visuomenėje. 

Laisvoje visuomenėje tiems, kurie vengia visuotinės svar- 
bos tarpininkų, leidžiama tai daryti. Joks valdžios tarpinin- 
kavimas neprivers suaugusiųjų skaityti ar žiūrėti. Vis dėlto 
svarbiausias demokratijos tikslas — užtikrinti didžiulę socia- 
linę integraciją ne tik rasinių grupių, bet ir daugialypių li- 
nijų požiūriu, tokiu būdu, kuris plečia pritarimą ir gerina 
žmonių gyvenimą. Visuomenė su visuotinės svarbos tarpi- 
ninkais kaip ir visuomenė su tvirtu viešųjų forumų rinkiniu 
skatina bendrąją patirtį, taip pat informacijos bei nuomo- 
nių, kurių iš anksto nepasirinktų, poveikį daugybei žmo- 
nių. Gerai veikiančios laisvos raiškos sistemos bruožai gali 
būti sukompromituoti, kai žmonės asmeniniams poreikiams 
gali pradėti taikyti nuosavus komunikacijų paketus. 

Aš visą laiką pabrėžiau, kad respublika nėra tiesioginė 
demokratija ir kad geros demokratijos sistema turi institu- 
cijas, skirtas svarstymams bei debatams užtikrinti, ir nėra 
tik skubus atsakas į tai, ką tam tikru momentu žmonės tei- 
gia norintys. Šiuo požiūriu Jungtinių Valstijų Konstitucija 
pagrįsta įsipareigojimu sukurti tam tikrus „filtrus“ - filtrus, 

kurie turėtų didinti valdžios svarstymo tikėtinumą. Tokį pat 
įsipareigojimą, kuris užtikrina apgalvotą atsaką visuotiniam 
spaudimui, galima aptikti daugelyje demokratinių šalių. Ka- 
dangi naujos technologijos padeda žmonėms fiksuoti trum- 
palaikius vaizdus ir skatina valdžią reaguoti, jos sukelia dau- 
giau rizikos negu vilčių. Kadangi naujos technologijos pa- 
lengvina svarstymą tarpusavyje ir pasikeitimą argumentais, 
jos gali suteikti tam tikrą pažangą laisvos raiškos sistemos 
dvasiniams idealams. 

"Taip pat mums paaiškėjo, kad interneto ir kitų ryšių tech- 
nologijų požiūriu yra nenaudinga ir neįtikima teigti, jog 
„jokio reguliavimo“ yra ateities kelias. Bet kuriai sistemai, 
ginančiai nuosavybės teises, reikalingas aktyvus valdžios vaid- 
muo, ir šis vaidmuo įgyja reguliavimo pavidalą, be kitų da- 
lykų, leidžiant „savininkams“, kuriems ši padėtis suteikta 
pagal įstatymus, neįsileisti žmonių, siekiančių prieigos. Jei- 
gu žiniatinklių savininkai ir operatoriai yra pasiruošę būti 
apginti nuo „kibernetinio terorizmo“ ar kito kišimosi į jų 
nuosavybės teises, valdžia 1r įstatymai (jau nekalbant apie 
mokesčių mokėtojus) atliks pagrindinį vaidmenį. Nekyla 
klausimas, ar reiktų reguliuoti, bet kyla klausimas, kaip reiktų 
reguliuoti. 

Žodžio laisvė niekada nėra absoliutas. Kiekviena demo- 
kratinė sistema reguliuoja tam tikras kalbėjimo formas ne 
tik sukurdama nuosavybės teises, bet ir kontroliuodama raiš- 
kos formų įvairovę, kaip antai, melagingi parodymai, kyši- 
ninkavimas, grasinimas, vaikų pornografija bei apgaulinga 
komercinė reklama (nekalbant apie elektroniniu paštu siun- 
čiamus virusus). Nekyla klausimas, ar reguliuosime kalbėjimą, 

tačiau kyla klausimas, kaip - ir ypač kaip tai galime daryti 
remdami vertybes, susijusias su laisvos raiškos sistema, ne- 
abejotinai apimančias ir demokratinę savivaldą. 

Aš taip pat pabrėžiau raiškos laisvės ir daugelio svarbių 
socialinių tikslų ryšį. Kai informacija laisvai prieinama, nejti- 
kėtina, jog tironija gali sustiprėti; todėl internetas yra svarbus 
demokratinės savivaldos variklis. Remdamasis ekonomisto 
Amartya Seno darbu ir atsižvelgdamas į naujas technologijas, 
aš taip pat teigiau, kad raiškos laisvė - socialinės gerovės pa- 
grindas kaip tik dėl spaudimo valdžiai. Prisiminkime Seno 
pastabą, kad nė viena visuomenė, turinti laisvą spaudą ir atvi- 
rus rinkimus, niekada nepatyrė bado. Šią pastabą galima lai- 
kyti raiškos laisvės funkcijų, kurios užtikrina valdžios tarnavi- 
mą žmonių interesams neieškant aplinkinių kelių, metafora. 


Be pesimizmo, 
nostalgijos ir prognozės 


Aš pateikiau tris konkrečius teiginius. Pirmasis: komunika- 
cijų sistema, suteikianti žmonėms neribotą filtravimo galią, su- 
kelia pernelyg didelės fragmentacijos grėsmę. Taip atsitiktų, 
Jei asmenys ir grupės, apsiriboję demografinėmis, religinėmis, 
politinėmis ar kitomis nuostatomis, pasirinktų jų polinkius ati- 
tinkančius dalykus ir požiūrius ir nesirinktų nemėgiamų temų 
bei požiūrių. Tai neabejotinai sukurs suskaldytą visuomenę. 
Pavojus gerokai sustiprėja dėl grupių poliarizacijos, kai svars- 
tančios grupės juda link kraštutinio požiūrio ta pačia linkme 
kaip ir prieš svarstymą. Iš tikrųjų internetas sukuria didžiulį 

grupių poliarizacijos pavojų tiesiog dėl to, kad palengvina pa- 
našių požiūrių žmonių kalbėjimąsi tarpusavyje — ir galiausiai 
judėjimą link kraštutinės, o kartais smurtinės pozicijos. Labai 
dažnai tie, kuriems reiktų girdėti daugiau negu savo balsų ai- 
dą, mažiausiai siekia alternatyvių požiūrių. Dažnai rezultatas 
gali būti labai nepageidaujamo pobūdžio kibernetinės pako- 
pos, nes klaidinga informacija paskleidžiama tūkstančiams ar 
net milijonams. Mes išsiaiškinome šio poveikio akivaizdumą, 
dažniausiai būdingą ekstremistinėms ir rasistinėms organiza- 
cijoms, tačiau klausimas gerokai bendresnis nei šis. 

Antrasis: neriboto filtravimo sistema nedaug tegali nu- 
veikti dalijantis informacija bei patirtimi. Kai daug arba dau- 
guma Žmonių susitelkia ties ta pačia tema, bent tam tikrą 
laiką laisvės sistema sukuria tam tikrą socialinį prieraišiumą. 
Klausimas labai svarbus atsižvelgiant į tai, jog informacija yra 
viešoji gėrybė, kurios nauda sklinda toliau už tam tikrą as- 
menį, kuris ją įsigyja. Visuotinės svarbos tarpininkai teikia 
daug privalumų tiesiog dėl to, kad dauguma mūsų gauna 
informaciją, kurią paskleidžia kitiems 1r iš kurios jie pelnosi. 

"Trečiasis: neriboto filtravimo sistema demokratiniu požiū- 
riu gali kompromituoti laisvę. Šalies piliečių laisvei būtinos skir- 
tingos temos ir nuomonės. Tai nereiškia, jog žmonės turi būti 
verčiami skaityti ir domėtis dalykais, kurių neapkenčia. Tačiau 
tai reiškia, jog demokratinė valdymo forma, pasinaudodama 
demokratiniais organais, stengiasi remti laisvę ne tiesiog dėl 
vartotojų nepriklausomybės, bet kurdama komunikacijų siste- 
mą, skatinančią klausimų bei požiūrių įvairovę ir jų įtaką. 

Nieko, ką aš teigiau, nereiktų laikyti empiriniais argu- 
mentais dėl galimų žmonių pasirinkimų ateinančiais de- 

šimtmečiais ir vėliau. Daugelis mūsų labai trokštame žinių 
ir kartais mėgstame pamatyti dalykus, kurie mums meta 
iššūkius ir nesustiprina mūsų pomėgių bei sprendimų. Tai 
akivaizdu kasdien, ypač dėl tikrai stebinančios interneto 
žiniatinklių gausos. Niekas negali žinoti, ką pasirinks daug 
arba dauguma žmonių tolimoje ar net artimoje ateityje. 
Nebandžiau pateikti pagrindo nostalgijai ar visuotiniam 
pesimizmui ir juolab nuspėti ateitį (šia prasme pastangos 
yra bergždžios), bet bandžiau išsiaiškinti naujų technolo- 
gijų ir pagrindinių demokratinės savivaldos sistemos įsi- 
pareigojimų ryšį. Siekdami atitrūkti nuo pesimizmo, nos- 
talgijos ir prognozės, turime judėti toliau už jį, kad suvok- 
tume savo idealus ir sužinotume, ką reikia daryti, kad juos 
įgyvendintume. 


Franklino iššūkis 


Prisiminkime Benjamino Franklino atsakymą didžiulei 
miniai, paklaususiai Konstitucijos kūrėjų, ką jie duos Ame- 
rikos visuomenei: „Respubliką, jei sugebėsite ją išlaikyti“. 
Franklino atsakymas buvo vilties išraiška, o tiksliau — netgi 
iššūkis, pareigų priminimas, netgi drąsa. Jis teigė, kad bet 
kokio dokumento, įprasminančio šalies savivaldą, veiksmin- 
gumas priklauso ne nuo kūrėjų sprendimų ir dar mažiau — 
nuo teksto, valdžios bei protėvių garbinimo, o nuo piliečių 
veiksmų ir nuolatinio pasiaukojimo. Atkreipdamas dėmesį 
į „neveiklių žmonių“ keliamus pavojus, teisėjas Brandeisas 
tik papildė Franklino temą. 

Vienas iš dažniausiai mano minimų klausimų yra respub- 
likos rėmimo prielaidos. Jau žinome, kad būtinas veiksnys 
vra gerai veikianti laisvos raiškos sistema - Jameso Madiso- 
no žodžiais tariant, „visų kitų teisių vienintelis veiksmingas 
sergėtojas“. Žinoma, tokia sistema priklauso nuo ginčytinų 
idėjų 1r nuomonių oficialios cenzūros apribojimų. Tačiau 
tai priklauso ir nuo daugelio kitų dalykų: nuo tam tikrų vi- 
suomenės sričių, kuriose kalbėtojai turi galimybę bendrauti 
su įvairia visuomene, taip pat su tam tikromis institucijomis 
ir veiklomis, kurioms gali prieštarauti. Svarbiausia, kad res- 
publika arba bent jos heterogeniškumas priklauso nuo sri- 
čių, kuriose įvairialypę patirtį ir perspektyvas bei skirtingas 
nuomones apie tai, kas gera ir teisinga, turintys piliečiai 
gali susitikti ir tartis vieni su kitais. 

Atsirandančios technologijos šiuo atveju vargu ar yra prie- 
šininkas. Jos teikia daug daugiau vilčių nei rizikos. Iš tikrų- 
jų jos teikia dideles viltis respublikos prasme ypač dėl to, 
kad paprastiems žmonėms jos padeda išsiaiškinti daugybę 
klausimų ir sužinoti kitaip mąstančiųjų nuomones. Tačiau 
naujų technologijų mastas didina žmonių gebą atsiriboti nuo 
klausimų bei nuomonių, kurių jie nori išvengti, ir dėl to 
kelia rimtą pavojų. Ir jeigu manysime, kad laisvos raiškos 
sistema skatina neribotą individualių vartotojų pasirinkimą, 
mes net nesuprasime, jog tai pavojus. Ar šie pavojai įsikū- 
nys, galiausiai priklausys nuo laisvės ir demokratijos siekių, 
kurių šviesoje įvertinsime savo veiklą. Šioje knygoje aš sten- 
giausi įteigti, jog laisvos šalies piliečiai trokšta sistemos, ku- 
ri remia daugybę išgyvenimų - žmonių, klausimų ir idėjų — 
kurių negalima pasirinkti iš anksto. 

Pabaigos žodis 


Tuoj po pirmosios šios knygos laidos aš sužinojau daugelio žmo- 
nių nuomonę apie internetą!. Kai kuriems jis iš tiesų nepatinka ir 
ne visuomet dėl tos pačios priežasties. Tačiau daugybė žmonių 
internetą tiesiog garbina ir dėl didžiulio patogumo laiko jį didžiau- 
siu praėjusio amžiaus technikos laimėjimu. Nepaisant šioje kny- 
goje aptartų problemų, aš tam pritariu. 

Paimkime, pavyzdžiui, politikos sritį ir rasime daug interneto 
garbinimo priežasčių. Jame siūloma tikrai stulbinanti įvairovė. Mi- 
lijonai žmonių gyvena mažose, izoliuotose, homogeninėse ben- 
druomenėse. Iki šiol be realių išlaidų bei vargo jie negalėjo leng- 
vai susipažinti su įvairiais klausimais bei požiūriais. Tokiems žmo- 
nėms internetas neabejotinai atveria ištisus naujus pasaulius. Iš 
tikrųjų jis atveria šias galimybes visiems mums. Kai norite sužino- 
ti apie Kongresą, aplinkos apsaugos agentūrą, globalinį atšilimą, 
Mozambiką, Antrąjį pasaulinį karą, terorizmą ar kovą su teroriz- 
mu, internetas suteikia stulbinamas galimybes. 

Nesvarbu, ką žmonės galvoja apie internetą, tačiau milijonai 
jų nepasitiki dienraščiais, laidų transliuotojais ir savaitiniais nau- 
jienų žurnalais. Į visuotinės svarbos tarpininkus jie žvelgia kaip į 
apgailėtinus „filtrus“. Milijonams žmonių vyraujanti spauda iš 
tikrųjų yra pasibaisėtina. Daugybė piliečių kairėje pusėje mano, 
Jog pagrindinę žiniasklaidą kontroliuoja savanaudiškas korpo- 
racijų elitas, dažniausiai bandantis parduoti gaminius ir remti 

status guo bei nelinkęs prisiimti rimtų socialinių įsipareigojimų, 
tokių kaip korporacijų įtaka, aplinkos degradacija, skurdas ir ra- 
sinė hierarchija. Daugybė piliečių dešinėje pusėje mano, jog ži- 
niasklaida atstovauja pagyrūniškam, liberaliam elitui, kuriam 
svarbiausia — išlaikyti savo įtaką, šališkumą kairiesiems libera- 
lams ir siekti primesti šališkumą tautai. Abiejų grupių atstovams 
bei daugybei žmonių, esantiems tarp jų, internetas panaikina 
žiniasklaidos suvaržymus ir teikia didžiules viltis demokratinei 
visuomenei. 

Ši knyga pirmiausia siejama su demokratija. Svarbiausias ma- 
no uždavinys — panaudojant „Mano dienraščio“ idėją, atkreipti 
dėmesį į tam tikras nepaisomas demokratinės savivaldos prie- 
laidas. Tai nereiškia, jog noriu pasakyti, kad atsižvelgiant į viską, 
internetas nedera su demokratija ar kad naujos ryšių technolo- 
gijos labiau blogina, o ne gerina padėtį. Priešingai, viską apžvel- 
gęs, aš manau, jog internetas dera su demokratija ir naujos ryšių 
technologijos padėtį gerina, o ne blogina. Dėl šios priežasties 
turėtų būti paprasta įsivaizduoti, kodėl internetas taip garbina- 
mas — interneto vertė yra ta, jog jis sudaro sąlygas žmonėms kal- 
bėtis tarpusavyje apie visuomeninius reikalus, sužinoti apie svar- 
biausius įvykius, susipažinti su kitokiais požiūriais, kurti savas 
viešąsias erdves, bendrauti su įvairių visuomenių atstovais ir t. t. 
Visi knygos teiginiai yra labai nuoširdūs. Aš neneigiu interneto 
vertės. 

Užuot klausę, ar internetas tinkamas demokratijai, atsižvelgę 
į viską, turėtume bandyti nustatyti, kokiais būdais jis gali būti ge- 
ras ir kokiais —- blogas. Internetą turėtume vertinti taip pat kaip ir 
televiziją, mobiliuosius telefonus bei automobilius. Būtų nesupra- 
tinga klausti, ar televizija, mobilieji telefonai bei automobiliai yra 
„geri“ ar „blogi“; nuovokūs žmonės vietoj to klausia, kokiais at- 


vėjais jie geri ar blogi arba ką reiktų daryti, kad jie būtų geresni. 

Iš tikrųjų tai tas pats metodas, kurį taikome vertindami šalis, insti- 
tucijas, žmones ir save pačius. „Pirmoji“ žmonių, rašančių apie 
internetą, „karta“, kaip ir turėjo būti, sukėlė tarptautinį susido- 
mėjimą. Reakcija į „antrąją kartą“, suprantama, sudėtingesnė. 

Galbūt aiškumo suteiks aplinkybė, kad įkvėpimą šiai knygai 
sukėlė, atrodo, gerokai skirtinga nuo Jane'o Jacobso knyga The 
Death and Life of Great American Cities (Amerikos didmiesčių gyvenimas 
ir mirtis)". Greta daugybės kitų dalykų Jacobsas atiduoda įmantrią 
duoklę miestų įvairovei —- viešosioms erdvėms, kuriose lankytojai 
galėtų netikėtai susidurti su daugybe žmonių bei veikų, kurias sun- 
kiai galima įsivaizduoti ir kurių negalima pasirinkti iš anksto. „Gal- 
būt pasirodys labai tinkama „šaligatvių“ sąvoka apibūdinti žmo- 
nes, kurie labai skirtingi iš prigimties ir netgi pagal laikmetį vi- 
suomenėje priimtų sąvokų prasme. Tokie santykiai gali trukti ir 
trunka ilgai, dešimtmečius (...). Tolerancijos tarp labai skirtingų 
kaimynų galimybė - skirtumų, kurie dažnai gerokai ryškesni negu 
skirtingos spalvos - įmanoma ir yra normali intensyviame miesto 
gyvenime (...), įmanoma ir yra normali tik tada, kai didžiųjų miestų 
gatvėse yra įranga, sudaranti sąlygas gyventi taikiai kartu su paša- 
liečiais (...). Kuklūs, nekryptingi ir atsitiktiniai šaligatviuose užsi- 
mezgę kontaktai yra menka permaina, iš kurios plėtojasi miesto 
visuomenės gyvenimo gerovė“?. 

Jacobso knyga yra apie architektūrą, o ne apie komunikaciją. 
Bet nepaprastai vaizdingai nagrinėdamas miestų architektūrą, Ja- 
cobsas padeda įrodyti, kodėl turėtume susirūpinti milžinišku „Ma- 
no dienraščio“ tiražu. Jacobso „šaligatvių kontaktai“ neturi atsi- 
rasti tik šaligatviuose. „Architektūros“ idėja turėtų būti platesnė, 
ne siauresnė. Pripažindami naudą, kurią Jacobsas randa šaligat- 
viuose, jos galime ieškoti daugelyje kitų vietų. Virtualūs šaligatviai 
kai kuriais atžvilgiais gali pateikti gerokai geresnes viešąsias erd- 


ves nei tos, kurioms praskintas kelias. Geriausiu atveju aš manau, 

Jog komunikacijų sistema mums visiems gali būti artimas didžiu- 
lio miesto centro giminaitis arba kolega (ir daug saugesnis, tinka- 
mesnis ir kuklesnis). Sveikai demokratijai viešosios erdvės, virtua- 


lios ar ne, yra daug geresnės negu uždari kambariai. 


Du pareiškimai 


Aš jau pabrėžiau, kad pagrindinė šios knygos tema yra demo- 
kratija. Todėl šiuo požiūriu ypač svarbu išskirti du skirtingus pa- 
reiškimus: 


+ Demokratija reikalauja 17 tam tikros bendrosios batirties, ir tam 
tikrų įvairių nenumatytų, nebasirinktų klausimų bei idėjų poveikio. 
"Tiems, kurie pritaria šiam pareiškimui, demokratija atsiduria 
pavojuje dėl sistemos, kurioje kiekvienas asmuo iš anksto nu- 
sprendžia, ką matyti ir ko nematyti. Socialinė fragmentacija ir 
tarpusavio nesutarimas atsiranda tada, kai panašių pažiūrų 
žmonės bendrauja tik arba dažniausiai uždarose grupėse. 

+ Internetas kenkia demokratijai, nes jis mažina bendrąjį patirtį ir 
sukuria situaciją, kurioje žmonės gyvena savo bačių susikurtuose už- 
daruose kambariuose. Tiems, kurie pritaria šiam pareiškimui, da- 
bartinė ryšių sistema yra prastesnė negu ta, kurioje vyrauja 


visuotinės svarbos tarpininkai. 


Aš pritariu pirmajam pareiškimui, nes, kad demokratija gerai 
veiktų, bent trumpam piliečiai turėtų turėti bendrą pažiūrų siste- 
mą ir jiems įtaką darytų klausimai bei požiūriai, kurių jie negali 
specialiai iš anksto rinktis. Demokratijos požiūriu labai pageidau- 
tina, kad ji turėtų „socialinę architektūrą“, kuri suteiktų ir ben- 
drąją patirtį, ir nenumatytus susidūrimus. Tai labai pageidautina 

ir dėl grupių poliarizacijos reiškinio, kuris skatina panašių pažiū- 
rių žmones linkti į kraštutinumus, kurių dalis gana pavojingi. 

Tačiau aš nepritariu antrajam pareiškimui. Jis iš esmės yra 
klaidingas, nes internetas sudaro sąlygas milijonams pasaulio 
žmonių plėsti savo akiratį ir susidurti su naujais klausimais bei 
idėjomis. Daugelis žmonių yra smalsūs, siekiantys sužinoti ypač 
apie tuos klausimus ir požiūrius, kuriems nepritaria. Daugelis iš 
tikrųjų siekia dalytis patirtimi su kitais ir, jei gali, kuria savo ko- 
munikacijų pasaulį tokį, kuris skatintų bendrąją patirtį. Milijo- 
nams žmonių internetas padeda neutralizuoti grupių poliariza- 
ciją, o ne kurstyti ją. Bet kuriuo atveju senosios ryšių technologi- 
jos egzistuoja greta naujųjų. Jų sąveika yra ir bus sudėtinga; 
dienraščiai bei savaitiniai žurnalai neišnyko ir neišnyks. Žmo- 
nės, kuriantys tipiškus „Mano dienraščius“, taip pat skaito ir žiū- 
ri kitus šaltinius. Maža to, paieškos varikliai turi tam tikrų realių 
privalumų; bet kokia paieška gali rasti nenumatytos medžiagos. 
Nenumatyti, nepasirinkti susidūrimai dažnesni internete. Bet ku- 
riuo atveju žmonės nepraleidžia viso savo gyvenimo su žiniask- 
laida, ir bet kuri tauta kasdieniame gyvenime patiria tam tikrus 
bendrus išgyvenimus. 

Nors ir nepritariu antrajam pareiškimui, aš vis dėlto, remda- 
masis pirmuoju pareiškimu, ketinu iškelti kai kuriuos klausimus 
apie interneto įtaką demokratijai. Kadangi daugybė žmonių taiko 
ir taikys savo patirtį asmeniniams poreikiams kurdami pasirink- 
tus komunikacijų paketus, tai demokratijos požiūriu gali kilti pro- 
blema. Norint įsitikinti, ar problema rimta, reikia daugiau in- 
formacijos. Būtina surinkti daug daugiau duomenų apie žmo- 
nių naudojimąsi internetu, taigi sužinoti mastą, kuriuo Žmonės, 
besinaudojantys internetu, nori būti veikiami tik žinomų klausi- 
mų ir tinkamų pažiūrių. Ar panašių pažiūrų žmonės kalbasi tik 
tarpusavyje arba dažniausiai tarpusavyje? Įvairovė yra nuostabus 

dalykas, tačiau fragmentacija kelia rimtus socialinius pavojus. "Te- 
roristinės ir neapykantos organizacijos yra akivaizdžiausi pavyz- 
džiai, bet pavojai yra didesni nei šie. Demokratijos požiūriu turė- 
tume susirūpinti, jei net sąlyginai maža žmonių dalis (20 procen- 
tų? 10 procentų? 5 procentai?) internetu naudojasi tam, kad 
apsiribotų ankstesniais įsitikinimais bei pažiūromis. 

Jei komunikacijų sistemos architektūra palengvina šį atsiribo- 
jimą ir jei milijonai žmonių pasinaudoja šia galimybe, iškyla reali 
demokratijos problema. Svarbu ne tai, kad žinome, ką mums rei- 
kia žinoti, bet tai, kad mums reikia iškelti teisingus klausimus. 


Ar žiniasklaida tinkama? 
Elitai ir ne tik 


Aš bandžiau pabrėžti daugialypes socialines visuotinės svarbos 
tarpininkų funkcijas. Tikras gero dienraščio arba vakaro žinių lai- 
dos privalumas tas, kad žmones veikia tam tikri klausimai ir po- 
žiūriai. Apdorojami jie apima daugybę dalykų, kurių žmonės spe- 
cialiai nesirinktų, tačiau kurie gali sudominti ar bent pamokyti 
Juos. (Iš tikrųjų kažkas panašaus atsitinka daugeliui mūsų kasdien.) 
Papildomas privalumas - laikraščiai ir naujos laidos gali suteikti 
bendrą požiūrių sistemą milijonams žmonių. Ši bendra požiūrių 
sistema nėra tik gera arba visuomet gera: monopolijos nėra de- 
mokratijos draugai. Tačiau įvairialypėje visuomenėje bendroji pa- 
tirtis atlieka tam tikras vertingas funkcijas, nes suteikia tam tikrą 
socialinį prieraišumą. 

Kaip minėjau, daugelis žmonių smerkia žiniasklaidą. Vieni ma- 
no, jog ji daro vienpusišką įtaką. Kiti mano, jog žiniasklaida yra 
beviltiškai paviršutiniška, netgi besivaikanti sensacijų, nusikalti- 


mų, šlovės ir trumpų pranešimų. Dar kiti mano, jog visuotinės 

svarbos tarpininkų yra neišvengiamai mažai ir, vadinasi, jie suke- 
lia dusinantį homogeniškumo mastą. Dar kiti mano, jog komuni- 
kacijų sistemų neturėtų prižiūrėti save pasiskyręs elitas. Bet ku- 
riems iš šių Žmonių pasaulis su internetu yra žymiai geresnis negu 
pasaulis, kuriame vyrauja visuotinės svarbos tarpininkai. Ir šiuo 
požiūriu bet koks bandymas garbinti šiuos tarpininkus ir pabrėžti 
socialinės fragmentacijos riziką atrodys tiesiog nesuprantamas. Ar 
nera elitiška arba dar blogiau, jei trokštama pasaulio, kuriame 
žmonės negali skaityti to, ką nori, ir yra priklausomi nuo apsišau- 
kusio žiniasklaidos elito filtrų? 

Tai labai svarbūs klausimai, tačiau daugumos jų aš neketinu 
aptarti. Tačiau jokiu būdu nesakau, jog yra pageidautina, kad laik- 
raščiams ir laidų transliuotojams patiktų monopolis. Interneto būk- 
lė, aišku, yra geresnė, ne blogesnė. Neketinu tvirtinti, jog laikraš- 
čiai bei laidų transliuotojai dažniausiai atlieka puikų ar netgi gerą 
darbą. Visa tai reiškia, kad svarbias socialines funkcijas atlieka 
tarpininkai ir kad, jei „Mano dienraštis“ priverčia tūkstančius ar 
milijonus žmonių gyventi uždaruose kambariuose, būtų daug pra- 
rasta. Tie, kurie skaito dienraščius, susiduria su daugybe klausi- 
mų ir nuomonių, kurių specialiai nebūtų pasirinkę iš anksto. Žvilg- 
terkime į šios dienos laikraštį, 1r klausimas visiškai paaiškės — net- 
gl, jei manote, kad laikraštis atlieka niekam tikusį darbą. Galima 
teigti, kad visuotinės svarbos tarpininkai yra šališki, paviršutiniški 
ar baisūs, bet tenka pripažintu, kad sistemai be šių tarpininkų trūks- 
ta kažko labai vertingo. Tie, kurie mano, jog laikraščiai bei savai- 
tiniai žurnalai yra šališki ar blogai dirbantys, neturi ginčytis dėl 
teiginio, jog nepasirinkti susidūrimai ir bendroji patirtis, vieno- 
kie ar kitokie, yra svarbūs demokratijai. 

Žinoma, kai kurie populiariausi interneto žiniatinkliai dirba 
labai panašiai kaip ir visuotinės svarbos tarpininkai. Daugybėje 


populiarių žiniatinklių yra nuorodų, reklamos ir įvairių Žinių 

straipsnių. Tam tikra prasme jie iš tikrųjų yra visuotinės svarbos 
tarpininkai. Kadangi interneto žiniatinkliai atlieka socialinį vaid- 
menį, tai kelia mažiau rūpesčių. Tačiau mums stinga realaus su- 
pratimo apie tai, kaip žmonės naudojasi internetu. Tarp laikraš- 
čio, kuris pateikia jums visą straipsnį, ir interneto žiniatinklio, ku- 
riame yra antraštė arba greitai reaguojanti nuoroda į naujus 
klausimus, yra skirtumas. Ypač reiktų plačiau suvokti tai, jog žmo- 
nės, naudodamiesi internetu, įsitraukia į svarstymą tik arba daž- 
niausiai su panašių pažiūrių žmonėmis. Faktas, jog populiariau- 
siuose žiniatinkliuose yra nuorodų, reklamos ir įvairiausių žinių 
straipsnių, įdomus. Tačiau tai nereiškia, kad susirūpinti dėl frag- 


mentacijos ir saviizoliacijos nėra reikalo. 


Ar filtravimas yra naujas? 

„Mano dienraštis“ senamadiškas, 
su pastabomis apie 

ekstremizmą ir terorizmą 


Aš susitelkiau ties filtravimu internete, tačiau vargu ar filtravi- 
mas yra naujas; iš tikrųjų — tai gyvenimo faktas, senas kaip pats 
žmogaus gyvenimas. Mūsų supratimo gebėjimai yra neišvengia- 
mai atrankūs. Laisvoje visuomenėje žmonės renkasi pagal savo 
interesus. Kai einate į biblioteką, galite neieškoti nuomonių, ku- 
rios pasirodys įžeidžiančios, arba temų, kurios atrodys kankina- 
mai nuobodžios. Daugelyje miestų galite rinktis laikraštį, atitin- 
kantį jūsų mėgiamą požiūrį. Yra daugybė žurnalų, ir žmonės daž- 
nai „specializuojasi“ ieškodami temų bei požiūrių, kuriuos labiau 
mėgsta. Ar internetas vra tikrai kažkas naujo: Ar nėra keista susi- 
telkti ties internetu, jei esminis klausimas — pritaikymas saviems 


poreikiams“ Ar nėra internetas iš tiesų neesminis? 

Tai gera mintis. Filtravimas iš tikrųjų yra neišvengiamas. Šios 
knygos interesus galima lengvai pritaikyti komunikacijų rinkoje 
be interneto —- neribotų galimybių rinkoje, atsižvelgiant, sakyki- 
me, į žurnalus bei laikraščius, kurių dėka žmonės įgijo tik arba 
dažniausiai asmeninę ryšių patirtį. (Mes galėtume lengvai įsivaiz- 
duoti, kaip tai atsitinka su laikraščiais.) Prisiminkime mano pa- 
grindinį tikslą — demokratiją ir jos prielaidas. Susikoncentravau 
ties internetu ne todėl, kad jis yra vienintelė sritis, kurioje frag- 
mentacija yra potenciali problema, tačiau todėl, kad ypatinga pri- 
taikymo savo poreikiams įtaka, užfiksuota „Mano dienraščio“ me- 
taforoje, demokratijai kelia nemažai rūpesčių. Internetas skiriasi 
nuo pateiktų anksčiau dalykų būtent mastu tiesiog dėl to, kad su- 
teikia stulbinamą galimybių mastą. 

Vis dėlto galima teigti, kad žmonės yra smalsūs. Mes dažnai 
siekiame praplėsti savo akiraų. Vienas iš puikių interneto dalykų 
yra tai, kad jis sudaro sąlygas nagrinėti naujas temas ir naujas 
nuomones. Mes netgi galime įsivaizduoti situaciją, kurioje indivi- 
dualūs pasirinkimai gerokai neutralizuoja pavojus, aprašytus šio- 
je knygoje. Galbūt taps madinga arba normalu žmonėms naudo- 
tis internetu tam, kad jie galėtų lankytis virtualiuose miestų susi- 
rinkimuose ir rasti prieštaraujamų nuomonių bei idėjų atsiverdami 
naujoms idėjoms ir temoms. Iš tiesų tai atsitinka milijonams žmo- 
nių kiekvieną dieną; ir norėtųsi, kad tai atsitiktų dar dažniau. 

Mano pabrėžtas filtravimas glaudžiai susijęs su nerimu, kurį ke- 
lia grupių poliarizacija — vienas kito panašių pažiūrių žmonių stū- 
mimo link kraštutinumų tendencija. Tai nėra tiesiog akademinis 
teiginys. Taip atsitinka kiekvieną dieną įvairių rūšių radikalams, res- 
publikonams ir demokratams, įstatymų leidėjams ir teisėjams, ap- 
linkosaugininkams ir jų priešininkams, eiliniams piliečiams, visai 
nekalbantiems ir negalvojantiems apie šiuos klausimus. Galima tru- 


putį suabejoti, ar teroristinė veikla paprastai yra iš dalies grupių 

poliarizacijos produktas. Būtų absurdiška kaltinti internetą teroriz- 
mu, netgi jei teroristai naudojasi internetu kaip požiūrių bei susiju- 
sios informacijos pasikeitimo priemone. Tačiau nėra absurdiška pa- 
brėžti, kad geografija dažnai gali skatinti tam tikrą „švelninanų“ 
ekstremizmą tiesiog dėl to, kad žmones sutelkia ne interesai ir po- 
žiūriai, o dažniausiai atsitiktinumai. Ši švelninimo forma daugeliu 


atvejų yra nuosaikumo ir pastovumo pagalbininkas. 


Reguliavimo klausimas 
ir žodžio laisvė 


Švelniai tariant, pagrindinis šios knygos tikslas nėra įtikinėti, 
kad valdžia turėtų labiau reguliuoti internetą. Aš nepritariau jo- 
kiam naujam reguliavimui dėl dviejų priežasčių. Pirma, mes per 
mažai žinome problemų, kurias aptariau, dydį. Pradinis taškas buvo 
minčių eksperimentas, kurį pateikė „Mano dienraštis“, o ne įver- 
tinimas to, ką žmonės dabar veikia. Antra, vaistas gali būti blo- 
giau už ligą. Nuovokūs strategijos formuotojai žino, kad kai ku- 
rioms problemoms stinga sprendimo. Vis dėlto svarbu bent jau 
nustatyti reformų galimybes ir stengtis pagal savo galimybes būti 
kūrybingiems. Šiuo atžvilgiu aš stengiausi pateikti kai kuriuos pa- 
vyzdžius. Ypač svarbu nebūti dogmatiškiems dėl „reguliavimo“ 
idėjos visumos. Pragmatiška opozicija tam tikriems siūlymams yra 
puiki, netgi naudinga. Tačiau amerikiečiai yra linkę į apgalvotą 
žodžio laisvės reguliavimo opoziciją ir žodžio laisvę traktuoja kaip 
„absoliutą“. Daugeliu atvejų tokia reakcija yra pageidaujama; tai 
padeda sustabdyti pražūtingų siūlymų eigą. Tačiau šie dalykai yra 
sudėtingi, ne paprasti, ir supaprastinimai gali būti gana žalingi. 

Daugelis žmonių kalba ir rašo, kad internetas yra ir turėtų bū- 


ti laisva nereguliuojama sritis. Tai nesąmonė. Kiekvienas, turintis 

elektroninį paštą ar žiniatinklį, pelnosi iš reguliavimo kiekvieną 
valandą. Reguliavimas įgyja tokią formą, kai valdžia kuria bei gi- 
na nuosavybės teises mokesčių mokėtojų sąskaita. Jei bandysite 
pakliūti į žiniatinklį ir į jį įdėti komercinius ar politinius šūkius, 
pažeisite įstatymus. Jei bandysite nusiųsti virusą savo priešinin- 
kams elektroniniu paštu, jūs pažeisite kitų žmonių teises. Žinoma, 
žmonės turi teisę „reguliavimo“ sąvoką vartoti skirtingai. Tačiau, 
kai valdžia pasiruošusi bausti žmones, kurie užsiima tam tikra veik- 
la, ir pasodinti juos į kalėjimą, be abejo, tai yra „reguliavimo“ rei- 
kalas. Kai valdžia pasiruošusi bausti bei įkalinti žmones, kurie „už- 
siima kalbėjimu“, tai yra kalbėjimo reguliavimas. 

Įprastų nuosavybės teisių srities klausimai, arba truizmas, yra 
labai seni. Pavyzdžiui, Jeremy Benthamas rašė: „Nuosavybė ir teisė 
gimsta kartu ir miršta kartu. Iki teisės nebuvo nuosavybės; panai- 
kinkite teisę ir nuosavybė išnyks“*. Benthamo nuomonė nemenki- 
na nuosavybės teisių. Pasakymas, kad nuosavybė atsirado iš teisės, o 
ne iš dangaus ir kad nuosavybės teisių kūrimas bei gynimas yra 
reguliavimo forma, nereiškia, jog nuosavybė neturi egzistuoti. Be 
abejo, žmonėms duota teisė tvirtinti, jei jiems tai patinka, jog nuo- 
savybė apima „natūralią“ teisę, arba Dievo duotą teisę. Šie tvirtini- 
mai neturėtų paneigti nuomonės, kad be teisės ir reguliavimo, įgy- 
vendinančio ją, nuosavybės teisės, kiek jas pažįstame, galbūt negali 
egzistuoti. Tai ne mažiau tinka internetui kaip ir kitur. 

Tačiau valdžios reguliavimas neriboja nuosavybės teisių. Dau- 
guma valdžių draus ir draudžia tam tikras kalbėjimo formas dėl 
Jo turinio. Daugumai šie draudimai yra visiškai priimtini. Pavyz- 
džiui, jūs negalite dalyvauti komercinėje aferoje internete, netgi 
jei tiktai naudojatės žodžiais. Jūs negalite dalyvauti kyšininkau- 
jant, kriminalinėje konspiracijoje (terorizmo ar kitais tikslais) ar- 
ba nustatant kainas. Vaikų pornografija draudžiama. Teisė netu- 


rėtų jums leisti grasinti žudyti žmones. Supratingi žmonės gali 

tikrai nepritarti tam, kas laikoma šmeižtu. Tačiau dalį žmogaus 
laisvės sudaro gebėjimas apginti savo reputaciją nuo melo ir nėra 
labai protinga manyti, kad žmonėms turėtų būti leidžiama me- 
luoti apie kitus žmones, ketinant sugriauti ir sugriaunant jų repu- 
taciją. Tokiais atvejais — ir dar daugeliu kitų - valdžia reguliuoja 
kalbėjimą internete ne mažiau negu visur kitur. 

Laisvoje visuomenėje valdžia neverčia nieko skaityti. Niekas 
neturėtų būti verčiamas skaityti ar žiūrėti. Ir nė viena iš šių nuo- 
monių nepateikia jokių ypatingos reformos pasiūlymų. Aš tei- 
giau, kad verta valdžioms svarstyti pagalbos būdus. Tačiau ne 
visuomeninės, O privačios organizacijos turėtų rūpintis svarbiau- 
siomis priemonėmis galimoms, čia aptartoms problemoms spręs- 
ti. Yra visos prielaidos suteikti dažnesnį naudojimąsi nuorodo- 
mis todėl, kad užtikrintų įvairių požiūrių poveikį žmonėms. Pri- 
vačios nuorodos, teikiamos savanoriškai, vargu ar pašalins visas 
žodžio negandas, tačiau jos teikia didelių vilčių. Iš tikrųjų ir pri- 
vačios, ir visuomeninės institucijos negalvoja apie būdus, kurie 
užtikrintų įvairių žmonių naudojimąsi internetu taip, kad vyktų 
produktyvus jų pokalbis. Svarstančios sritys turėtų tapti ateities 
banga. Šiuo būdu tarp daugelio kitų internetas gali tapti didžiu- 
liu demokratijos sąjungininku. 


Darbas 


Šiame istorijos etape dauguma išsivysčiusių šalių yra dėkingos 
likimui už tai, kad turi mažai motyvų baimintis tironijos; ir to- 
kioms šalims daugelyje sričių reikia daugiau ir laisvesnių rinkų. 
Dabartinis komunikacijų sričiai iškylantis pavojus yra tas, kad be 
galo garbindami pasirinkimo laisvę, nepastebime savivaldos sis- 


temos reikalavimų. Demokratijos požiūriu internetas yra labiau 

geras negu blogas. Daugeliu požiūrių dalykai yra geresni negu 
blogesni. Nostalgija ir pesimizmas yra tikrai beprasmiai. Tačiau 
nera beprasmiška teigti, kad galvojant apie ryšių technologijas, 
omenyje reiktų turėti demokratijos idealus. Sąvoka „vartotojo 
nepriklausomybė“, tinkama rinkos kontekste, neturėtų būti vie- 
nintelis pagrindas, kuriuo remiantis vertinama komunikacijų sis- 
tema. Jei pabrėšime demokratinius svarstymus, irgi išgirsime 
daug naujų klausimų apie interneto socialinį vaidmenį. Turime 
imtis darbo. 

Viena baigiamoji pastaba. Demokratinis idealas atsiranda su 
vidine morale. Tokiai moralei reikalingi tam tikri teisėti įstatymai 
ir institucijos: tvirta žodžio laisvės teisė, teisė balsuoti, nepriklau- 
somi teisėjai, kontrolė ir atsvara, nuosavybės teisių apsauga. Ta- 
čiau demokratijos vidinei moralei reikalinga tam tikra kultūra; 
kultūra, kurioje žmonės negyvena uždarose, saugomose prižiūrė- 
tojų bendruomenėse arba savo kokonuose, arba šalia gyvenančius 
piliečius laiko priešais kaip šventajame kare. Žinoma, žmonės yra 
laisvi neperžengiant aiškių ribų sakyti ir daryti tai, ką nori. Vartai 
bei kokonai ir nesantaika neprieštarauja teisei. Tačiau, jei demo- 
kratija veikia gerai, bus sukurtos erdvės ir institucijos, kurios di- 
dins galimybę piliečiams tikrai matyti ir girdėti vieniems kitus ir 
turėti tam tikrą galimybę pasiekti tarpusavio supratimą. Jei suge- 
bėsime tai išsaugoti, dvidešimt pirmojo amžiaus respublika pa- 
sieks tikslą. 

